id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
d3b7b27c-de90-4cdd-b57e-23c2b98151e9
|
រដ្ឋមន្ត្រីសុខាភិបាល ចុះសួរសុខទុក្ខអ្នកជំងឺសម្រាកព្យាបាល តាមមូលដ្ឋានសុខាភិបាលខេត្តកំពត
|
លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល នៅថ្ងៃទី១ ខែសីហា ឆ្នាំ២០២៤នេះ បានអញ្ជើញសំណេះសំណាលសួរសុខទុក្ខអ្នកជំងឺ ដែលមកទទួលសេវាពិនិត្យ និងសម្រាកព្យាបាលជំងឺ នៅតាមមណ្ឌលសុខភាព និងមន្ទីរពេទ្យខេត្តកំពត។ ដំណើរអញ្ជើញចុះសួរសុខទុក្ខអ្នកជំងឺ នៅតាមមូលដ្ឋានសុខាភិបាលនៅក្នុងខេត្ដកំពត បានធ្វើឡើងបន្ទាប់ពីបានបញ្ចប់បេសកកម្ម ចុះទៅពិនិត្យការបម្រើសេវាសុខាភិបាល តាមមណ្ឌលសុខភាព និងមន្ទីរពេទ្យខេត្ដកែប។ ក្នុងឱកាសចុះសួរសុខទុក្ខអ្នកជំងឺ លោកសាស្ត្រាចារ្យក៏បានពិនិត្យពីស្ថានភាពអ្នកជំងឺដោយផ្ទាល់ និងបានណែនាំបន្ថែមទៅដល់ក្រុមគ្រូពេទ្យពីរបៀបថែទាំ តាមដានស្ថានភាពជំងឺ និងការព្យាបាលអ្នកជំងឺ ដោយប្រកបដោយសុវត្ថិភាព និងប្រសិទ្ធភាពខ្ពស់។ ជាមួយគ្នានោះ លោកសាស្ដ្រាចារ្យរដ្ឋមន្ដ្រី បានចុះពិនិត្យស្ថានភាព និងវឌ្ឍនភាពការបម្រើសេវាសុខាភិបាល ជូនប្រជាពលរដ្ឋជាបន្ដបន្ទាប់ ពីមណ្ឌលសុខភាពត្រពាំងសង្កែ ទៅកាន់មណ្ឌលសុខភាពកំពង់កណ្ដាល និងមន្ទីរសុខាភិបាលខេត្ដកំពត។ បន្ទាប់មកលោកសាស្ដ្រាចារ្យរដ្ឋមន្ដ្រីបន្ដដំណើរ ទៅសំណេះសំណាលជាមួយថ្នាក់ដឹកនាំ និងមន្ដ្រីសុខាភិបាលខេត្ដកំពត។ ក្នុងកិច្ចសំណេះសំណាលនេះ លោកសាស្ដ្រាចារ្យរដ្ឋមន្ដ្រី បានថ្លែងអំណរគុណដល់ថ្នាក់ដឹកនាំ និងមន្ដ្រីសុខាភិបាលទាំងអស់ រួមទាំងអាជ្ញាមូលដ្ឋានផងដែរ ដែលបានចូលរួមចំណែកឱ្យការបម្រើសេវាសុខាភិបាលសាធារណៈ ជូនប្រជាពលរដ្ឋមានភាពល្អប្រសើរឡើងពីមួយថ្ងៃទៅទៅមួយ មិនថានៅពេលនេះទេ ជាពិសេសកំលុងកូវីដ១៩កន្លងទៅ គឺមន្ដ្រីសុខាភិបាល បានដើរតួនាទីយ៉ាងសំខាន់ ដែលប្រមុខដឹកនាំប្រទេស និងប្រជាពលរដ្ឋ ប្រសិទ្ធនាមគ្រូពេទ្យថា «ជាកងទ័ពអាវស»។ ដូច្នេះក្នុងឱកាសនេះ លោកសាស្ដ្រាចារ្យរដ្ឋមន្ដ្រីបានជំរុញលើកទឹកចិត្ដដល់ថ្នាក់ដឹកនាំ និងមន្ដ្រីសុខាភិបាលទូទាំងប្រទេស បន្ដរក្សាកិត្ដិនាមនេះជារៀងរហូតទៅ ពិសេសបន្ដអភិវឌ្ឍសមត្ថភាព ចំណេះជំនាញ និងកែលំអរចំណុចខ្វះខាតដែលមាន ដើម្បីបម្រើសេវាសុខាភិបាលជូនប្រជាពលរដ្ឋ ប្រកបដោយភាពកក់ក្ដៅ និងទំនុកចិត្ដខ្ពស់។ សូមជម្រាបថា លោកសាស្ត្រាចារ្យរដ្ឋមន្ត្រី នៅថ្ងៃទី៣១ខែកក្កដា ដល់ថ្ងៃទី១ ខែសីហា ឆ្នាំ២០២៤នេះ បានដឹកនាំប្រតិភូសុខាភិបាល ចុះស្វែងយល់ពីការផ្តល់សេវាសុខាភិបាល ជូនប្រជាពលរដ្ឋ និងជួបសំណេះសំណាល និងផ្តល់អនុសាសន៍គន្លឹះ ក្នុងការពង្រឹងគុណភាពសេវាដល់មន្ត្រីក្រោមឱវាទ ក្នុងខេត្តចំនួន៣ រួមមាន៖ ខេត្តតាកែវ កែប និងខេត្តកំពត៕
|
2024-08-02T15:01:00+07:00
|
freshnewsasia.com
|
https://m.freshnewsasia.com/index.php/en/localnews/351149-2024-08-02-01-01-36.html
|
ff1074bd-44d4-4734-ab38-236ab3eaa5df
|
រដ្ឋបាលខេត្តកណ្តាល ច្រានចោលករណីដែលថា “បង្គោលព្រំដែនវៀតណាមបានហែលទឹកឆ្លងទន្លេមកដុះជាប់ជញ្ជាំងសាលាឃុំខ្មែរ”
|
កាលពីថ្ងៃទី២៩ ខែកក្កដា ឆ្នាំ២០២៤ មានគណនីហ្វេសប៊ុកឈ្មោះ Beautiful Places Travel បានចុះផ្សាយ វីដេអូ ក្រោមចំណងជើងថា “បង្គោលព្រំដែនវៀតណាមបានហែលទឹកឆ្លងទន្លេមកដុះជាប់ជញ្ជាំងសាលាឃុំខ្មែរ (ព្រែកជ្រៃ ស្រុកកោះធំ)។ តបទៅនឹងការផ្សព្វផ្សាយព័ត៌មានខាងលើ រដ្ឋបាលខេត្តកណ្តាល សូមប្រកាសបដិសេធនិងច្រានចោលទាំងស្រុង និងធ្វើការបំភ្លឺដូចខាងក្រោម៖ ១. បង្គោលព្រំដែនបំពេញបន្ថែមលេខ 245/4(1) ដែលគណនីហ្វេសប៊ុកឈ្មោះ Beautiful Places Travel បានចុះផ្សាយនោះ មានទីតាំងភូមិសាស្ត្រស្ថិតនៅតាមបណ្តោយខ្សែបន្ទាត់ព្រំដែនកម្ពុជា-វៀតណាម ក្នុង សង្កាត់ព្រែកជ្រៃ ក្រុងសំពៅពូន (អតីតស្រុកកោះធំ) ដែលគណៈកម្មការចម្រុះព្រំដែននៃប្រទេសទាំងពីរបាន ឯកភាពខណ្ឌសីមា និងបោះបង្គោលព្រំដែនរួចហើយ ដោយខ្សែព្រំដែននៅកំណាត់នេះដើរតាមផ្លូវទឹកនៃ ទន្លេបាសាក់។ ២. ជាលក្ខណៈបច្ចេកទេសនៃការបោះបង្គោលព្រំដែន ក្នុងករណីខ្សែព្រំដែនដើរតាមទន្លេ ឬផ្លូវទឹក ភាគីទាំងពីរ(កម្ពុជា-វៀតណាម) ត្រូវបោះបង្គោលព្រំដែនភ្លោះនៅសងខាងទន្លេ ឬផ្លូវទឹកនោះ ដោយបង្គោល មួយត្រូវបោះនៅមាត់ច្រាំងខាងកម្ពុជា និងបង្គោលមួយទៀតត្រូវបោះនៅមាត់ច្រាំងខាងវៀតណាម។ ខ្សែព្រំដែន នៅកំណាត់នេះ គឺដើរតាម «បន្ទាត់ទ្រូងនៃជ្រលងទឹកជ្រៅនៃផ្លូវទឹក (Thalweg-ផ្លូវទឹកដែលអាចធ្វើនាវាចរណ៍ បាន) * ស្របតាមគោលការណ៍ច្បាប់អន្តរជាតិនិងការអនុវត្តជាអន្តរជាតិ ដូចមានចែងក្នុងប្រការ១ នៃសន្ធិ សញ្ញាបំពេញបន្ថែមឆ្នាំ២០០៥។ ៣. ជាក់ស្តែងបង្គោលព្រំដែនបំពេញបន្ថែមលេខ 245/4(1) ជាបង្គោលមួយក្នុងចំណោមបង្គោលភ្លោះ ទាំងពីរ(បង្គោលលេខ 245/4(1) និងបង្គោលលេខ 245/4(2)) ដែលត្រូវបោះនៅសងខាងច្រាំងទន្លេ បាសាក់ គឺបង្គោលព្រំដែនបំពេញបន្ថែមលេខ 245/4(1) ត្រូវបោះនៅមាត់ច្រាំងទន្លេបាសាក់ស្ថិតក្នុងទឹកធំកមកកម្ពុជា រីឯបង្គោលព្រំដែនលេខ 245/4(2) ត្រូវបោះនៅមាត់ច្រាំងម្ខាងទៀតនៃទន្លេបាសាក់ស្ថិតក្នុងទឹកដីវៀតណាម ចំពោះខ្សែព្រំដែនគឺដើរតាមបន្ទាត់ទ្រូងនៃជ្រលងទឹកជ្រៅនៃផ្លូវទឹកទន្លេបាសាក់ ដែលស្ថិតនៅចមួយប្រមាត ៨៧ម៉ែត្រ ពីបង្គោលព្រំដែនលេខ 245/4(1) (ខ្សែព្រំដែនពុំមែនស្ថិតនៅចំទីតាំងបង្គោលនោះទេ)៕
|
2024-08-02T08:53:59+07:00
|
kbnnews.com
|
https://kbn.news/archives/324002
|
a5e6be30-84ee-4616-b4a6-7bdb3d5f286e
|
ក្រសួងសុខាភិបាល ៖ ករណីជំងឺផ្តាសាយបក្សី (H5N1) លើក្មេងប្រុសអាយុ ៤ឆ្នាំ នៅស្រុករមាសហែក ខេត្តស្វាយរៀង
|
រាជធានីភ្នំពេញ៖ នៅថ្ងៃទី១ ខែសីហា ឆ្នាំ២០២៤ ក្រសួងសុខាភិបាល សូមជម្រាបជូនសាធារណជនឱ្យបានជ្រាបថា មានអ្នកជំងឺផ្តាសាយបក្សី កើតលើ ក្មេងប្រុសអាយុ៤ឆ្នាំ ចំនួន ០១ករណី និងត្រូវបានបញ្ជាក់ថា វិជ្ជមានវីរុសផ្តាសាយបក្សី ប្រភេទហាស់៥ អ៊ុន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រ នៅថ្ងៃទី៣០ ខែកក្កដា ឆ្នាំ២០២៤ ដែលមានទីលំនៅក្នុងភូមិជ្រុងពពេល ឃុំម្រាម ស្រុករមាសហែក ខេត្តស្វាយរៀង។ ក្មេងប្រុសនេះ មានគ្រុនក្តៅ ក្អក ហត់ ពិបាកដកដង្ហើម និងសន្លឹម។ បច្ចុប្បន្នស្ថានភាពអ្នកជំងឺបានធូរស្រាល និងកំពុងទទួលបានការ ថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល១២ថ្ងៃមុនចាប់ ផ្តើមឈឺ នៅក្នុងភូមិ និងនៅផ្ទះអ្នកជំងឺ មានមាន់ទាងាប់ចំនួនជាច្រើនក្បាល និងជាហូរហែ ហើយបានយក មកធ្វើម្ហូបបរិភោគ ក្មេងប្រុសបានប៉ះពាល់និងកាន់មាន់ងាប់ ព្រមទាំងចូលចិត្តលេងជាមួយមាន់ទា។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្ត ស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាលសូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុង ប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការ ពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬងាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្តាសាយតាមរដូវកាលផងដែរ។ វិធានការបង្ការ៖ សូមលាងដៃឱ្យបានញឹកញាប់ ជាមួយសាប៊ូ និងទឹកមុនពេលបរិភោគ និង បន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំបរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អ។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh។ សម្រាប់ព័ត៌មានបន្ថែម សូមទាក់ទងលេខទូរស័ព្ទទាន់ហេតុការណ៍របស់ក្រសួងសុខាភិបាល លេខ ១១៥ ដោយឥតគិតថ្លៃ៕ រក្សាសិទ្ធដោយ ៖ សុទ្ធលី
|
2024-08-02T06:50:44+07:00
|
cen.com.kh
|
https://cen.com.kh/archives/771185.html
|
4c8744f9-cc87-44dd-af66-ea7a3c3f2741
|
ក្រសួងសុខាភិបាល ប្រកាសពីការរកឃើញករណីជំងឺផ្តាសាយបក្សីលើក្មេងប្រុសអាយុ ៤ឆ្នាំ នៅស្រុករមាសហែក ខេត្តស្វាយរៀង
|
ក្រសួងសុខាភិបាល នៅយប់ថ្ងៃទី១ ខែកញ្ញា ឆ្នាំ២០២៤នេះ បានចេញសេចក្តីប្រកាសព័ត៌មាន ស្តីពីករណីជំងឺផ្តាសាយបក្សីលើក្មេងប្រុសអាយុ ៤ឆ្នាំ និងត្រូវបានបញ្ជាក់ថា វិជ្ជមានវីរុសផ្តាសាយបក្សី ប្រភេទហាស់៥ អ៉ិន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រ នៅថ្ងៃទី៣០ ខែកក្កដា ឆ្នាំ២០២៤ ដែលមានទីលំនៅក្នុងភូមិជ្រុងពពេល ឃុំម្រាម ស្រុករមាសហែក ខេត្តស្វាយរៀង។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន បានឱ្យដឹងទៀតថា ក្មេងប្រុសនេះ មានគ្រុនក្តៅ ក្អក ហត់ ពិបាកដកដង្ហើម និងសន្លឹម។ បច្ចុប្បន្នស្ថានភាពអ្នកជំងឺបានធូរស្រាល និងកំពុងទទួលបានការ ថែទាំយ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល១២ថ្ងៃមុនចាប់ផ្តើមឈឺ នៅក្នុងភូមិ និងនៅផ្ទះអ្នកជំងឺ មានមាន់ទាងាប់ចំនួនជាច្រើនក្បាល និងជាហូរហែ ហើយបានយក មកធ្វើម្ហូបបរិភោគ ក្មេងប្រុសបានប៉ះពាល់និងកាន់មាន់ងាប់ ព្រមទាំងចូលចិត្តលេងជាមួយមាន់ទា។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្ត ស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល សូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុងប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការ ពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា៕ ខាងក្រោមនេះជាសេចក្តីប្រកាសព័ត៌មានរបស់ក្រសួងសុខាភិបាល៖
|
2024-08-02T04:20:00+07:00
|
freshnewsasia.com
|
https://m.freshnewsasia.com/index.php/en/localnews/351127-2024-08-01-14-20-14.html
|
0a3f9d66-fc53-4eff-b743-67285f5406d7
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ ១នាក់ (Video inside)
|
ក្រសួងសុខាភិបាល នៅថ្ងៃទី១ ខែសីហា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១ ខែសីហា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៨នាក់, អ្នកជាសះស្បើយសរុបចំនួន ១៣៦,២៥៥នាក់, ស្លាប់សរុបចំនួន ៣,០៥៦នាក់៕
|
2024-08-01T19:05:00+07:00
|
freshnewsasia.com
|
https://m.freshnewsasia.com/index.php/en/localnews/351034-2024-08-01-05-05-15.html
|
ef446b9b-446e-4c6d-bd81-366747a207d2
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយមិនមាន (Videos inside)
|
ក្រសួងសុខាភិបាល នៅថ្ងៃទី៣១ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយមិនមានទេ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣១ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៦នាក់, អ្នកជាសះស្បើយសរុបចំនួន ១៣៦,២៥៤នាក់, ស្លាប់សរុបចំនួន ៣,០៥៦នាក់៕
|
2024-07-31T19:18:00+07:00
|
freshnewsasia.com
|
https://m.freshnewsasia.com/index.php/en/localnews/350885-2024-07-31-05-18-04.html
|
7f53a19c-eaa9-4581-adee-1310bc3a27c8
|
កម្ពុជា-ចិន ចុះហត្ថលេខាលើគម្រោង លុបបំបាត់ភាពងងឹតដោយជំងឺភ្នែកឡើងបាយ នៅខេត្តកំពង់ស្ពឺ
|
នាឱកាសនៃជំនួប លោកសាស្ត្រាចារ្យរដ្ឋមន្ត្រី បានសម្ដែងនូវការអរគុណយ៉ាងជ្រាលជ្រៅចំពោះការចូលរួមចំណែករបស់ មូលនិធិ GX Foundation នៅក្នុងការគាំទ្រវិស័យសុខាភិបាលកម្ពុជានាពេលកន្លងមក ជាពិសេសការរួមចំណែករបស់មូលនិធិ នៅក្នុងការផ្តល់សេវាពិនិត្យ និងព្យាបាលជំងឺភ្នែកឡើងបាយ ជូនប្រជាពលរដ្ឋកម្ពុជា ដែលរស់នៅតាមបណ្តាខេត្តគោលដៅមួយចំនួន។ ជាការឆ្លើយតប លោកប្រធានមូលនិធិ GX បានសម្តែងនូវការអរគុណជូនចំពោះលោកសាស្ត្រាចារ្យរដ្ឋមន្ត្រីដែលបានអនុញ្ញាតឲ្យឯកឧត្តម និងសហការី ចូលជួបសម្តែងការគួរសម និងបានបញ្ជាក់ជំហរយ៉ាងមុតមាំរបស់មូលនិធិ ក្នុងការបន្តកិច្ចសហប្រតិបត្តិការ និងពង្រីកវិសាលភាពនៃកិច្ចសហប្រតិបត្តិការជាមួយក្រសួងសុខាភិបាល។ ភាគីទាំងពីរ បានពិភាក្សានិងឈានដល់ការចុះហត្ថលេខាលើអនុស្សរណៈនៃការយោគយល់គ្នា រវាងមូលនិធិ GX និងក្រសួងសុខាភិបាលនៃព្រះរាជាណាចក្រកម្ពុជា សម្រាប់គម្រោងលុបបំបាត់ភាពពិការភ្នែកដោយជំងឺភ្នែកឡើងបាយ នៅខេត្តកំពង់ស្ពឺ ដែលគម្រោងនេះនឹងរួមចំណែកដ៏សំខាន់ក្នុងការលើកកំពស់ប្រព័ន្ធសេវាសុខាភិបាល ឈានទៅសម្រេចគោលដៅលុបបំបាត់ភាពពិការភ្នែកដែលអាចបង្ការបាន នាឆ្នាំ២០៣០ នៅកម្ពុជា ព្រមទាំងឈានទៅសម្រេចការគ្របដណ្តប់សុខភាពជាសកល ពោលគឺគ្មាននរណាម្នាក់ត្រូវបានទុកចោលដោយមិនបានទទួលសេវាថែទាំសុខភាពនោះទេ។ លោកសាស្ត្រាចារ្យរដ្ឋមន្ត្រី បានថ្លែងអំណរគុណយ៉ាងជ្រាលជ្រៅដល់ប្រជាជន និងរដ្ឋាភិបាល សាធារណរដ្ឋប្រជាមានិតចិន ជាពិសេស មូលនិធិ GX ដែលបានចូលរួមចំណែក ជាមួយនឹងកិច្ចខិតខំប្រឹងប្រែងរបស់ក្រសួងសុខាភិបាល សំដៅលើកកម្ពស់សុខុមាលភាព គុណភាពសេវាសុខាភិបាល និងការអភិវឌ្ឍធនធានមនុស្សសុខាភិបាល ដើម្បីឈានទៅសម្រេចបាននូវការគ្របដណ្តប់សុខភាពជាសកល ស្របតាមយុទ្ធសាស្រ្តបញ្ចកោណ នៃរាជរដ្ឋាភិបាលអាណត្តិទី៧ ក្រោមការដឹកនាំប្រកបដោយគតិបណ្ឌិតដ៏ខ្ពង់ខ្ពស់ និងចក្ខុវិស័យវែងឆ្ងាយរបស់សម្តេចធិបតី ហ៊ុន ម៉ាណែត នាយករដ្ឋមន្ត្រី កម្ពុជា៕
|
2024-07-30T20:18:00+07:00
|
dap-news.com
|
https://dap-news.com/national/2024/07/30/435330/
|
a79c33e2-7faf-49cc-98da-9600bdd2b6c2
|
គន្លឹះការពារជំងឺ ដែលងាយឆ្លងបំផុត នៅក្នុងរដូវវស្សា
|
តើមានជំងឺឆ្លងអ្វីដែលលោកអ្នកអាចប្រឈមមុខ ពេលមានទឹកជំនន់ក្នុងរដូវវស្សា? ទឹកជំនន់អាចបណ្ដាលឱ្យ អ្នកប្រឈមមុខនឹងជំងឺឆ្លងមួយចំនួនដូចជា ជំងឺគ្រុនចាញ់ គ្រុនឈាម គ្រុនពោះវៀន រាករូស អាសន្នរោគ ផ្ដាសាយ ផ្ដាសាយធំ និងជំងឺឆ្លងដទៃផ្សេងទៀត ដែលទាមទារឱ្យលោកអ្នកត្រូវមានវិធានការការពារ និងត្រូវមានអនាម័យគ្រប់ពេលវេលា។ តើមានមូលហេតុអ្វីខ្លះដែលអាចបណ្ដាលឱ្យ ប្រឈមនឹងជំងឺឆ្លងទាំងអស់នេះ? ប្រធាននាយកដ្ឋានប្រយុទ្ធនឹងជំងឺឆ្លង លោកវេជ្ជបណ្ឌិត លី សូវ៉ាន់ មានប្រសាសន៍ថា នៅពេលមានទឹកជំនន់ម្តងៗ ប្រជាពលរដ្ឋងាយប្រឈមនឹងការឆ្លងនៃជំងឺគ្រុនចាញ់។ ជំងឺគ្រុនចាញ់ដែលអាចឆ្លង តាមរយៈមូសដែកគោលញីខាំ។ មូសដែកគោលញី ដែលតែងខាំពេលល្ងាច ជាពិសេសក្នុងរដូវវស្សា និងពេលលោកអ្នកធ្វើដំណើរក្នុងព្រៃ។ លោកអ្នកត្រូវពាក់អាវក្រាស់និងជិតល្អ ត្រូវគេងក្នុងមុងជ្រលក់ថ្នាំ និងមិនត្រូវព្យាបាលជំងឺគ្រុនចាញ់ដោយខ្លួនឯងជាដាច់ខាត។ ជាប្រការប្រសើរ លោកអ្នកនាងប្រញាប់ទៅជួបគ្រូពេទ្យ ដែលនៅជិតលោកអ្នកបំផុត ឬអ្នកស្ម័គ្រចិត្តភូមិ ដើម្បីទទួលបានការព្យាបាលត្រឹមត្រូវតាមក្បួនពេទ្យ។ «កុំសាកល្បងព្យាបាលដោយខ្លួនឯង និងជាមួយអ្នកចាក់ថ្នាំ ព្រោះគាត់មិនជំនាញច្បាស់លាស់»។ គ្រុនឈាមជាជំងឺឆ្លង ដែលឆ្លងតាមរយៈមូសខ្លាញីខាំ អ្នកមានផ្ទុកមេរោគគ្រុនឈាម បន្ទាប់មកខាំលោកអ្នក ដែលគ្មានផ្ទុកមេរោគគ្រុនឈាម។ មូសខ្លាញីច្រើនខាំពេលថ្ងៃ យប់ កន្លែងងងឹត និងកន្លែងព្រៃស៊ុបទ្រុប។ មូសខ្លាញីកើតចេញដង្កូវទឹក។ ដង្កូវទឹកដែលភាគច្រើនកើតចេញពីទឹកដក់នៅក្នុងកង់ឡាន កំប៉ុងទឹកដោះគោ ទឹកពាងដែលមិនបានលាងសម្អាតទៀងទាត់ ជាដើម។ ប្រធានកម្មវិធីជាតិប្រយុទ្ធនឹង ជំងឺគ្រុនឈាមប្រចាំកម្ពុជា លោកវេជ្ជបណ្ឌិត លាង ឫទ្ធា មានប្រសាសន៍ថា នៅពេលពលរដ្ឋសង្ស័យថាមានជំងឺគ្រុនឈាម ពួកគាត់បានទៅរកសេវាព្យាបាល ជំងឺគ្រុនឈាមនៅមណ្ឌលសុខភាពតាមស្រុកនីមួយៗ ដែលជាដំណោះស្រាយសម្រាប់ ក្រសួងសុខាភិបាលអាចសរុបទិន្នន័យងាយស្រួល និងម្យ៉ាងដោយសារកម្ពុជា កំពុងប្រឈមនឹងជំនន់ទឹកភ្លៀង «ទឹកពាងដែលមិនប្រើប្រាស់ត្រូវលាងផ្កាប់ ទឹកពាងដែលប្រើប្រាស់ជាប្រចាំត្រូវគ្រប ថូផ្កាឧស្សាហ៍ដូរឱ្យបានញឹកញាប់ ក្មេងៗ ប្អូនៗ កូនតូចៗ ត្រូវពាក់អាវដៃវែងគ្រប់ពេល ហើយក្មេងៗមិនត្រូវលេងក្នុងទីងងឹតទេ ព្រោះអាចប្រឈមនឹងមូសខ្លាញីខាំ។ កំប៉ុងស្រាបៀ ទឹកថ្លុក កង់ឡាន ត្រូវលុបចោលកុំឱ្យមានដង្កូវទឹក ដែលជាហេតុបណ្ដាលឱ្យមានមូសខ្លាញី ហើយខាំយើងបាន»។ កុមារីម្នាក់ដែលធ្លាប់កើតជំងឺគ្រុនឈាមនិយាយថា រូបគេធ្លាប់កើតជំងឺនេះកាលពីអាយុ ១០ឆ្នាំ ដោយចូលចិត្តដើរលេងច្រើន និងមិនគេងក្នុងមុង «ក្តៅខ្លួន ហត់ ចង់តែដេក ហើយពេលយើងក្ដៅខ្លួនខ្លាំងចង់តែបិទភ្នែក»។ ប្រធាននាយកដ្ឋានប្រយុទ្ធ នឹងជំងឺឆ្លងលោកវេជ្ជបណ្ឌិត លី សូវ៉ាន់ ពន្យល់ថា នៅរដូវវស្សា និងមានទឹកជំនន់ លោកអ្នកនាងអាចប្រឈមមុខនឹងជំងឺរលាកពោះវៀន ឬគ្រុនពោះវៀន។ ជំងឺគ្រុនពោះវៀនអាចឆ្លងតាមរយៈចំណីអាហារមិនស្អាត ចំណីអាហារឆៅ ទឹកមិនស្អាត ទឹកដោះគោឆៅ ប៊័រ ទឹកកកដែលធ្វើពីទឹកមិនស្អាត ឬវត្ថុធាតុដើមមិនមានអនាម័យល្អ។ ជំងឺគ្រុនពោះវៀនអាចឆ្លងតាមរយៈលៀសហាល គ្រំ ងាវ ខ្យងខ្ចៅ ក្តាម ជាដើម។ ជំងឺនេះក៏អាចឆ្លងតាមរយៈស៊ុតទា ស៊ុតមាន់ ដែលចៀន ស្ងោរ អាំង មិនឆ្អិនល្អ ឬនៅជ័រព្នៅ។ ជំងឺនេះអាចឆ្លងដែរតាមរយៈលាមកមនុស្ស សត្វ ដែលបន្ទោបង់ចោលនៅក្នុងទឹក ឬលើដី ហើយពេលមានទឹកភ្លៀងបណ្ដាលឱ្យមេរោគបាក់តេរីក្នុងទឹកបឹង អូរ ស្ទឹង ត្រពាំង ឬអាចក្នុងអណ្ដូង ដែលទឹកលិចដោយទឹកជំនន់។ ការទទួលទានទឹកមិនមានសុវត្ថិភាព និងមិនមានអនាម័យល្អ សុទ្ធតែអាចប្រឈមមុខនឹងការឆ្លងនៃជំងឺគ្រុនពោះវៀន «ទឹកថ្លាម៉េចក៏ដោយ តែមេរោគយើងមិនអាចមើលឃើញ ដោយភ្នែកទទេបានទេ។ ត្រូវដាំទឹកឱ្យពុះយ៉ាងតិច ៥នាទី»។ ឯកសារផែនការយុទ្ធសាស្ត្រប្រែប្រួលអាកាសធាតុ សម្រាប់វិស័យធនធានទឹកនៃក្រសួងធនធានទឹក និងឧតុនិយម បញ្ជាក់ថា កាលណាល្បឿនទឹកហូរយឺត នោះវាបង្កឱ្យមានកម្រិតបាក់តេរី និងសមាសធាតុគីមីខ្ពស់នៅក្នុងទឹក បើទោះជាកករបានរងចុះទៅបាតដីក៏ដោយ ប៉ុន្តែគុណភាពទឹកកាន់តែអាក្រក់ឡើងៗ ព្រោះថាសារធាតុពុលកាន់តែ បំប្លែងខ្លួនតូចទៅៗនៅក្នុងទឹក។ លោកវេជ្ជបណ្ឌិត លាន សុភ័ក្រ ឯកទេសថ្លើម ក្រពះ ពោះវៀន និងឫសដូងបាត បញ្ចប់ការសិក្សាពីប្រទេសបារាំង និងបម្រើការងារនៅមន្ទីរពេទ្យកាល់ម៉ែត ពន្យល់ថា ទឹកជាផ្នែកមួយដ៏សំខាន់ក្នុងការទ្រទ្រង់ សុខភាពមនុស្សឱ្យមានភាពល្អប្រសើរ ប៉ុន្តែទឹកក៏ជាប្រភពនៃមេរោគដែរ បើសិនទឹកនោះមិនស្អាត និងគ្មានសុវត្ថិភាព។ លោកវេជ្ជបណ្ឌិតពន្យល់ថា នៅពេលទឹកឡើង វានឹងមានសំរាម កម្ទេចកម្ទី បាក់តេរីជាច្រើន ហើយបើទឹកនោះមានលាមកសត្វ និងមនុស្សទៀត វាគឺជាប្រភពនៃប៉ារ៉ាស៊ីត និងមេរោគឆ្លងផ្សេងៗ «ទឹកមានមេរោគ មេរោគវាចូលទៅក្នុងខ្លួនយើង ចូលទៅក្នុងឈាមយើង ហើយចូលទៅផ្លូវរំលាយអាហារយើង វាបង្កឱ្យមានជំងឺរាករូស ទី១។ ទី២ ធម្មតាលាមកមនុស្សយើង និងសំរាម វាមានផ្ទុកទៅដោយមេរោគ និងប៉ារ៉ាស៊ីត និងសត្វល្អិត ហើយសត្វល្អិតហ្នឹងវាបង្កបញ្ហាច្រើនដល់សុខភាព។ យើងមានមេរោគក្រពះនៅក្នុង តំបន់អាស៊ីអាគ្នេយ៍ប្រមាណ ៦០% ទៅ ៧០% ជាពិសេសនៅប្រទេសកម្ពុជា ហើយមេរោគក្រពះវាឆ្លងតាមរយៈមិនស្អាតហ្នឹងឯង»។ ព័ត៌មានស្ដីពីសុខភាពសាធារណៈ ដែលចេញផ្សាយដោយក្រសួងសុខាភិបាល បញ្ជាក់ថា ការទទួលទានទឹកមិនស្អាត គឺអាចបណ្ដាលឱ្យមានជំងឺរាករូស រាកមួរ អាសន្នរោគ ជាដើម។ ការណ៍ដែលត្រូវទឹកភ្លៀង ឬសើមសម្លៀកបំពាក់ខ្លួនប្រាណជាប់ជាប្រចាំ អាចបណ្ដាលឱ្យកើតជំងឺសើស្បែកមួយចំនួនដែរ ដូចជា កន្ទាលត្រអាក កមរមាស់ និងជំងឺស្រែង ជាដើម។ ប្រធានគ្លីនិកសើស្បែកភ្នំពេញ និងជាសាស្ត្រាចារ្យសាកលវិទ្យាល័យវិទ្យាសាស្ត្រសុខាភិបាល លោកវេជ្ជបណ្ឌិត ថៃ គា ពន្យល់ថា ទឹកកខ្វក់ដែលជន់គឺអាចមានផ្ទុកមេរោគបាក់តេរីនិងផ្សិត ជាដើម។ មេរោគបាក់តេរី ប៉ារ៉ាស៊ីត និងផ្សិតទាំងនោះបង្កឱ្យលោកអ្នកប្រឈមមុខនឹងជំងឺសើស្បែក។ ទន្ទឹមនឹងនេះ ទឹកជំនន់នារដូវវស្សាក៏អាចជាហេតុផលបណ្ដាលឱ្យ អ្នកនាងប្រឈមមុខជំងឺភ្នែកក្រហម។ ជំងឺភ្នែកក្រហម បណ្ដាលមកពីការយកទឹកមិនស្អាតទៅលុបមុខ និងឆ្លងមេរោគនៃផ្សេងៗចូលទៅក្នុងភ្នែក។ នេះបើតាមការបញ្ជាក់ពីអនុប្រធានមន្ទីរពេទ្យអង្គឌួង លោក គង់ ពិសិទ្ធ។ ទន្ទឹមនឹងដែរ ប្រធាននាយកដ្ឋានប្រយុទ្ធនឹង ជំងឺឆ្លងនៃក្រសួងសុខាភិបាល លោកវេជ្ជបណ្ឌិត លី សូវ៉ាន់ អះអាងថា ក្នុងរដូវវស្សា និងមានទឹកជំនន់ អាចជាហេតុផលមួយបណ្ដាលឱ្យ លោកអ្នកនាងប្រឈមមុខនឹងផ្ដាសាយ ផ្ដាសាយធំ។ ជំងឺផ្ដាសាយធម្មតា គឺកើតឡើងដោយសារការអាល្លែកហ្ស៊ីនឹងធាតុអាកាសត្រជាក់ និងផ្លាស់ប្ដូរទីតាំងនៃការស់នៅ។ ជំងឺផ្ដាសាយធម្មតាអាចជាទៅវិញលឿន និងមិនបង្កបញ្ហាអ្វីធ្ងន់នោះទេ។ រីឯជំងឺផ្ដាសាយធំ គឺមានអាការៈក្តៅខ្លួន ហៀរសំបោរ ឈឺក្បាល និងអស់កម្លាំង។ នៅពេលមានជំងឺផ្ដាសាយធំ អាចទទួលទានថ្នាំពេទ្យបាន ដូចជាថ្នាំប៉ារ៉ាសេធមល(Paracetamol)។ លោកអ្នកនាងអាចទទួលទានទឹកក្តៅ ទឹកតែ ទឹកខ្ញី និងហូបអាហារដែលមានសារជាតិ បំប៉នឱ្យច្រើនតាមចិត្តចង់ ដោយមិនចាំបាច់តមអ្វីទេ «លើកទឹកចិត្តឱ្យហូបអាហារឱ្យបានច្រើន ទាំងត្រី ទាំងសាច់ ទាំងផ្អក ដែលយើងចូលចិត្ត និងបន្លែផ្លែឈើឱ្យបានច្រើន ទឹកភេសជ្ជៈ និងទឹកដូង ជាដើម»។ តើនៅពេលមានជំងឺផ្ដាសាយធំ លោកអ្នកគួរប្រើថ្នាំផ្សះបានដែរឬទេ? សៀវភៅដែលមានចំណងជើងថា «ទីណាគ្មានវេជ្ជបណ្ឌិត» សរសេរដោយ ដេវីឌ វ័រណឺ ត្រង់ទំព័រទី១៩ បញ្ជាក់ថា ថ្នាំអង់ទីប៊ីយ៉ូទីកមានដូចជា ប៉េនីស៊ីលីន តេត្រាស៊ីគ្លីន គឺជាថ្នាំព្យាបាលជំងឺមួយចំនួន ដែលបណ្ដាលមកពីបាក់តេរី។ ថ្នាំអង់ទីប៊ីយ៉ូទីកមិនអាចប្រើដើម្បីព្យាបាលជំងឺ ដែលបង្កដោយវីរុសបានឡើយជាអាទិ៍ ជំងឺគ្រុនផ្តាសាយ សាឡាទែន កញ្ជ្រឹល និងអុតស្វាយ នោះទេ។ ថ្នាំអង់ទីប៊ីយ៉ូទីកមិនអាចជួយព្យាបាលជំងឺផ្ដាសាយទេ ប៉ុន្តែផ្ទុយទៅវិញអាចបណ្ដាលឱ្យមានគ្រោះថ្នាក់ថែមទៀតផង។ ជាមធ្យោបាយល្អប្រសើរ ដើម្បីការពារសុខភាពពេលមានទឹកជំនន់ក្នុងរដូវវស្សា លោកអ្នកត្រូវដាំទឹកហូប បើទោះបីទឹកនោះមើលទៅថ្លាស្អាតក៏ដោយ ត្រូវចម្អិនចំណីអាហារ ត្រីសាច់ បន្លែ និងម្ហូបអាហារផ្សេងទៀតឱ្យឆ្អិនបានល្អមុនទទួលទាន «ចំណីអាហារយើងត្រូវតែគ្រប ដើម្បីកុំឱ្យសត្វរុយមកទំ និងឧស្សាហ៍លាងដៃជាមួយនឹងសាប៊ូ»។ លោកអ្នកត្រូវប្រញាប់ទៅ ជួបពិភាក្សាជាមួយនឹងគ្រូពេទ្យ បើសង្ស័យថាក្តៅខ្លួនខ្លាំង ក្អក ឈឺក និងហត់ៗខុសធម្មតា។ សូមកុំបង្អង់ដោយបន់ស្រន់អារុក្ខអារក្ខអ្នកតា ឬព្យាបាលដោយខ្លួនឯងជាដាច់ខាត ព្រោះអាចបង្កឱ្យសភាពជំងឺកាន់តែធ្ងន់ឡើង។ លោកអ្នកមិនត្រូវទទួលទានថ្នាំ ដែលទិញពីឱសថស្ថានដោយខ្លួនឯង ឬគេផ្សំឱ្យនោះទេ ព្រោះវាពិតជាអាចបង្កគ្រោះថ្នាក់ ចំពោះសរីរាង្គដទៃជាក់ជាមិនខាន៕ ដោយ៖ លោក សិរី មុនី
|
2024-07-30T19:58:00+07:00
|
dap-news.com
|
https://dap-news.com/national/2024/07/30/435321/
|
2c62a466-094f-4d5c-8ba7-f621ed1585c5
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ១នាក់ (Videos inside)
|
ក្រសួងសុខាភិបាល នៅថ្ងៃទី៣០ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៣០ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៣នាក់, អ្នកជាសះស្បើយសរុបចំនួន ១៣៦,២៥៤នាក់, ស្លាប់សរុបចំនួន ៣,០៥៦នាក់៕
|
2024-07-30T19:21:00+07:00
|
freshnewsasia.com
|
https://m.freshnewsasia.com/index.php/en/localnews/350716-2024-07-30-05-21-49.html
|
d1cab669-f7db-4b31-b23e-42c21f92ae95
|
កម្ពុជា-ចិន អបអរសាទរការបញ្ចប់គម្រោង លុបបំបាត់ភាពពិការភ្នែកដោយជំងឺភ្នែកឡើងបាយ និងចុះ MOU លើការប្រយុទ្ធប្រឆាំងជំងឺគ្រុនឈាម
|
កម្មវិធីនេះ បានធ្វើឡើងកាលពីថ្ងៃទី២៩ កក្កដា ដោយមានការអញ្ជើញចូលរួម ជាអធិបតីពីសំណាកលោកបណ្ឌិត ហ៊ុន ម៉ានី ឧបនាយករដ្ឋមន្ត្រី រដ្ឋមន្ត្រីក្រសួងមុខងារសាធារណៈ លោក លឺង ជុនយ៉ីង (LEUNG Chun Ying) ប្រធានមូលនិធិ GX និងជាអនុប្រធាន គណៈកម្មាធិការជាតិនៃ ក្រុមប្រឹក្សានយោបាយប្រជាជនចិន លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល រួមទាំងលោក វ៉ាង វិនពីន(Wang Wenbin) ឯកអគ្គរដ្ឋទូតវិសមញ្ញ និងពេញសមត្ថភាពនៃ សាធារណរដ្ឋប្រជាមានិតចិន ប្រចាំកម្ពុជា ។ ពិធីបិទបញ្ចប់គម្រោងលុបបំបាច់ ភាពពិការភ្នែកដោយជំងឺភ្នែកឡើងបាយ នៅខេត្តព្រៃវែង ធ្វើឡើងបន្ទាប់ពីការអនុវត្តគម្រោងអស់រយៈពេល ១៨ខែ ប្រកបដោយលទ្ធផលគួរជាទីមោទក។ គម្រោងនេះបានផ្តល់ការពិនិត្យ ព្យាបាល និងវះកាត់ជំងឺភ្នែកឡើងបាយដោយ ឥតគិតថ្លៃដល់ប្រជាជននៅខេត្តព្រៃវែង និងបណ្តាខេត្តជុំវិញចំនួន៣៨៩១ករណី និងពិនិត្យព្យាបាលបញ្ហា សុខភាពភ្នែកផ្សេងៗទៀតចំនួន៥៣៦៧នាក់។ ឆ្លៀតក្នុងឱកាសដ៏ថ្លៃថ្លានេះ ក្រសួងសុខាភិបាល និងមូលនិធិ GX Foundation ក៏បានរៀបចំពិធីចុះអនុស្សរណៈនៃការយោគយល់គ្នា ស្តីពីគម្រោងប្រយុទ្ធនឹងជំងឺគ្រុនឈាម នៅខេត្តកំពង់ស្ពឺ ។ គម្រោងនេះមានគោលបំណងទប់ស្កាត់ និងគ្រប់គ្រងហានិភ័យបណ្តាល មកពីការរាតត្បាតនៃជំងឺគ្រុនឈាម ដែលនេះជាការឆ្លើយតបនឹងអាទិភាព ចម្បងលើកាប្រយុទ្ធនិងបង្ការជំងឺរាតត្បាត ព្រមទាំងពង្រឹងប្រព័ន្ធសេវាសុខាភិបាល សំដៅលើកកម្ពស់សុខុមាលភាព គុណភាពសេវាសុខាភិបាល និងការអភិវឌ្ឍធនធានមនុស្សសុខាភិបាល ដើម្បីរួមចំណែកជាមួយនឹងកិច្ចខិតខំប្រឹងប្រែង របស់ក្រសួងសុខាភិបាលកម្ពុជា ដើម្បីឈានទៅសម្រេចបានការ គ្របដណ្តប់សុខភាពជាសកល ស្របតាមយុទ្ធសាស្រ្តបញ្ចកោណ ដំណាក់កាលទី១នៃរាជរដ្ឋាភិបាល អាណត្តិទី៧ នៃរដ្ឋសភា ក្រោមការដឹកនាំប្រកបដោយគតិបណ្ឌិត និងចក្ខុវែងឆ្ងាយរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីកម្ពុជា៕
|
2024-07-30T17:05:00+07:00
|
dap-news.com
|
https://dap-news.com/national/2024/07/30/435253/
|
51cd42ed-596c-4aa6-8b43-5b478f682730
|
មន្ទីរពេទ្យកាល់ម៉ែត សហការជាមួយសមាគមវះកាត់រោគស្ត្រីអាស៊ីប៉ាស៊ីហ្វិច បង្រៀនគ្រូពេទ្យកម្ពុជាលើជំនាញវះកាត់ចោះជំងឺរោគស្ដ្រី
|
មន្ទីរពេទ្យកាល់ម៉ែត និងសមាគមវះកាត់រោគស្ត្រីអាស៊ីប៉ាស៊ីហ្វិច បានបើកសន្និសីទអន្តរជាតិស្តីពី «ជំនាញវះកាត់ចោះជំងឺរោគស្ត្រី» ដើម្បីបង្រៀនគ្រូពេទ្យកម្ពុជា លើជំនាញវះកាត់ចោះជំងឺរោគស្ដ្រី ដែលធ្វើឡើងនៅមន្ទីរពេទ្យកាល់ម៉ែត មានរយៈពេល៥ថ្ងៃ ចាប់ពីថ្ងៃ២៩ ខែកក្កដា ឆ្នាំ២០២៤តទៅ។ សន្និសីទអន្តរជាតិ បានធ្វើឡើងក្រោមអធិបតីភាព លោកសាស្រ្តាចារ្យ គង់ សន្យា អគ្គនាយកមនី្ទរពេទ្យកាល់ម៉ែត និងមានការអញ្ជើញចូលរួមពីលោកស្រី សាស្រ្តាចារ្យ យីង ជី វ៉ង (Ying-Chi Wang) តំណាងសមាគមវះកាត់រោគស្រី្តអង់ដូស្កុបពី អាស៊ីប៉ាស៊ីហ្វិច, លោកសាស្រ្តាចារ្យ ថិចទី កន វ៉ានីច កុល (Thiti korn Wanich kul) ជំនាញវះកាត់រោគស្រី្តអង់ដូស្កុបពី និងការបង្កកំណើត មកពីទីក្រុងបាងកក ប្រទេសថៃ, លោកសាស្រ្តាចារ្យ វីប៊ូន កាមូល ផលវិចិត្រ (Wiboon Kamolpornwijit) អនុប្រធានសមាគមគ្រូពេទ្យវះកាត់ចោះរោគស្រី្តប្រទេសថៃ, លោកសាស្រ្តាចារ្យ ណាតាវាត អនឡាម៉ូត (Nattawat Onlamoon) ប្រធានមជ្ឈមណ្ឌលវិទ្យាសាស្រ្តវេជ្ជសាស្រ្តព្យាបាលអីមុយណូឡូហ្សី និងផ្សាំកោសិកា នៃមនី្ទរពេទ្យសិរីរ៉ាត នៃសាកលវិទ្យាល័យ ម៉ាហ៊ីដុល។ លោកសាស្រ្តាចារ្យ គង់ សន្យា បានថ្លែងថា ការវះកាត់ដោយចោះនេះ កំពុងតែត្រូវបានអនុវត្ដន៍នៅក្នុងប្រទេសជឿលឿននៅលើសកលលោក ព្រោះការវះកាត់ដោយចោះនេះ វាធ្វើឱ្យមានស្នាមនៅលើស្បែកតូចបំផុត មានរុនពីរ ឬបី ប៉ុណ្ណោះ ហើយចំណុចសំខាន់មួយទៀត គឺឆាប់ជាសះស្បើយ អាចត្រលប់ទៅផ្ទះវិញ អ្នកជំងឺអាចសម្រាកពេទ្យតែ១ ឬ២ថ្ងៃប៉ុណ្ណោះ។ ជាងនេះទៅទៀត ការវះកាត់ដោយចោះ បានកាត់បន្ថយផលវិបាកជាច្រើន ដែលកើតឡើងដោយការវះកាត់បើកពោះធំ។ លោកសាស្រ្តាចារ្យ គង់ សន្យា បានថ្លែងទៀតថា ។ តាមការបញ្ជាក់របស់លោកវេជ្ជបណ្ឌិត គាន់ អូន ប្រធានផ្នែករោគស្រី្ត មនី្ទរពេទ្យកាល់ម៉ែត បានឲ្យដឹងថា សន្និសីទនាថ្ងៃនេះ ប្រារព្ធឡើងដើម្បីចូលរួមក្នុងការបង្កើនចំណេះដឹងដល់វេជ្ជបណ្ឌិតឯកទេសផ្នែក សម្ភព និងរោគស្ត្រីក៏ដូចជាការលើកកម្ពស់សុខមាលភាពប្រជាជនកម្ពុជា ស្របតាមយុទ្ធសាស្ត្ររបស់ក្រសួងសុខាភិបាល និងរាជរដ្ឋាភិបាល។ សន្និសីទថ្ងៃ នេះជាព្រឹត្តិការណ៍ដ៏មានសារៈសំខាន់ សម្រាប់វេជ្ជបណ្ឌិតឯកទេសផ្នែកសម្ភព និងរោគស្ត្រី ទាំងអស់ក្នុងការអភិវឌ្ឍន៍ជំនាញវះកាត់ចោះ ដោយប្រើបច្ចេកទេស ទាន់ជំនាន់ និងបច្ចុប្បន្នភាពស្របតាមការវិវត្តន៍ផ្នែកវេជ្ជសាស្ត្រក្នុងតំបន់ និងអន្តរជាតិ។ លោកវេជ្ជបណ្ឌិត គាន់ អូន ។ នាឱកាសនោះលោកសាស្រ្តាចារ្យ គង់ សន្យា អគ្គនាយកមនី្ទរពេទ្យកាល់ម៉ែត ក៏បានវាយតម្លៃខ្ពស់ចំពោះសមាគមវះកាត់រោគស្រី្តអាស៊ីប៉ាស៊ីហ្វិច និងក្រុមការងាររបស់មនី្ទរពេទ្យកាល់ម៉ែត ដែលបានខិតខំសហការគ្នារៀបចំសន្និសីទអន្តរជាតិនាពេលនេះ ដោយមានអ្នកជំនាញចូលរួមមកពីប្រទេសថៃ ឥណ្ឌា ចិន ជប៉ុន រួមទាំងគ្រូពេទ្យអញ្ជើញមកពីបណ្តាមនី្ទរពេទ្យមិត្តភាពខ្មែរ-សូវៀត មនី្ទរពេទ្យកុមារជាតិ មជ្ឈមណ្ឌលគាំពារមាតា និងទារក និងមនី្ទរពេទ្យបង្អែកខេត្ត ដើម្បីលើកកម្ពស់សមត្ថភាពប្រកបវិជ្ជាជីវៈរបស់វេជ្ជបណ្ឌិតជំនាញរោគស្រី្តឈានទៅលំដាប់ខ្ពស់ថ្មីមួយកម្រិតទៀត។ លោកសាស្រ្តាចារ្យបានបញ្ជាក់ថា ការជួបជុំគ្នារវាងអ្នកជំនាញវះកាត់ចោះរោគស្ត្រីនាពេលនេះ គឺជាការដកស្រង់បទពិសោធន៍ និងរបកគំហើញថ្មីៗក្នុងបច្ចេកទេសវះកាត់ផ្នែករោគស្ត្រី រវាងអ្នកជំនាញមកពីប្រទេសក្នុងតំបន់អាស៊ីប៉ាស៊ីហ្វិក ដែលនឹងផ្តល់អត្ថប្រយោជន៍យ៉ាងច្រើនក្នុងការលើកកម្ពស់សុខុមាលភាពស្រ្តី។ នេះគឺស្របតាមគោលនយោបាយរបស់ក្រសួងសុខាភិបាល និងស្របតាមយុទ្ធសាស្ត្របញ្ចកោណដំណាក់កាលទី១ របស់រាជរដ្ឋាភិបាល នីតិកាលទី៧ ដើម្បីឈានទៅសម្រេចគោលដៅនៃការផ្តល់សេវាថែទាំសុខភាពឆ្ពោះទៅការគ្របដណ្តប់សុខភាពជាសកលនៅកម្ពុជា ក្រោមការដឹកនាំដ៏ឈ្លាសវៃប្រកបដោយគតិបណ្ឌិត របស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា ដែលបន្តកំណត់យកមនុស្សជាអាទិភាព និងបន្តជំរុញការកសាងប្រព័ន្ធគាំពារសង្គមឱ្យ មានលក្ខណៈប្រមូលផ្តុំ សង្គតិភាព ប្រសិទ្ធភាព និងចីរភាព ដោយឈរលើស្មារតី «មិនបោះបង់ ពលរដ្ឋណាម្នាក់» ឬមានន័យថា នៅពេលមានតម្រូវការពលរដ្ឋគ្រប់រូបសុទ្ធ តែត្រូវបានទទួលការគាំពារដោយរាជរដ្ឋាភិបាល៕
|
2024-07-30T15:36:00+07:00
|
freshnewsasia.com
|
https://m.freshnewsasia.com/index.php/en/localnews/350695-2024-07-30-01-36-55.html
|
719ecb56-8f92-4141-9f26-1426011b0226
|
មូលនិធិ GX និងក្រសួងសុខាភិបាល ចុះអនុស្សរណៈលើគម្រោងលុបបំបាត់ភាពពិការភ្នែកដោយជំងឺភ្នែកឡើងបាយ នៅខេត្តកំពង់ស្ពឺ
|
មូលនិធិ GX និងក្រសួងសុខាភិបាលកម្ពុជា នៅរសៀលថ្ងៃទី២៩ ខែកក្កដា ឆ្នាំ២០២៤នេះ បានចុះអនុស្សរណៈនៃការយោគយល់ សម្រាប់គម្រោងលុបបំបាត់ភាពពិការភ្នែកដោយជំងឺភ្នែកឡើងបាយ នៅខេត្តកំពង់ស្ពឺ។ ពិធីនេះបានឡើងក្រោមអធិបតីភាព លោកសាស្ដ្រចារ្យ ឈាង រ៉ា រដ្ឋមន្ដ្រីក្រសួងសុខាភិបាល, លោក LEUNG Chun Ying ប្រធានមូលនិធិ GX និងជាអនុប្រធានគណៈកម្មាធិការជាតិប្រឹក្សានយោបាយប្រជាជនចិន អមដោយលោក Wang Wenbin (វ៉ាង វិនពីន) ឯកអគ្គរដ្ឋទូតវិសមញ្ញ និងពេញសមត្ថភាពនៃសាធារណរដ្ឋប្រជាមានិតចិនប្រចាំកម្ពុជា និងគណៈប្រតិភូជាច្រើនរូបទៀត។ លោកសាស្ត្រាចារ្យរដ្ឋមន្ត្រី បានថ្លែងថា សម្រាប់គម្រោងលុបបំបាត់ភាពពិការភ្នែកដោយជំងឺភ្នែកឡើងបាយ នៅខេត្តកំពង់ស្ពឺ នឹងរួមចំណែកដ៏សំខាន់ក្នុងការលើកកំពស់ប្រព័ន្ធសេវាសុខាភិបាល ឈានទៅសម្រេចគោលដៅលុបបំបាត់ភាពពិការភ្នែកដែលអាចបង្ការបាន នាឆ្នាំ២០៣០ នៅកម្ពុជា ព្រមទាំងឈានទៅសម្រេចការគ្របដណ្តប់សុខភាពជាសកល ពោលគឺគ្មាននរណាម្នាក់ ត្រូវបានទុកចោលដោយមិនបានទទួលសេវាថែទាំសុខភាពនោះទេ។ ក្នុងឱកាសនោះ លោកសាស្ត្រាចារ្យរដ្ឋមន្ត្រី បានសម្ដែងនូវការអរគុណយ៉ាងជ្រាលជ្រៅចំពោះការចូលរួមចំណែករបស់ មូលនិធិ GX Foundation នៅក្នុងការគាំទ្រវិស័យសុខាភិបាលកម្ពុជា នាពេលកន្លងមក ជាពិសេសការរួមចំណែករបស់មូលនិធិ នៅក្នុងការផ្តល់សេវាពិនិត្យ និងព្យាបាលជំងឺភ្នែកឡើងបាយ ជូនប្រជាពលរដ្ឋកម្ពុជា ដែលរស់នៅតាមបណ្តាខេត្តគោលដៅមួយចំនួន។ ជាការឆ្លើយតប ឯកឧត្តម ប្រធានមូលនិធិ GX បានសម្តែងនូវការអរគុណជូនចំពោះ លោកសាស្ត្រាចារ្យរដ្ឋមន្ត្រី ដែលបានអនុញ្ញាតឱ្យលោក និងសហការី ចូលជួបសម្តែងការគួរសម និងបានបញ្ជាក់ជំហរយ៉ាងមុតមាំរបស់មូលនិធិ ក្នុងការបន្តកិច្ចសហប្រតិបត្តិការ និងពង្រីកវិសាលភាពនៃកិច្ចសហប្រតិបត្តិការជាមួយក្រសួងសុខាភិបាល។ ចុងបញ្ចប់ លោកសាស្ត្រាចារ្យរដ្ឋមន្ត្រី បានថ្លែងអំណរគុណយ៉ាងជ្រាលជ្រៅដល់ប្រជាជន និងរដ្ឋាភិបាល សាធារណរដ្ឋប្រជាមានិតចិន ជាពិសេស មូលនិធិ GX ដែលបានចូលរួមចំណែក ជាមួយនឹងកិច្ចខិតខំប្រឹងប្រែងរបស់ក្រសួងសុខាភិបាល សំដៅលើកកម្ពស់សុខុមាលភាព គុណភាពសេវាសុខាភិបាល និងការអភិវឌ្ឍធនធានមនុស្សសុខាភិបាល ដើម្បីឈានទៅសម្រេចបាននូវការគ្របដណ្តប់សុខភាពជាសកល ស្របតាមយុទ្ធសាស្រ្តបញ្ចកោណ នៃរាជរដ្ឋាភិបាលអាណត្តិទី៧ ក្រោមការដឹកនាំប្រកបដោយគតិបណ្ឌិតដ៏ខ្ពង់ខ្ពស់ និងចក្ខុវិស័យវែងឆ្ងាយរបស់សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា៕
|
2024-07-30T06:17:00+07:00
|
freshnewsasia.com
|
https://m.freshnewsasia.com/index.php/en/localnews/350687-2024-07-29-16-17-32.html
|
4bac200f-4e69-4798-9d35-c642ca97cd2b
|
កម្ពុជា-ចិន ព្រមព្រៀងអនុវត្តគម្រោងប្រយុទ្ធនឹងជំងឺគ្រុនឈាមនៅខេត្តកំពង់ស្ពឺ បន្ទាប់ពីបញ្ចប់គម្រោងព្យាបាលភ្នែកឡើងបាយនៅខេត្តព្រៃវែង
|
រាជរដ្ឋាភិបាលកម្ពុជា និងមូលនិធិ GX របស់សាធារណរដ្ឋប្រជាមានិតចិន បានចុះអនុស្សារណៈនៃការយោគយល់គ្នាអនុវត្តគម្រោងប្រយុទ្ធនឹងជំងឺគ្រុនឈាមនៅខេត្តកំពង់ស្ពឺ បន្ទាប់ពីបញ្ចប់គម្រោងលុបបំបាត់ពិការភាពភ្នែកដោយជំងឺភ្នែកឡើងបាយនៅខេត្តព្រៃវែង។ ការចុះអនុស្សរណៈនេះធ្វើឡើងក្រោមអធិបតីភាពជាសាក្សីរបស់លោក ហ៊ុន ម៉ានី ឧបនាយករដ្ឋមន្ត្រី រដ្ឋមន្ត្រីក្រសួងក្រសួងមុខងារសាធារណៈ និងជាប្រធានក្រុមការងាររាជរដ្ឋាភិបាលចុះមូលដ្ឋានខេត្តកំពង់ស្ពឺ និងលោក វ៉ាង វិនពីន (Wang Wenbin) ឯកអគ្គរដ្ឋទូតសាធារណរដ្ឋប្រជាមានិតចិនប្រចាំកម្ពុជា អមដោយវត្តមានលោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល និងលោក លាំង ជុនយីង (Leung Chun Ying) ប្រធានមូលនិធិ GX និងជាអនុប្រធានគណៈកម្មាធិការនៃសភាប្រឹក្សានយោបាយប្រជាជនចិន នាព្រឹកថ្ងៃទី២៩ ខែកក្កដា ឆ្នាំ២០២៤ នៅអគារវឌ្ឍនៈកាប់ពីតាល់ រាជធានីភ្នំពេញ។ លោករដ្ឋមន្ត្រី ឈាង រ៉ា បានឱ្យដឹងថា គម្រោងប្រយុទ្ធនឹងជំងឺគ្រុនឈាមនៅខេត្តកំពង់ស្ពឺ ដែលបានចុះអនុស្សរណៈនាពេលនេះ គឺមានរយៈពេល២ឆ្នាំ (២០១៤-២០២៦)។ កិច្ចសហប្រតិបត្តិការនេះបង្ហាញពីការប្ដេជ្ញាចិត្តរបស់ភាគីកម្ពុជា និងភាគីចិន ក៏ដូចជាកិច្ចខិតខំប្រឹងប្រែងដើម្បីអនុវត្តឱ្យសម្រេចតាមផែនការសកម្មភាពនៃការកសាងសហគមន៍វាសនារួមកម្ពុជា-ចិនក្នុងយុគសម័យថ្មី។ លោក លាំង ជុនយីង បានបញ្ជាក់ថា មូលនិធិ GX ប្តេជ្ញាចិត្តពង្រឹកកិច្ចសហប្រតិបត្តិការនេះជាមួយក្រសួងសុខាភិបាលកម្ពុជា ក្នុងការអនុវត្តគម្រោងប្រយុទ្ធនឹងជំងឺគ្រុនឈាមនៅខេត្តកំពង់ស្ពឺនេះ។ នាឱកាសនោះ លោកឧបនាយករដ្ឋមន្ត្រី ហ៊ុន ម៉ានី បានកោតសរសើរចំពោះកិច្ចសហប្រតិបត្តិការលើគម្រោងប្រយុទ្ធនឹងជំងឺគ្រុនឈាមនេះ គឺដើរស្របទៅនឹងទៅនឹងទិសដៅរបស់រាជរដ្ឋាភិបាលក្នុងការចូលរួមពង្រឹង និងលើកម្ពស់សុខភាពសាធារណៈ ដែលជាផ្នែកមួយនៃការគាំទ្រគោលនយោបាយអភិវឌ្ឍន៍សម្រាប់អាណត្តិទី៧ នៃរាជរដ្ឋាភិបាល។ លោកឧបនាយករដ្ឋមន្ត្រីបានបន្តថា ជំងឺគ្រុនឈាមនេះនៅតែជាបញ្ហាសុខភាពសាធារណៈ ដោយបន្តប៉ះពាល់ដល់មនុស្សគ្របវ័យ គ្រប់ពេលវេលា ជាពិសេសនៅរដូវវស្សា ដែលមានអត្រាចម្លងជំងឺខ្ពស់ និងតម្រូវឱ្យមានការចូលរួមទប់ស្កាត់ទាំងអស់គ្នា និងពីគ្រប់ភាគីពាក់ព័ន្ធ តាមរយៈការពង្រឹងសមត្ថភាពឆ្លើយតបប្រកបដោយប្រសិទ្ធភាព និងបង្កើនការយល់ដឹងក្នុងសហគមន៍មូលដ្ឋាន ដើម្បីកាត់បន្ថយហានិភ័យ អត្រាឆ្លង និងមរណភាព ព្រមទាំងការរាតត្បាតទ្រង់ទ្រាយធំជាយថាហេតុ។ ចំណែកលោកឯកអគ្គរដ្ឋទូត វ៉ាង វិនពីន បង្ហាញទស្សនៈយល់ឃើញថា កិច្ចសហប្រតិបត្តិការលើគម្រោងលុបបំបាត់ពិការភាពភ្នែកដោយជំងឺភ្នែកឡើងបាយនៅខេត្តព្រៃវែង ដែលបានបញ្ចប់ និងគម្រោងប្រយុទ្ធនឹងជំងឺគ្រុនឈាមនៅខេត្តកំពង់ស្ពឺ ដែលត្រូវបន្តអនុវត្តនោះ គឺពិតជាបានរួមចំណែកធ្វើឱ្យមានភាពប្រសើរឡើងនៃទំនាក់ទំនងរវាងរាជរដ្ឋាភិបាលកម្ពុជា និងរដ្ឋាភិបាលសាធារណរដ្ឋប្រជាមានិតចិន។ លោកឯកអគ្គរដ្ឋទូតបានបន្តថា ការអនុវត្តគម្រោងទាំង២នេះពិតជាបានផ្ដល់ប្រយោជន៍ដោយផ្ទាល់ទៅដល់ប្រជាពលរដ្ឋកម្ពុជានៅមូលដ្ឋានផងដែរ ដូច្នេះលោកបានលើកទឹកចិត្តឱ្យក្រុមប្រតិបត្តិករពាក់ព័ន្ធបន្តខិតខំអនុវត្តកិច្ចការងារជួយប្រជាជនឱ្យបានច្រើនទៀត ដើម្បីរួមចំណែកក្នុងកិច្ចគាំពារសុខភាពសកល។ សូមជម្រាបថា បើតាមការបញ្ជាក់របស់លោកសាស្ត្រាចារ្យ ឈាង រ៉ា គម្រោងលុបបំបាត់ពិការភាពភ្នែកដោយជំងឺភ្នែកឡើងបាយនៅខេត្តព្រៃវែង ដែលបានបញ្ចប់ទៅនោះ គឺមានរយៈពេល១៨ខែ ដោយទទួលបានលទ្ធផលគួរជាទីមោទនៈ។ មូលនិធិ GX និងគណៈកម្មាធិការសុខាភិបាលតំបន់ស្វ័យតក្វាងស៉ី ប្រទេសចិន បានបញ្ជូនក្រុមគ្រូពេទ្យវះកាត់ចំនួន៨លើកមកហើយ សរុបមានចំនួន៦៣រូប ដែលមួយលើកៗមានរយៈពេល៤-៦សប្ដាហ៍ ផ្ដល់ការវះកាត់ជំងឺផ្នែកឡើងបាយដោយឥតគិតថ្លៃដល់ប្រជាជននៅខេត្តព្រៃវែង និងប្ដាខេត្តជុំវិញបានចំនួន៣,៨៩១ករណី និងពិនិត្យព្យាបាលសុខភាពភ្នែកផ្សេងៗទៀតបានចំនួន៥,៣៦៧នាក់។មុនការអនុវត្តគម្រោងលុបបំបាត់ពិការភាពភ្នែកដោយជំងឺភ្នែកឡើងបាយនៅខេត្តព្រៃវែង ដែលជាគម្រោងទី២នោះ មូលនិធិ GX ក៏បានអនុវត្តគម្រោងទី១នៅខេត្តកំពង់ចាមរួចហើយដែរ ដោយបានផ្ដល់ការវះកាត់ភ្នែកឡើងបាយជូនប្រជាពលរដ្ឋដោយឥតគិតថ្លៃចំនួនជាង៦,០០០នាក់៕
|
2024-07-30T00:46:00+07:00
|
freshnewsasia.com
|
https://m.freshnewsasia.com/index.php/en/localnews/350645-2024-07-29-10-46-08.html
|
8b0f6f8e-2a7f-456c-bcf2-5005013c462d
|
ពលរដ្ឋជាង៤០០០នាក់ បានទទួលការពិនិត្យព្យាបាលជំងឺឥតគិតថ្លៃ ដោយគ្រូពេទ្យស្ម័គ្រចិត្តកូរ៉េនៃសមាគមគ្រូពេទ្យស្ម័គ្រចិត្តខេត្តឃ្យុងប៊ុកដូ តាមរយៈកម្មវិធីអ្នកតំណាងរាស្ត្រដើម្បីសុខភាពប្រជាជន
|
ក្រុមគ្រូពេទ្យកូរ៉េនៃសមាគមគ្រូពេទ្យស្ម័គ្រចិត្តខេត្តឃ្យុងប៊ុកដូ (GBMV) នៃសាធារណរដ្ឋកូរ៉េ ៩២នាក់ ដឹកនាំដោយលោកវេជ្ជបណ្ឌិត Lee Gilho ប្រធានសមាគម GBMV សហការជាមួយក្រុមគ្រូពេទ្យនៃមន្ទីរពេទ្យបង្អែកខេត្តកំពង់ធំ និងសមាគមប្រឹក្សាសុខភាពប្រជាជន បានធ្វើការពិនិត្យនិងព្យាបាលជំងឺដោយឥតគិតថ្លៃ លើបញ្ហាជំងឺទូទៅ ជំងឺមាត់ធ្មេញ ថតឆ្លុះក្រពះ ពោះវៀន រោគស្រ្តី ជំងឺកុមារ ចក្ខុរោគ ចាក់ម្ជុលវិទ្យាសាស្រ្ត ព្រមទាំងពិនិត្យឈាម ជូនប្រជាពលរដ្ឋសរុបចំនួន ៤ ៤៥៥នាក់ ដែលមានករណីជំងឺសរុបចំនួន ១២ ៧៨៩ករណី ចាប់ពីថ្ងៃទី២៦ ដល់ថ្ងៃទី២៨ ខែកក្កដា ឆ្នាំ២០២៤ នៅខេត្តកំពង់ធំ តាមរយៈ ។ ក្រោមគំនិតផ្តួចផ្តើមរបស់លោក សួស យ៉ារ៉ា បានចាប់ផ្តើមតាំងពីឆ្នាំ២០១៣មកម្ល៉េះ និងបានចូលរួមចំណែកយ៉ាងសំខាន់ក្នុងកិច្ចការមនុស្សធម៌ និងការលើកកម្ពស់សុខភាពប្រជាជននៅកម្ពុជា។ គិតចាប់តាំងពីឆ្នាំ២០១៣មក កម្មវិធីនេះបាននាំក្រុមគ្រូពេទ្យស្ម័គ្រចិត្តកូរ៉េ មកធ្វើការពិនិត្យព្យាបាលជំងឺដោយឥតគិតថ្លៃជូនប្រជាពលរដ្ឋសរុបជាង ៣៤ ០០០នាក់ ព្រមទាំងបាននាំយកនូវជំនួយជាសម្ភារៈបរិក្ខារវេជ្ជសាស្រ្តនិងឱសថជាច្រើនទៀត ផ្តល់ជូនមន្ទីរពេទ្យបង្អែកខេត្តមួយចំនួនទៀត។ ការព្យាបាលជំងឺដោយឥតគិតថ្លៃនៅឆ្នាំ២០២៤នេះ រួមទាំងការបរិច្ចាគឱសថនិងសម្ភារៈបរិក្ខារវេជ្ជសាស្រ្ត និងការបំពាក់ម៉ាស៊ីនត្រជាក់នៅបន្ទប់ព្យាបាល ជូនមន្ទីរពេទ្យបង្អែកខេត្តកំពង់ធំ រួមទាំងថ្លៃធ្វើដំណើរ ស្នាក់នៅ ហូបចុករបស់ក្រុមគ្រូពេទ្យ បានចំណាយថវិកាអស់សរុបប្រមាណ ៥០ម៉ឺនដុល្លារអាម៉េរិក។ ដើម្បីចូលរួមចំណែកជាមួយរាជរដ្ឋាភិបាលក្នុងការលើកកម្ពស់វិស័យសុខាភិបាល ក្រោមការដឹកនាំប្រកបដោយគតិបណ្ឌិតរបស់សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា លោក Lee Cheol Woo អភិបាលខេត្តឃ្យុងសាងប៊ុកដូ បានសន្យាថានឹងបញ្ជូនក្រុមគ្រូពេទ្យស្ម័គ្រចិត្តនៃសមាគម GBMV មកកម្ពុជា ដើម្បីបន្តពិនិត្យព្យាបាលជំងឺដោយឥតគិតថ្លៃជូនប្រជាពលរដ្ឋខេត្តកំពង់ធំជារៀងរាល់ឆ្នាំ។ កម្មវិធីពិនិត្យព្យាបាលជំងឺដោយឥតគិតថ្លៃរយៈពេល ៣ថ្ងៃនេះ មានការចូលរួមសហការផងដែរពីក្រុមការងារនៃក្រុមប្រឹក្សាវប្បធម៌អាស៊ី ក្រុមយុវជនស្ម័គ្រចិត្ត ស.ស.យ.ក ខេត្តកំពង់ធំ និងអ្នកបកប្រែស្ម័គ្រចិត្តភាសាកូរ៉េ-ខ្មែរជាច្រើននាក់ទៀត និងបានទទួលនូវការកោតសរសើរយ៉ាងខ្លាំងពីសំណាក់ប្រជាពលរដ្ឋពីគ្រប់មជ្ឈដ្ឋាន៕
|
2024-07-30T00:31:00+07:00
|
freshnewsasia.com
|
https://m.freshnewsasia.com/index.php/en/localnews/350638-2024-07-29-10-31-06.html
|
daa0601e-46cd-480d-9d66-520356775039
|
រដ្ឋមន្ត្រី នេត្រ ភក្ត្រា៖ គម្រោង «ប្រព័ន្ធផ្សព្វផ្សាយសម្រាប់សុខភាពតែមួយ» មានសារៈសំខាន់ ក្នុងការជួយជ្រោមជ្រែង ឲ្យអ្នកសារព័ត៌មាន ដើរតួនាទីឈានមុខមួយ ក្នុងការបង្ការជំងឺឆ្លង
|
លោក នេត្រ ភក្ត្រា រដ្ឋមន្ត្រីក្រសួងព័ត៌មាន បានថ្លែងថា ការចាប់ផ្តើមគម្រោង គឺមានសារៈសំខាន់ ក្នុងការជួយជ្រោមជ្រែង ឲ្យអ្នកសារព័ត៌មាន ដើរតួនាទីឈានមុខមួយ ក្នុងការបង្ការជំងឺឆ្លងតាមរយៈការធ្វើជាអ្នកនាំសារ រវាងអ្នកវិទ្យាសាស្ត្រ អ្នកធ្វើការសម្រេចចិត្ត សង្គមស៊ីវិល និងប្រជាជន។ ទន្ទឹមនេះ យុទ្ធសាស្ត្រនៃការបណ្ដុះបណ្ដាលអ្នកសារព័ត៌មាន ដើម្បីស្វែងយល់ពីភាពស្មុគស្មាញនៃបញ្ហាសុខភាព និងបរិស្ថាន ហើយសរសេរព័ត៌មានក្នុងលក្ខណៈសាមញ្ញងាយស្រួលយល់ សម្រាប់សាធារណជនទូទៅ គឺស្របនឹងយុទ្ធសាស្ត្ររបស់ក្រសួងព័ត៌មាន ដែលតែងតែប្រកាន់នូវគោលការណ៍ ខ្លី ខ្លឹម ខ្លាំង។ ការថ្លែងរបស់លោក នេត្រ ភក្ត្រា ធ្វើឡើងក្នុងឱកាសអញ្ជើញជាអធិបតី នៃអង្គសិក្ខាសាលាបើកដំណើការគម្រោង MEDAI FOR ONE HEALTH រៀបចំឡើងដោយ ភ្នាក់ងារអភិវឌ្ឍន៍ប្រពន្ធ័ផ្សព្វផ្សាយនៃប្រទេសបារាំង CFI ដែលជាប្រតិបត្តិការក្រសួងអឺរ៉ុប និងបរទេសបារាំង ទទួលបន្ទុកអភិវឌ្ឍន៍ប្រព័ន្ធផ្សព្វផ្សាយ នៅព្រឹកថ្ងៃទី២៩ ខែកក្កដា ឆ្នាំ២០២៤។ សិក្ខាសាលានេះ មានការអញ្ជើញចូលរួមពីលោក ហ្សាក់ ប៉ឺឡេ (Jacques PELLET) ឯកអគ្គរដ្ឋទូតបារាំងប្រចាំកម្ពុជា និងមានអ្នកសារព័ត៌មានមកពីប្រទេសឡាវ វៀតណាម ហ្វីលីពីន និងអ្នកសារព័ត៌មានកម្ពុជា។ សិក្ខាសាលានេះ នាសណ្ឋាគារ Sun Way ភ្នំពេញ។ រដ្ឋមន្ត្រី នេត្រ ភក្ត្រា បានគូសបញ្ជាក់ថា ការរៀបចំសិក្ខាសាលានេះឡើង ដើម្បីបណ្តុះបណ្តាលអ្នកប្រកបវិជ្ជាជីវៈផ្នែកប្រព័ន្ធផ្សព្វផ្សាយកម្ពុជា ឲ្យបានយល់ដឹងកាន់តែច្បាស់អំពីវិធីសាស្រ្ត វិទ្យាសាស្រ្តសុខភាពតែមួយនាពេលនេះ។ លោកបានថ្លែងថា បច្ចុប្បន្នសារព័ត៌មាន បាននិងកំពុងដើរតួនាទីយ៉ាងសំខាន់ នៅក្នុងការផ្សព្វផ្សាយព័ត៌មានពាក់ព័ន្ធនឹងសុខភាពសាធារណៈ ហើយតួនាទីនេះបានឆ្លុះបញ្ចាំង កាន់តែច្បាស់ នារយៈពេលប៉ុន្មានឆ្នាំ ចុងក្រោយនេះតាមរយៈការលេច ឡើងនូវជំងឺរាតត្បាតថ្មីៗ ដូចជាជំងឺកូវីដ-១៩ និងជំងឺផ្សេងៗទៀតដែលកើតឡើងចំពោះមនុស្ស សត្វ ដែលមានជាប់ពាក់ព័ន្ធនឹង ការប្រែប្រួល ធាតុអាកាស ឬការប៉ះពាល់បរិស្ថាន។ រដ្ឋមន្ត្រី នេត្រ ភក្ត្រា មានជំនឿជឿជាក់យ៉ាងមុតមាំថា គម្រោងថ្មីនេះ នឹងជួយឲ្យអ្នកសារព័ត៌មាន មានការយល់ដឹងកាន់តែល្អអំពីយន្តការ ហើយក៏ទទួលបានបទពិសោធន៍ និងចំណេះដឹងថ្មីៗទៀតបន្ថែមទៀត ដើម្បីយកទៅប្រើប្រាស់ក្នុងការផ្សព្វផ្សាយព័ត៌មាន ជាប្រយោជន៍សម្រាប់សាធារណជន។ ក្រោមការដឹកនាំរបស់សម្តេចធិបតី ហ៊ុន ម៉ាណែត នាយករដ្ឋមន្រ្តីកម្ពុជា ក្រសួងព័ត៌មាន បានខិតខំប្រឹងប្រែងលើកកម្ពស់វិស័យព័ត៌មាន និងសោតទស្សន៍ ឲ្យកាន់តែរីកចម្រើន ដើម្បីបម្រើប្រយោជន៍ សាធារណៈជន ក្រោមទិសស្លោក ថ្មី ពិត និងទូលំទូលាយប្រកបដោយជំនឿទុកចិត្ត និងវិជ្ជាជីវៈ ដើម្បីផ្សារភ្ជាប់គ្រប់មជ្ឍដ្ឋាន សំដៅធ្វើយ៉ាងណា ឲ្យប្រជាពលរដ្ឋ យល់ដឹងកាន់តែច្បាស់អំពីស្ថានភាពសេដ្ឋកិច្ច សង្គម នយោបាយ បរិស្ថាន និងសុខភាពសាធារណៈ។ បើតាមរបាយការណ៍របស់ទីភ្នាក់ងារ CFI ចាប់តាំងពីឆ្នាំ ២០១៨ មក CFI បានធ្វើកិច្ចសហការប្រកបដោយផ្លែផ្កាជាច្រើននៅកម្ពុជា តាមរយៈគម្រោងនានាដូចជា គម្រោងតភ្ជាប់ជនបទ (Rural Connections) និងគម្រោងព័ត៌មានចីរភាពមេគង្គ (Mekong Sustainable News) ដែលបានចូលរួមចំណែកក្នុងការផ្សព្វផ្សាយឲ្យប្រជាជនកម្ពុជា យល់ដឹងកាន់តែប្រសើរអំពីវិស័យកសិកម្ម សុខភាព និង ការអភិវឌ្ឍប្រកបដោយចីរភាព។ នៅក្នុងឱកាសនៃអង្គសិក្ខាសាលានេះដែរ តំណាងអង្គការសុខភាពពិភពលោកសម្រាប់សុខភាពសត្វ និង អ្នកសម្របសម្រួលថ្នាក់តំបន់សម្រាប់គម្រោង នៃទីភ្នាក់ងារអភិវឌ្ឍន៍ប្រពន្ធ័ផ្សព្វផ្សាយនៃប្រទេសបាំង CFI បានចូលរួមនូវមតិយោបល់សំខាន់ៗទាក់ទងសុខភាពមនុស្ស និងសុខភាពសត្វ នឹងវិធានការការពារ។ ជាមួយនេះ អង្គការ CIRAD ដែលមានជំនាញឯកទេសក្នុងការឃ្លាំមើលសុខភាពសត្វ ជីវសុវត្ថិភាព ការវិភាគហានិភ័យ និងការត្រៀមបង្ការនិងឆ្លើយតបការរីករាលដាលនៃជំងឺ បានលើកឡើងនូវចំណុចសំខាន់ៗជាច្រើន ដើម្បីឲ្យអ្នកសារព័ត៌មានបានដឹងយល់ច្បាស់នៅក្នុងគម្រោង ៕
|
2024-07-29T23:55:00+07:00
|
freshnewsasia.com
|
https://m.freshnewsasia.com/index.php/en/localnews/350635-2024-07-29-09-55-59.html
|
711dafaf-b867-4495-b53d-3da7c68d348d
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏មិនមានដែរ (Videos inside)
|
ក្រសួងសុខាភិបាល នៅថ្ងៃទី២៩ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយក៏មិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៣នាក់, អ្នកជាសះស្បើយសរុបចំនួន ១៣៦,២៥៣នាក់, ស្លាប់សរុបចំនួន ៣,០៥៦នាក់៕
|
2024-07-29T19:11:00+07:00
|
freshnewsasia.com
|
https://m.freshnewsasia.com/index.php/en/localnews/350607-2024-07-29-05-11-23.html
|
bd0f639a-dc50-4aed-b976-3e9772b7a3c6
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយមិនមាន
|
ក្រសួងសុខាភិបាល នៅថ្ងៃទី២៨ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយមិនមានទេ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១៣នាក់, អ្នកជាសះស្បើយសរុបចំនួន ១៣៦,២៥៣នាក់, ស្លាប់សរុបចំនួន ៣,០៥៦នាក់៕
|
2024-07-28T19:28:00+07:00
|
freshnewsasia.com
|
https://m.freshnewsasia.com/index.php/en/localnews/350512-2024-07-28-05-28-20.html
|
eb5fade6-4174-4554-8463-dcf808b8b8ad
|
លោក សួស យ៉ារ៉ា និងថ្នាក់ដឹកនាំខេត្តចុះពិនិត្យដំណើរការពិនិត្យនិងព្យាបាលជំងឺជូនពលរដ្ឋដោយក្រុមគ្រូពេទ្យស្ម័គ្រចិត្តកូរ៉េ
|
លោក សួស យ៉ារ៉ា ប្រធានគណៈកម្មការកិច្ចការបរទេស សហប្រតិបត្តិការអន្តរជាតិ និងព័ត៌មាននៃរដ្ឋសភា និងជាអ្នកតំណាងរាស្ត្រមណ្ឌលខេត្តកំពង់ធំ លោក Lee Cheol Woo អភិបាលខេត្តឃ្យុងសាំងប៊ុកដូ នៃសាធារណរដ្ឋកូរ៉េ លោក នួន ផារ័ត្ន អភិបាលខេត្តកំពង់ធំ បានចុះពិនិត្យមើលដំណើរការកម្មវិធីអ្នកតំណាងរាស្ត្រដើម្បីសុខភាពប្រជាជន នៅមន្ទីរពេទ្យបង្អែកខេត្តកំពង់ធំ និងបានជួបសំណេះសំណាល សួរសុខទុក្ខប្រជាពលរដ្ឋដែលបានមកទទួលការពិនិត្យនិងព្យាបាលជំងឺដោយឥតគិតថ្លៃ នាថ្ងៃទី២៧ ខែកក្កដា ឆ្នាំ២០២៤។ ក្រោមគំនិតផ្តួចផ្តើមរបស់លោក សួស យ៉ារ៉ា បាននាំយកក្រុមគ្រូពេទ្យឯកទេសមកពីសាធារណរដ្ឋកូរ៉េ មកពិនិត្យនិងព្យាបាលជំងឺដល់ប្រជាពលរដ្ឋដោយឥតគិតថ្លៃតាំងពីឆ្នាំ២០១៣មកម្ល៉េះ។ នៅឆ្នាំ២០២៤នេះ ក្រុមគ្រូពេទ្យមកពីសមាគមគ្រូពេទ្យស្ម័គ្រចិត្តខេត្តឃ្យុងសាំងប៊ុកដូ បានពិនិត្យព្យាបាលប្រជាពលរដ្ឋខេត្តកំពង់ធំដោយឥតគិតថ្លៃ នៅថ្ងៃនេះបានចំនួន២,០០០នាក់ នៅមន្ទីរពេទ្យបង្អែកខេត្តកំពង់ធំ ក្រុងស្ទឹងសែន ខេត្តកំពង់ធំ លើបញ្ហាជំងឺទូទៅ មាត់ធ្មេញ ថតឆ្លុះក្រពះពោះវៀន រោគស្ត្រី ជំងឺកុមារ ជំងឺភ្នែក និងចាក់ម្ជុលវិទ្យាសាស្ត្រ ព្រមទាំងបានពិនិត្យឈាមជូនបងប្អូនប្រជាពលរដ្ឋផងដែរ។ នៅថ្ងៃទី២៨ ខែកក្កដា ស្អែកនេះ ចាប់ពីម៉ោង ៨:៣០នាទីព្រឹក ដល់ម៉ោង ១២:០០នាទីថ្ងៃត្រង់ ក្រុមគ្រូពេទ្យកូរ៉េនឹងបន្តធ្វើការពិនិត្យព្យាបាលជំងឺដល់ប្រជាពលរដ្ឋទូទៅ មន្ត្រីរាជការព្រមទាំងក្រុមគ្រួសារ នៅមន្ទីរពេទ្យបង្អែកខេត្តកំពង់ធំដដែល៕
|
2024-07-28T19:00:00+07:00
|
freshnewsasia.com
|
https://m.freshnewsasia.com/index.php/en/localnews/350506-2024-07-28-05-00-11.html
|
b4c12963-624b-4294-bd2d-8c03b45aa0dd
|
ប្រធានអាជ្ញាធរជាតិប្រយុទ្ធនឹងជំងឺអេដស៍ បានបង្ហាញពីសមិទ្ធផលនៃការឆ្លើយតបនឹងមេរោគអេដស៍នៅលើវេទិកាអន្តរជាតិ និងបញ្ជាក់ពីការជឿនលឿនក្នុងការបង្ការអេដស៍
|
ភ្នំពេញ ៖ នៅល្ងាចថ្ងៃសៅរ៍ ទី២៧ ខែកក្កដា ឆ្នាំ២០២៤ ឯកឧត្តមទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានត្រឡប់ពីដឹកនាំគណៈប្រតិភូកម្ពុជា ទៅចូលរួមកិច្ចប្រជុំក្រុមប្រឹក្សាសម្របសម្រួលយូអិនអេដស៍ លើកទី៥៤ នៅក្រុងហ្សឺណែវ ប្រទេសស្វ៊ីស និង សន្និសីទអន្តរជាតិស្តីពីអេដស៍ នៅក្រុងមុយនិច ប្រទេសអាល្លឺម៉ង់។ ថ្លែងទៅកាន់អ្នកសារព័ត៌មាន ឯកឧត្តមទេសរដ្ឋមន្ត្រីបានលើកឡើងពីគណៈប្រតិភូកម្ពុជាបង្ហាញពីសមិទ្ធផលដែលសម្រេចបានក្នុងការឆ្លើយតបនឹងមេរោគអេដស៍ និងជំងឺអេដស៍នៅក្នុងវេទិកាអន្តរជាតិ។ ក្នុងនោះកម្ពុជាបានដាក់ចេញគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ ដោយកិច្ចប្រជុំពេញអង្គគណៈរដ្ឋមន្ត្រី នាថ្ងៃទី១៥ ខែមីនា ឆ្នាំ២០២៤កន្លងទៅ។ ទន្ទឹមនឹងនេះ អង្គការយូអិនអេដស៍បានទទួលស្គាល់ថា កម្ពុជាជាប់ចំណាត់ថ្នាក់លេខ១នៅអាស៊ីប៉ាស៊ីហ្វ៊ិក ក្នុងការឆ្លើយតបនឹងមេរោគអេដស៍ និងជំងឺអេដស៍ផងដែរ។ ចំពោះសន្និសីទអន្តរជាតិស្តីពីអេដស៍នៅក្រុងមុយនិច មានការបង្ហាញពីការរីកចម្រើនខាងវិទ្យាសាស្ត្រ ដោយអ្នកស្រាវជ្រាវរកឃើញវិធីបង្ការការចម្លងមេរោគអេដស៍តាមរយៈការចាក់ថ្នាំ២ដងក្នុងមួយឆ្នាំ និងវិធីព្យាបាលឱ្យជាដាច់(បច្ចុប្បន្នបាន៧នាក់)ផងដែរ។ ប៉ុន្តែ វិធីសាស្ត្រចាក់ថ្នាំបង្ការត្រូវឆ្លងការពិនិត្យពីអង្គការសុខភាពពិភពលោកជាមុនសិន ហើយថ្នាំក៏អាចមានតម្លៃថ្លៃ។ បន្ថែមពីលើនោះ ក៏មានការព្រួយបារម្ភពីការកាត់បន្ថយការឆ្លងថ្មីដែលគោលដៅឆ្នាំ២០២៥ថាឱ្យមានចំនួន ៣៧០០០០នាក់នៅជុំវិញពិភពលោកនោះ នៅក្នុងឆ្នាំ២០២៣មានអ្នកឆ្លងថ្មី១,៣លាននាក់នៅឡើយ។ ឯថវិកាឆ្លើយតបក៏មានការថយចុះផងដែរ។ ប៉ុន្តែ ថ្នាក់ដឹកនាំអង្គការអន្តរជាតិទប់ស្កាត់ការរីករាលដាលមេរោគអេដស៍ដូចជាអង្គការយូអិនអេដស៍ជាដើមលើកមតិឡើងថា គោលដៅបញ្ចប់អេដស៍នៅឆ្នាំ២០៣០ នៅតែអាចសម្រេចបាន ប្រសិនបើជំនួយហិរញ្ញវត្ថុមិនត្រូវបានកាត់បន្ថយ និងការគោរពសិទ្ធមនុស្សត្រូវបានលើកកម្ពស់គ្រប់ទីកន្លែង៕ រក្សាសិទ្ធដោយ ៖ សុទ្ធលី
|
2024-07-28T15:38:23+07:00
|
cen.com.kh
|
https://cen.com.kh/archives/770046.html
|
9af9ea0b-22ff-414d-aca0-f77b6b6e3886
|
កម្ពុជាបង្ហាញសមិទ្ធផលប្រយុទ្ធនឹងជំងឺអេដស៍លើឆាកអន្តរជាតិ
|
លោក អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានត្រឡប់ពីដឹកនាំគណៈប្រតិភូកម្ពុជា ទៅចូលរួមកិច្ចប្រជុំក្រុមប្រឹក្សាសម្របសម្រួលយូអិនអេដស៍ លើកទី៥៤ នៅក្រុងហ្សឺណែវ ប្រទេសស្វ៊ីស និងសន្និសីទអន្តរជាតិស្តីពីអេដស៍ នៅក្រុងមុយនិច ប្រទេសអាល្លឺម៉ង់, នៅល្ងាចថ្ងៃទី២៧ ខែកក្កដា ឆ្នាំ២០២៤នេះ នៅអាកាសយានដ្ឋានអន្តរជាតិភ្នំពេញ VIP។ ថ្លែងទៅកាន់អ្នកសារព័ត៌មាន ទេសរដ្ឋមន្ត្រីបានលើកឡើងពីគណៈប្រតិភូកម្ពុជាបង្ហាញពីសមិទ្ធផលដែលសម្រេចបានក្នុងការឆ្លើយតបនឹងមេរោគអេដស៍ និងជំងឺអេដស៍នៅក្នុងវេទិកាអន្តរជាតិ។ ក្នុងនោះកម្ពុជា បានដាក់ចេញគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ ដោយកិច្ចប្រជុំពេញអង្គគណៈរដ្ឋមន្ត្រី នាថ្ងៃទី១៥ ខែមីនា ឆ្នាំ២០២៤កន្លងទៅ។ ទន្ទឹមនឹងនេះ អង្គការយូអិនអេដស៍បានទទួលស្គាល់ថា កម្ពុជា ជាប់ចំណាត់ថ្នាក់លេខ១ នៅអាស៊ីប៉ាស៊ីហ្វ៊ិក ក្នុងការឆ្លើយតបនឹងមេរោគអេដស៍ និងជំងឺអេដស៍ផងដែរ។ ចំពោះសន្និសីទអន្តរជាតិស្តីពីអេដស៍នៅក្រុងមុយនិច មានការបង្ហាញពីការរីកចម្រើនខាងវិទ្យាសាស្ត្រ ដោយអ្នកស្រាវជ្រាវរកឃើញវិធីបង្ការការចម្លងមេរោគអេដស៍តាមរយៈការចាក់ថ្នាំ២ដងក្នុងមួយឆ្នាំ និងវិធីព្យាបាលឱ្យជាដាច់(បច្ចុប្បន្នបាន៧នាក់)ផងដែរ។ ប៉ុន្តែ វិធីសាស្ត្រចាក់ថ្នាំបង្ការត្រូវឆ្លងការពិនិត្យពីអង្គការសុខភាពពិភពលោកជាមុនសិន ហើយថ្នាំក៏អាចមានតម្លៃថ្លៃ។ បន្ថែមពីលើនោះ ក៏មានការព្រួយបារម្ភពីការកាត់បន្ថយការឆ្លងថ្មីដែលគោលដៅឆ្នាំ២០២៥ថាឱ្យមានចំនួន ៣៧០០០០នាក់នៅជុំវិញពិភពលោកនោះ នៅក្នុងឆ្នាំ២០២៣មានអ្នកឆ្លងថ្មី១,៣លាននាក់នៅឡើយ។ ឯថវិកាឆ្លើយតបក៏មានការថយចុះផងដែរ។ ប៉ុន្តែ ថ្នាក់ដឹកនាំអង្គការអន្តរជាតិទប់ស្កាត់ការរីករាលដាលមេរោគអេដស៍ដូចជាអង្គការយូអិនអេដស៍ជាដើម លើកមតិឡើងថា គោលដៅបញ្ចប់អេដស៍នៅឆ្នាំ២០៣០ នៅតែអាចសម្រេចបាន ប្រសិនបើជំនួយហិរញ្ញវត្ថុមិនត្រូវបានកាត់បន្ថយ និងការគោរពសិទ្ធមនុស្សត្រូវបានលើកកម្ពស់គ្រប់ទីកន្លែង៕
|
2024-07-28T07:00:00+07:00
|
khmertimeskh.com
|
https://www.khmertimeskh.com/501530633/%E1%9E%80%E1%9E%98%E1%9E%96%E1%9E%87%E1%9E%94%E1%9E%84%E1%9E%A0%E1%9E%89%E1%9E%9F%E1%9E%98%E1%9E%91%E1%9E%92%E1%9E%95/
|
4291af7d-2cef-4623-9666-6220b673cccb
|
ទេសរដ្ឋមន្ត្រី អៀង មូលី ចូលរួមក្នុងសន្និសីទពិភពលោកស្ដីអំពីជំងឺអេដស៍ឆ្នាំ២០២៤ (AIDS 2024) នៅក្រុងមុយនិច សាធារណរដ្ឋសហព័ន្ធអាល្លឺម៉ង់
|
លោកទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍អញ្ជើញចូលរួមសន្និសីទពិភពលោកស្ដីអំពីជំងឺអេដស៍ឆ្នាំ២០២៤ (AIDS 2024) នៅក្រុងមុយនិច សាធារណរដ្ឋសហព័ន្ធអាល្លឺម៉ង់ ចាប់ពីថ្ងៃទី២២ ដល់ថ្ងៃទី២៦ ខែកក្កដា ឆ្នាំ២០២៤។ ប្រធានអាជ្ញាធរជាតិប្រយុទ្ធនឹងជំងឺអេដស៍របស់កម្ពុជាបានថ្លែងប្រាប់ឲ្យដឹងថា សន្និសីទពិភពលោកស្តីអំពីអេដស៍ឆ្នាំ២០២៤ (AIDS 2024) ជាវេទិកាដ៏ធំបំផុតក្នុងពិភពលោក ដែលមានអ្នកចូលរួមប្រមាណមួយម៉ឺននាក់។ នេះជាវេទិកាដែលអ្នកស្រាវជ្រាវវិទ្យាសាស្ត្រតំណាងសហគមន៍អ្នកផ្ទុកមេរោគអេដស៍ ប្រជាជនគន្លឹះ អ្នកផ្តល់សេវាបង្ការការពារព្យាបាលថែទាំជំងឺអេដស៍ អ្នករៀបចំគោលនយោបាយ អ្នកផ្តល់ជំនួយ អង្គការក្រៅរដ្ឋាភិបាល តំណាងសង្គមស៊ីវិល អង្គការអន្តរជាតិ និងអ្នកតំណាងរដ្ឋាភិបាល ផ្លាស់ប្តូរមតិគ្នា ដើម្បីរួមគ្នាទប់ស្កាត់ការរីករាលដាលនៃមេរោគ អេដស៍។ លោកទេសរដ្ឋមន្រ្តី អៀង មូលី បានចូលរួមសម្ដែងអំណរសាទរចំពោះការរកឃើញនូវវិធីបង្ការការពារការឆ្លងថ្មី តាមរយៈការចាក់ថ្នាំបង្ការការពារ២ដងក្នុងមួយឆ្នាំ (Twice-Yearly HIVPrevention Injection) ប្រកបដោយប្រសិទ្ធភាព១០០% ប្រឆាំងនឹងមេរោគអេដស៍ ដែលប្រកាសឡើងដោយ លោកស្រី Sharon Lewin ប្រធានអង្គការអេដស៍អន្តរជាតិ (International AIDS Society) ក្នុងឱកាសបើកសន្និសីទពិភពលោកឆ្នាំ២០២៤ (AIDS 2024) នាល្ងាចថ្ងៃ២២ ខែកក្កដា ឆ្នាំ២០២៤។ នេះជាសេចក្តីសង្ឃឹមដ៏ធំធេងមួយសម្រាប់មនុស្សជាតិ ក្នុងការទប់ស្កាត់ការរីករាលដាលនៃមេរោគអេដស៍។ លោកទេសរដ្ឋមន្ត្រី ប្រធានអាជ្ញាធរជាតិប្រយុទ្ធនឹងជំងឺអេដស៍កម្ពុជាស្នើដល់សហគមន៍អ្នកវិទ្យាសាស្តឱ្យបន្តយកចិត្តទុកដាក់ស្រាវជ្រាវគ្រប់ជ្រុងជ្រោយបន្ថែមទៀត ដើម្បីឱ្យវិធីបង្ការការពារថ្មីនេះអាចយកទៅប្រើប្រាស់បាននៅគ្រប់ទីកន្លែងក្នុងពិភពលោក រួមទាំងនៅកម្ពុជា និងស្នើឱ្យអ្នកផលិតរិះរកមធ្យោបាយផលិតដោយតម្លៃថោកសមរម្យ ដើម្បីអាចឱ្យប្រជាជននៃប្រទេសកំពុងអភិវឌ្ឍន៍មានលទ្ធភាពទិញយកទៅការពារខ្លួនបានផងដែរ៕
|
2024-07-28T03:45:00+07:00
|
freshnewsasia.com
|
https://m.freshnewsasia.com/index.php/en/localnews/350487-2024-07-27-13-45-16.html
|
a7a24c59-e161-430b-8ab2-11b4637a9ffc
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ១នាក់ (Video inside)
|
ក្រសួងសុខាភិបាល នៅថ្ងៃទី២៧ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១២នាក់, អ្នកជាសះស្បើយសរុបចំនួន ១៣៦,២៥៣នាក់, ស្លាប់សរុបចំនួន ៣,០៥៦នាក់៕
|
2024-07-27T19:17:00+07:00
|
freshnewsasia.com
|
https://m.freshnewsasia.com/index.php/en/localnews/350418-2024-07-27-05-17-49.html
|
05a8e96d-890d-4714-bbb9-a799a98684fe
|
ពលរដ្ឋខេត្តកំពង់ធំ ទទួលបានការពិនិត្យព្យាបាលជំងឺដោយឥតគិតថ្លៃ ដោយក្រុមគ្រូពេទ្យស្ម័គ្រចិត្តកូរ៉េ តាមរយៈកម្មវិធីអ្នកតំណាងរាស្ត្រ ដើម្បីសុខភាពប្រជាជន
|
ដោយមានការសម្របសម្រួលពីរដ្ឋបាលខេត្តកំពង់ធំ ក្រុមគ្រូពេទ្យនៃសមាគមគ្រូពេទ្យស្ម័គ្រចិត្តខេត្តឃ្យុងសាងប៊ុកដូនៃសាធារណរដ្ឋកូរ៉េ សហការជាមួយមន្ទីរពេទ្យបង្អែកខេត្តកំពង់ធំ និងសមាគមប្រឹក្សាសុខភាពប្រជាជន បានពិនិត្យព្យាបាលជំងឺដល់ប្រជាពលរដ្ឋនៅខេត្តកំពង់ធំដោយឥតគិតថ្លៃ តាមរយៈ «កម្មវិធីអ្នកតំណាងរាស្ត្រដើម្បីសុខភាពប្រជាជន» ក្រោមគំនិតផ្តួចផ្តើមដោយលោក សួស យ៉ារ៉ា អ្នកតំណាងរាស្រ្តមណ្ឌលខេត្តកំពង់ធំ នាថ្ងៃទី២៦ ខែកក្កដា ឆ្នាំ២០២៤ នៅមន្ទីរពេទ្យបង្អែកខេត្តកំពង់ធំ។ ក្រុមគ្រូពេទ្យឯកទេសមកពីសាធារណរដ្ឋកូរ៉េបានពិនិត្យព្យាបាលជំងឺទូទៅ ជំងឺមាត់ធ្មេញ ថតឆ្លុះក្រពះ ពោះវៀន រោគស្ត្រី ជំងឺកុមារ ចក្ខុរោគ (ជំងឺភ្នែក) និងចាក់ម្ជុលវិទ្យាសាស្ត្រ ព្រមទាំងបានពិនិត្យឈាម ជូនប្រជាពលរដ្ឋដោយឥតគិតថ្លៃ រយៈពេល៣ថ្ងៃ ចាប់ពីថ្ងៃទី២៦ ខែកក្កដានេះ ដល់ថ្ងៃទី២៨ ខែកក្កដា ឆ្នាំ២០២៤ នៅមន្ទីរពេទ្យបង្អែកខេត្តកំពង់ធំ ក្រុងស្ទឹងសែន ខេត្តកំពង់ធំ។ នៅថ្ងៃទី១នេះ ក្រុមគ្រូពេទ្យកូរ៉េបានពិនិត្យព្យាបាលអ្នកជំងឺសរុប ១,២០០នាក់ ដោយបានប្រើប្រាស់បរិក្ខារវេជ្ជសាស្រ្តទំនើប និងផ្តល់ឱសថដែលមានប្រសិទ្ធភាពខ្ពស់ សម្រាប់ព្យាបាលប្រជាពលរដ្ឋដែលមានបញ្ហាសុខភាព។ នៅក្នុងការព្យាបាលជំងឺ លោក ងួន រាសី អភិបាលរងខេត្តកំពង់ធំ និងក្រុមការងារបានចុះត្រួតពិនិត្យអំពីសកម្មភាពការព្យាបាលដោយឥតគិតថ្លៃនេះផងដែរ។ លោកបានអំពាវនាវឲ្យប្រជាពលរដ្ឋនៅក្នុងខេត្តកំពង់ធំសូមអញ្ជើញមកព្យាបាលទទួលសេវាព្យាបាលដោយឥតគិតថ្លៃឲ្យបានច្រើនកុះករ។ កម្មវិធីអ្នកតំណាងរាស្ត្រដើម្បីសុខភាពប្រជាជន ត្រូវបានបង្កើតឡើងក្រោមគំនិតផ្តួចផ្តើមរបស់លោក សួស យ៉ារ៉ា តាំងពីឆ្នាំ២០១៣ ដោយមានការគាំទ្រពីសមាគមគ្រូពេទ្យស្ម័គ្រចិត្តខេត្តឃ្យុងសាងប៊ុកដូនៃសាធារណរដ្ឋកូរ៉េ ដែលបានចូលរួមចំណែកយ៉ាងសំខាន់ក្នុងសកម្មភាពមនុស្សធម៌ និងការលើកកម្ពស់សុខភាពប្រជាជននៅកម្ពុជា តាមរយៈការពិនិត្យព្យាបាលជំងឺដោយឥតគិតថ្លៃ និងការបរិច្ចាគនូវសម្ភារៈបរិកា្ខរពេទ្យ និងឱសថដល់មន្ទីរពេទ្យនៅកម្ពុជា ស្របតាមគោលនយោបាយរបស់រាជរដ្ឋាភិបាល ក្រោមការដឹកនាំប្រកបដោយគតិបណ្ឌិតរបស់សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃកម្ពុជា។ យោងតាមកម្មវធីដែលទទួលបាន នៅថ្ងៃទី២៧ ខែកក្កដា ស្អែកនេះ ចាប់ពីម៉ោង៨:៣០នាទីព្រឹក ដល់ម៉ោង១៧:០០នាទីល្ងាច ក្រុមគ្រូពេទ្យកូរ៉េនឹងបន្តធ្វើការពិនិត្យព្យាបាលជំងឺដល់ប្រជាពលរដ្ឋទូទៅ នៅមន្ទីរពេទ្យបង្អែកខេត្តកំពង់ធំ និងនៅថ្ងៃទី២៨ ខែកក្កដា ឆ្នាំ២០២៤ ចាប់ពីម៉ោង៨:៣០នាទីព្រឹក ដល់ម៉ោង១២:០០នាទីថ្ងៃត្រង់ នឹងពិនិត្យព្យាបាលជំងឺជូនមន្ត្រីរាជការ ព្រមទាំងក្រុមគ្រួសារ៕
|
2024-07-27T04:51:00+07:00
|
freshnewsasia.com
|
https://m.freshnewsasia.com/index.php/en/localnews/350393-2024-07-26-14-51-51.html
|
94eb00ed-d2bc-48a1-b6b4-00484aef8739
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ១នាក់ (Video inside)
|
ក្រសួងសុខាភិបាល នៅថ្ងៃទី២៦ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១២នាក់, អ្នកជាសះស្បើយសរុបចំនួន ១៣៦,២៥២នាក់, ស្លាប់សរុបចំនួន ៣,០៥៦នាក់៕
|
2024-07-26T19:33:00+07:00
|
freshnewsasia.com
|
https://m.freshnewsasia.com/index.php/en/localnews/350283-2024-07-26-05-33-00.html
|
01c58b61-821c-43e0-a7c6-8a858837fb0f
|
សាស្រ្តាចារ្យ ឈាង រ៉ា ឲ្យពង្រឹងការផ្សព្វផ្សាយអប់រំសុខភាព ពីជំងឺទឹកនោមផ្អែម និងលើសឈាម
|
នាកិច្ចប្រជុំសាស្រ្តាចារ្យរដ្ឋមន្រ្តី បានផ្តល់អនុសាសន៍ ដល់ថ្នាក់ដឹកនាំ មន្រ្តីសុខាភិបាលទាំងអស់ បន្តពង្រឹងប្រព័ន្ធសេវា ថែទាំសុខភាព គ្រប់កម្រិត ទាំងថ្នាក់ជាតិ និងថ្នាក់ក្រោមជាតិ ចាប់ពីកម្រិតមណ្ឌលសុខភាព រហូតដល់មន្ទីរ ពេទ្យបង្អែក ស្រុក ខេត្ត និងមន្ទីរពេទ្យជាតិ ដើម្បីធានាបាននូវការផ្តល់សេវាបានល្អប្រកបដោយគុណភាព ប្រសិទ្ធភាព ស័ក្តិសិទ្ធភាព ទាំងសេវាសាធារណៈ និងឯកជន ។ ក្នុងនោះក៏ ត្រូវពង្រឹងការក្រុមការងារផ្តល់សេវា តាមការបណ្តុះបណ្តាល ទាំងមុនបម្រើការងារ និង ពេលកំពុងបម្រើការងារ ព្រមទាំងការពង្រឹង ការអប់រំសុខភាព ដោយបង្កើនការផ្សព្វផ្សាយ សារអប់រំសុខភាព លើការចាក់ថ្នាំបង្ការ និងការគ្រប់គ្រងជំងឺឆ្លង និងជំងឺមិនឆ្លងមានជំងឺទឹកនោមផ្អែម ជំងឺលើសឈាម និងយកចិត្តទុកបន្ថែមទៀតលើការងារ សុខភាពផ្លូវចិត្តផងដែរ។ សាស្រ្តាចារ្យរដ្ឋមន្ត្រី ក៏បានផ្តល់បទពិសោធន៍ និងចំណេះដឹង អំពីការធ្វើឲ្យបានប្រសើរ និងរលូនបន្ថែមទៀត អំពីដំណើរការរដ្ឋបាល នៃនាយកដ្ឋាន និងអង្គភាពនីមួយៗ ដែលជាការចំបាច់បំផុត ចូលរួមក្នុងការ ធ្វើឲ្យការផ្តល់សេវា សាធារណៈគ្រប់ទម្រង់ និងគ្រប់ផ្នែកកាន់តែមានប្រសិទ្ធភាព និងគុណភាពដូចរំពឹងទុក។ កិច្ចប្រជុំនេះ មានការអញ្ជើញចូលរួមពីសំណាក់ រដ្ឋលេខាធិការ អនុរដ្ឋលេខាធិការ ទីប្រឹក្សា អគ្គនាយក ប្រធាននាយកដ្ឋាន ប្រធានអង្គភាពថ្នាក់កណ្តាល នាយកមន្ទីរពេទ្យជាតិ ប្រធានមន្ទីរសុខាភិបាល នៃរដ្ឋបាលរាជធានី ខេត្ត ទាំង២៥ ព្រមទាំងមន្ត្រីរាជការ នៃក្រសួងសុខាភិបាល ៕
|
2024-07-26T18:40:00+07:00
|
dap-news.com
|
https://dap-news.com/national/2024/07/26/434401/
|
b5fa7bc0-56db-4eab-95d4-78e8c761c74d
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ២នាក់ (Video inside)
|
ក្រសួងសុខាភិបាល នៅថ្ងៃទី២៥ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១២នាក់, អ្នកជាសះស្បើយសរុបចំនួន ១៣៦,២៥១នាក់, ស្លាប់សរុបចំនួន ៣,០៥៦នាក់៕
|
2024-07-25T19:30:00+07:00
|
freshnewsasia.com
|
https://m.freshnewsasia.com/index.php/en/localnews/350152-2024-07-25-05-30-57.html
|
e6584f55-7dc8-4817-aa5c-1b22dd1b8117
|
ក្រសួងសុខាភិបាល រៀបចំមន្ទីរពេទ្យជាតិ តាមស្តង់ដាទទួលស្គាល់គុណភាពសេវាមន្ទីរពេទ្យ
|
សាស្ត្រាចារ្យ យីត ស៊ុនណារ៉ា រដ្ឋលេខាធិការក្រសួងសុខាភិបាល និងជាប្រធានក្រុមការងារកែលម្អគុណភាពសុខាភិបាល បានអញ្ជើញចូលរួម ពិធីបើកសិក្ខាសាលារៀបចំមន្ទីរពេទ្យជាតិ ដើម្បីបំពេញតាមស្តង់ដាទទួលស្គាល់គុណភាពសេវាមន្ទីរពេទ្យ ក្រោមប្រធានបទ ស្តីពី ការរៀបចំគណៈកម្មការ និងការរៀបចំផែនការដែលតម្រូវដោយស្តង់ដាទទួលស្គាល់គុណភាពមន្ទីរពេទ្យ (CHAS) ។ សិក្ខាសាលាលើកទី៤នេះ មានគោលបំណងក្នុងការផ្តល់ជា គោលគំនិត និងឱកាសជជែកពិភាក្សាពីការរៀបចំគណៈកម្មការ និងការរៀបចំផែនការសម្រាប់មន្ទីរពេទ្យ ក្នុងគោលដៅផ្តល់សេវាប្រកបដោយគុណភាព និងប្រសិទ្ធភាពជាប្រចាំ ដើម្បីឆ្លើយតបទៅនឹងតម្រូវការរបស់អ្នកជំងឺ។ សិក្ខាសាលានេះមានការអញ្ជើញចូលរួមដោយ សាស្ត្រាចារ្យ អ៊ុង សំអាន អនុរដ្ឋលេខាធិការក្រសួងសុខាភិបាល និងជាអនុប្រធានក្រុមការងារកែលម្អគុណភាពសុខាភិបាល សាស្ត្រាចារ្យ សុខ ជួរ អគ្គនា យករងបច្ចេកទេសសុខាភិបាល ថ្នាក់ដឹកនាំ និងមន្ត្រីរាជការក្រសួងសុខាភិបាល តំណាងមន្ទីរពេទ្យជាតិ និងមជ្ឈមណ្ឌលជាតិ ទីភ្នាក់ងារបញ្ជាក់ចំណាយ ព្រមទាំង USAID-EQHA II/FHI360។ គួរបញ្ជាក់ថា សិក្ខាសាលានេះ រៀបចំឡើងនៅរាជធានីភ្នំពេញ ដោយទទួលបានការអនុញ្ញាតពីសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល នាថ្ងៃទី២៤ ខែកក្កដា ឆ្នាំ២០២៤ នេះ៕
|
2024-07-25T17:12:00+07:00
|
kampucheathmey.com
|
https://www.kampucheathmey.com/health/744382
|
fee2d332-050c-4ec9-9bf8-511b310c7fbc
|
អង្គការមូលនិធិថែទាំសុខភាពអ្នកជំងឺអេដស៍ទូទាំងពិភពលោក រៀបចំពិធីអបអរសមិទ្ធផលជាប្រវត្តិសាស្រ្ត ដែលបានផ្តល់ឱសថនិងការថែទាំអ្នកជំងឺអេដស៍បាន ២លាននាក់ ដោយមិនគិតលទ្ធភាពបង់ប្រាក់
|
អង្គការមូលនិធិថែទាំសុខភាពអ្នកជំងឺអេដស៍នៅទូទាំងពិភពលោក ដែលមាននៅក្នុង ៤៧ប្រទេស ក្នុងទ្វីបអាហ្រ្វិក អាស៊ី អាមេរិក និងអឺរ៉ុប ជាមួយនឹងការបន្តប្រើប្រាស់គំរូនៃការផ្តល់សេវាថែទាំសុខភាព ប្រកបដោយភាពច្នៃប្រឌិត ដើម្បីពង្រីកលទ្ធភាព និងប្រសិទ្ធភាពទៅដល់សហគមន៍ ដែលមានតម្រូវការដោយការផ្តល់នូវការថែទាំវេជ្ជសាស្រ្តគ្រប់ជ្រុងជ្រោយ ការព្យាបាលការធ្វើតេស្តរកមេរោគអេដស៍ បានសម្រេចសមិទ្ធផលជាប្រវត្តិសាស្រ្តរបស់ខ្លួន ដែលបានផ្តល់ឱសថ និងថែទាំអ្នកជំងឺអេដស៍បាន ២លាននាក់ ដោយមិនគិតលទ្ធភាពបង់ប្រាក់។ ដើម្បីជាការអបអរនូវសមិទ្ធផលជាប្រវត្តិសាស្ត្រនេះ អង្គការមូលនិធិថែទាំសុខភាពអ្នកជំងឺអេដស៍កម្ពុជា នៅព្រឹកថ្ងៃទី២៤ ខែកក្កដា ឆ្នាំ២០២៤ បានរៀបចំពិធីអបអរជាមួយនឹងការផ្តល់ជាអំណោយ ជាផលិតផលអាហារសុខភាពរបស់គម្រោងអាហារសុខភាពដល់ប្រជាពលរដ្ឋជាង ១៥០នាក់ រួមមាននៅក្នុងមណ្ឌលកុមារកំព្រា អ្នករងផលប៉ះពាល់ និងរស់នៅជាមួយមេរោគអេដស៍ ដែលកំពុងត្រូវការការថែទាំ និងព្យាបាល។ ពិធីនេះដែរបានធ្វើឡើងកសិដ្ឋានអាហារសុខភាពនៅកសិដ្ឋានគម្រោងអាហារសុខភាព នៅភូមិព្រែកត្រែង ឃុំសម្រោងធំ សុ្រកកៀនស្វាយ ខេត្តកណ្តាល ក្រោមវត្តមានលោកវេជ្ជបណ្ឌិត ឈឹម សារ៉ាត់ នាយកប្រចំាតំបន់អាស៊ីនៃអង្គការមូលនិធិថែទាំសុខភាពអ្នកជំងឺអេដស៍កម្ពុជា រួមទាំងមានការចូលរួមពីបុគ្គលិករដ្ឋាភិបាល និងប្រជាពលរដ្ឋជាង ១៥០នាក់ រួមមាន៖ មណ្ឌលកុមារកំព្រាចំនួន៣ ក្មេងស្រី ក្រុមបុរសស្រឡាញ់បុរស អ្នករងផលប៉ះពាល់ និងរស់នៅជាមួយមេរោគអេដស៍ចំនួនជាង២០០នាក់។ នាឱកាសនោះលោកវេជ្ជបណ្ឌិត ឈឹម សារ៉ាត់ បានឱ្យដឹងថា អង្គការមូលនិធិថែទាំសុខភាពអ្នកជំងឺអេដស៍បានឈានដល់ដំណាក់កាលដ៏អស្ចារ្យដែលបានជួយដល់មនុស្ស ២លាននាក់ក្នុងការថែទាំទូទាំងពិភពលោក ដែលអាចធ្វើទៅបានដោយសារតែការដឹកនាំប្រកបដោយចក្ខុវិស័យដែលបានប្តេជ្ញាចិត្តរបស់អង្គការមូលនិធិថែទាំសុខភាពអ្នកជំងឺអេដស៍ទាំងមូល រួមទាំងលោក Michael Weinstein ជាប្រមុខដឹកនាំផងដែរ។ លោកវេជ្ជបណ្ឌិត ឈឹម សារ៉ាត់ ក៏បានថ្លែងអំណរគុណដល់ដៃគូ អតិថិជន និងបុគ្គលិកអង្គការមូលនិធិថែទាំសុខភាពអ្នកជំងឺអេដស៍ទាំងអស់ជុំវិញពិភពលោក សម្រាប់ការលះបង់ខ្ពស់ក្នុងកិច្ចសហប្រតិបត្តិការ និងកិច្ចសហការជាដៃគូ យើងសូមអបអររួមគ្នានិងត្រួសត្រាយផ្លូវដើម្បីសម្រេចក្នុងការបញ្ចប់ជំងឺអេដស៍នៅឆ្នាំ២០៣០។ លោកវេជ្ជបណ្ឌិត បានបន្ថែមថាចាប់តាំងពីការបង្កើតឡើងក្នុងឆ្នាំ១៩៨៧ អង្គការមូលនិធិថែទាំសុខភាពអ្នកជំងឺអេដស៍ បានឈានមុខគេក្នុងការប្រយុទ្ធនឹងមេរោគអេដស៍/ជំងឺអេដស៍ជាសកល ដោយផ្តល់នូវសេវាកម្មសំខាន់ៗ ការតស៊ូមតិ និងដំណោះស្រាយប្រកបដោយភាពច្នៃប្រឌិត ដើម្បីប្រយុទ្ធប្រឆាំងនឹងជំងឺរាតត្បាតនេះ។ ព្រឹត្ដិការណ៍ដ៏សំខាន់នេះបញ្ជាក់ពីការប្តេជ្ញាចិត្តដ៏មុះមុតរបស់អង្គការ ក្នុងការធ្វើឱ្យប្រសើរឡើងនូវជីវិតរបស់អ្នកដែលរងផលប៉ះពាល់ និងអ្នករស់នៅដោយមេរោគអេដស៍/ជំងឺអេដស៍។ អង្គការមូលនិធិថែទាំសុខភាពអ្នកជំងឺអេដស៍នៅក្នុងប្រទេស និងទូទាំងពិភពលោក បានបោះជំហានដល់ការទទួលបានសមិទ្ធផល ២លាននាក់ រស់នៅក្នុងការថែទាំ គឺជាសមិទ្ធិផលដ៏អស្ចារ្យសម្រាប់ទាំងអស់គ្នាក្នុងការបញ្ចប់ជំងឺអេដស៍នៅឆ្នាំ២០៣០។ ជាមួយនឹងហេដ្ឋារចនាសម្ព័ន្ធគ្លីនិក និងសម្ភារៈបរិក្ខារដែលមាននៅប្រទេសចំនួន៤៧ ទូទាំងពិភពលោកក្នុងទ្វីបអាហ្រ្វិក អាស៊ី អាមេរិក និងអឺរ៉ុប អង្គការនៅតែបន្តប្រើប្រាស់គំរូនៃការផ្តល់សេវាថែទាំសុខភាពប្រកបដោយភាពច្នៃប្រឌិត ដើម្បីពង្រីកលទ្ធភាព និងប្រសិទ្ធភាព និងទៅដល់សហគមន៍ដែលមានតម្រូវការដោយការផ្តល់នូវការថែទាំវេជ្ជសាស្រ្តដ៏គ្រប់ជ្រុងជ្រោយ ការព្យាបាល ការធ្វើតេស្តរកមេរោគអេដស៍ ការបង្ការ និងថែទាំគាំទ្រ។ លោកវេជ្ជបណ្ឌិត ឈឹម សារ៉ាត់ បានបន្តថា ពេលនេះអង្គការមូលនិធិថែទាំសុខភាពអ្នកជំងឺអេដស៍ នៅតែបន្តការប្រយុទ្ធប្រឆាំងនឹងជំងឺរាតត្បាតមេរោគអេដស៍/ ជំងឺអេដស៍ នៅតែប្រកាន់ខ្ជាប់នូវការប្តេជ្ញាចិត្តរបស់ខ្លួន ក្នុងការតស៊ូមតិដើម្បីទទួលបានការព្យាបាល និងការថែទាំមេរោគអេដស៍សម្រាប់អ្នកគ្រប់គ្នាដែលត្រូវការ ហើយទាមទារឲ្យក្រុមហ៊ុន Big Pharma ត្រូវទទួលខុសត្រូវចំពោះការសម្រេចចិត្តរបស់គេ។ ដើម្បីស្វែងយល់បន្ថែមអំពី អង្គការAHF សូមចូលទៅកាន់គេហទំព័រ៖ www.aidshealth.org ៕
|
2024-07-25T16:51:00+07:00
|
freshnewsasia.com
|
https://m.freshnewsasia.com/index.php/en/localnews/350119-2024-07-25-02-51-47.html
|
6af6dd70-8cd0-463d-b5d3-f22d7ffd4563
|
សមាគមគ្រូពេទ្យស្ម័គ្រចិត្តនៃសាធារណរដ្ឋកូរ៉េ មកពិនិត្យព្យាបាលជំងឺទូទៅ ជូនប្រជាពលរដ្ឋនៅខេត្តកំពង់ធំដោយឥតគិតថ្លៃ
|
រយៈពេលបីថ្ងៃ ចាប់ពីថ្ងៃទី២៦ ដល់ថ្ងៃទី២៨ ខែកក្កដា ឆ្នាំ២០២៤ខាងមុខនេះ សមាគមន៍គ្រូពេទ្យស្ម័គ្រចិត្តខេត្តយ្យងសាងប៊ុកដូនៃសាធារណរដ្ឋកូរ៉េមកពិនិត្យនិងព្យាបាលជំងឺទូទៅជូនមន្ត្រីរាជការបងប្អូនប្រជាពលរដ្ឋដែលរស់នៅក្នុងខេត្តកំពង់ធំដោយគិតថ្លៃ។ នេះ បើយោងតាមសេចក្ដីជូនដំណឹងរបស់រដ្ឋបាលខេត្តកំពង់ធំ កាលពីពេលថ្មីៗកន្លងទៅនេះ។ សេចក្តីជូនដំណឹងបញ្ជាក់ថា មន្ទីរសុខាភិបាល ខេត្តបានសហការជាមួយសមាគមគ្រូពេទ្យស្ម័គ្រចិត្តខេត្តយ្យងសាងប៊ុកដូ នៃសាធារណរដ្ឋកូរ៉េ ដើម្បីរៀបចំកម្មវិធីពិនិត្យព្យាបាលជំងឺទូទៅ ជំងឺមាត់ធ្មេញ ថតឆ្លុះក្រពះពោះវៀន រោគស្ត្រី ជំងឺកុមារ ចក្ខុរោគ (ជំងឺភ្នែក) ចាក់ម្ជុលវិជ្ជាសាស្ត្រ ព្រមទាំងពិនិត្យឈាមជូន បងប្អូនប្រជាពលរដ្ឋ ដោយឥតគិតថ្លៃ។ កម្មវិធីពិនិត្យព្យាបាលនេះធ្វើឡើងរយៈពេល ០៣ថ្ងៃ គិតចាប់ពីថ្ងៃទី២៦ ដល់ថ្ងៃទី២៨ ខែកក្កដា ឆ្នាំ២០២៤ នៅក្នុងមន្ទីរពេទ្យបង្អែកខេត្តកំពង់ធំតាមកម្មវិធីដូចជា ៖ -ថ្ងៃទី២៦ ខែកក្កដា ឆ្នាំ២០២៤ ចាប់ពីម៉ោង០៩:៣០នាទីព្រឹក ដល់ម៉ោង ១៧:០០ល្ងាច ធ្វើការពិនិត្យ ព្យាបាលជំងឺជូនពុកម៉ែ បងប្អូនប្រជាពលរដ្ឋទូទៅ។ -ថ្ងៃទី២៧ ខែកក្កដា ឆ្នាំ២០២៤ ចាប់ពីម៉ោង ០៨:៣០នាទីព្រឹកដល់ម៉ោង ១៧:០០ល្ងាចធ្វើការពិនិត្យព្យាបាលជំងឺជូនពុកម៉ែ បងប្អូនប្រជាពលរដ្ឋទូទៅ ។ -ថ្ងៃទី២៨ ខែកក្កដា ឆ្នាំ២០២៤ ចាប់ពីម៉ោង ០៨:៣០នាទីព្រឹក ដល់ម៉ោង ១២:០០ថ្ងៃត្រង់ ធ្វើការពិនិត្យព្យាបាលជំងឺជូនបងប្អូនដែលជាមន្ត្រីរាជការ និងកងកម្លាំងព្រមទាំងក្រុមគ្រួសារ ៕
|
2024-07-25T07:00:00+07:00
|
khmertimeskh.com
|
https://www.khmertimeskh.com/501529241/%E1%9E%9F%E1%9E%98%E1%9E%82%E1%9E%98%E1%9E%82%E1%9E%9A%E1%9E%96%E1%9E%91%E1%9E%99%E1%9E%9F%E1%9E%98%E1%9E%82/
|
9282f706-29ff-45c6-9358-f2825c8408ed
|
អាជ្ញាធរខេត្តស្ទឹងត្រែង ចាប់ផ្ដើមបើកយុទ្ធនាការ ចុះចាក់វ៉ាក់សាំងការពារជំងឺលើសត្វគោ-ក្របី
|
មន្ទីរកសិកម្ម រុក្ខាប្រមាញ់ និងនេសាទ ខេត្តស្ទឹងត្រែង បានចាប់ផ្តើមបើកយុទ្ធនាការ ចាក់វ៉ាក់សាំងការពារជំងឺអុតក្ដាម ជំងឺសារទឹក និងជំងឺដុំពក លើសត្វគោ-ក្របីរបស់ប្រជាពលរដ្ឋ ក្នុងកំឡុងរដូវវស្សាឆ្នាំ២០២៤នេះ។ យុទ្ធនាការនេះ ត្រូវបានមន្ទីរកសិកម្ម រុក្ខាប្រមាញ់ និងនេសាទខេត្ត សហការជាមួយរដ្ឋបាលស្រុកសេសាន រៀបចំឡើងនៅព្រឹកថ្ងៃទី២៤ ខែកក្កដា ឆ្នាំ២០២៤ ក្រោមអធិបតីភាព លោកសរ សុពុត្រា អភិបាលខេត្តបាលខេត្តស្ទឹងត្រែង ព្រមទាំងមានការចូលរួមពីសំណាក់ថ្នាក់ដឹកនាំមន្ទីរអង្គភាពជុំវិញខេត្ត កងកម្លាំងប្រដាប់អាវុធទាំងបីប្រភេទ អាជ្ញាធរស្រុកសេសាន អាជ្ញាធរឃុំ និងប្រជាពលរដ្ឋសរុប១៧០នាក់។ លោក ទុំ នីរ៉ូ ប្រធានមន្ទីរកសិកម្ម រុក្ខាប្រមាញ់ និងនេសាទ បានលើកឡើងថា សព្វថ្ងៃនេះ ការចិញ្ចឹមសត្វគោ-ក្របីនៅក្នុងខេត្តស្ទឹងត្រែងយើង គឺនៅមិនទាន់បានអនុវត្តតាមវិធានបច្ចេកទេស ឲ្យបានសមស្របនៅឡើយទេ ដោយកសិករភាគច្រើននៅតែបន្តការចិញ្ចឹមតាមបែបប្រពៃណី ដោយលែងចោលពាសវាលពាសកាល គ្មានការមើលថែទាំ និងគ្មានផ្តល់ចំណីត្រឹមត្រូវ និងគ្រប់គ្រាន់។ កក្តានេះ បានធ្វើឲ្យសត្វគោ-ក្របី ភាគច្រើនមិនសូវមានការលូតលាស់ល្អ ជាពិសេសធ្វើឪ្យសត្វជួបប្រទះនូវបញ្ហាសុខភាព ងាយទទួលរងនូវជម្ងឺ និងអាចស្លាប់ជាដើម។ លោកប្រធានមន្ទីរបន្តថា យុទ្ធនាការចាក់វ៉ាក់សាំងសត្វគោ-ក្របី នៅភូមិកាតូត ឃុំកំភុន ស្រុកសេសាន ខេត្តស្ទឹងត្រែង គឺដើម្បីចូលរួមទប់ស្តាត់នូវការរីករាលដាលនៃជម្ងឺឆ្លងសត្វគោ-ក្របី កាត់បន្ថយអត្រាសត្វស្លាប់ និងហានិភ័យពីការបរិភោគសាច់សត្វជាដើម។ ជាពិសេសនៅក្នុងរដូវវស្សានេះ ជំងឺដែលតែងតែជួបប្រទះជាញឹកញាប់ទៅលើគោ-ក្របី មានជម្ងឺសារទឹក អុតក្តាម និងដុំពក ជាដើម។ លោក សរ សុពុត្រា អភិបាលខេត្តស្ទឹងត្រែង បានថ្លែងថា រាជរដ្ឋាភិបាលក្រោមការដឹកនាំរបស់សម្តេចបវរធិបតី ហ៊ុន ម៉ាណែត នាយករដ្ឋមន្ត្រី បានយកចិត្តទុកដាក់ពីសុខទុក្ខ និងជីវភាពនៃការរស់នៅរបស់បងប្អូនគ្រប់ៗរូបគ្រប់ជនជាតិ។ លោកអភិបាលបានបន្ដថា តាមរយៈរបាយការណ៍ និងយុទ្ធនាការចាក់វ៉ាក់សាំងនាពេលនេះ បង្ហាញថាមន្ទីរកសិកម្មរុក្ខាប្រម៉ាញ់និងនេសាទខេត្តបានបំពេញតួនាទីភារកិច្ចប្រកបដោយទំនួលខុសត្រូវ ជាពិសេសមិនត្រឹមតែយកចិត្តទុកដាក់ចំពោះជីវភាពបងប្អូនប្រជាពលរដ្ឋប៉ុណ្ណោះទេ ថែមទាំងគិតគូដល់យកចិត្តទុកដាក់ដល់សត្វចិញ្ចឹមរបស់បងប្អូនផងដែរ។ អភិបាលខេត្តស្ទឹងត្រែង បន្តទៀតថា យុទ្ធនាការចាក់វ៉ាក់សាំងគោ-ក្របីជូនប្រជាពលរដ្ឋនាឱកាសនេះ ពិតជាមានសារៈសំខាន់ខ្លាំងណាស់ ក្នុងការចូលរួមទប់ស្កាត់នូវការរីករាលដាល នៃជំងឺឆ្លងសត្វគោ-ក្របី ពិសេសនារដូវវស្សាយើងនេះ។ ទន្ទឹមនេះលោកសូមណែនាំដល់បងប្អូនម្ចាស់សត្វពាហនៈ មិនត្រូវព្រលែងចោលពាសវាលពាសកាល គ្មានការថែទាំត្រឹមត្រូវ និងគ្មានចំណីត្រឹមត្រូវគ្រប់គ្រាន់ ដែលអាចធ្វើឲ្យសត្វគោ ក្របី ជួបប្រទះបញ្ហាសុខភាព ងាយទទួលរងនូវជំងឺផ្សេងៗផងដែរ។ គួរបញ្ជាក់ផងដែរថា គិតមកត្រឹមថ្ងៃទី២៣ ខែកក្កដា ឆ្នាំ២០២៤នេះ មន្រ្តីជំនាញការិយាល័យផលិតកម្ម និងបសុព្យាបាល សហការជាមួយអាជ្ញាធរមូលដ្ឋាន និងភ្នាកងារពេទ្យសត្វភូមិ បានចាក់វ៉ាក់សាំងសត្វគោ ក្របី នៅទូទាំងខេត្តបានចំនួន ១៧ ៣១៥ ក្បាល៕
|
2024-07-25T04:44:00+07:00
|
freshnewsasia.com
|
https://m.freshnewsasia.com/index.php/en/localnews/350094-2024-07-24-14-44-24.html
|
76588aca-c58a-445c-906d-c953a409aaaa
|
មនុស្ស ២លាននាក់ នៅទូទាំងពិភពលោក រស់នៅក្នុងការថែទាំរបស់ អង្គការមូលនិធិថែទាំ សុខភាពអ្នកជំងឺអេដស៍
|
ក្នុងឱកាសប្រារព្ធពិធីអបអរសាទរ និងជូនជាអំណោយផលិតផលអាហារសុខភាព របស់គម្រោងអាហារសុខភាព ដល់ប្រជាពលរដ្ឋជាង ១៥០នាក់ នៅកសិដ្ឋានអាហារសុខភាព គម្រោងអាហារសុខភាព ស្ថិតនៅភូមិព្រែកត្រែង ឃុំសម្រោងធំ សុ្រកកៀនស្វាយ ខេត្តកណ្តាល នាថ្ងៃទី២៤ ខែកក្កដា ឆ្នាំ២០២៤ លោក Michael Weinstein ប្រមុខដឹកនាំ អង្គការមូលនិធិថែទាំសុខភាព អ្នកជំងឺអេដស៍ពិភពលោកមាន ប្រសាសន៍ថា លោកវេជ្ជបណ្ឌិត ឈឹម សារ៉ាត់ នាយកអង្គការមូលនិធិថែទាំសុខភាព អ្នកជំងឺអេដស៍ប្រចំាតំបន់អាស៊ី បានថ្លែងថា «នេះជាសេចក្តីរីករាយដ៏អស្ចារ្យ របស់យើងក្នុងការចែករំលែកថា អង្គការមូលនិធិថែទាំសុខភាពអ្នកជំងឺអេដស៍ បានឈានដល់ដំណាក់កាលដ៏អស្ចារ្យដែលបានជួយដល់មនុស្ស ២លាននាក់ ក្នុងការថែទាំទូទាំងពិភពលោក ដែលអាចធ្វើទៅបានដោយ សារតែការដឹកនាំប្រកប ដោយចក្ខុវិស័យដែលបានប្តេជ្ញាចិត្ត របស់អង្គការមូលនិធិថែទាំសុខភាព អ្នកជំងឺអេដស៍ទាំងមូល រួមទាំង លោក Michael Weinstein ជាប្រមុខដឹកនាំផងដែរ»។ ឆ្លៀតក្នុងឱកាសនេះ លោក បានថ្លែងអំណរគុណដល់ដៃគូ អតិថិជន និងបុគ្គលិក អង្គការមូល និធិថែទាំសុខភាពអ្នកជំងឺអេដស៍ ទាំងអស់ជុំវិញពិភពលោក សម្រាប់ការលះបង់ខ្ពស់ កិច្ចសហប្រតិបត្តិការ និង កិច្ចសហការជាដៃគូ។ លោកថា «យើងសូមអបអររួមគ្នា និងត្រួសត្រាយផ្លូវ ដើម្បីសម្រេចក្នុងការ បញ្ចប់ជំងឺអេដស៍នៅឆ្នាំ២០៣០»។ លោកស្រីវេជ្ជបណ្ឌិត ហ៊ួយ ស៊ីខេង ប្រធានគ្រប់គ្រងកម្មវិធីអង្គការមូលនិធិថែទាំសុខភាពអ្នកជំងឺអេដស៍ ប្រចាំកម្ពុជា បានមានប្រសាសន៍ថា អង្គការមូលនិធិថែទាំសុខភាពអ្នកជំងឺអេដស៍នៅក្នុងប្រទេស និងទូទាំងពិភពលោក បោះជំហានដល់ការទទួលបានសមិទ្ធផល ២លាននាក់រស់នៅក្នុងការថែទាំ គឺជាសមិទ្ធិផលដ៏អស្ចារ្យសម្រាប់ទាំងអស់គ្នា ក្នុងការបញ្ចប់ជំងឺអេដស៍នៅឆ្នាំ ២០៣០។ សូមរំលឹកថា ចាប់តាំងពីការ បង្កើតឡើងក្នុងឆ្នាំ ១៩៨៧ អង្គការមូលនិធិថែទាំសុខភាព អ្នកជំងឺអេដស៍ បានឈានមុខគេ ក្នុងការប្រយុទ្ធនឹង មេរោគអេដស៍/ជំងឺអេដស៍ ជាសកល ដោយផ្តល់នូវសេវាកម្មសំខាន់ៗ ការតស៊ូមតិ និងដំណោះស្រាយប្រកបដោយភាពច្នៃប្រឌិត ដើម្បីប្រយុទ្ធប្រឆាំង នឹងជំងឺរាតត្បាតនេះ។ ព្រឹត្ដិការណ៍ដ៏សំខាន់នេះ បញ្ជាក់ពីការប្តេជ្ញាចិត្តដ៏មុះមុតរបស់ អង្គការមូលនិធិថែទាំសុខភាពអ្នកជំងឺអេដស៍ ក្នុងការធ្វើឱ្យប្រសើរឡើង នូវជីវិតរបស់អ្នកដែលរងផលប៉ះពាល់ និងអ្នករស់នៅដោយមេរោគអេដស៍/ជំងឺអេដស៍។ អង្គការមូលនិធិថែទាំសុខភាព អ្នកជំងឺអេដស៍ គឺជាអង្គការពិភពលោកដ៏ធំបំផុត ដែលបាន និងកំពុងផ្តល់សេវាថែទាំព្យាបាល ដោយមិនគិត ពីលទ្ធភាពនៃការបង់ប្រាក់ ដល់អតិថិជនជាង ២លាននាក់ ក្នុង ៤៧ប្រទេស ជុំវិញពិភពលោក ដូចជានៅសហរដ្ឋអាមេរិក អាហ្វ្រិក អាមេរិកឡាទីន ការាបៀន តំបន់អាស៊ី ប៉ាស៊ីហ្វិក និងអឺរ៉ុប ៕
|
2024-07-25T00:14:00+07:00
|
dap-news.com
|
https://dap-news.com/national/2024/07/24/433761/
|
11be8dce-541a-4efa-8fc2-400fbb1c5881
|
ពលរដ្ឋងាយរងគ្រោះមានជំងឺប្រចាំកាយ ជីវភាពក្រីក្រ នៅសង្កាត់ព្រែកព្រះស្តេច ទទួលបានអំណោយពីសាខាកាកបាទក្រហមកម្ពុជាខេត្តបាត់ដំបង
|
លោក សុខ លូ អភិបាលខេត្ត និងជាប្រធានគណៈកម្មាធិការសាខាកាកបាទក្រហមកម្ពុជាខេត្តបាត់ដំបង កាលពីនាព្រឹកថ្ងៃទី ២៣ ខែកក្កដា ឆ្នាំ២០២៤ បានចាត់ឲ្យក្រុមការងារសាខាដឹកនាំដោយលោក កុសុម សុភីនារ៉ា នាយកសាខា និងសហការីចុះសួរសុខទុក្ខ និងនាំយកអំណោយ ថវិកាមួយចំនួនផ្តល់ជូនលោកស្រី ទៀប សុន្ទរី អាយុ៦៤ឆ្នាំ ជាប្រជាពលរដ្ឋស្ថិតនៅក្នុងភូមិនំក្រៀម សង្កាត់ព្រែកព្រះស្ដេច ក្រុងបាត់ដំបង។ ក្នុងឱកាសនោះ ក្រុមការងារសាខា បាននាំនូវការផ្ដាំផ្ញើសាកសួរទុក្ខរបស់លោក សុខ លូ ប្រធានគណៈកម្មាធិការសាខាខេត្ត ជាពិសេសសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ក្តីអាណិតអាសូរ និងការគិតគូរពីជីវភាពរស់នៅរបស់លោកស្រី ទៀប សុន្ទរី។ បន្ទាប់ពីបានឃើញព័ត៌មានអំពីករណីដ៏លំបាករបស់លោកស្រី និងក្រុមគ្រួសារ លោក សុខ លូ បានសម្តែងនូវក្តីអាណិតអាសូរ ហើយបានចាត់ឲ្យក្រុមការងារចុះភ្លាមៗ ដើម្បីពិនិត្យពីស្ថានភាពរស់នៅជាក់ស្តែង និងនាំយកអំណោយ ជួយសម្រាលការលំបាកក្នុងការរស់នៅ។ ក្រុមការងារក៏បានពន្យល់ណែនាំ អប់រំសុខភាព និងលើកទឹកចិត្តឲ្យលោកស្រី ទៀប សុន្ទរី ត្រូវ ធ្វើតាមការណែនាំរបស់គ្រូពេទ្យ បើករណីមានបញ្ហាសុខភាព ត្រូវទៅរកសេវានៅមណ្ឌល សុខភាព ឬមន្ទីរពេទ្យដើម្បីសម្រាកព្យាបាលឲ្យបានទាន់ពេលវេលា។ លោកស្រី ទៀប សុន្ទរី បានសម្តែងនូវក្តីរំភើប និងថ្លែងអំណរគុណយ៉ាងជ្រាលជ្រៅចំពោះសាខាកាកបាទក្រហមកម្ពុជាខេត្តបាត់ដំបង ដែលមានលោក សុខ លូ ប្រធានគណៈកម្មាធិការសាខា ដែលបានគិតគូរពីជីវភាពរស់នៅ រួមជាមួយអំណោយមនុស្សធម៌។ អំណោយរបស់សាខាខេត្តបានផ្ដល់ជូនរួមមាន៖ អង្ករ៥០គីឡូក្រាម, មី២កេស, ទឹកសុទ្ធ២កេស, ទឹកស៊ីអុីវ២យួរ, ទឹកត្រី២យួរ ឃីតឈុត និងថវិកាមួយចំនួន៕
|
2024-07-24T22:30:00+07:00
|
freshnewsasia.com
|
https://m.freshnewsasia.com/index.php/en/localnews/350005-2024-07-24-08-30-52.html
|
de95b282-0ae5-4353-91f9-6ff008ea34f3
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Video inside)
|
ក្រសួងសុខាភិបាល នៅថ្ងៃទី២៣ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយមិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១០នាក់, អ្នកជាសះស្បើយសរុបចំនួន ១៣៦,២៤៨នាក់, ស្លាប់សរុបចំនួន ៣,០៥៦នាក់៕
|
2024-07-23T19:40:00+07:00
|
freshnewsasia.com
|
https://m.freshnewsasia.com/index.php/en/localnews/349666-2024-07-23-05-40-55.html
|
f6e42e8c-3797-4ab0-8f68-f089e7e0abbe
|
តាមឱសថបុរាណ ម្ទេសមានប្រសិទ្ធភាពធ្វើឲ្យបេះដូងប្រសើរឡើង បំបាត់ជំងឺច្រើនមុខ
|
ក្នុងឱសថបុរាណ ម្ទេសមានប្រសិទ្ធភាព បំបាត់ជំងឺផ្តាសាយ បណ្តេញភាពត្រជាក់ ពង្រឹងលំពែង បំបាត់អាហារ បំបាត់ការឈឺចាប់ និងប្រឆាំងមហារីក (ព្យាបាល មហារីក) ។ មនុស្សជាច្រើនតែងតែប្រើម្ទេសដើម្បីព្យាបាលការឈឺក្រពះដោយសារជំងឺផ្តាសាយ ការរំលាយអាហារមិនល្អ ឈឺសន្លាក់ និងខាងក្រៅដើម្បីព្យាបាលពស់ចឹក។ ការស្រាវជ្រាវវេជ្ជសាស្រ្តសម័យទំនើបក៏យល់ស្របជាមួយឱសថបុរាណស្តីពីឥទ្ធិពលឱសថរបស់ម្ទេស។ អាស្រ័យហេតុនេះ ម្ទេសមានផ្ទុកសារធាតុសកម្មមួយចំនួនដូចជា capsicain ដែលជាសារធាតុសកម្មដែលបណ្តាលឲ្យឡើងក្រហម និងឡើងកំដៅ លេចឡើងតែនៅពេលផ្លែម្ទេសទុំ ស្មើនឹង ០.០១-០.១% ប៉ុណ្ណោះ។ Capsaicin ជួយជំរុញខួរក្បាលឲ្យផលិតអរម៉ូន endorphins ដែលជាសារធាតុ morphine ចុងដែលដើរតួជាថ្នាំបំបាត់ការឈឺចាប់ ជាពិសេសមានប្រយោជន៍សម្រាប់អ្នកដែលមានជំងឺរលាកសន្លាក់រ៉ាំរ៉ៃ និងមហារីក។ ក្នុងនោះផងដែរ ម្ទេសក៏ជួយការពារជំងឺបេះដូង ព្រោះវាផ្ទុកសារធាតុសកម្មមួយចំនួនដែលជួយឲ្យឈាមរត់បានល្អ ចៀសវាងការកកកុញនៃផ្លាកែត ដែលអាចបង្កជំងឺសរសៃឈាមបេះដូងបានយ៉ាងងាយ។ ផ្លែនេះក៏ការពារជំងឺលើសឈាមផងដែរ។ មិនត្រឹមប៉ុណ្ណឹងទេ ម្ទេសមានឥទ្ធិពលមួយចំនួនទៀតដូចជាគ្រប់គ្រងជំងឺបេះដូងសរសៃឈាម ការពារមហារីក ការពារជំងឺសរសៃឈាមបេះដូង បង្កើនភាពធន់នឹងជំងឺផ្តាសាយ ព្យាបាលការឈឺក្បាល កាត់បន្ថយជាតិខ្លាញ់ក្នុងឈាម និងការសម្រកទម្ងន់ជាដើម៕
|
2024-07-23T15:31:00+07:00
|
kampucheathmey.com
|
https://www.kampucheathmey.com/health/742821
|
12c1cda6-bd80-4c01-acb3-652e4ec8c5e9
|
បណ្ឌិត និងអ្នកជំនាញ គាំទ្រឱ្យមានការដំឡើងអាករពិសេសលើបារី ដើម្បីកាត់បន្ថយជំងឺដែលបង្កដោយការជក់បារី
|
បណ្ឌិត និងអ្នកជំនាញមួយចំនួន បានប្រកាសគាំទ្រឱ្យមានការដំឡើងអាករពិសេសលើបារី ដើម្បីកាត់បន្ថយជំងឺដែលបង្កដោយការជក់បារី និងចូលរួមចំណែកកាត់បន្ថយការចំណាយរបស់រាជរដ្ឋាភិបាល ទៅលើសេវាសុខភាព។ ថ្លែងក្នុងវេទិកាមួយកាលពីពេលថ្មីៗនេះ លោកបណ្ឌិត គី សេរីវឌ្ឍន៍ អ្នកជំនាញសេដ្ឋកិច្ចនៃរាជបណ្ឌិត្យសភាកម្ពុជា បានបញ្ជាក់ថា ចំណូលពន្ធពីបារី បើតាមគិតជាប្រាក់ដុល្លារក្នុងមួយឆ្នាំ គឺប្រមូលបានប្រមាណ ២៥លានដុល្លារ ក៏ប៉ុន្តែបើយើងក្រឡែកទៅមើលការចំណាយរបស់រដ្ឋាភិបាល ទៅលើសេវាសុខភាពសាធារណៈវិញរហូតដល់ ២៥០លានដុល្លារ ក្នុងមួយឆ្នាំ ហើយផលប៉ះពាល់នៃការជក់បារីក៏អាចនឹងរួមចំណែកបន្តធ្វើឱ្យការកើនឡើងរបស់ រាជរដ្ឋាភិបាលផងដែរ។ លោកបណ្ឌិតក៏ស្នើសុំឱ្យគណៈកម្មការដែលបង្កើតដោយក្រសួងសេដ្ឋកិច្ចនិងរញ្ញវត្ថុ និងក្រសួងសុខាភិបាល សិក្សាជម្រៅទៅលើរឿងនេះ និងជំរុញការតម្លើងពន្ធនេះដើម្បីរួមចំណែកកាត់បន្ថយការប្រើប្រាស់បារី និងរួមចំណែកជួយឱ្យយុវជនយើងក្លាយទៅជាមូលធនមនុស្សសម្រាប់អភិវឌ្ឍសេដ្ឋកិច្ចកម្ពុជា។ ចំណែកឯ លោកស្រីបណ្ឌិត ADA MOADSIRI តំណាងអង្គការសុខភាពពិភពលោកប្រចាំកម្ពុជា បានបន្ដថា អ្វីដែលឧស្សាហកម្មថ្នាំជក់តែងតែធ្វើ គឺពួកគេតែងតែបំភាន់ការពិត ពេលខ្លះឧស្សាហកម្មថ្នាំជក់បំភាន់ថា ដំឡើងអាករពិសេស និងនាំឱ្យបារីគេចពន្ធដោយសារមានគំនិតមួយថា ពេលដំឡើងអាករពិសេស ប្រជាពលរដ្ធនិងប្រើប្រាស់តិចជាងមុន បែបនេះមានន័យថា យើងទទួលបានចំណូលពន្ធតិចជាងមុន ផ្ទុយទៅវិញ ដូចខ្ញុំបានបញ្ជាក់ខាងលើអំពី PRICE ELASTICITY ចំណូលពន្ធរដ្ឋនិងកើនឡើង គ្រាន់តែពួកគាត់ចំណាយលុយទិញថ្នាំជក់តិចជាងមុន មិនមានន័យថា ពួកគាត់មិនចំណាយលុយទិញទំនិញផ្សេងទៀតឯណា។ លោកស្រីបណ្ឌិត បានបន្ដទៀតថា ប្រសិនបើអ្នកចំណាយលុយទៅលើថ្នាំជក់តិចជាងមុន អ្នកអាចប្រើប្រាស់ថវិកាទាំងនោះ ទៅលើទំនិញផ្សេងៗ ឬជំនួញដទៃទៀត ដោយសារតែពេលវេលា ខ្ញុំមានមតិបំភាន់ពីទៀតមកចែករំលែក ហើយអាចលើកឡើងនាពេលពិភាក្សា ពេលខ្លះឧស្សាហកម្មថ្នាំជក់បំភាន់ថា ដំឡើងអាករពិសេស និងធ្វើបាបអ្នកមានជីវភាពក្រីក្រ ដូចដែលលោក សុខ ទូច បានបញ្ជាក់មុននេះបន្ដិច តាមពិតទៅ ការប្រែប្រួលតម្លៃ និងជីៈឥទ្ធិពលទៅដល់ឥរិយាបថនៃការប្រើប្រាស់របស់អ្នកមាន ជីវភាពក្រីក្រ ហើយវានឹងអាចជួយកាត់បន្ថយបន្ទុកមួយចំនួនទៅដល់អ្នកមានជីវភាពក្រីក្រ។ លោកស្រីបណ្ឌិត បានបញ្ជាក់ថា ហើយមានព័ត៌មានបំភាន់មួយទៀតថា ដំឡើងអាករពិសេស នឹងនាំឱ្យមានការគេចពន្ធ ផ្ទុយទៅវិញ យើងមិនឃើញទំនាក់ទំនងរវាងការដំឡើងអាករពិសេស និងការគេចពន្ធ យើងពិតជាបានឃើញថា ដរាបណាប្រទេសនោះមានការពង្រឹងការអនុវត្ដ និងវិធានប្រមូលពន្ធបានល្អ ដំឡើងអាករពិសេស និងមិននាំឱ្យមានការគេចពន្ធទេ ដោយសារតែប្រទេសកម្ពុជា មានតម្លៃពន្ធទាបលើថ្នាំជក់ បើធៀបនិងប្រទេសជិតខាង វានិងអាចដំឡើងតម្លៃថ្នាំជក់នៅទីនេះ វានិងនាំឱ្យមានការគេចនោះទេ ពីព្រោះតម្លៃផលិតផលថ្នាំជក់នៅកម្ពុជា ទាបជាងប្រទេសជិតខាងដូចជា ប្រទេសថៃ វៀតណាមជាដើម។ រីឯលោក វ៉ាន់ ពុទ្ធិពល តំណាងក្រសួងសេដ្ឋកិច្ចនិងហិរញ្ញវត្ថុ បានគាំទ្រចំពោះការដំឡើងពន្ធបារីឱ្យខ្ពស់។ លោកថា «ទោះបីថាដំឡើងទៅបានលទ្ធផលក៏គេជិតខាងប្រទេសជុំវិញយើងក៏វាខ្ពស់ ដែលជាង៧០% នៃតម្លៃលក់រាយកម្ពុជាជាង៣០% ប៉ុន្តែទោះយ៉ាងណាក៏គ្រាន់បើដែរព្រោះថា ក្នុងរយៈពេលឆ្នាំ២០២៤នេះ យើងអនុវត្តអ្វីដែលថាជាការជួយឱ្យទៅបារីឡើងថ្លៃបន្តិចដោយសារតែយើងប្ដូរអត្រាអាករសម្រាប់បំភ្លឺសាធារណៈហ្នឹងពីរ៣% យកគ្រប់ដំណាក់កាលទៅ៥% យកតែម្ដង។ លោកបានបន្ថែមទៀតថា សម្រាប់ការបង់វ៉ាត់សម្រាប់ការលក់ចេញរបស់ក្រុមហ៊ុននាំចូលបារី ហើយអាករសម្រាប់បំភ្លឺសាធារណៈពីមុន៣% ទោះបីយកគ្រប់ដំណាក់កាលក៏បានតិចតួចណាស់ នៅពេលដែលផលិតចេញក្រុមហ៊ុនបង់នៅពេលដែលយកទៅលក់ សណ្ឋាគារ តាមតូចៗមិនត្រូវបង់ពន្ធទេ។ អញ្ចឹងបាត់៣%នោះអស់តិចតួចទេ ដែលប្រមូលបានពីសណ្ឋាគារ និងភោជនីយដ្ឋាន បើយក៥%តែម្ដងយើងបានតែមួយដុំអញ្ចឹងយើងកើន លោកប្ដេជ្ញា និងគាំទ្រខិតខំធ្វើយ៉ាងម៉េចឲ្យតម្លៃបារីឡើងតាមរយៈការដំឡើងពន្ធ។ ដោយឡែក លោក ម៉ម សារិទ្ធ សមាជិកក្រុមប្រឹក្សាសេដ្ឋកិច្ច សង្គមកិច្ច និងវប្បធម៌ នៃទីស្តីគណៈរដ្ឋមន្រ្តី បានជឿជាក់ថា មានកិច្ចការចាំបាច់នៅក្នុងការដំឡើងពន្ធលើថ្នាំជក់ ហើយការហូតពន្ធបន្ថែមទៅលើផលិតផលនេះ គឺជាយុទ្ធសាស្ត្រឈ្នះឈ្នះ មានន័យថា សុខភាពសាធារណៈក៏កើនឡើង យុវជនមានឥរិយាបថប្រសើរជាងមុន កម្លាំងពលកម្មមានផលិតភាពខ្ពស់យើងអាចសង្ឃឹមទៅតាមបច្ចុប្បន្នទៅការអនាគតហើយចំណូលថវិកាក៏មិនថយចុះ និងឈ្នះទាំងសងខាង ហើយលោករំពឹងថាបន្ទាប់ពីវេទិកានេះហើយវិធានការគោលនយោបាយនិងកើតមានឡើង៕
|
2024-07-22T23:43:00+07:00
|
freshnewsasia.com
|
https://m.freshnewsasia.com/index.php/en/localnews/349571-2024-07-22-09-43-01.html
|
626758bf-4b7a-442d-9d6d-25fae1483bff
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយក៏គ្មានដែរ (Videos inside)
|
ក្រសួងសុខាភិបាល នៅថ្ងៃទី២២ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយមិនមានដែរ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១០នាក់, អ្នកជាសះស្បើយសរុបចំនួន ១៣៦,២៤៨នាក់, ស្លាប់សរុបចំនួន ៣,០៥៦នាក់៕
|
2024-07-22T18:52:00+07:00
|
freshnewsasia.com
|
https://m.freshnewsasia.com/index.php/en/localnews/349520-2024-07-22-04-52-29.html
|
3d32cde1-1ff2-41c6-b8ec-170e3296a41c
|
លោកបណ្ឌិត សុខ ទូច៖ ការដំឡើងអាករពិសេសលើបារី នឹងកាត់បន្ថយជំងឺដែលបង្កដោយការជក់បារី
|
បណ្ឌិត និងបញ្ញវន្តខ្មែរ បានជំរុញឱ្យមានការដំឡើងអាករពិសេសលើបារី ដើម្បីកាត់បន្ថយអត្រាគ្រោះថ្នាក់ដែលបណ្តាលមកពីការជួកបារីនេះ។ លោកបណ្ឌិតសភាចារ្យ សុខ ទូច ប្រធានរាជបណ្ឌិត្យសភាកម្ពុជា បានលើកឡើងថា ការដំឡើងអាករពិសេសលើបារី នឹងកាត់បន្ថយជំងឺដែលបង្កដោយការជក់បារី ពីព្រោះអ្នកជក់បារីមានជីវភាពទាប បារីកាន់តែខ្ពស់ គាត់គ្មានលុយទិញគាត់នឹងកាត់បន្ថយជាស្វ័យប្រវត្តិ។ ថ្លែងក្នុងវេទិកាមួយកាលពីពេលថ្មីៗនេះ លោកបណ្ឌិត សុខ ទូច បានថ្លែងថា ធ្វើយ៉ាងណាពេលមុននឹងជក់បារី រូបអាសអាភាសកុំមានឱ្យសោះ រូបពិន័យ រូបខូចសួត រូបខូចបេះដូង ត្រូវដាក់នៅលើកញ្ចប់បារី នៅពេលដែលមើលឃើញមានអារម្មណ៍ថា គាត់នឹងដុតខ្លួនឯងហើយ។ លោកបណ្ឌិតបានបន្ដថា ដាក់រូបហើយបង្ហាញអំពីការបំផ្លាញមានចំនួន៥ រួមមាន៖ ទី១៖បំផ្លាញសុខភាពខ្លួនឯង ទី២៖ បំផ្លាញសង្គមគ្រួសារ ទី៣៖ បំផ្លាញប្រទេសជាតិ ទី៤៖ ពេលដែលយើងស្លាប់ទៅធ្វើឱ្យកំព្រាកូន កំព្រាប្ដី កំព្រាប្រពន្ធ និងបាត់កូនជាដើម និងទី៥៖ បង្ហាញឱ្យឃើញថា សង្គមមិនត្រូវការអ្នកទេ សង្គមមិនត្រូវការផ្សែងបារីទេ៕
|
2024-07-22T17:24:00+07:00
|
freshnewsasia.com
|
https://m.freshnewsasia.com/index.php/en/localnews/349500-2024-07-22-03-24-08.html
|
a8ffdca6-8f3a-42f1-ab99-80d7cb0ea764
|
ទឹកធម្មតាប៉ុណ្ណោះ ក៏អាចជួយកម្ចាត់គ្រួសក្នុងតម្រងនោម បានយ៉ាងឆាប់រហ័ស
|
គ្រួសក្នុងតម្រងនោម អាចប៉ះពាល់ដល់សុខភាពអ្នកជំងឺដល់កម្រិតផ្សេងៗគ្នា ខណៈពេលដែលមនុស្សមួយចំនួនមិនមានរោគសញ្ញាអ្វីនោះទេ អ្នកផ្សេងទៀតអាចបង្ហាញរោគសញ្ញាធ្ងន់ធ្ងរ ប្រសិនបើគ្រួសក្នុងតម្រងនោមបណ្តាលឲ្យស្ទះ ឬរលាក។ វាគឺជាអារម្មណ៍ឈឺចាប់ខ្លាំងនៅផ្នែកម្ខាងនៃខ្នងផ្នែកខាងក្រោម ឬសញ្ញាដូចជំងឺផ្តាសាយដូចជា ចង្អោរ ក្អួត ក្តៅខ្លួន ញាក់។ យោងទៅតាម Baptist Health វេជ្ជបណ្ឌិត Scott Noorda ជនជាតិអាមេរិកបាននិយាយថា ជាតិទឹកគឺជាគន្លឹះក្នុងការបំបាត់គ្រួសក្នុងតម្រងនោមយ៉ាងឆាប់រហ័ស អ្នកជំងឺគួរតែផឹកទឹក ២-៣ លីត្រក្នុងមួយថ្ងៃ។ ជាធម្មតា ថ្មដែលមានទំហំតូចជាង ៥មីលីម៉ែត្រ អាចហូរចេញមកតាមទឹកនោម។ វេជ្ជបណ្ឌិត Noorda ពន្យល់ថា ក្រួសក្នុងតម្រងនោមជារឿយៗកើតឡើងដោយសារតែខ្វះជាតិទឹកក្នុងរាងកាយ ការទទួលទានជាតិស្ករច្រើនពេក និងការទទួលទានអាហារមួយចំនួនដែលនឹងនាំឲ្យកើតគ្រួសក្នុងតម្រងនោម។ នៅពេលដែលទឹកនោមមានកាកសំណល់ច្រើន ហើយរាងកាយមិនមានជាតិទឹកគ្រប់គ្រាន់ សារធាតុគីមីនឹងបង្កើតជាគ្រីស្តាល់តូចៗដែលដាក់ចូលទៅក្នុងថ្ម។ ជំងឺនេះច្រើនតែកើតមានចំពោះអ្នកដែលត្រូវធ្វើការងារធ្ងន់ បែកញើសច្រើន ប៉ុន្តែផឹកទឹកតិចតួច។ ប្រសិនបើអ្នកផឹកទឹកឲ្យបានគ្រប់គ្រាន់ វានឹងកាត់បន្ថយការប្រមូលផ្តុំសារធាតុគីមីខាងលើនៅក្នុងទឹកនោមរបស់អ្នក។ យោងតាមវេជ្ជបណ្ឌិត Noorda ណែនាំឲ្យបន្ថែមទឹកខ្មះ cider ផ្លែប៉ោម ឬទឹក lemon ពីរបីស្លាបព្រាទៅក្នុងទឹកធម្មតា។ សារធាតុទាំងពីរនេះអាចធ្វើឲ្យទឹកនោមមានជាតិអាស៊ីតតិច និងបំបែកគ្រួសក្នុងតម្រងនោមមួយចំនួន។ អ្នកជំនាញបានចែករំលែកថា “លើសពីនេះ តែរុក្ខជាតិខ្លះដើរតួជាថ្នាំបញ្ចុះទឹកនោម បង្កើនភាពញឹកញាប់នៃទឹកនោម និងបរិមាណ ក៏ដូចជាជួយផ្លាស់ទីគ្រួស”។ ប្រសិនបើអ្នកចូលចិត្តផឹកទឹក វេជ្ជបណ្ឌិត Noorda ណែនាំឲ្យប្រើម្សៅអេឡិចត្រូលីតដែលគ្មានជាតិផ្អែម ដើម្បីរក្សាតុល្យភាពអេឡិចត្រូលីតក្នុងរាងកាយរបស់អ្នក។ ទឹកដូងក៏ជាភេសជ្ជៈដ៏ល្អមួយដើម្បីរក្សាតុល្យភាពអេឡិចត្រូលីតក្នុងពេលផ្តល់ជាតិទឹកឡើងវិញ។ ដើម្បីការពារគ្រួសក្នុងតម្រងនោម និងធ្វើឲ្យសុខភាពទឹកនោមប្រសើរឡើង អ្នកជំនាញណែនាំឱ្យផឹកទឹក cranberry ។លើសពីនេះ ការហាត់ប្រាណក៏ជួយដល់សុខភាពទូទៅផងដែរ ជាពិសេសការបន្ទោរបង់ថ្ម។ លំហាត់ប្រាណស្រាលៗ ឬលំហាត់ប្រាណសរសៃឈាមបេះដូងអាចជួយផ្លាស់ទីថ្ម។ ប្រសិនបើមនុស្សមានអារម្មណ៍ឈឺចាប់ដោយសារគ្រួសក្នុងតម្រងនោម ពួកគេអាចប្រើថ្នាំប្រឆាំងនឹងការរលាកដែលមិនមែនជាស្តេរ៉ូអ៊ីត ឬងូតទឹកក្តៅដើម្បីបំបាត់ការឈឺចាប់។ ទោះបីជាយ៉ាងណាក៏ដោយ លោកវេជ្ជបណ្ឌិត Noorda និយាយថា ប្រភេទគ្រួសក្នុងតម្រងនោមមួយចំនួនអាចបង្កបញ្ហាកាន់តែច្រើន និងទាមទារឲ្យមាននីតិវិធីបំបែកគ្រួស ឬយកវាចេញទាំងស្រុង។ ក្រោយពីកំណត់ស្ថានភាពអ្នកជំងឺរួច គ្រូពេទ្យនឹងបញ្ជូនថ្មនេះទៅមន្ទីរពិសោធន៍ ដើម្បីមើលថាជាប្រភេទថ្មអ្វី ។ អ្នកជំងឺក៏ប្រហែលជាត្រូវផ្តល់សំណាកទឹកនោមផងដែរ។ មានតែពេលនោះគ្រូពេទ្យនឹងណែនាំដំណោះស្រាយព្យាបាលសមរម្យបំផុត៕
|
2024-07-22T15:57:00+07:00
|
kampucheathmey.com
|
https://www.kampucheathmey.com/health/742318
|
fe360b71-6e34-4d4c-8d17-3192ccf24e43
|
កម្ពុជាបោះជំហានយ៉ាងខ្លាំងក្នុងការស្តារវិស័យទេសចរណ៍ឡើងវិញ
|
វិស័យទេសចរណ៍កម្ពុជាមានការឡើងចុះគួរឱ្យកត់សម្គាល់ក្នុងប៉ុន្មានឆ្នាំចុងក្រោយនេះ ដោយសារជំងឺ Covid-19 និងវិស័យទេសចរណ៍ពិភពលោកដែលស្ទុះងើបឡើងវិញយឺតក្នុងប៉ុន្មានឆ្នាំបន្ទាប់។ លោកស្រី Virginie Kury អគ្គនាយកក្រុមហ៊ុន Asian Trails Cambodia បានប្រាប់កាសែតខ្មែរថាមស៍ថា កាលពីឆ្នាំមុន ទីផ្សារទេសចរណ៍កម្ពុជាបានបង្ហាញពីការងើបឡើងវិញគួរឱ្យកត់សម្គាល់ពីបញ្ហាប្រឈមដែលបង្កឡើងដោយជំងឺ Covid-19 និងបានបង្កើតសក្តានុពលសម្រាប់ការស្ទុះងើបឡើងវិញពេញលេញនៅឆ្នាំ២០២៤ ។ លោកស្រីបានបន្តថា ចំនួនភ្ញៀវទេសចរអន្តរជាតិបានកើនឡើងពី ២,២៧ លាននាក់ក្នុងឆ្នាំ២០២២ ដល់ជាង ៥,៤ លាននាក់ក្នុងឆ្នាំ២០២៣ ដែឡបានគាំទ្រដោយការធ្វើពិពិធកម្មទីផ្សារក្រៅប្រទេសដូចជាប្រទេសថៃ វៀតណាម ចិន សហរដ្ឋអាមេរិក និងបារាំង។ បន្ថែមពីលើនេះ លោកស្រីបានមានប្រសាសន៍ថា វិស័យទេសចរណ៍ក្នុងស្រុកក៏មានការកើនឡើងគួរឱ្យកត់សម្គាល់ផងដែរក្នុងរយៈពេលថ្មីៗនេះ ដែលបង្ហាញពីការងើបឡើងវិញនៃសេដ្ឋកិច្ច និងទំនុកចិត្តជាថ្មីនៅក្នុងសេដ្ឋកិច្ចក្នុងស្រុក។ ប៉ុន្តែ លោកស្រីបានកត់សម្គាល់ថា បើប្រៀបធៀបនៅឆ្នាំ២០១៩ កម្ពុជាបានស្វាគមន៍ភ្ញៀវទេសចរអន្តរជាតិជាង ៦,៦ លាននាក់។ លោកស្រីបានបន្ថែំថា “ នៅឆ្នាំ២០២៤ ទីផ្សារទេសចរណ៍កម្ពុជាត្រូវបានគេរំពឹងថានឹងងើបឡើងវិញយ៉ាងពេញលេញ” ទោះជាយ៉ាងនេះក្តី ការព្យាករណ៍នេះគឺផ្អែកលើកត្តាមួយចំនួន រួមទាំងការកើនឡើងជាបន្តបន្ទាប់នៃការមកដល់នៃភ្ញៀវទេសចរអន្តរជាតិ ជាពិសេសតាមផ្លូវអាកាស។ លោកស្រីសង្ឃឹមថា អាកាសយានដ្ឋានអន្តរជាតិតេជោតាខ្មៅ (TIA) នឹងតភ្ជាប់ជើងយន្តហោះថ្មីកាន់តែច្រើន ដែលនឹងធ្វើអោយចំនួនអ្នកដំណើរកើនឡើង។ ទន្ទឹមនឹងនោះ លោកស្រីបានមានប្រសាសន៍ថា អាស៊ីកំពុងមាននិន្នាការកើនឡើងក្នុងចំណោមអ្នកដំណើរអន្តរជាតិ ក៏ដូចជាប្រតិបត្តិការទេសចរណ៍ដែលលើកកម្ពស់ចីរភាព។ លោកស្រីបានបន្តថា និន្នាការទាំងពីរនេះបង្ហាញពីសក្ដានុពលដ៏អស្ចារ្យនៃទីផ្សារកម្ពុជាក្នុងឆ្នាំ ២០២៤ និងក្នុងឆ្នាំទៅមុខទៀត។ និយាយទៅកាន់កាសែតខ្មែរថាមស៍ លោក Alexander Scheible នាយកគ្រប់គ្រងទូទៅនៃសណ្ឋាគារ Plantation Urban Resort and Spa នៅទីក្រុងភ្នំពេញ បានមានប្រសាសន៍ថា ខណៈពេលដែលទីផ្សារទេសចរណ៍កម្ពុជាទាំងមូលមិនទាន់ឈានដល់កម្រិតមុនពេលមានជំងឺCovid ប៉ុន្តែវាស្ថិតនៅលើផ្លូវវិជ្ជមានក្នុងការងើបឡើងវិញ។ លោកបានមានប្រសាសន៍ថា បើប្រៀបធៀបទៅនឹងឆ្នាំ២០២២ និង២០២៣ លំហូរនៃភ្ញៀវទេសចរមានភាពប្រសើរឡើងគួរឱ្យកត់សម្គាល់ក្នុងឆ្នាំនេះ ដោយលោកបានលើកឡើងថា ក្នុងត្រីមាសទី១ ឆ្នាំ២០២៤ សណ្ឋាគាររបស់លោកក្នុងរាជធានីភ្នំពេញទទូលបានភ្ញៀវច្រើនជាងត្រីមាសទី១ ឆ្នាំ២០១៩។ ទោះជាយ៉ាងនេះក្តី លោកបានកត់សម្គាល់ថា ចាប់តាំងពីពេលនោះមកឧស្សាហកម្មនេះបានធ្លាក់ចុះតាមរដូវកាលក្នុងខែមេសា និងឧសភា។ លោកបានបន្ថែមថា និន្នាការដ៏សំខាន់ដែលបន្ត និងគួរឱ្យកត់សម្គាល់មុនពេលមាន Covid គឺថាភ្ញៀវកំពុងកក់ទុកបន្ថែមដោយមិនបានជូនដំណឹងពីចម្ងាយ។ លោកបានបន្តថា លើសពីនេះ ភ្នាក់ងារទេសចរណ៍អនឡាញ បន្តកាន់កាប់ចំណែកទីផ្សារដ៏ធំ ហើយកត្តានេះគឺសំខាន់សម្រាប់ការបណ្តាក់ទុនទេសចរណ៍ថ្មីណាមួយនៅក្នុងប្រទេសកម្ពុជា។ លោកបានពន្យល់ថថា “យើងក៏ឃើញការផ្លាស់ប្តូរនៃការទំនាក់ទំនងរបស់ភ្ញៀវ ការធ្វើការសម្រេចចិត្ត និងការកក់ទុកកាន់តែច្រើនឡើងៗតាមរយៈវេទិកាប្រព័ន្ធផ្សព្វផ្សាយសង្គម” ។ លោកបានបន្តថា៖ «និន្នាការនេះគូសបញ្ជាក់ពីសារៈសំខាន់នៃប្រតិបត្តិករទេសចរណ៍ដែលរក្សាវត្តមានតាមអ៊ីនធឺណិតដ៏រឹងមាំ និងការផ្តល់ជូននូវជម្រើសការកក់ដែលអាចបត់បែនបាន»។ លោកបានបន្ថែមទៀតថា ខណៈដែលអាកាសយានដ្ឋានថ្មីក្នុងខេត្តសៀមរាប និងរាជធានីភ្នំពេញត្រូវបានបង្កើតឡើង អាកាសយានដ្ឋានតែមួយមុខនឹងមិនអាចបង្កើនលំហូរទេសចរណ៍មកកម្ពុជានោះទេ។ ជំនួសមកវិញ លោកបានសង្កត់ធ្ងន់លើសារៈសំខាន់នៃទីផ្សារទេសចរណ៍របស់ប្រទេសដែលផ្តល់ជូនជាអន្តរជាតិ ដើម្បីលើកកម្ពស់ការយល់ដឹង ក៏ដូចជាកាត់បន្ថយឧបសគ្គផ្សេងៗក្នុងការចូល។ ជាមួយនឹងស្ថានភាពផ្លាស់ប្តូរនៅឆ្នាំ២០២៤ ប្រតិបត្តិករទេសចរណ៍ក៏កំពុងផ្លាស់ប្តូរការអនុវត្តអាជីវកម្មរបស់ពួកគេកាន់តែខ្លាំងឡើងដើម្បីសម្របទៅនឹងតម្រូវការ។ លោកស្រី Kury ប្រធានគ្រប់គ្រងក្រុមហ៊ុនទេសចរណ៍ បានលើកឡើងថា អាជីវកម្មរបស់ខ្លូនត្រូវបានពង្រីកឥតឈប់ឈរទាក់ទងនឹងផលិតផលថ្មីៗ ហើយតែងតែស្វែងរកអ្វីដែលថ្មីសម្រាប់ភ្ញៀវដើម្បីទទួលបានបទពិសោធន៍ និងផ្គូផ្គងទិសដៅទាំងនោះជាមួយនឹងទីផ្សារចម្រុះរបស់ពួកគេ។ លោកស្រីបានបន្តថា ដើម្បីបង្កើនអាជីវកម្មថ្មី អាជីវកម្មរបស់អ្នកស្រីក៏កំពុងបង្កើនគោលដៅទីផ្សារជាមួយនឹងការតភ្ជាប់ផ្លូវអាកាសផ្ទាល់មកកម្ពុជាដូចជាប្រទេសឥណ្ឌា និងប្រទេសផ្សេងទៀត។ លោកស្រីបាននិយាយថា “ទោះជាយ៉ាងណាក៏ដោយ ការផ្លាស់ប្តូរដ៏សំខាន់បំផុតគឺការអភិវឌ្ឍបច្ចេកវិទ្យាផ្ទៃក្នុង ដើម្បីធ្វើឱ្យប្រសើរឡើងនូវប្រព័ន្ធរបស់យើង និងផ្តល់ជូននូវសេវាកម្មផ្តាច់មុខដល់ភ្នាក់ងាររបស់យើង” ។ លោក Alexander Scheible បានកត់សម្គាល់ថាសណ្ឋាគាររបស់លោកក៏បានធ្វើការផ្លាស់ប្តូរក្នុងរយៈពេលថ្មីៗនេះផងដែរ ដើម្បីមិនត្រឹមតែបង្កើនបទពិសោធន៍ភ្ញៀវប៉ុណ្ណោះទេ ប៉ុន្តែថែមទាំងពង្រីកទីផ្សារអាជីវកម្ម និងលំហូរប្រាក់ចំណូលផងដែរ។ លោកបានពន្យល់ថា៖ «យើងបានបន្ថែមបន្ទប់ប្រជុំដើម្បីបម្រើដល់អ្នកធ្វើដំណើរអាជីវកម្ម បន្ទប់បរិភោគអាហារឯកជន ហាង ហើយយើងផ្តល់ទីតាំងរៀបចំការតាំងពិព័រណ៍សិល្បៈជាប្រចាំនៅសាលរបស់យើង»។ លក្ខណៈពិសេសបន្ថែមសម្រាប់ភ្ញៀវផ្តល់នូវភាពបត់បែនកាន់តែច្រើនពីប្រភពចំណូលប្រពៃណី ដោយជំរុញឱ្យភ្ញៀវជាតិ និងអន្តរជាតិមកទស្សនាទីតាំងរបស់លោក។ លោកបានមានប្រសាសន៍ថា “ក្រៅពីបម្រើជាទីផ្សារលំហែរ យើងមានបំណងបម្រើអ្នកធ្វើដំណើរធុរកិច្ចអន្តរជាតិ ហើយក៏ជាគោលដៅស្វែងរក និងទីកន្លែងសម្រាប់អ្នករស់នៅទីក្រុងភ្នំពេញផងដែរ” ដោយលោកបញ្ជាក់ថា ភាពប្រសើរឡើងទាំងនេះបានជួយឱ្យអាជីវកម្មបន្តរីកចម្រើនក្នុងរយៈពេលក្រោយ ជំងឺCovid។ ដោយយល់ស្របនឹងការសង្កេតរបស់លោកស្រី Kury លើនិន្នាការពិភពលោកឆ្ពោះទៅរកការអនុវត្តការធ្វើដំណើរប្រកបដោយនិរន្តរភាព លោក Alexander Scheible បាននិយាយថា កម្ពុជាក៏កំពុងមើលឃើញពីការកើនឡើងនៃចំណាប់អារម្មណ៍លើវិស័យទេសចរណ៍ធម្មជាតិ និងទេសចរណ៍ប្រកបដោយនិរន្តរភាព ដែលជំរុញដោយការផ្តល់សារសំខាន់របស់អ្នកធ្វើដំណើរចំពោះបរិស្ថាន និងទំនួលខុសត្រូវសង្គម។ លោកបានពន្យល់ថា ជាលទ្ធផល ផ្ទះសំណាក់អេកូ គំនិតផ្តួចផ្តើមផ្អែកលើសហគមន៍ និងប្រតិបត្តិករទេសចរណ៍ដែលមានទំនួលខុសត្រូវកំពុងលេចចេញជារូបរាងកាន់តែច្រើនឡើង ដោយផ្តល់ជូននូវសកម្មភាពដូចជាផ្ទះសំណាក់ ការអភិរក្សសត្វព្រៃ ការទស្សនាភូមិ និងការស្វែងយល់ពីវប្បធម៌។ លោកបាននិយាយថា “ខណៈដែលខ្ញុំគាំទ្រទាំងស្រុងនូវនិន្នាការនេះ វាចាំបាច់ណាស់ក្នុងការយល់ដឹង – ហើយមនុស្សជាច្រើនប្រហែលជាមិនយល់ស្រប – ថាវាអាចគ្រាន់តែជាផ្នែកតូចមួយនៃរូបភាពទេសចរណ៍ទាំងមូលក្នុងពេលនេះ” ។ លោកបានបន្ថែមថា និន្នាការគួរឱ្យកត់សម្គាល់មួយទៀតគឺការកើនឡើងនៃអ្នកធ្វើដំណើរដែលធ្វើការតាមអនឡាញ។ ជាមួយនឹងតម្លៃសមរម្យនៅកម្ពុជា និងគោលនយោបាយទិដ្ឋាការបន្ធូរបន្ថយបានទាក់ទាញអ្នកធ្វើការ និងសហគ្រិនប្រភេទនេះ ដែលពេញចិត្តទៅនឹងរបៀបរស់នៅបែបស្ងប់ស្ងាត់។ អ្នកទាំងពីរយល់ស្របថា វិស័យទេសចរណ៍បានរងផលប៉ះពាល់យ៉ាងខ្លាំងដោយសារភ្ញៀវទេសចរចិនមានចំនួនទាបក្នុងរយៈពេលថ្មីៗនេះ។ លោកស្រី Kury បានលើកឡើងថា មុនពេលមានជំងឺរាតត្បាត ភ្ញៀវទេសចរចិននាំមុខភ្ញៀវទេសចរអន្តរជាតិភាគច្រើនដែលមកកម្ពុជា។ នៅឆ្នាំ២០២៣ ទោះបីជាការមកដល់របស់ភ្ញៀវអន្តរជាតិបានងើបឡើងវិញក៏ដោយ ចំនួនភ្ញៀវទេសចរសរុបមានត្រឹមតែ ៥,៤ លាននាក់នៅឆ្នាំនោះ។ ភ្ញៀវទេសចរចិនមានតិចជាងឆ្នាំមុនៗ។ សព្វថ្ងៃនេះ និន្នាការបង្ហាញពីការធ្វើពិពិធកម្មឆ្ពោះទៅរកទីផ្សារទេសចរណ៍ផ្សេងទៀត ដែលអាចផ្តល់ឱ្យកម្ពុជានូវមូលដ្ឋានទេសចរណ៍ផ្សេងថ្មីទៀត។ លោកស្រីបានមានប្រសាសន៍ថា កម្ពុជាក៏បានធ្វើឱ្យប្រសើរឡើងផងដែរ ដូចជាការបង្កើនភាពងាយស្រួលក្នុងខេត្តផ្សេងៗ និងតំបន់ដែលមិនសូវមានអ្នកធ្វើដំណើរពីមុនមក ការពង្រីកការផ្តល់សេវារបស់ខ្លួនក្នុងប្រទេសប្រកបដោយប្រសិទ្ធភាព ដែលជាមូលហេតុធ្វើអោយមានការកើនឡើងនៃភ្ញៀវទេសចរអន្តរជាតិ។ អ្វីដែលសំខាន់បំផុតនោះ លោកស្រីបានបញ្ជាក់ថា ការមកដល់របស់ភ្ញៀវអឺរ៉ុប និងអាមេរិកបានកើនឡើងជារៀងរាល់ឆ្នាំ ចាប់តាំងពីឆ្នាំ២០២១ ដែលបានដើរតួនាទីយ៉ាងសំខាន់ក្នុងការប៉ះពៅនៃការមកដល់ និងការចំណាយរបស់ជនជាតិចិននៅក្នុងប្រទេស។ ទោះបីជាចំនួនភ្ញៀវទេសចរចិនតិចជាងមុនមកកម្ពុជាក៏ដោយ អ្នកទេសចរចិនក៏មិនទាន់បានត្រឡប់ទៅគោលដៅផ្សេងទៀតនៅទូទាំងពិភពលោកអោយបានច្រើននៅឡើយទេ។ លោកស្រីបាននិយាយថា “យើងនឹងអាចរកឃើញពិតប្រាកដនៅពេលដែលទីផ្សារទេសចរណ៍របស់ប្រទេសចិនបានធូរស្បើយបន្តិចម្តង ៗ ពីជំងឺរាតត្បាត” ។ ថ្វីបើមានការធ្លាក់ចុះជាបណ្ដោះអាសន្ននៃអ្នកធ្វើដំណើរចិននាពេលថ្មីៗនេះក៏ដោយក៏លោក Scheible ជឿជាក់ថាការធ្វើដំណើរពីចិនទៅកម្ពុជាក្នុងរយៈពេលវែងជាងនេះនឹងនូវតែមានពន្លឺល្អ។ លោកបានបន្ថែមថា«ខ្ញុំមើលឃើញថា ការថយចុះនៃវិស័យទេសចរណ៍ចិនបច្ចុប្បន្នជាស្ថានភាពបណ្ដោះអាសន្នដោយមានហេតុផលឫសគល់នៅក្នុងប្រទេសចិនផ្ទាល់។ ទោះជាយ៉ាងណា ខ្ញុំជឿជាក់ថា វានឹងត្រឡប់មកស្ថានភាពដូចដើមវិញ»។ លោកបានបញ្ចប់ថា៖ «ដោយមានចំនួនប្រជាជនច្រើន គួបផ្សំនឹងកម្លាំងទិញដែលកើនឡើងជាលំដាប់ ប្រទេសចិន រួមជាមួយប្រទេសឥណ្ឌា នឹងដើរតួនាទីយ៉ាងសំខាន់ក្នុងវិស័យទេសចរណ៍នៅកម្ពុជា»។ អ្នកទាំងពីរបានណែនាំផងដែរថា ខណៈដែលកម្ពុជាបន្តទទួលបានការចាប់អារម្មណ៍ពីទូទាំងពិភពលោកក្នុងនាមជាគោលដៅទេសចរណ៍សម្រាប់ភ្ញៀវទេសចរអន្តរជាតិជាច្រើនប្រទេសនេះនៅតែបន្តជាគោលដៅ ដែលជារឿយៗត្រូវបានរួមបញ្ជូលទៅក្នុងប្រទេសថៃ វៀតណាម និងឡាវ។ លោកស្រី Kury បានមានប្រសាសន៍ថា កម្ពុជាតែងតែជាផ្នែកបន្ថែមនៃអ្នកដំណើរក្នុងតំបន់ “ហើយដរាបណាមិនមានការតភ្ជាប់ផ្លូវអាកាសល្អគ្រប់គ្រាន់ យើងនឹងនៅតែជាផ្នែកបន្ថែម”។ លោកស្រីបានពន្យល់ថា កម្ពុជានៅតែជាគោលដៅបន្ថែមដែលត្រូវបានបញ្ជូលទៅក្នុងការធ្វើដំណើររួមជាមួយនឹងប្រទេសជិតខាង។ លោកស្រីបានលើកឡើងទៀតថា វានៅតែមានការលំបាកក្នុងការលើកទឹកចិត្តអតិថិជនឱ្យទៅទស្សនាកន្លែងទាក់ទាញផ្សេងក្រៅពីប្រាសាទក្នុងខេត្តសៀមរាប ខណៈដែលប្រឈមនឹងការប្រកួតប្រជែងខ្លាំងពីប្រទេសជិតខាង និងទិសដៅពិសេសរបស់ពួកគេ ដូចជាប្រទេសថៃ និងវៀតណាម។ លោកស្រីបានអះអាងថា ទោះជានៅឆ្នាំ ២០២៤ មនុស្សជាច្រើនទៀតនឹងធ្វើដំណើរមកកម្ពុជាសម្រាប់តែគោលដៅប៉ុណ្ណោះ បើទោះបីជាភាគច្រើនមិនទាន់មានក៏ដោយ។ លោកស្រីបានមានប្រសាសន៍ថា “យើងកំពុងមើលឃើញការកើនឡើងនៃទីផ្សារដែលបានយល់ថា កម្ពុជាគឺជាគោលដៅតែមួយគត់ ហើយកំពុងផ្តល់ឱ្យយើងនូវការស្នាក់នៅពី២ ទៅ៣ សប្តាហ៍” ។ ការផ្លាស់ប្តូរនេះគឺដោយសារភ្នាក់ងារទេសចរណ៍ដែលមានជំនាញក្នុងគោលដៅ។ លោកស្រីបានលើកឡើងទៀតថា «អ្នកត្រូវតែឃើញដើម្បីលក់» ដោយពន្យល់ថាការកើនឡើងនៃការផលជះកំពុងបង្វែរបន្តិចម្តងៗ និងជំរុញអ្នកធ្វើដំណើរផ្ទាល់មកកម្ពុជាកាន់តែច្រើន។ លោកស្រីបានពន្យល់ថា កម្ពុជាកំពុងអភិវឌ្ឍជាគោលដៅរបស់ខ្លួន ដោយការធ្វើឱ្យប្រសើរឡើងពីមួយឆ្នាំទៅមួយឆ្នាំនៃភាពងាយស្រួល រួមជាមួយនឹងកត្តាផ្សេងៗទៀត។ លោកស្រីបានបញ្ជាក់ថា៖ «កម្ពុជាបំពេញតម្រូវការអ្នកធ្វើដំណើរជាច្រើននាពេលបច្ចុប្បន្ននេះក្នុងផ្នែកវប្បធម៌ ភាពពិតប្រាកដ ភាពទំនើប និងធម្មជាតិ ។ ប៉ុន្តែលោកស្រីបានកត់សម្គាល់ថា ខណៈដែលប្រទេសនេះមានទ្រព្យសម្បត្តិទេសចរណ៍ដ៏អស្ចារ្យ វាជារឿយៗខ្វះការប្រាស្រ័យទាក់ទងអំពីទ្រព្យសម្បត្តិទាំងនោះទៅកាន់ភ្ញៀវទេសចរដែលមានសក្តានុពលទូទាំងពិភពលោក ហើយការផ្សព្វផ្សាយប្រកបដោយប្រសិទ្ធភាពនៅតែជាបញ្ហាប្រឈមដ៏សំខាន់សម្រាប់ឧស្សាហកម្មទាំងមូល។ លោកស្រីបានពន្យល់ថា ខណៈដែលមានគំនិតផ្តួចផ្តើមអភិវឌ្ឍន៍វិស័យទេសចរណ៍ជាច្រើនបានអនុវត្តរួចហើយនៅក្នុងប្រទេសកម្ពុជា វាចាំបាច់ណាស់ដែលការផ្សព្វផ្សាយគឺត្រូវបានធ្វើឡើងទាន់ពេលវេលាទាក់ទងនឹងទីផ្សារ និងការទំនាក់ទំនង ដើម្បីគាំទ្រដល់កំណើននៅទូទាំងឧស្សាហកម្ម តាមរយៈការយល់ដឹងជាអន្តរជាតិ។ លើសពីនេះ តម្លៃសម្រាប់អ្នកធ្វើដំណើរមិនទាន់មានការប្រកួតប្រជែងគ្រប់គ្រាន់នៅឡើយទេ ជាពិសេសចំពោះតម្លៃសំបុត្រយន្តហោះ ដែលបន្ថែមឧបសគ្គដល់ភ្ញៀវ។ លោក Scheible បានយល់ស្របថា កម្ពុជានៅតែជាផ្នែកនៃដំណើរទេសចរណ៍ក្នុងតំបន់ រួមទាំងគោលដៅអាស៊ីអាគ្នេយ៍ផ្សេងទៀត ហើយការអភិវឌ្ឍន៍បន្ថែមទៀតគឺចាំបាច់នៅក្នុងឧស្សាហកម្មទេសចរណ៍សម្រាប់ការធ្វើដំណើរដែលផ្តោតតែលើប្រទេសកម្ពុជាតែមួយ។ លោកបានមានប្រសាសន៍ថា ប្រសិនបើកម្ពុជាចង់បន្តអភិវឌ្ឍវិស័យទេសចរណ៍ជាប្រភពចំណូលដ៏សំខាន់ និងក្លាយជាគោលដៅតែមួយគត់ដែលមានការស្នាក់នៅជាមធ្យមយូរជាងនេះ វាមានសារៈសំខាន់ណាស់ក្នុងការអភិវឌ្ឍហេដ្ឋារចនាសម្ព័ន្ធទេសចរណ៍របស់ប្រទេស ដោះស្រាយតម្រូវការនៃផ្នែកទេសចរណ៍ផ្សេងៗ និងកែលម្អទីផ្សារ និងទំនាក់ទំនង។ ជាឧទាហរណ៍ លោកបានពន្យល់ថា “ឆ្នេរត្រូវការការយកចិត្តទុកដាក់ជាបន្ទាន់ដើម្បីបើកសក្តានុពលពេញលេញ ការទាក់ទាញផ្សេងទៀតដូចជាឧទ្យានជាតិ និងគំនិតផ្តួចផ្តើមទេសចរណ៍ធម្មជាតិក៏ទាមទារការអភិវឌ្ឍន៍ ក៏ដូចជាឱកាសទិញទំនិញ បទពិសោធន៍ធ្វើម្ហូបត្រូវតែត្រូវបានបង្កើតឡើង ដើម្បីផ្តល់ភាពទូលំទូលាយ និងបទពិសោធន៍ចម្រុះសម្រាប់ភ្ញៀវ។” លោក Scheible បានបន្ថែមថា “ព្រឹត្តិការណ៍អន្តរជាតិដូចជា ពិព័រណ៍ពាណិជ្ជកម្ម ការប្រគុំតន្ត្រី និងព្រឹត្តិការណ៍កីឡា អាចជំរុញទេសចរណ៍ឱ្យរីកចម្រើន”។ លោកស្រី Kury និងលោក Scheible បានកត់សម្គាល់ថាគំនិតផ្តួចផ្តើមទិដ្ឋាការទេសចរណ៍រួមគ្នារវាងប្រទេសក្នុងតំបន់នឹងមានប្រយោជន៍ក្នុងការបង្កើនការមកដល់នាពេលអនាគត រួមទាំងប្រទេសកម្ពុជា វៀតណាម ថៃ និងឡាវ។ នេះមានន័យថាអ្នកធ្វើដំណើរអាចទទួលបានទិដ្ឋាការមួយដើម្បីចូលទៅកាន់ប្រទេសទាំងអស់ជាផ្នែកនៃដំណើរទេសចរណ៍តែមួយ។ លោកស្រី Kury បានមានប្រសាសន៍ថា “ការដាក់ចេញនូវទិដ្ឋាការតែមួយសម្រាប់តំបន់ទាំងមូលនឹងជួយសម្រួលយ៉ាងខ្លាំងដល់ការធ្វើដំណើរសម្រាប់ភ្ញៀវទេសចរ ដោយលើកទឹកចិត្តពួកគេឱ្យរួមបញ្ចូលប្រទេសកម្ពុជានៅក្នុងដំណើរទេសចរណ៍របស់ពួកគេ”។ លោកស្រីបន្តថា តាមរយៈការកាត់បន្ថយថ្លៃទិដ្ឋាការត្រឹម ៣០ ដុល្លារ និងសម្រួលនីតិវិធី កម្ពុជាអាចទាក់ទាញភ្ញៀវទេសចរ ជាពិសេសអ្នកដែលស្នាក់នៅរយៈពេលខ្លី។ គំនិតផ្តួចផ្តើមនេះក៏នឹងពង្រឹងកិច្ចសហប្រតិបត្តិការក្នុងតំបន់ សម្រួលដល់ការផ្សព្វផ្សាយរួមគ្នារវាងប្រទេសក្នុងតំបន់ និងទាក់ទាញភ្ញៀវទេសចរកាន់តែច្រើន។ លោក Scheible បាននិយាយថា តម្លៃទិដ្ឋាការខ្ពស់គឺជាហេតុផលមួយដែលកម្ពុជាត្រូវបានគេចាត់ទុកថាជាគោលដៅដែលមានតម្លៃថ្លៃធៀបនឹងប្រទេសជិតខាង។ លោកបានបន្តថា៖ «ក្រៅពីសំបុត្រចូលទស្សនាប្រាសាទអង្គរវត្តដែលមានតម្លៃថ្លៃ ការបង់ពន្ធផ្លូវអាកាសយានដ្ឋាន និងការធ្វើដំណើរពីអាកាសយានដ្ឋានថ្មីក៏មានការកើនឡើងយ៉ាងខ្លាំង ជាពិសេសសម្រាប់ក្រុមគ្រួសារ»។ លោក Scheible បានពន្យល់ថា ប្រទេសក្នុងតំបន់អាស៊ីអាគ្នេយ៍ភាគច្រើនបានលើកលែងទិដ្ឋាការ សម្រាប់សញ្ជាតិជាច្រើន ហើយប្រសិនបើប្រទេសកម្ពុជាធ្វើដូចគ្នានោះ វានឹងក្លាយទៅជាគោលដៅប្រកួតប្រជែងកាន់តែច្រើន។ លោកបានអះអាងថា ខណៈដែលកម្ពុជាមានបេតិកភណ្ឌវប្បធម៌ដ៏សម្បូរបែប សម្រស់ធម្មជាតិដ៏គួរឱ្យទាក់ទាញ និងឆ្នេរសមុទ្រដ៏ស្រស់ស្អាត រួមជាមួយនឹងស្ថិរភាពនយោបាយ ទេសចរណ៍ត្រូវបានចាត់ទុកថាជាអត្ថប្រយោជន៍សម្រាប់សហគមន៍មូលដ្ឋាន ដោយសារវាបង្កើតផលចំណេញផ្នែកសេដ្ឋកិច្ចយ៉ាងឆាប់រហ័ស និងជាក់ស្តែង។ លោកបានមានប្រសាសន៍ថា ទោះជាយ៉ាងណាក៏ដោយ ដើម្បីស្តារលំហូរសាច់ប្រាក់នេះឡើងវិញ កម្ពុជាត្រូវតែដាក់ខ្លួនឯងថាជាគោលដៅប្រកបដោយប្រសិទ្ធភាព ដោយប្រើប្រាស់ចំណុចទាក់ទាញពិសេសរបស់ខ្លួន។ កម្ពុជាត្រូវតែវិនិយោគលើយុទ្ធនាការផ្សព្វផ្សាយម៉ាកយីហោ ដូចប្រទេសអាស៊ានជាច្រើនបានធ្វើដោយជោគជ័យក្នុងប៉ុន្មានឆ្នាំកន្លងមក។ លោកបានបន្ថែមថា ដើម្បីសម្រេចបាននូវសក្តានុពលរបស់ខ្លួន កម្ពុជាត្រូវតែធ្វើឱ្យប្រសើរឡើងនូវតម្លាភាព ដើម្បីកសាងទំនុកចិត្តក្នុងចំណោមវិនិយោគិន។ ការកែលម្អសក្តានុពលមួយផ្សេងទៀតរួមមានប្រព័ន្ធសងប្រាក់ពន្ធលើតម្លៃបន្ថែមសម្រាប់អ្នកទេសចរ។ លោកបានបន្តថា ការផ្លាស់ប្តូរបែបនេះនឹងធ្វើឲ្យកម្ពុជាក្លាយជាគោលដៅប្រកួតប្រជែងកាន់តែខ្លាំង។ លោក Scheible ក៏បាននិយាយផងដែរថា ឱកាសជាច្រើនមានសម្រាប់ការទាក់ទាញភ្ញៀវទេសចរអាស៊ានកាន់តែច្រើន ដូចជាថៃ និងវៀតណាម ដែលក្នុងរយៈពេលថ្មីៗនេះ បង្ហាញពីចំនួនអ្នកធ្វើដំណើរមកដល់ខ្ពស់បំផុតនៅឆ្នាំនេះ។ លោកបានសង្កត់ធ្ងន់ថា ដោយមើលឃើញថាប្រទេសជិតខាងមានវណ្ណៈកណ្តាលវ័យក្មេង ដែលកំពុងកើនឡើង និងចង់ធ្វើដំណើរ កម្ពុជាត្រូវតែផ្តោតលើទីផ្សារក្នុតំបន់អាស៊ាននេះផងដែរ។ ដើម្បីធ្វើដូច្នេះបាន ការស្នាក់នៅប្រកបដោយគុណភាពបន្ថែមទៀតគឺចាំបាច់ដើម្បីបម្រើតម្រូវការរបស់ពួកគេ ដោយពួកគេមិនចំណាយច្រើនដូចអ្នកទេសចរលោកខាងលិច។ លោកបានបន្តថា ខណៈដែលប្រតិបត្តិករផ្តោតលើភ្ញៀវមកពីបស្ចិមប្រទេស សម្រាប់កម្ពុជាក្នុងនាមជាគោលដៅអភិវឌ្ឍន៍ វាមានសារៈសំខាន់ណាស់ក្នុងការបម្រើអ្នកដំណើរអាស៊ានឱ្យបានស្មើភាពគ្នា។ មានបញ្ហាប្រឈមផ្សេងទៀតផងដែរចំពោះប្រតិបត្តិករទេសចរណ៍នៅកម្ពុជានាពេលបច្ចុប្បន្ន ដែលអាចនឹងរារាំងកំណើននៅក្នុងទីផ្សារ។ លោកបាននិយាយថា ការកើនឡើងនៃថ្លៃប្រតិបត្តិការ រួមទាំងថ្លៃពលកម្ម និងថ្លៃប្រើប្រាស់កំពុងក្លាយជាការលំបាកកាន់តែខ្លាំងឡើងក្នុងការគិតម្លៃតពីអតិថិជន ដោយសារតែការប្រកួតប្រជែងខ្លាំង សម្រាប់អាជីវកម្មក្នុងការរក្សាប្រាក់ចំណេញនៅក្នុងទីផ្សារ។ បញ្ហាប្រឈមក៏មានផងដែរក្នុងការជួលបុគ្គលិកសម្រាប់ប្រតិបត្តិការទេសចរណ៍ ដែលរឹតបន្តឹងកំណើនក្នុងវិស័យនេះ។ លោកស្រី Kury បាននិយាយថា កម្ពុជាមានសាលារៀនល្អជាច្រើន ប៉ុន្តែនៅតែមានតម្រូវការច្រើនពេក បើធៀបនឹងការផ្គត់ផ្គង់កម្លាំងពលកម្ម ក៏ដូចជាភាពខុសគ្នាខ្លាំងរវាងការបណ្តុះបណ្តាល និងតម្រូវការរបស់វិស័យឯកជន។ លោកស្រីបានពន្យល់ថា នៅក្នុងអាជីវកម្មរបស់ខ្លួន កង្វះកម្លាំងពលកម្មសំខាន់គឺសម្រាប់មគ្គុទ្ទេសក៍ទេសចរណ៍ជាច្រើនភាសា ព្រោះការងារនេះមានសារៈសំខាន់ណាស់ក្នុងការផ្តល់ការពេញចិត្តដល់អតិថិជននៅពេលមកលេងប្រទេសកម្ពុជា។ លោកស្រីជឿជាក់ថា សាលាភាសាដែលមានតម្លៃសមរម្យ ប៉ុន្តែមានគុណភាពខ្ពស់ គួរតែអាចដោះស្រាយបញ្ហានេះនាពេលអនាគត។ លោក Scheible បានយល់ស្របថា ការស្វែងរកធនធានមនុស្សសមស្រប គឺជាបញ្ហាប្រឈមដ៏សំខាន់មួយសម្រាប់ឧស្សាហកម្មទេសចរណ៍នៅកម្ពុជា ដោយសារការខ្វះខាតបុគ្គលិកដែលមានជំនាញ និងសមត្ថភាព ជាពិសេសនៅក្នុងមុខតំណែងគ្រប់គ្រងកម្រិតមធ្យម។ ខណៈពេលដែលមានកម្មវិធីបណ្តុះបណ្តាលទេសចរណ៍ជាច្រើនដែលអាចប្រើបាន ភាគច្រើនផ្តោតលើការបណ្តុះបណ្តាលកម្រិតដំបូង និងជំនាញវិជ្ជាជីវៈ ដោយបន្សល់ទុកគម្លាតក្នុងការអភិវឌ្ឍទេពកោសល្យគ្រប់គ្រងកម្រិតមធ្យម និងខ្ពស់ជាងនេះ។ លោកបានកត់សម្គាល់ថា ការប្រកួតប្រជែងក៏សម្រេចបានប្រាក់ចំណេញរយៈពេលមួយឆ្នាំផងដែរ ដោយសារតែកម្ពុជាក៏ជាគោលដៅទេសចរណ៍តាមរដូវកាលផងដែរ។ លោកបានពន្យល់ថា ដើម្បីទាក់ទាញអ្នកទស្សនាក្នុងរដូវបុណ្យភ្ជុំបិណ្ឌ វាចាំបាច់ណាស់ក្នុងការអភិវឌ្ឍគំនិតផ្តួចផ្តើមថ្មី ដែលលើសពីការផ្តល់ជូនការបញ្ចុះតម្លៃ ឬការផ្សព្វផ្សាយ។ ទន្ទឹមនឹងនេះ ប្រតិបត្តិករទេសចរណ៍ក៏ប្រឈមនឹងការប្រកួតប្រជែងខ្លាំងពីគោលដៅផ្សេងទៀតផងដែរ។ លោកបានបន្តថា៖ «យើងប្រឈមនឹងការប្រកួតប្រជែងពីប្រទេសជិតខាងដូចជាប្រទេសថៃ និងវៀតណាមដែលមានហេដ្ឋារចនាសម្ព័ន្ធទេសចរណ៍ត្រូវបានបង្កើតយ៉ាងល្អ»។ លោកស្រី Kury ក៏បានយល់ស្របថា ភាពខុសគ្នាគឺស្ថិតនៅលើប្រជាប្រិយភាពរបស់ប្រទេសថៃ និងវៀតណាម ដែលជាទីផ្សារទេសចរណ៍ដ៏ល្បីល្បាញអស់រយៈពេលជាយូរមកហើយ ហើយថែមទាំងត្រូវបានផ្សព្វផ្សាយកាន់តែប្រសើរឡើងនៅលើឆាកអន្តរជាតិផងដែរ។ លោកស្រីបានបញ្ជាក់ថា «ប្រទេសទាំងនេះត្រូវបានចាត់ទុកថាជាប្រទេសលេខធ្លោរួចហើយ ហើយនេះមិនទាន់ជាករណីសម្រាប់យើងនៅឡើយទេ»។ លោក Scheible បានបន្តថា ឧស្សាហកម្មទេសចរណ៍របស់កម្ពុជាកំពុងរីកចម្រើន ប៉ុន្តែវានៅយឺតជាងប្រទេសវៀតណាម និងថៃបើនិយាយពីហេដ្ឋារចនាសម្ព័ន្ធ សមត្ថភាព និងចំណែកទីផ្សារ។ លោកបានពន្យល់ថា វៀតណាមបាននឹងកំពុងពង្រីកវិស័យទេសចរណ៍របស់ខ្លួនយ៉ាងឆាប់រហ័ស ជាមួយនឹងការវិនិយោគលើរមណីយដ្ឋាន និងសណ្ឋាគារប្រណីតលំដាប់ខ្ពស់ ដោយផ្តោតលើអ្នកទេសចរអាស៊ី និងក្នុងស្រុកផងដែរ។ ទន្ទឹមនឹងនេះដែរ ឧស្សាហកម្មទេសចរណ៍របស់ប្រទេសថៃត្រូវបានបង្កើតឡើងយ៉ាងល្អ និងមានភាពចម្រុះ ដែលបម្រើចំណាប់អារម្មណ៍របស់អ្នកដំណើរ ដូចជាឆ្នេរ ការទិញទំនិញ ទេសចរណ៍វេជ្ជសាស្រ្ត បទពិសោធន៍វប្បធម៌ និងសកម្មភាពផ្សងព្រេង។ ផ្ទុយទៅវិញ លោកបានមានប្រសាសន៍ថា ឧស្សាហកម្មទេសចរណ៍របស់កម្ពុជានៅតែស្ថិតក្នុងដំណើរការអភិវឌ្ឍជម្រើសកម្រិតមធ្យម និងតម្លៃសមរម្យ ដោយផ្តោតលើវិស័យទេសចរណ៍បេតិកភណ្ឌវប្បធម៌ និងប្រវត្តិសាស្ត្រជាចម្បង។
|
2024-07-22T07:00:00+07:00
|
khmertimeskh.com
|
https://www.khmertimeskh.com/501526951/%E1%9E%80%E1%9E%98%E1%9E%96%E1%9E%87%E1%9E%94%E1%9E%87%E1%9E%A0%E1%9E%93%E1%9E%99%E1%9E%84/
|
1870eeaf-af49-44d6-bd50-69839cb1069e
|
ក្រុមគ្រូពេទ្យស្ម័គ្រចិត្តលោក ហ៊ុន ម៉ានី ចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនៅស្រុកព្រៃឈរ
|
ក្រុមគ្រូពេទ្យស្ម័គ្រចិត្តលោក ហ៊ុន ម៉ានី ប្រមាណជាង ៩០០នាក់ នៅព្រឹកថ្ងៃទី ២១ ខែកក្កដាឆ្នាំ២០២៤នេះ បានចុះពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋប្រមាណជាង ៥០០០នាក់ នៅស្រុកព្រៃឈរ ខេត្តកំពង់ចាម។ កាលពិនិត្យព្យាបាលនេះដឹកនាំដោយ លោក ឡេង ផល្លី ប្រធានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី, លោកស្រី ចម និម្មល ប្រធានក្រុមការងារចុះជួយស្រុកព្រៃឈរ និងលោក អ៊ុន ចាន់ដា អភិបាលខេត្តកំពង់ចាម ។ លោក ឡេង ផល្លី បានឲ្យដឹងថា ក្រុមគ្រូពេទ្យស្ម័គ្រចិត្ត ដែលចុះមកពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋក្នុងស្រុកព្រៃឈរ នាឱកាសនេះ គឺសុទ្ធតែគ្រូពេទ្យមានចំណេះជំនាញច្បាស់លាស់ ដែលធ្លាប់បានទទួលការសិក្សា នៅក្រៅប្រទេសផងដែរ។ ដោយឡែកចំពោះឱសថ ដែលត្រូវចែកជូនប្រជាពលរដ្ឋ សុទ្ធតែឱសថល្អៗ ប្រើប្រាស់សម្រាប់ព្យាបាលជំងឺប្រជាពលរដ្ឋយើង ប្រកបដោយប្រសិទ្ធភាព ។ លោក អ៊ុន ចាន់ដា បានយកឱកាសនោះថ្លែងអំណរគុណ ដល់ថ្នាក់ដឹកនាំ និងក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី ដែលបានអញ្ជើញចុះមកពិនិត្យ និងព្យាបាលជំងឺប្រជាពលរដ្ឋដោយឥតគិតថ្លៃ នៅក្នុងស្រុកព្រៃឈរនេះ ។ លោកអភិបាលខេត្តបានឲ្យដឹងទៀតថា ក្នុងការពិនិត្យ និងព្យាបាលជំងឺនាពេលនេះ បើតាមផែនការ គឺសម្រាប់ប្រជាពលរដ្ឋ ៥,០០០ នាក់ ប៉ុន្តែប្រសិនបើមានបងប្អូនប្រជាពលរដ្ឋយើងអញ្ជើញមកពិនិត្យនិងព្យាបាលលើសពីនេះ ក្រុមគ្រូពេទ្យទទួលពិនិត្យ និងព្យាបាលជំងឺជូនប្រជាពលរដ្ឋយើង ដោយគ្មានកំណត់ ។ លោកស្រី ចម និម្មល ប្រធានក្រុមការងារចុះជួយស្រុកព្រៃឈរ បានថ្លែងថា ដោយសារអាកាសធាតុមានការប្រែប្រួល ដូច្នេះសូមឱ្យបងប្អូនប្រជាពលរដ្ឋទាំងអស់ មានការប្រុងប្រយ័ត្នទៅលើសុខភាព។ ជាពិសេសការថែទាំបរិស្ថានជុំវិញផ្ទះឱ្យបានស្អាត និងរស់នៅដោយមានអនាម័យល្អជាប្រចាំ ពោលគឺទទួលទានអាហារឲ្យបានគ្រប់គ្រាន់ ផឹកស្អាតជាដើម ដើម្បីរក្សាកម្លាំងរាងកាយឲ្យបានរឹងមាំ ប្រកបមុខរបរ បង្កើនជីវភាពក្នុងគ្រួសារប្រកបដោយសុខដុមរមនា៕
|
2024-07-21T21:16:00+07:00
|
freshnewsasia.com
|
https://m.freshnewsasia.com/index.php/en/localnews/349437-2024-07-21-07-16-45.html
|
44d86142-8173-4e71-b27b-8cc31301aac4
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ១នាក់ (Videos inside)
|
ក្រសួងសុខាភិបាល នៅថ្ងៃទី២១ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១០នាក់, អ្នកជាសះស្បើយសរុបចំនួន ១៣៦,២៤៨នាក់, ស្លាប់សរុបចំនួន ៣,០៥៦នាក់៕
|
2024-07-21T19:19:00+07:00
|
freshnewsasia.com
|
https://m.freshnewsasia.com/index.php/en/localnews/349418-2024-07-21-05-19-00.html
|
9422bcf3-f18e-4a7a-b202-b383d5c2f596
|
រដ្ឋមន្ដ្រីសុខាភិបាល អំពាវនាវដល់ប្រជាពលរដ្ឋ ត្រូវប្រុងប្រយ័ត្នពីបញ្ហាសុខភាពក្នុងរដូវភ្លៀង ពិសេសជំងឺគ្រុនឈាម ខណៈ៦ខែឆ្នាំនេះ មានចំនួន ៦,៧៤២ករណី ស្លាប់២៣នាក់
|
លោកសាស្ដ្រាចារ្យ ឈាង រ៉ា រដ្ឋមន្ដ្រីក្រសួងសុខាភិបាល បានថ្លែងអំពាវនាវដល់ប្រជាពលរដ្ឋទាំងអស់ ត្រូវប្រុងប្រយ័ត្នខ្ពស់ពីបញ្ហាសុខភាព ជាពិសេសករណីជំងឺគ្រុនឈាម ក្នុងរដូវធ្លាក់ភ្លៀងនេះ។ ការថ្លែងដូច្នេះរបស់លោកសាស្ដ្រាចារ្យរដ្ឋមន្ដ្រី ក្នុងឱកាសអញ្ជើញចុះសួរសុខទុក្ខអ្នកជំងឺនៅតាមមូលដ្ឋានសុខាភិបាលជាច្រើន ដែលមានក្នុងខេត្ដចំនួន ៥ រួមមានខេត្ដក្រចេះ ស្ទឹងត្រែង រតនគិរី មណ្ឌលគិរី និងខេត្ដត្បូងឃ្មុំ ដែលជាបេសកកម្មរយៈពេល៣ថ្ងៃទី១៨-២០ ខែកក្កដា ឆ្នាំ២០២៤ ក្នុងឱកាសលោករដ្ឋមន្ដ្រី អញ្ជើញចុះពិនិត្យស្ថានភាព និងវឌ្ឍនភាពការងាររបស់មន្ដ្រីរបស់ខ្លួន ក្នុងបម្រើសេវាសុខាភិបាលជូនប្រជាពលរដ្ឋ។ លោកសាស្ដ្រាចារ្យរដ្ឋមន្ដ្រីបានថ្លែងថា «ជំងឺគ្រុនឈាម គឺកើតមានទាំងលើកុមារ និងមនុស្សចាស់ ដូច្នេះសូមប្រជាពលរដ្ឋយើង ត្រូវតែប្រុងប្រយ័ត្នចំពោះជំងឺនេះ ដែលវាធ្វើប៉ះពាល់ធ្ងន់ធ្ងរដល់សុខភាព បើមកកាន់មន្ទីរពេទ្យយឺតពេល»។ លោកសាស្ដ្រាចារ្យរដ្ឋមន្ដ្រី ក៏បានណែនាំដល់អ្នកជំងឺផ្សេងទៀត រួមទាំងគ្រួសារអ្នកជំងឺ ដែលមកកំដរ សូមធ្វើការប្រុងប្រយ័ត្ន ព្រោះបើមូសខ្លាខាំពីអ្នកជំងឺគ្រុនឈាម វានឹងអាចចម្លងជំងឺនេះទៅកាន់មនុស្សម្នាក់ទៀត ដែលនៅក្បែរបរិវេណជុំវិញនោះ។ បើគិតត្រឹមរយៈពេល៦ខែដើមឆ្នាំ២០២៤នេះ ករណីជំងឺគ្រុនឈាមទូទាំងប្រទេសសរុបចំនួន ៦,៧៤២ករណី ស្លាប់២៣នាក់ ស្មើនឹង០.៣% បើប្រៀបធៀបនឹងឆ្នាំ២០២៣ ចំនួននេះ ប្រហាក់ប្រហែលគ្នាមានចំនួនសរុប ៦,៦៨៨ករណី ស្លាប់ចំនួន ២៣នាក់ដូចគ្នា។ តាមរយៈការតាមដានជំងឺគ្រុនឈាមបែបវិទ្យាសាស្ដ្រ ដែលបានគ្រោងទុក គឺបានឱ្យដឹងថា ជំងឺគ្រុនឈាមតែងតែមានវដ្ដផ្ទុះរបស់វា ៣ឆ្នាំ ទៅ៥ឆ្នាំម្ដង ដូច្នេះឆ្នាំនេះអាចមានការកើនឡើង ដូចកាលពីឆ្នាំ២០១៩ ដែលជាវដ្ដនៃការផ្ទុះជំងឺគ្រុនឈាម ដែលមានករណីច្រើនកើតច្រើន និងស្លាប់ច្រើន។ នៅឆ្នាំ២០២៤នេះ គឺចូលដល់វដ្ដ៥ឆ្នាំ ដែលគិតថាវាគួរជាឆ្នាំដែលមានចំនួនកើនឡើងច្រើនដូចគ្នានឹងឆ្នាំ២០១៩ ប៉ុន្ដែជាក់ស្ដែងក្រោមការយកចិត្ដទុកដាក់ខ្ពស់ និងចង្អុលបង្ហាញពីលោកសាស្ដ្រាចារ្យរដ្ឋមន្ដ្រី ឈាង រ៉ា គឺទូទាំងប្រទេស យើងបានធ្វើសកម្មភាពយ៉ាង ស្វាហាប់ និងគ្រប់ជ្រុងជ្រោយ ទាំងការអប់រំសុខភាព ការផ្សព្វផ្សាយផ្សេងៗ ការដាក់ថ្នាំអាបែត ដើរបាញ់ថ្នាំមូស ចូលរួមបំផុសឱ្យមានចលនាចូលរួមពីគ្រប់ស្ថាប័នពាក់ព័ន្ធ និងអាជ្ញាធរទាំងអស់ ចឹងយើងឃើញថា ចំនួនគ្រុនឈាមមកដល់ ៦ខែដើមឆ្នាំនេះ បានធ្លាក់ចុះច្រើនមែនទែន ដោយយើងមើលទៅស្ថានភាពនៅក្នុងឆ្នាំនេះ គឺធ្លាក់មកនៅកម្រិតស្ថានភាពមួយ ដែលហៅថាស្ថានភាពជំងឺគ្រុនឈាមជាប្រចាំធម្មតា ហើយខេត្ដដែលមានដង់ស៊ីតេប្រជាជនរស់នៅច្រើន អត្រាកើតជំងឺគ្រុនឈាម ក៏មានច្រើនដែរ។ នេះបើតាមការបញ្ជាក់របស់ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រនៃក្រសួងសុខាភិបាល ប្រាប់បណ្ដាញព័ត៌មាន Fresh News នៅព្រឹកថ្ងៃទី២១ ខែកក្កដា ឆ្នាំ២០២៤នេះ។ ជំងឺគ្រុនឈាម ជាជំងឺមួយដែលមិនមានថ្នាំពេទ្យណាមួយសម្រាប់សម្លាប់មេរោគជំងឺគ្រុនឈាមនោះទេ ប៉ុន្ដែជំងឺគ្រុនឈាម ជាជំងឺមួយដែលអាចបង្ការបាន តាមរយៈការរស់នៅស្អាត មានអនាម័យបរិស្ថាន និងការអនុវត្ដវិធានបង្ការជំងឺគ្រុនឈាម ទៅតាមអ្វីដែលក្រសួងសុខាភិបាល តែងតែបានផ្សព្វផ្សាយជូន គឺប្រសិនបើមានករណីក្ដៅខ្លួន សូមរួសរាន់ទៅរកសេវាព្យាបាលនៅតាមមន្ទីរពេទ្យរដ្ឋ ឬមូលដ្ឋានសាធារណៈ មានដូចជាមណ្ឌលសុខភាព មន្ទីរពេទ្យបង្អែក មន្ទីរពេទ្យខេត្ដ ដែលនៅជិតផ្ទះរបស់លោកអ្នក។ សូមកុំទុកឱ្យលើសពី ៤៨ម៉ោង ព្រោះថាបើយឺតយ៉ាវក្ដៅខ្លួនហើយរហូតដល់ទៅ៤៨ម៉ោង ឬ៧២ម៉ោង ឬ២ថ្ងៃ ទៅ៣ថ្ងៃ ជំងឺគ្រុនឈាមដែលចូលមកក្នុងដំណាក់ធ្ងន់ធ្ងរ មិនអាចសង្គ្រោះបាននោះទេ ។ដូច្នេះអ្វីដែលត្រូវអនុវត្ដនៅក្នុងរដូវភ្លៀងនេះ បើមានអាការៈក្ដៅខ្លួន ត្រូវសង្ស័យជំងឺគ្រុនឈាមមុនគេ ហើយរួសរាន់កុំបង្អង់យូរ កុំសាកល្បងព្យាបាលដោយខ្លួនឯង ឬទៅសេវាឯកជនផ្សេងៗដែលមិនមានជំនាញជំងឺគ្រុនឈាមនេះ ដែលនឹងបណ្ដាលឱ្យជំងឺវិវឌ្ឍទៅជាជំងឺធ្ងន់ធ្ងរ គ្រោះថ្នាក់ដល់ជីវិត។ សម្រាប់វិធានការពារ ត្រូវអនុវត្ដវិធានការកំចាត់ដង្កូវទឹកនៅក្នុងផ្ទះរបស់លោកអ្នក គឺត្រូវមើលទាំងអស់គ្រប់កន្លែង ដែលអាចដក់ទឹកបាន និងសម្ភារៈកែវចាន សំបកស្នោរ ដែលបែកបាក់ឈប់ប្រើប្រាស់ ជាពិសេសសំបកកង់ម៉ូតូ ដែលសុទ្ធតែជាកន្លែងដែលអាចដក់ទឹកបាន កាលណាមានដង្កូវទឹក គឺយើងបង្កើតនូវជម្រកមូសខ្លា ដែលបង្កកំណើតជាកូនចៅ។ មូសខ្លាចូលចិត្ដនៅទីដែលងងឹត ដូច្នេះផ្ទះរបស់យើងត្រូវមានពន្លឺចេញចូលគ្រប់គ្រាន់ ហើយត្រូវសម្រាកនៅក្នុងមុង ជាពិសេសពេលថ្ងៃ បើផ្ទះមានមូសច្រើន ព្រោះមូសខ្លា ភាគច្រើនខាំពីព្រលឹមៗ រហូតដល់ថ្ងៃលិចទៅវិញ ហើយបើសម្រាប់ ក្មេងៗគួរប្រើសម្លៀកបំពាក់ដៃជើងវែង ដើម្បីបង្ការមួយផ្នែកផងដែរ៕
|
2024-07-21T18:50:00+07:00
|
freshnewsasia.com
|
https://m.freshnewsasia.com/index.php/en/localnews/349415-2024-07-21-04-50-18.html
|
702e1da2-5605-4bb9-aceb-4b73fd0702c0
|
ក្រសួងសុខាភិបាលពង្រឹងការផ្តល់សេវាជំងឺមិនឆ្លង និងប្រព័ន្ធកត់ត្រាទិន្នន័យវេជ្ជសាស្រ្ត ខេត្តកំពត
|
លោក យូ ពិសី អនុរដ្ឋលេខាធិកាក្រសួងសុខាភិបាល បានអញ្ជើញដឹកនាំក្រុមការងារ ចុះពិនិត្យវឌ្ឍនភាព និងដឹកនាំកិច្ចប្រជុំដើម្បីពង្រឹងគុណភាពការផ្តល់សេវាជំងឺមិនឆ្លង និងវាយតម្លៃដំណើរការប្រព័ន្ធកត់ត្រាទិន្នន័យ វេជ្ជសាស្រ្តអេឡិចត្រូនិក (EMR) នៅខេត្តកំពត។ នេះបើតាមការផ្ដល់ព័ត៌មានពី ក្រសួងសុខាភិបាល នៅថ្ងៃនេះ។ ក្នុងជំនួបនៅមន្ទីរសុខាភិបាលខេត្តកំពតថ្មីៗនេះ លោក យូ ពិសី បានមានមតិបង្ហាញពីគោលបំណង នៃបេសកម្មដើម្បីពង្រឹងគុណភាពការផ្តល់សេវាជំងឺមិនឆ្លង និងជាពិសេសដើម្បីពិនិត្យវាយតម្លៃលើដំណើរការសាកល្បងប្រព័ន្ធកត់ត្រាទិន្នន័យ វេជ្ជសាស្រ្តអេឡិចត្រូនិក (EMR) សម្រាប់ជំងឺមិនឆ្លង ដែលបានអនុវត្តសាកល្បងកន្លងមកនៅក្នុងខេត្តកំពត ដើម្បីពិនិត្យរកបញ្ហានៅក្នុងដំណើរការប្រព័ន្ធ EMR នេះ ហើយធ្វើការកែលំអរសម្រាប់ការត្រៀមអនុវត្តនៅតាមបណ្តាខេត្តផ្សេងៗទៀតឱ្យមានភាពប្រសើរឡើង។ សមាសភាពក្រុមការងារចូលរួមក្នុងនោះរួមមាន លោកស្រីសាស្រ្តាចារ្យជំនួយ ស៊ុយ សុវណ្ណធីតា អគ្គនាយករងបច្ចេកទេសសុខាភិបាលទទួលបន្ទុកគម្រោងលើកកម្ពស់គុណភាព និងសមធម៌សុខាភិបាល ជំហានទី២ មន្រ្តីនាយកដ្ឋានការពារសុខភាព នាយកដ្ឋានថវិកា នៃក្រសួងសុខាភិបាល អង្គភាពបញ្ជាក់ការចំណាយ និងតំណាងធនាគារពិភពលោក។ ក្រុមការងារបានចែកជា ៣ ក្រុម ដើម្បីចុះពិនិត្យដំណើរការសេវាជំងឺមិនឆ្លងនិងប្រព័ន្ធកត់ត្រា EMR ដោយចាប់ផ្តើមចុះធ្វើការពិនិត្យវាយតម្លៃពីថ្ងៃទី១៧ ខែកក្កដា ឆ្នាំ២០២៤ និងបញ្ចប់នៅថ្ងៃទី១៩ ខែកក្កដា ឆ្នាំ២០២៤ ដោយបានចុះពិនិត្យទៅលើ ៣០ មណ្ឌលសុខភាព និង ៣ មន្ទីរពេទ្យបង្អែក ក្នុងស្រុកប្រតិបត្តិកំពត ស្រុកប្រតិបត្តិឈូក និងកំពង់ត្រាច។ ក្រោយការចុះប្រមូលព័ត៌មានអំពីដំណើរការសេវាជំងឺមិនឆ្លង និងការប្រើប្រាស់ប្រព័ន្ធ EMR នៅក្នុងខេត្តកំពតរួច ក្រុមការងារនឹងចុះពិនិត្យបន្តទៀតនៅក្នុងខេត្តបាត់ដំបង និងជាចុងក្រោយបន្ទាប់ពីប្រមូលនូវធាតុចូលទាំងអស់នេះ ក្រុមការងារនឹងធ្វើការប្រជុំបូកសរុបវាយតម្លៃលទ្ធផលស្វែងរកដំណោះស្រាយទៅនឹងបព្ហាប្រឈមដែលកើតមាននិងជូនព័ត៌មានត្រលប់ជូនថ្នាក់ដឹកនាំ។ គួរបញ្ជាក់ថា កិច្ចការងារពង្រឹងនេះ អនុវត្តឡើងដោយបានទទួលការអនុញ្ញាតពី សាស្រ្តាចារ្យ ឈាង រ៉ា រដ្ឋមន្រ្តីក្រសួងសុខាភិបាល និងតាមការណែនាំរបស់ វេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល និងជានាយកគម្រោងលើកកម្ពស់គុណភាពនិងសមធម៌សុខាភិបាល ជំហានទី២៕
|
2024-07-21T18:22:00+07:00
|
kampucheathmey.com
|
https://www.kampucheathmey.com/health/742097
|
56574207-8fcb-40c3-b4a1-90699c60251d
|
សម្តេចធិបតី និងលោកជំទាវបណ្ឌិត ចាត់ក្រុមគ្រូពេទ្យ TYDA ចុះពិនិត្យ និងព្យាបាលជំងឺជូនប្រជាពលរដ្ឋ រស់នៅស្រុកថាឡាបរិវ៉ាត់ ខេត្តស្ទឹងត្រែង
|
នាព្រឹកថ្ងៃទី២០ ខែកក្កដា ឆ្នាំ២០២៤នេះ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត បានចាត់ឲ្យក្រុមគ្រូពេទ្យស្ម័គ្រចិត្តយុវជនសម្ដេចតេជោ (TYDA) ចុះពិនិត្យ និងព្យាបាលជំងឺជូនប្រជាពលរដ្ឋនៅស្រុកថាឡាបរិវ៉ាត់ ខេត្តស្ទឹងត្រែង សរុបចំនួន ៤,៤៤៦ ករណី។ ករណីទាំង៤,៤៤៦នេះ រួមមាន៖ ជំងឺទូទៅ, ជំងឺមាត់ធ្មេញ,ជំងឺត្រចៀក ច្រមុះ បំពងក, ជំងឺភ្នែក,ជំងឺរោគស្រ្តី, ពិនិត្យអេកូសាស្រ្ត, វះកាត់តូច, ជំងឺបេះដូង, ជំងឺសើរស្បែក,ជំងឺឫសដូងបាត, ជំងឺសន្លាក់, ពិនិត្យឈាម, ថតកាំរស្មីX , និងផ្នែករោគកុមារ ក្នុងនោះករណីជំងឺធ្ងន់ធ្ងរត្រូវបញ្ជូនទៅព្យាបាលបន្តមានចំនួន ១៣ ករណី។ ពិធីនេះប្រព្រឹត្តទៅនៅក្នុងបរិវេណ វិទ្យាល័យ ព្រះគោ ភូមិថាឡាបរិវ៉ាត់ ឃុំថាឡាបរិវ៉ាត់ ស្រុកថាឡាបរិវ៉ាត់ ខេត្តស្ទឹងត្រែង ដោយមានការចូលរួមពីសំណាក់អាជ្ញាធរដែនដីគ្រប់លំដាប់ថ្នាក់, យុវជន អ.ម.ត, យុវជន ស.ស.យ.ក, យុវជនកាកបាទក្រហមកម្ពុជា, យុវជនកាយរិទ្ធជាតិកម្ពុជា ព្រមទាំងក្រុមការងារពាក់ព័ន្ធជាច្រើនរូបទៀត។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាពទាំងអស់ បានសម្តែងក្តីសប្បាយរីករាយ និងថ្លែងអំណរគុណជាអនេក ចំពោះសម្តេចធិបតី និងលោកជំទាវបណ្ឌិត ដែលតែងតែយកចិត្តទុកដាក់ ចំពោះសុខទុក្ខប្រជាពលរដ្ឋ ដោយបានចាត់ក្រុមគ្រូពេទ្យជំនាញ ចុះមកពិនិត្យ និងព្យាបាលជូនពួកគាត់។ រាល់ការចំណាយទាំងអស់ក្នុងសកម្មភាពនេះ គឺឧបត្ថម្ភគាំទ្រដោយសម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែតផ្ទាល់៕
|
2024-07-20T22:22:00+07:00
|
freshnewsasia.com
|
https://m.freshnewsasia.com/index.php/en/localnews/349340-2024-07-20-08-22-56.html
|
71472c2d-3299-4050-87a7-6fbec64ee275
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយមិនមានទេ (Videos inside)
|
ក្រសួងសុខាភិបាល នៅថ្ងៃទី២០ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយមិនមានទេ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣១០នាក់, អ្នកជាសះស្បើយសរុបចំនួន ១៣៦,២៤៧នាក់, ស្លាប់សរុបចំនួន ៣,០៥៦នាក់៕
|
2024-07-20T18:42:00+07:00
|
freshnewsasia.com
|
https://m.freshnewsasia.com/index.php/en/localnews/349299-2024-07-20-04-42-35.html
|
4d8992ca-ab3c-4cf4-b641-589caf3d60a1
|
អង្គការមូលនិធិថែទាំសុខភាពអ្នកជំងឺអេដស៍កម្ពុជា នឹងរៀបចំពិធីអបអរសមិទ្ធផលជាប្រវត្តិសាស្រ្ត ក្នុងការផ្តល់ឱសថ និងការថែទាំអ្នកជំងឺអេដស៍ដោយមិនគិតលទ្ធភាពបង់ប្រាក់បាន ២លាននាក់
|
អង្គការមូលនិធិថែទាំសុខភាពអ្នកជំងឺអេដស៍កម្ពុជា ( AHF) នៅថ្ងៃទី២៤ ខែកក្កដា ឆ្នាំ២០២៤ខាងមុខនេះនឹងរៀបចំពិធីអបអរសាទរសមិទ្ធផលជាប្រវត្តិសាស្រ្តរបស់អង្គការ ដើម្បីរំលឹកដល់សមិទ្ធិផល ដ៏ធំធេងក្នុងបេសកកម្មរបស់ខ្លួនក្នុងការផ្តល់ឱសថ និងការថែទាំ និងការតស៊ូមតិដោយមិនគិតពីលទ្ធភាពបង់ប្រាក់ ដែលបានដល់ ២លាននាក់ រស់នៅក្នុងការថែទាំ របស់អង្គការមូលនិធិថែទាំសុខភាពអ្នកជំងឺអេដស៍ នៅទូទាំងពិភពលោក។ ពិធីនេះនឹងមានការរៀបចំព្រមៗគ្នា ដោយអង្គការមូលនិធិថែទាំសុខភាពអ្នកជំងឺអេដស៍ពិភពលោកចំនួន ៤៧ប្រទេស ដោយឡែកនៅប្រទេសកម្ពុជា និងធ្វើឡើងនៅកសិដ្ឋានអាហារសុខភាពស្ថិតនៅភូមិព្រែកត្រែង ឃុំសម្រោងធំ ស្រុកកៀនស្វាយ ខេត្តកណ្តាល ដោយមានការចូលរួមពីបុគ្គលិករដ្ឋាភិបាល និងប្រជាពលរដ្ឋជាង ១៥០នាក់ រួមមាន៖ មណ្ឌលកុមារកំព្រា ក្មេងស្រី ក្រុមបុរសស្រឡាញ់បុរស អ្នករងផលប៉ះពាល់ និងរស់នៅជាមួយមេរោគអេដស៍។ ស្ថិតនៅក្នុងពិធីអបអរសាទរដែលនឹងឈានដល់នាពេលឆាប់ៗខាងមុខនេះលោក Michael Weinstein ប្រមុខដឹកនាំអង្គការមូលនិធិថែទាំសុខភាពអ្នកជំងឺអេដស៍ពិភពលោក បានឱ្យដឹងថា យើងមានមោទនៈភាពយ៉ាងក្រៃលែងដែលបានឈានដល់ដំណាក់កាលជាប្រវត្តិសាស្ត្រនេះ។ លោក Michael Weinstein បានឱ្យដឹងទៀតថា នៅពេលដែលយើងចាប់ផ្តើមកម្មវិធីសកលរបស់យើងកាលពីជាង២០ឆ្នាំមុន នៅក្នុងប្រទេសអាហ្វ្រិកចំនួនពីរ ដែលប្រទេសនីមួយៗមានអ្នកជំងឺ១០០នាក់។ ពួកយើងមិននឹកស្មានថា ថ្ងៃណាមួយយើងនឹងផ្តល់សេវាដល់ជីវិតមនុស្ស ២លាននាក់ ក្រោមការយកចិត្តទុកដាក់របស់យើងនៅជុំវិញពិភពលោក។ នេះជាកិត្តិយស និងជាសក្ខីភាពមួយចំពោះការលះបង់ និងការខិតខំប្រឹងប្រែងរបស់បុគ្គលិកដៃគូនិងអ្នកស្ម័គ្រចិត្តរបស់យើង ដែលខិតខំប្រឹងប្រែងដោយមិនចេះនឿយហត់ ក្នុងការធ្វើឱ្យមានការផ្លាស់ប្តូរក្នុងជីវិតរបស់អ្នកដែលរងផលប៉ះពាល់ ដោយមេរោគអេដស៍/ ជំងឺអេដស៍ជារៀងរាល់ថ្ងៃ។ សូមបញ្ជាក់ថា ដើម្បីជាកិត្តិយសដល់ការជួយដល់មនុស្ស ២លាននាក់ក្នុងការថែទាំ អង្គការមូលនិធិថែទាំសុខភាពអ្នកជំងឺអេដស៍កម្ពុជា នឹងរៀបចំព្រឹត្តិការណ៍ប្រារព្ធពិធីអបអរសាទរដោយមានជូនជាអំណោយ ដែលជាផលិតផលអាហារសុខភាព របស់គម្រោងអាហារសុខភាព ដល់ប្រជាពលរដ្ឋជាង ១៥០នាក់ រួមមាន៖ មណ្ឌលកុមារកំព្រា អ្នករងផលប៉ះពាល់ និងរស់នៅជាមួយមេរោគអេដស៍ និងជាការតស៊ូមតិ សម្រាប់ការគាំទ្រដល់ការជួយសង្គ្រោះជិវីតដែលកំពុង ត្រូវការការថែទាំ និងព្យាបាល។ សូមជម្រាបថា អង្គការមូលនិធិថែទាំសុខភាពអ្នកជំងឺអេដស៍ គឺជាអង្គការពិភពលោកដ៏ធំបំផុតដែលបាននិងកំពុងផ្តល់សេវាថែទាំព្យាបាលដោយមិនគិតពីលទ្ធភាពនៃការបង់ប្រាក់ដល់អតិថិជន ២លាននាក់ក្នុង ៤៧ប្រទេសជុំវិញពិភពលោកដូចជា៖ នៅសហរដ្ឋអាមេរិក អាហ្វ្រិក អាមេរិកឡាទីន ការាបៀន តំបន់អាស៊ីប៉ាស៊ីហ្វិក និងអឺរ៉ុប។ ដើម្បីស្វែងយល់បន្ថែមអំពី អង្គការAHF សូមចូលទៅកាន់គេហទំព័រ៖ www.aidshealth.org ( )៕
|
2024-07-20T17:08:00+07:00
|
freshnewsasia.com
|
https://m.freshnewsasia.com/index.php/en/localnews/349292-2024-07-20-03-08-05.html
|
f1d4b0c5-b860-4315-9fee-56c5845cc8fa
|
សម្តេចធិបតី និងលោកជំទាវបណ្ឌិត ចាត់ក្រុមគ្រូពេទ្យ TYDA ចុះពិនិត្យ និងព្យាបាលជំងឺជូនប្រជាពលរដ្ឋរស់នៅស្រុកថាឡាបរិវ៉ាត់
|
ខេត្តស្ទឹងត្រែង ៖ នាព្រឹកថ្ងៃទី២០ ខែកក្កដា ឆ្នាំ២០២៤នេះ លោកជំទាវបណ្ឌិត ពេជ ចន្ទមុន្នី ហ៊ុនម៉ាណែត បានចាត់អោយក្រុមគ្រូពេទ្យស្ម័គ្រចិត្តយុវជនសម្ដេចតេជោ (TYDA) ចុះពិនិត្យ និងព្យាបាលជំងឺជូនប្រជាពលរដ្ឋនៅស្រុកថាឡាបរិវ៉ាត់ ខេត្តស្ទឹងត្រែង សរុបចំនួន ៤.៤៤៦ ករណី រួមមាន៖ ជំងឺទូទៅ, ជំងឺមាត់ធ្មេញ,ជំងឺត្រចៀក ច្រមុះ បំពងក, ជំងឺភ្នែក,ជំងឺរោគស្រ្តី, ពិនិត្យអេកូសាស្រ្ត, វះកាត់តូច, ជំងឺបេះដូង, ជំងឺសើរស្បែក,ជំងឺឫសដូងបាត, ជំងឺសន្លាក់, ពិនិត្យឈាម, ថតកាំរស្មីX , និងផ្នែករោគកុមារ ក្នុងនោះករណីជំងឺធ្ងន់ធ្ងរត្រូវបញ្ជូនទៅព្យាបាលបន្តមានចំនួន ១៣ ករណី ដែលពិធីនេះប្រព្រឹត្តទៅនៅក្នុងបរិវេណ វិទ្យាល័យ ព្រះគោ ភូមិថាឡាបរិវ៉ាត់ ឃុំថាឡាបរិវ៉ាត់ ស្រុកថាឡាបរិវ៉ាត់ ខេត្តស្ទឹងត្រែង ដោយមានការចូលរួមពីសំណាក់អាជ្ញាធរដែនដីគ្រប់លំដាប់ថ្នាក់, យុវជន អ.ម.ត, យុវជន ស.ស.យ.ក, យុវជនកាកបាទក្រហមកម្ពុជា, យុវជនកាយរិទ្ធជាតិកម្ពុជា ព្រមទាំងក្រុមការងារពាក់ព័ន្ធជាច្រើនរូបទៀត ។ ប្រជាពលរដ្ឋដែលអញ្ជើញមកទទួលសេវាពិនិត្យ និងព្យាបាលសុខភាពទាំងអស់ បានសម្តែងក្តីសប្បាយរីករាយ និងថ្លែងអំណរគុណជាអនេក ចំពោះ សម្តេចធិបតី និងលោកជំទាវបណ្ឌិត ដែលតែងតែយកចិត្តទុកដាក់ចំពោះសុខទុក្ខប្រជាពលរដ្ឋដោយបានចាត់ក្រុមគ្រូពេទ្យជំនាញ ចុះមកពិនិត្យ និងព្យាបាលជូនពួកគាត់ ។ រាល់ការចំណាយទាំងអស់ក្នុងសកម្មភាពនេះ គឺឧបត្ថម្ភគាំទ្រដោយសម្ដេចតេជោ ហ៊ុន សែន និងសម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន រួមជាមួយសម្តេចមហាបវរធិបតី ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ហ៊ុនម៉ាណែតផ្ទាល់៕ រក្សាសិទ្ធដោយ ៖ សុទ្ធលី
|
2024-07-20T15:01:27+07:00
|
cen.com.kh
|
https://cen.com.kh/archives/768428.html
|
e213c0f4-5934-49bb-a24b-af848c02ffc3
|
វៀតណាម ដោះលែងពលរដ្ឋខ្មែរ២នាក់ ក្រោយបើកទូកទេសចរណ៍ស្ទូចត្រីឆ្លងចូលដែនសមុទ្រវៀតណាម
|
ថ្មីៗនេះ ឯកឧត្ដម ឧត្តមសេនីយ៍ឯកបម្រុង លឿង តាមក្វាង រដ្ឋមន្រ្តីក្រសួងនគរបាលវៀតណាម បានយល់ព្រមតាមសំណើររបស់ ឯកឧត្តមអភិសន្តិបណ្ឌិត ស សុខា ឧបនាយករដ្ឋមន្រ្តី រដ្ឋមន្ត្រីក្រសួងមហាផ្ទៃ ដោយសុំលេីកលែងទោស និងដោះលែងពលរដ្ឋខ្មែរចំនួន០២នាក់ ដែលបានបើកទូកទេសចរណ៍ដឹកភ្ញៀវស្ទូចត្រី ឆ្លងចូលដែនសមុទ្រវៀតណាម ឲ្យវិលត្រឡប់ចូលមកប្រទេសកម្ពុជាវិញ។ យោងតាមជំនួប និងកិច្ចសហប្រតិបត្តិការរវាងប្រទេសទាំងពីរ ភាគីវៀតណាមបានយល់ព្រម លេីកលែងទោស និងបានដោះលែងប្រជាពលដ្ឋខ្មែរ ២រូបខាងលេីបានបញ្ជូនវិលត្រឡប់មកប្រទេសវិញ នៅយប់ថ្ងៃទី១៨ ខែកក្កដា ឆ្នាំ២០២៤នេះហេីយតាម ច្រកទ្វារព្រំដែនអន្តរជាតិព្រែកចាក ខេត្តកំពត ប្រទេសកម្ពុជា។ គួរបញ្ជាក់ថា ប្រជាពលរដ្ឋកម្ពុជា ០២រូប ខាងលេីត្រូវបានអាជ្ញាធរវៀតណាមឃាត់ខ្លួន កាលពីថ្ងៃទី២១ ខែមេសា ឆ្នាំ២០២៤ ដែលបានបើកទូកទេសចរណ៍ដឹកភ្ញៀវស្ទូចត្រី ឆ្លងចូលដែនសមុទ្រវៀតណាម៕
|
2024-07-19T14:38:40+07:00
|
kbnnews.com
|
https://kbn.news/archives/322974
|
b27b8ae4-9127-4edc-9c5f-fc6271c6e340
|
ក្រុមគ្រូពេទ្យនៃមន្ទីរពេទ្យ Mackay ចុះពិនិត្យព្យាបាលជំងឺ និងផ្តល់អំណោយជូនប្រជាពលរដ្ឋក្រីក្រចំនួន ៣ស្រុក នៅខេត្តសៀមរាប
|
ក្នុងដំណើរចុះបំពេញបេសកកម្មនៃមន្ទីរពេទ្យMackay និងធនាគារ UCB តាមរយៈអង្គការក្លឹប Rotary Angkor បានចុះពិនិត្យ និងព្យាបាលប្រជាពលរដ្ឋ នៅឃុំដានរុន ស្រុកសូទ្រនិគម ,ឃុំសសរស្តម្ភ ស្រុកពួក និងឃុំស្រណាល ស្រុកក្រឡាញ់ ខេត្តសៀមរាប ដោយឥតគិតថ្លៃ ក្នុងរយៈពេល៣ថ្ងៃ ដោយចាប់ពីថ្ងៃទី១៥ ដល់១៧ ខែកក្កដា ឆ្នាំ២០២៤ បានធ្វើការពិនិត្យ និងព្យាបាលអ្នកជម្ងឺទូទៅ ដល់ប្រជាពលរដ្ឋចំនួន ៦៥០នាក់ និងផ្តល់អំណោយដល់គ្រួសារក្រីក្រ បានចំនួន ៣០០គ្រួសារផង។ ក្នុងនោះដែរអាជ្ញាធរស្រុកទាំងបី ក៏បានធ្វើការថ្លែងអំណរគុណនូវទឹកចិត្តដ៏មនុស្សធម៌របស់មន្ទីរពេទ្យ Mackay និងធនាគារ UCB ក៏ដូចអង្គការក្លឹប Rotary Angkor ដែលតែងបានចូលរួមក្នុងការដោះស្រាយនូវទុក្ខលំបាកជាមួយរាជរដ្ឋាភិបាលកម្ពុជា ទាំងការផ្តល់នូវស្បៀងអាហារ សម្ភារៈបរិក្ខាពេទ្យ ការយកចិត្តទុកដាក់អំពីសុខភាព អនាម័យ បរិស្ថាន របស់ប្រជាពលរដ្ឋនៅតាមតំបន់ជនបទ។ ម៉្យាងទៀតបញ្ហាសុខភាព គឺជាកត្តាចំបងសម្រាប់យើងគ្រប់ៗគ្នា ហើយការពិនិត្យសុខភាព និងព្យាបាលជម្ងឺជូនប្រជាពលរដ្ឋ ដោយឥតគិតថ្លៃពេលនេះ គឺជាការបញ្ជាក់នូវទឹកចិត្តសប្បុរសធម៌របស់ក្រុមគ្រូពេទ្យប្រទេសចិន ដោយមិនមែនការរើសអើង ជាតិសាសន៍ឬនិន្នាការនយោបាយអ្វីឡើយ។ ក្រុមការងារគ្រូពេទ្យស្ម័គ្រចិត្តជំនាញល្អៗ មកពិនិត្យសុខភាព និងព្យាបាលជម្ងឺជូនបងប្អូន ព្រមទាំងបានផ្តាំផ្ញើឲ្យបងប្អូនប្រជាពលរដ្ឋទាំងអស់ ត្រូវប្រុងប្រយ័ត្ន និងត្រូវបង្ការថែរក្សាចំពោះសុខភាព ដើម្បីទប់ស្កាត់កុំឲ្យឆ្លងជម្ងឺផ្សេងៗយាយីមកលើកូនចៅ និងក្រុមគ្រួសារខ្លួន ជាសំខាន់នៅក្នុងរដូវវស្សានេះ ត្រូវធ្វើអនាម័យ បរិស្ថាននៅក្នុងភូមិឋាន និងបំបាត់នូវទីជម្រកសត្វមូសខ្លា ដោយមានការរស់នៅឲ្យបានស្អាតជានិច្ច ដើម្បីបង្ការចៀសឆ្ងាយពីជម្ងឺរាគ រុស និងគ្រុនចាញ់ គ្រុនឈាមជាដើម។ លោកវេជ្ជបណ្ឌិត Hwang Wei Der ប្រធានប្រតិភូនៃមន្ទីរពេទ្យ Mackay បានលើកឡើងថា តាមរយៈព្រឹត្តិការណ៍នេះបានលើកកម្ពស់នៃកិច្ចសហប្រតិបត្តិការ ទំនាក់ទំនងគ្នាល្អរវាងកម្ពុជា-ចិន សំខាន់រវាងប្រជាជនចិន និងប្រជាពលរដ្ឋខេត្តសៀមរាប កាន់តែនៅជិតស្និទផងដែរ។ នេះជាលើកទី៦ហើយរបស់ក្រុមគ្រូពេទ្យ Mackay ក្នុងទឹកចិត្តមនុស្សធម៌ ចុះមកព្យាបាលជម្ងឺជូនប្រជាពលរដ្ឋកម្ពុជា នៅខេត្តសៀមរាប តាមតំបន់ជនបទ ព្រមទាំងផ្តល់ស្បៀងដល់ គ្រួសារក្រីក្រទៀតផងដែរ។ លោកបានបញ្ជាក់ថា កម្ពុជា និងប្រទេសចិន មានទំនាក់ទំនងសហប្រតិបត្តិការនឹងគ្នា ជាង១ពាន់ឆ្នាំមកហើយរហូតមកដល់បច្ចុប្បន្ននេះ ដោយបានធ្វើឲ្យកិច្ចសហប្រតិបត្តិការជាមិត្តភាពនេះកាន់តែរឹងមាំ រវាងរដ្ឋាភិបាលទាំងពីរ និងប្រជាជននៃប្រទេសទាំងពីរកាន់តែនៅជាប់គ្នាជានិច្ច៕
|
2024-07-19T04:41:00+07:00
|
freshnewsasia.com
|
https://m.freshnewsasia.com/index.php/en/localnews/349124-2024-07-18-14-41-56.html
|
807c66c3-6499-4f9c-a6c3-f9ad3d2f2486
|
ពលរដ្ឋនៅក្រុងប៉ោយប៉ែត ទាមទារក្រុមហ៊ុនអានកូ ឱ្យទទួលខុសត្រូវ ចំពោះផលប៉ះពាល់ពីការផ្ដល់ទឹកមិនស្អាត
|
ប្រជាពលរដ្ឋនៅក្រុងប៉ោយប៉ែត ទាមទារក្រុមហ៊ុនផ្គត់ផ្គង់ទឹក អានកូ (ANCO) ឱ្យផ្ដល់សំណង និងទទួលខុសត្រូវលើកំហុសបច្ចេកទេសរបស់ខ្លួន ដែលចែកចាយទឹកមិនស្អាតនាំឱ្យប៉ះពាល់ដល់សុខភាព និងជីវភាព ក្រោយប្រើប្រាស់ទឹកកខ្វក់ជិតបីខែមកនេះ។ មន្ត្រីសង្គមស៊ីវិល ជំរុញឱ្យអាជ្ញាធរជំនាញ ត្រួតពិនិត្យលើកិច្ចការនេះ ដើម្បីធានាថាក្រុមហ៊ុនពន្លឿនការដោះស្រាយផ្គត់ផ្គង់ទឹកស្អាតឱ្យបានគ្រប់គ្រាន់ និងមានគុណភាព។ ប្រជាពលរដ្ឋនៅក្រុងប៉ោយប៉ែត មិនអាចស៊ូទ្រាំនឹងការផ្គត់ផ្គង់ទឹកស្អាត ដែលគ្មានគុណភាព របស់ក្រុមហ៊ុនអានកូ វ៉តធើរ សឹបផ្លាយ (ANCO Water Supply) បានទៀតនោះទេ ដោយសារបញ្ហានេះ បានរំខានដល់ការស់នៅ និងប៉ះពាល់សុខភាពរបស់ពួកគាត់។ ពលរដ្ឋនៅក្រុងប៉ោយប៉ែត លោក ដេន ដឿត ប្រាប់វិទ្យុអាស៊ីសេរី នៅថ្ងៃទី១៨ ខែកក្កដា ថា មកទល់ពេលនេះ ទឹកស្អាតរបស់ក្រុមហ៊ុន អានកូ នៅតែកខ្វក់ និងមានក្លិនមិនល្អដដែល។ លោក ដេន ដឿត ចង់ឱ្យក្រុមហ៊ុនអានកូ ទទួលខុសត្រូវបញ្ហានេះ ព្រោះក្រុមហ៊ុន បានផ្គត់ផ្គង់ទឹកកខ្វក់ជាង១ខែកន្លងមកហើយ និងធ្វើឱ្យគ្រួសាររបស់លោក មានបញ្ហាសុខភាព ដូចជារមាស់ ក្អកឈឺបំពង់ក និងឈឺពោះ ហើយត្រូវចំណាយប្រាក់ព្យាបាលអស់ជាច្រើន។ លោក ដេន ដឿត៖«មើលទៅដូចវាប៉ះពាល់ដល់ប្រជាជនច្រើនមែនទែន ទាំងផលប្រយោជន៍ ទាំងសុខភាព ប៉ះពាល់ខ្លាំងមែនទែន។ ចង់ឱ្យអាជ្ញាធរ ប្រព័ន្ធផ្លូវច្បាប់ហ្នឹង រឹតបន្តឹងចំពោះក្រុមហ៊ុនទាំងអស់នៅក្នុងស្រុកខ្មែរ ជួយត្រួតពិនិត្យមើលក្រុមហ៊ុនទាំងអស់ហ្នឹងឱ្យមានទំនួលខុសត្រូវឱ្យខ្ពស់ មានជាសំណងប៉ះប៉ូវដល់បញ្ហាសុខភាពហ្នឹងជាលុយជាកាក់ ព្យាបាលអ្វីដែលខ្លួនឯងបានធ្វើហ្នឹង ឱ្យបានតឹងរ៉ឹងបន្តិច»។ ក្រោយមានការរិះគន់ពីប្រជាពលរដ្ឋពលរដ្ឋ អាជ្ញាធរ និងក្រុមហ៊ុន បានបកស្រាយម្យ៉ាងម្នាក់ ផ្សេងៗពីគ្នា។ មន្ទីរឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ ខេត្តបន្ទាយមានជ័យ បានបកស្រាយកាលពីថ្ងៃទី១៦ ខែកក្កដា ថា បញ្ហាទឹកមានក្លិនស្អុយ និងល្អក់នេះ កើតមានឡើងតិចតួចប៉ុណ្ណោះ ហើយមូលហេតុ ដែលធ្វើឱ្យទឹកកខ្វក់នោះ គឺដោយសារការជីកកាយកប់ប្រព័ន្ធលូបង្ហូរទឹក តាមដងផ្លូវធ្វើអោយបែកធ្លាយបំពង់បណ្ដាញទឹកស្អាតជាញឹកញាប់ ដែលនាំឱ្យជ្រាប ភក់ ហូរចូលក្នុងបណ្ដាញចែកចាយ។ ចំណែកក្រុមហ៊ុនអានកូ វ៉តធើរ សឹបផ្លាយ កាលពីថ្ងៃទី១៦ ខែកក្កដា បានចេញសេចក្ដីជូនដំណឹង ថា បញ្ហាផ្គត់ផ្គង់ទឹកមិនគ្រប់គ្រាន់ ដោយសារគ្មានភ្លៀងធ្លាក់ ជាហេតុធ្វើឱ្យប្រភពរក្សាទឹកឆៅ ដែលមានទីតាំងនៅអូរខៃដន (Khay Dorn) ប្រទេសថៃ មានការរីងរាក់ជាច្រើនម៉ែត្រ។ ចំពោះបញ្ហាទឹកមានក្លិន និងកខ្វក់ តំណាងក្រុមហ៊ុន អានកូ បានអះអាងថា ក្រុមបច្ចេកទេសបានធ្វើតេស្តទឹក ដែលចម្រោះរួចហើយ ដើម្បីស្ទង់កម្រិតល្អក់ កំហាប់អាស៊ីត (pH) និងសារធាតុក្លរីន (CL) មុនចែកចាយទឹកស្អាតទៅតាមផ្ទះ។ តំណាងក្រុមហ៊ុន ណែនាំឱ្យពលរដ្ឋត្រូវផ្ដល់ដំណឹងដល់ក្រុមហ៊ុន ដើម្បីចុះពិនិត្យប្រសិនបើទឹកចេញពីក្បាលរ៉ូប៊ីណេ ចេញមកកខ្វក់។ ទោះជាបែបនេះក្ដី ពលរដ្ឋឱ្យដឹងថា បញ្ហាទឹកល្អក់ មានស្លែ និងក្លិនស្អុយនេះ កើតឡើងជាច្រើនឆ្នាំមកហើយ ដោយពលរដ្ឋបានថតបង្ហោះនៅលើបណ្ដាញសង្គម និងរាយការណ៍ទៅក្រុមហ៊ុនជាច្រើនដងមកហើយ ប៉ុន្តែនៅតែគ្មានដំណោះស្រាយ។ បុគ្គលិកធ្វើការនៅកាស៊ីណូក្រោន(Crown) ក្រុងប៉ោយប៉ែត ដែលជាកម្មសិទ្ធិរបស់ឧកញ៉ា កុក អាន សុំមិនបញ្ចេញឈ្មោះ និងសំឡេង ដោយបារម្ភពីបញ្ហាសុវត្ថិភាព ប្រាប់វិទ្យុអាស៊ីសេរី ថា ក្រុមហ៊ុន អានកូ គ្រុប(ANCO GROUP) របស់ឧកញ៉ា កុក អាន បានទទួលសិទ្ធផ្ដាច់មុខពីរដ្ឋាភិបាលក្នុងការផ្គត់ផ្គង់ទឹកស្អាត និងអគ្គិសនី នៅក្រុងប៉ោយប៉ែត ទើបធ្វើឱ្យការផ្ដល់សេវាដល់អ្នកប្រើប្រាស់មិនសូវល្អ ដោយសារគ្មានក្រុមហ៊ុនផ្សេង មកប្រកួតប្រជែង។ បុគ្គលិករូបនេះ បន្តទៀតថា ក្នុងមួយឆ្នាំៗ ឧកញ៉ា កុក អាន បានផលចំណេញពីកាផ្គត់ផ្គង់ ទឹក ភ្លើង នៅក្រុងប៉ោយប៉ែត ជាច្រើន ប៉ុន្តែលោកមិនសូវយកប្រាក់ចំណេញទាំងនោះ ទៅអភិវឌ្ឍគុណភាព និងប្រសិទ្ធភាពសេវាកម្មទាំងនោះឡើយ។ វិទ្យុអាស៊ីសេរី មិនអាចទាក់ទងក្រុមហ៊ុន អានកូ វ៉តធើ សឹបផ្លាយ(ANCO Water Supply) និងប្រធានមន្ទីរឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ ខេត្តបន្ទាយមានជ័យ លោក ញ៉ិល ប៊ុនធឿន ដើម្បីសុំការបកស្រាយជុំវិញរឿងនេះបានទេ នៅថ្ងៃទី១៨ ខែកក្កដា។ ទាក់ទិនរឿងនេះ អ្នកគ្រប់គ្រងប្រចាំការិយាល័យអង្គការលីកាដូ (LICADHO) នៅខេត្តបន្ទាយមានជ័យ លោក អ៊ិន គង់ជិត ជំរុញឱ្យអាជ្ញាធរពាក់ព័ន្ធ ចុះស្រាវជ្រាវរកកំហុសបច្ចេកទេស និងដាក់ពិន័យចំពោះក្រុមហ៊ុន ដើម្បីបង្កើនប្រសិទ្ធភាពសេវាកម្ម ព្រោះករណីផ្គត់ផ្គង់ទឹកកខ្វក់នេះ ប៉ះពាល់ដល់ការរស់ និងសុខភាពរបស់ពលរដ្ឋជាច្រើនគ្រួសារ។លោក អ៊ិន គង់ជិត៖«ប្រជាពលរដ្ឋនៅតែមានសិទ្ធិប្ដឹងទាមទារសំណងពីក្រុមហ៊ុនបានដដែល។ រឿងនេះគឺ ក្រុមហ៊ុនជាអ្នកទទួលខុសត្រូវទាំងស្រុង ព្រោះក្រុមហ៊ុនបានយកថ្លៃសេវា ពីអ្នកប្រើប្រាស់ ហើយធានាក្នុងការផ្គត់ផ្គង់ទឹកស្អាតដល់ប្រជាពលរដ្ឋ»។ ក្រុមហ៊ុនអានកូ (ANCO GROUP) ផ្គត់ផ្គង់ទឹកស្អាតក្នុងក្រុងប៉ោយប៉ែត គឺជាកម្មសិទ្ធិរបស់ឧកញ៉ា កុក អាន ដែលជាអនុប្រធានសមាគមឧកញ៉ាកម្ពុជា និងជាឧកញ៉ាដ៏មានឥទ្ធិពលមួយរូប ដែលតែងតែផ្ដល់លុយឱ្យរដ្ឋាភិបាលម្ដងៗ រាប់លានដុល្លារ។ ក្រុមហ៊ុននេះ បានទទួលសិទ្ធិពីរដ្ឋាភិបាល ក្នុងការផ្គត់ផ្គង់ទឹកស្អាត អគ្គិសនី កាស៊ីណូ និងរីស្សត នៅតាមក្រុងក្នុងខេត្តជាប់ព្រំដែនមួយចំនួន ដូចជា ក្រុងបាវិត ខេត្តស្វាយរៀង និងក្រុងប៉ោយប៉ែត ខេត្តបន្ទាយមានជ័យ។ តែយ៉ាងណាក្ដី ជាញឹកញាប់ ក្រុមហ៊ុនមួយនេះ តែងតែទទួលរងការរិះគន់ពីប្រជាពលរដ្ឋថា ផ្គត់ផ្គង់ទឹក និងអគ្គិសនីមិនបានល្អជាដើម។ ពលរដ្ឋស្នើអាជ្ញាធរក្រុងប៉ោយប៉ែត បើកឱកាសឱ្យក្រុមហ៊ុនដទៃទៀត ចូលមកវិនិយោគលើវិស័យផ្គត់ផ្គង់ទឹកស្អាត និងអគ្គិសនី នៅក្រុងប៉ោយប៉ែត ដើម្បីបើកឱ្យមានការប្រកួតប្រជែង ជាជាងបណ្ដោយឱ្យក្រុមហ៊ុនមួយ រកស៊ីផ្ដាច់មុខ និងគិតតែពីប្រាក់ចំណេញ ជាងសុខភាព និងការរស់នៅរបស់ប្រជាពលរដ្ឋ៕
|
2024-07-19T01:02:00+07:00
|
rfa.org
|
https://www.rfa.org/khmer/news/health/anco-company-demanded-to-take-responsibility-07182024135823.html
|
9776b61a-40d1-472e-b01a-e62bb3c99c1f
|
រដ្ឋបាលខេត្តកំពង់ចាម បើកយុទ្ធនាការ ចាក់វ៉ាក់សាំង ការពារជំងឺសារទឹក ដល់សត្វពាហនៈ ជូនប្រជាកសិករ ក្នុងស្រុកកងមាស
|
លោកអភិបាលខេត្ត បានមានប្រសាសន៍ក្នុងឱកាសនោះថា ការបើកយុទ្ធនាការចាក់វ៉ាក់សាំងដល់សត្វពាហនៈ នាពេលនេះ គឺក្នុងគោលបំណង ដើម្បីការពារជំងឺឆ្លង ជាពិសេសទប់ស្កាត់កុំឱ្យមានជំងឺសារទឹក កើតឡើងដល់សត្វពាហន: របស់ប្រជាកសិករយើង ។ លោកអភិបាលខេត្ត បានបញ្ជាក់ផងដែរថា ការចិញ្ចឹមសត្វពាហនៈ របស់ប្រជាកសិករយើង គឺមិនត្រឹមតែមានប្រយោជន៍សម្រាប់ភ្ជួរ រាស់ ប៉ុណ្ណោះទេ ដោយពួកគាត់ក៏អាចទទួលផលប្រយោជន៍ ពីការលក់សាច់សត្វពាហនៈទាំងនោះផងដែរ។ ម្យ៉ាងទៀត តាមរបាយការណ៍ របស់មន្ទីរកសិកម្ម បញ្ជាក់ថា ខេត្តកំពង់ចាមមានការនាំសាច់ចេញ ទៅក្រៅខេត្តច្រើនជាងខេត្តដទៃ ដើម្បីលក់នៅទីផ្សារ ផ្គត់ផ្គង់ តម្រូវការរបស់ប្រជាពលរដ្ឋ ។ ដូច្នេះការផ្គត់ផ្គង់សាច់សត្វទៅខាងក្រៅនេះ ដើម្បីឲ្យទទួលបានគុណភាព ការគាំពារផ្នែកសុខភាព គឺប្រជាកសិករយើងចាំបាច់ ត្រូវតែការពារសុខភាពសត្វ ដើម្បីធ្វើឲ្យសាច់សត្វមានគុណភាពល្អ មិនប៉ះពាល់ដល់សុខភាពរបស់បងប្អូនប្រជាពលរដ្ឋយើង ដែលទទួលទាន ។ លោកអភិបាលខេត្ត បានរំលឹកផងដែរថា កាលពីឆ្នាំមុន សម្រាប់ស្រុកកងមាស ធ្លាប់មានបញ្ហា សត្វពាហនៈកើតជំងឺសារទឹក ។ ចំពោះឆ្នាំនេះ នៅក្នុងឃុំបារាយណ៍ ស្រុកស្រីសន្ធរ ក៏មានបញ្ហាជំងឺនេះកើតទៅលើសត្វក្របី ចំនួន ៧ក្បាល ប៉ុន្តែប្រការនេះ ត្រូវបានមន្ត្រីជំនាញពេទ្យសត្វ នៃមន្ទីរកសិកម្មខេត្ត ចុះទៅពិនិត្យនិងព្យាបាល សង្គ្រោះបានទាន់ពេលវេលា នឹងត្រូវបានបិទ បញ្ចប់នៅស្រុកស្រីសន្ធរនោះ មិនមានការឆ្លងរាលដាល ទៅតំបន់ផ្សេងៗ នោះទេ ។ លោកអភិបាលខេត្ត បានយកឱកាសនោះផ្ដាំផ្ញើដល់បងប្អូនប្រជាពលរដ្ឋទាំងអស់ សូមឱ្យយកចិត្តទុកដាក់ថែរក្សាសុខភាព ដោយសារបច្ចុប្បន្ន អាកាសធាតុមានការប្រែប្រួល បង្ករឲ្យមានជំងឺច្រើន ដែលធ្វើឱ្យប៉ះពាល់ដល់ការរស់នៅរបស់បងប្អូនប្រជាពលរដ្ឋ។ ដូច្នេះសូមបងប្អូនប្រជាពលរដ្ឋ ត្រូវការពារបឋម ដោយចាក់វ៉ាក់សាំង ឬ រស់នៅស្អាត មានអនាម័យល្អ ហើយប្រសិនបើប្រជាពលរដ្ឋមានជំងឺ សូមប្រញ៉ាប់ទៅពិគ្រោះ និងព្យាបាលនៅមន្ទីរពេទ្យឲ្យបានទាន់ពេលវេលា ៕
|
2024-07-18T19:44:00+07:00
|
dap-news.com
|
https://dap-news.com/national/2024/07/18/432105/
|
6456610e-3ba6-4134-aa0a-d98b3bab4bef
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ ១នាក់ (Videos inside)
|
ក្រសួងសុខាភិបាល នៅថ្ងៃទី១៨ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៧នាក់, អ្នកជាសះស្បើយសរុបចំនួន ១៣៦,២៤៥នាក់, ស្លាប់សរុបចំនួន ៣,០៥៦នាក់៕
|
2024-07-18T19:37:00+07:00
|
freshnewsasia.com
|
https://m.freshnewsasia.com/index.php/en/localnews/349050-2024-07-18-05-37-03.html
|
68261f2b-4c07-47b8-b71c-a4c56bbc0ab8
|
អាជ្ញាធរខេត្តកំពង់ចាម បើកយុទ្ធនាការចាក់វ៉ាក់សាំងការពារជំងឺសារទឹកដល់សត្វពាហនៈ ក្នុងស្រុកកងមាស
|
អភិបាលខេត្តកំពង់ចាមលោក អ៊ុន ចាន់ដា នៅព្រឹកថ្ងៃទី១៨ ខែកក្កដា ឆ្នាំ២០២៤ បានដឹកនាំក្រុមការងារមន្ត្រីជំនាញពាក់ព័ន្ធ ចុះបើកយុទ្ធនាការចាក់វ៉ាក់សាំងការពារជំងឺសារទឹក ដល់សត្វពីហនៈ ជូនប្រជាកសិករក្នុងភូមិអូរកណ្ដាល ឃុំព្រែកក្របៅ ស្រុកកងមាស។ លោកអភិបាលខេត្ត បានថ្លែងក្នុងឱកាសនោះថា ការបើកយុទ្ធនាការចាក់វ៉ាក់សាំងដល់សត្វពាហនៈ នាពេលនេះ គឺក្នុងគោលបំណង ដើម្បីការពារជំងឺឆ្លង ជាពិសេសទប់ស្កាត់កុំឱ្យមានជំងឺសារទឹក កើតឡើងដល់សត្វពាហនៈរបស់ប្រជាកសិករយើង។ លោកអភិបាលខេត្ត បានបញ្ជាក់ថា ការចិញ្ចឹមសត្វពាហនៈរបស់ប្រជាកសិករយើង គឺមិនត្រឹមតែមានប្រយោជន៍សម្រាប់ភ្ជួរ រាស់ ប៉ុណ្ណោះទេ ដោយពួកគាត់ក៏អាចទទួលផលប្រយោជន៍ ពីការលក់សាច់សត្វពាហនៈទាំងនោះផងដែរ។ ម្យ៉ាងទៀត តាមរបាយការណ៍របស់មន្ទីរកសិកម្ម បញ្ជាក់ថា ខេត្តកំពង់ចាម មានការនាំសាច់ចេញទៅក្រៅខេត្តច្រើនជាងខេត្តដទៃ ដើម្បីលក់នៅទីផ្សារផ្គត់ផ្គង់តម្រូវការរបស់ប្រជាពលរដ្ឋ។ ដូច្នេះការផ្គត់ផ្គង់សាច់សត្វទៅខាងក្រៅនេះ ដើម្បីឲ្យទទួលបាន គុណភាព ការគាំពារផ្នែកសុខភាព គឺប្រជាកសិករយើងចាំបាច់ត្រូវតែការពារសុខភាពសត្វ ដើម្បីធ្វើឲ្យសាច់សត្វមានគុណភាពល្អ មិនប៉ះពាល់ដល់សុខភាពរបស់បងប្អូនប្រជាពលរដ្ឋយើង ដែលទទួលទាន។ លោកអភិបាលខេត្ត បានរំលឹកថា កាលពីឆ្នាំមុន សម្រាប់ស្រុកកងមាស ធ្លាប់មានបញ្ហា សត្វពាហនៈកើតជំងឺសារទឹក។ ចំពោះឆ្នាំនេះ នៅក្នុងឃុំបារាយណ៍ ស្រុកស្រីសន្ធរ ក៏មានបញ្ហាជំងឺនេះកើតទៅលើសត្វក្របី ចំនួន៧ក្បាល ប៉ុន្តែប្រការនេះ ត្រូវបានមន្ត្រីជំនាញពេទ្យសត្វ នៃមន្ទីរកសិកម្មខេត្ត ចុះទៅពិនិត្យនិងព្យាបាល សង្គ្រោះបានទាន់ពេលវេលា នឹងត្រូវបានបិទបញ្ចប់នៅស្រុកស្រីសន្ធរនោះ មិនមានការឆ្លងរាលដាលទៅតំបន់ផ្សេងៗ នោះទេ។ លោកអភិបាលខេត្ត បានយកឱកាសនោះ ផ្ដាំផ្ញើបងប្អូនប្រជាពលរដ្ឋទាំងអស់ សូមឱ្យយកចិត្តទុកដាក់ថែរក្សាសុខភាព ដោយសារបច្ចុប្បន្នអាកាសធាតុមានការប្រែប្រួល បង្ករឲ្យមានជំងឺច្រើន ដែលធ្វើឱ្យប៉ះពាល់ដល់ការរស់នៅរបស់ បងប្អូនប្រជាពលរដ្ឋ។ ដូច្នេះសូមបងប្អូនប្រជាពលរដ្ឋ ត្រូវការពារបឋម ដោយចាក់វ៉ាក់សាំង ឬ រស់នៅស្អាត មានអនាម័យល្អ ហើយប្រសិនបើប្រជាពលរដ្ឋមានជំងឺ សូមប្រញ៉ាប់ទៅពិគ្រោះ និងព្យាបាលនៅមន្ទីរពេទ្យឲ្យបានទាន់ពេលវេលា៕
|
2024-07-18T19:19:00+07:00
|
freshnewsasia.com
|
https://m.freshnewsasia.com/index.php/en/localnews/349047-2024-07-18-05-19-18.html
|
c4c0eb4f-5b10-4877-af52-e12ccd314701
|
អភិបាលខេត្តកំពង់ចាម ចុះលើកទឹកចិត្ត និងជំរុញឱ្យមន្ត្រីកសិកម្ម ចាក់ថ្នាំការពារជំងឺសារទឹកដល់គោ-ក្របីរបស់កសិករ
|
ខេត្តកំពង់ចាម : ក្នុងករណីបើមានដង្កូវហ្វូងកាត់ស៊ីផលដំណាំរបស់បងប្អូនប្រជាកសិករនៅតំបន់ណាមួយ សូមប្រញាប់រាយការណ៍មកអាជ្ញាធរជាបន្ទាន់ ដើម្បីទាក់ទងមន្ត្រីជំនាញកសិកម្ម ចុះបាញ់ថ្នាំសម្លាប់ហ្វូងដង្កូវនោះ ជៀសវាងកុំឲ្យរីករាលដាល”។ នេះជាប្រសាសន៍របស់ លោក អ៊ុន ចាន់ដាអភិបាលខេត្តកំពង់ចាម ក្នុងឱកាសយុទ្ធនាការចាក់វ៉ាក់សាំងជំងឺសារទឹកគោ ចំនួន ២២០ ក្បាល និងក្របី ២០ក្បាល ដោយធ្វើឡើងនាព្រឹកថ្ងៃទី១៨ ខែកក្កដា ឆ្នាំ២០២៤ នៅឃុំព្រែកក្របៅ ស្រុកកងមាស ខេត្តកំពង់ចាម, ហើយអាជ្ញាធរ ក៏បានអំពាវនាវធ្វើយ៉ាងណាឱ្យមន្ត្រីពេទ្យសត្វប្រចាំការនៅតាមភូមិនីមួយៗត្រូវចាក់វ៉ាក់សាំងគោ-ក្របីឱ្យអស់ ដើម្បីទប់ស្កាត់កុំឱ្យមានជំងឺសារទឹកផ្ទុះឡើង។ លោក អ៊ុន ចាន់ដា អភិបាលខេត្តកំពង់ចាម មានប្រសាសន៍លើកឡើងថា នៅក្នុងយុទ្ធនាការចាក់វ៉ាក់សាំងការពារជំងឺលើសត្វពាហនៈជូនដល់ប្រជាកសិករ នាឱកាសនេះ គឺមានការចូលរួមពីអភិបាលរងខេត្តក្រុមប្រឹក្សាខេត្តព្រមទាំងអាជ្ញាធរមូលដ្ឋាន ក្រោមការយកចិត្តទុកដាក់ពីសំណាក់រាជរដ្ឋាភិបាល ដោយបានចាត់ឱ្យមន្ត្រីកសិកម្មឱ្យចុះប្រចាំការ តាមឃុំមួយចំនួន ក្នុងខេត្តកំពង់ចាម ដើម្បីពិនិត្យមើលលើវិស័យកសិកម្មនិងការចិញ្ចឹមសត្វជាដើម។ លោកអភិបាលខេត្ត បានបញ្ជាក់ថា យុទ្ធនាការចាក់វ៉ាក់សាំងនេះ គឺពិតជាមានសារៈសំខាន់ ដូច្នេះមន្ត្រីពេទ្យសត្វប្រចាំភូមិត្រូវតែផ្សព្វផ្សាយឲ្យបានទូលំទូលាយធ្វើយ៉ាងណា ឱ្យប្រជាពលរដ្ឋនាំយកគោ-ក្របីមកចាក់វ៉ាក់សាំងឲ្យបានទាន់ពេលវេលា ដើម្បីជៀសវាងកុំឲ្យមានបញ្ហាណាមួយកើតឡើង៕រក្សាសិទ្ធដោយ ៖ ភ្នំប្រុសភ្នំស្រី
|
2024-07-18T13:47:45+07:00
|
cen.com.kh
|
https://cen.com.kh/archives/767925.html
|
641e5434-0fde-477f-a235-1bd22ee1561f
|
មន្ទីរពេទ្យកុមារជាតិរកឃើញកុមារកើតជំងឺមហារីកជិត១០០នាក់ក្នុងមួយឆ្នាំៗ
|
មន្ទីរពេទ្យកុមារជាតិបានរកឃើញជំងឺមហារីកកើតលើកុមារប្រមាណជិត១០០នាក់ជាមធ្យមក្នុងមួយឆ្នាំៗ ហើយភាគច្រើនជាជំងឺមហារីកដុំសាច់និងជំងឺមហារីកគ្រាប់ឈាម។ លោក ញឹប អង្គាបុស្ស នាយកមន្ទីរពេទ្យកុមារជាតិ បានមានប្រសាសន៍ថា តាមការសិក្សាស្រាវជ្រាវវិទ្យាសាស្ត្រមិនទាន់រកឃើញមូលហេតុជាទូទៅដែលនាំឱ្យកុមារកើតជំងឺមហារីកទាំងនេះទេ ប៉ុន្តែគេសង្ស័យមកពីបញ្ហាបរិស្ថានដែលជាកត្តាប្រឈមមួយក្នុងចំណោមកត្តាផ្សេងទៀត។ លោកថា មិនមែនពីជំនាន់ដើមកុមារគ្មានជំងឺមហារីកទេ ប៉ុន្តែគេមិនទាន់ដឹងកុមារកើតជំងឺមហារីកដោយសារតែគ្មានឧបករណ៍ទំនើបនិងគ្មានការស្រាវជ្រាវ ហើយសព្វថ្ងៃនេះគេមានមធ្យោបាយអាចពិនិត្យរកឃើញដោយបច្ចេកវិទ្យាទំនើប។ លោកបន្ថែមថា ការរកឃើញកុមារកើតជំងឺមហារីកដោយសារតែនេះជារបបគំហើញថ្មីដែលរកឃើញដោយជំនាញពេទ្យកាន់តែកើនឡើង។ លោកបន្ថែមថា ការព្យាបាលជំងឺមហារីកធ្វើតាមមធ្យោបាយទំនើបដោយមន្ទីរពេទ្យសហការជាមួយមន្ទីរពេទ្យកុមារអង្គរនិងមន្ទីរពេទ្យមួយនៅអាមេរិកដើម្បីធ្វើរោគវិនិច្ឆ័យនិងការព្យាបាល។ លោកបានបញ្ជាក់ថា៖ «យើងមានកន្លែងព្យាបាលទៅតាមប្រភេទជំងឺមហារីក ដែលខ្លះព្យាបាលដោយការប្រើថ្នាំ ខ្លះដោយការវះកាត់ ខ្លះដោយការបាញ់កាំរស្មើជាដើម»។ តាមនាយកមន្ទីរពេទ្យកុមារជាតិ ក្រសួងសុខាភិបាលបានសហការជាមួយដៃគូដើម្បីចងក្រងពីទិន្នន័យចំនួនអ្នកជំងឺមហារីកនៅកម្ពុជាប៉ុន្មាននាក់ ដើម្បីងាយស្រួលក្រសួងផ្គត់ផ្គង់សម្ភារសម្រាប់ព្យាបាលជំងឺមហារីក។ ជាមួយនឹងគ្នានេះលោកបានណែនាំដល់ពលរដ្ឋថា បញ្ហាការបោះចោលថ្មពិសពាសវាល ការដុតប្លាស្ទិក និងការប្រើប្រាស់ថ្នាំគីមីផ្សេងៗ ដូចជាការប្រើប្រាស់ថ្នាំសម្លាប់សត្វល្អិតលើដំណាំជាដើម គឺសុទ្ធតែធ្វើឱ្យខូចកោសិកាពេលណាគេបរិភោគអាហារទាំងនោះ។ ដូច្នេះពលរដ្ឋគ្រប់រូបគួរតែចួលរួមថែរក្សាបរិស្ថានតាមរយៈការទុកដាក់សំរាម ជាពិសេសការទុកដាក់ថ្មពិសឱ្យត្រឹមត្រូវ ហើយប្រជាកសិករគួរប្រើប្រាស់ថ្នាំគីមីត្រឹមត្រូវនឹងកម្រិតតាមការណែនាំសម្រាប់ដំណាំរបស់ខ្លួន។ អ្នកជំងឺដែលមកទទួលសេវាព្យាបាលច្រើនជាងគេនៅមន្ទីរពេទ្យកុមារជាតិ គឺជំងឺផ្លូវដង្ហើម បន្ទាប់មកជំងឺប្រព័ន្ធរំលាយអាហារ ជំងឺគ្រុនឈាម។ ក្រៅពីនេះជំងឺទឹកនោមផ្អែម ជំងឺត្រចៀកច្រមុះបំពង់ក ជំងឺគ្រាប់ឈាម ជំងឺប្រព័ន្ធប្រសាទ និងជំងឺផ្សេងៗទៀត។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី បានចាត់ទុកការរកឃើញកុមារកើតជំងឺមហារីកដោយមន្ទីរពេទ្យកុមារជាតិ ជាស្ថិតិធម្មតាដែលពុំមានអ្វីប្លែកឬព្រួយបារម្ភនោះទេ ព្រោះប្រទេសទាំងអស់នៅលើពិភពលោកសុទ្ធតែមានជំងឺមហារីកតាមប្រភេទនិងតាមវ័យរបស់មនុស្ស។ លោកថា តាមការសិក្សាស្រាវជ្រាវ ការរកឃើញនេះឆ្លុះបញ្ចាំងពីសមត្ថភាពប្រើប្រាស់ឧបករណ៍បច្ចេកវិទ្យារបស់កម្ពុជាមានកម្រិតខ្ពស់។ ជាក់ស្ដែងអ្នកខ្លះបានស្រាវជ្រាវរកឃើញជំងឺផ្សេងៗ រួមទាំងជំងឺមហារីកផងដែរ ដែលពីជំនាន់ដើមគេរកវាមិនឃើញដោយសារតែមិនទាន់មានឧបករណ៍ទំនើប។ លោកបន្ថែមថា សព្វថ្ងៃគេរកឃើញជំងឺមហារីកគ្រប់ប្រភេទទាំងលើមនុស្សចាស់និងកុមារ ដូចជាមហារីកឈាមជាដើម។ លោកបាននិយាយថា៖ «មានហេតុផលច្រើនណាស់ដែលបណ្ដាលឱ្យកើតជំងឺមហារីកលើកុមារ ដែលកុមារខ្លះអាចបណ្ដាលមកពីហ្សែន បរិស្ថានជុំវិញការរស់នៅមិនស្អាត ហើយជួនកាលអាចមកពីគីមីជាដើម»។ លោកបានណែនាំពលរដ្ឋគួរមានការរស់នៅក្នុងបរិស្ថានស្អាត ជាពិសេសត្រូវរស់នៅឆ្ងាយពីរោងចក្រផលិតគីមី បរិភោគអាហារដែលមានគុណភាព ដែលអាចបញ្ចៀសជំងឺមហារីកបណ្ដាលមកពីបរិស្ថាន៕
|
2024-07-18T07:00:00+07:00
|
khmertimeskh.com
|
https://www.khmertimeskh.com/501524534/%E1%9E%98%E1%9E%93%E1%9E%91%E1%9E%9A%E1%9E%96%E1%9E%91%E1%9E%99%E1%9E%80%E1%9E%98%E1%9E%9A%E1%9E%87%E1%9E%8F/
|
e0d8b633-33b9-4a8d-a5cc-8211c5aaad78
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ២នាក់ (Videos inside)
|
ក្រសួងសុខាភិបាល នៅថ្ងៃទី១៧ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៦នាក់, អ្នកជាសះស្បើយសរុបចំនួន ១៣៦,២៤៥នាក់, ស្លាប់សរុបចំនួន ៣,០៥៦នាក់៕
|
2024-07-17T18:42:00+07:00
|
freshnewsasia.com
|
https://m.freshnewsasia.com/index.php/en/localnews/348893-2024-07-17-04-42-59.html
|
615ecce5-ee32-4730-84d4-19fa4380159f
|
ពលរដ្ឋរស់នៅក្រុងប៉ោយប៉ែតមួយចំនួន កើតរមាស់ និងរាករូស បន្ទាប់ពីប្រើទឹករបស់ក្រុមហ៊ុនអានកូ ដែលមានក្លិនស្អុយ និងកខ្វក់
|
ប្រជាពលរដ្ឋមួយចំនួន នៅក្រុងប៉ោយប៉ែត ត្អូញត្អែរថា ក្រុមហ៊ុនទឹកស្អាត អានកូ (ANCO) បានចែកចាយទឹកមានក្លិនស្អុយ កខ្វក់ ដុះស្លែ និងមានកូនដង្កូវឱ្យពលរដ្ឋប្រើប្រាស់។ ពួកគាត់អះអាងថា បន្ទាប់ប្រើទឹករបស់ក្រុមហ៊ុន អានកូ នេះរួច ពួកគាត់បានកើតរមាស់ ឈឺបំពង់ក និងរាករូសជាដើម។ ពលរដ្ឋមួយចំនួន នៅក្នុងក្រុងប៉ោយប៉ែត បាននាំគ្នាចេញមកត្រងទឹកភ្លៀង ទុកប្រើដោយសារបញ្ហាទឹកស្អាតរបស់ក្រុមហ៊ុនអានកូ កខ្វក់ មានក្លិនស្អុយ។ ពលរដ្ឋនៅក្រុងប៉ោយប៉ែត លោក ដេន ដឿត ប្រាប់វិទ្យុអាស៊ីសេរី នៅថ្ងៃទី១៦ ខែកក្កដាថា ទឹកស្អាតរបស់ក្រុមហ៊ុនអានកូ មានក្លិនស្អុយ និងល្អក់ អស់រយៈពេលជាង ២ខែមកហើយ។ លោករៀបរាប់ថា ជាទូទៅគ្រួសាររបស់លោក បានប្រើប្រាស់ទឹករបស់ក្រុមហ៊ុនអានកូ សម្រាប់ងូត បោកខោអាវ និងយកទៅចម្អិនអាហារ ក៏ប៉ុន្តែ នៅរយៈពេលចុងក្រោយនេះ ទឹកស្អាតរបស់ក្រុមហ៊ុនអានកូ កាន់តែមានក្លិនស្អុយ និងកខ្វក់ខ្លាំងជាងមុន ដែលធ្វើឱ្យគ្រួសាររបស់លោក កើតកន្ទួលរមាស់ពេញខ្លួន និងរាករូស ស្លេកស្លាំងអស់កម្លាំង។ លោក ដេន ដឿត៖«ទឹកនៅតែកខ្វក់ដដែល ប្រើអត់កើតទេ។ ងូតក៏រមាស់ស្អុយ ហើយយកទៅដាំបាយធ្វើម្ហូប ក៏មិនកើត អស់ជម្រើសហើយ។ ដូចខ្ញុំប្រាប់ខាមដើមអ៊ីចឹង អ្នកខ្លះយកស្រោមជើង និងស្បៃមកត្រងក្បាលរ៉ូប៊ីណេ(Robinet)ទឹក យ៉ាងណាក៏នៅតែប្រើមិនកើត។ ទឹកវាអត់ដោយកាកលំអងមកមែន ប៉ុន្តែវាស្អុយ ហើយពណ៌ក្រហម។ ប្រើអត់កើតទេ»។ លោក ដេន ដឿត ប្រាប់ថា លោកបានយកស្បៃមកត្រងទឹកស្អាត និងយកទៅដាំយ៉ាងណា ក៏មិនបាត់ក្លិនឡើយ។ ក្នុងនោះ លោកសង្កេតឃើញមានដង្កូវតូចៗ ពណ៌ក្រហម និងស្លែជាច្រើន ជាប់នឹងស្បៃតម្រង។ ចំពោះបញ្ហានេះ ប្រធានសមាគមគ្រូពេទ្យគុណធម៌កម្ពុជាលោកវេជ្ជបណ្ឌិត អ៊ូច វុឌ្ឍី ពន្យល់ថា ការបរិភោគទឹកមិនស្អាត ឬទឹកដែលមានលាយឡំទឹកកាកសំណល់ក្នុងលូ នឹងបង្កឱ្យមានជំងឺរលាកផ្លូវរំលាយអាហារ ជាពិសេស ជំងឺរលាកថ្លើមប្រភេទ A និង ប្រភេទ E។ លោក អ៊ួច វុឌ្ឍី៖«វីរុស អេប៉ាទីត(hepatite) Bនិងអេប៉ាទីតCវានៅក្នុងទឹកហ្នឹង រាប់រយឆ្នាំ វាអត់បាត់ទៅណាទេ វីរុសហ្នឹង ពូកែទំណាស់។ អ៊ីចឹងទេ ទឹកមិនស្អាតនេះ មានផលប៉ះពាល់ខ្លាំង ទៅដល់បងប្អូនប្រជាពលរដ្ឋយើង ដូចជាជំងឺថ្លើម ជំងឺសើស្បែក រលាកផ្លូវរំលាយអាហារ»។ វិទ្យុអាស៊ីសេរី មិនអាចទាក់ទង អភិបាលក្រុងប៉ោយប៉ែត លោក គាត ហ៊ុល ដើម្បីបកស្រាយរឿងនេះបានទេ នៅថ្ងៃទី១៦ ខែកក្កដា។ មន្ទីរឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ ខេត្តបន្ទាយមានជ័យ បានសរសេរនៅលើបណ្ដាញសង្គមហ្វេសប៊ុក នៅថ្ងៃទី១៦ ខែកក្កដាថា បញ្ហាទឹកមានក្លិនស្អុយ និងល្អក់នេះ កើតមានឡើងតិចតួចប៉ុណ្ណោះ។ ចំណែកមូលហេតុ ដែលធ្វើឱ្យទឹកកខ្វក់នោះ គឺដោយសារការជីកកាយកប់ប្រព័ន្ធលូបង្ហូរទឹក តាមដងផ្លូវធ្វើអោយបែកធ្លាយបំពង់បណ្ដាញទឹកស្អាតជាញឹកញាប់ ដែលនាំឱ្យជ្រាបភក់ ហូរចូលក្នុងបណ្ដាញចែកចាយ។ ផ្ទុយពីការលើកឡើងនេះ ពលរដ្ឋនៅក្រុងប៉ោយប៉ែត អះអាងថា បញ្ហាទឹកកខ្វក់នេះ បានកើតឡើងដដែលៗ សឹងរាល់ឆ្នាំ និងមានការដាច់ទឹកជាញឹកញាប់។ ពួកគាត់រិះគន់ថា បញ្ហានេះ គឺបណ្ដាលមកពីអាជ្ញាធរ និងក្រុមហ៊ុនទឹកស្អាត ធ្វើការខ្ជីខ្ជា ខ្វះបច្ចេកទេស និងខ្វះការទទួលខុសត្រូវ។ ជុំវិញរឿងនេះ ប្រធានសមាគមពង្រឹងសេដ្ឋកិច្ចក្រៅប្រព័ន្ធកម្ពុជា (CIREA) លោក ឌិន ពុទ្ធី លើកឡើងថា អាជ្ញាធរក្រុងប៉ោយប៉ែត គួរតែចុះត្រួតពិនិត្យមើលកន្លែងប្រព្រឹត្តកម្មទឹកដោយផ្ទាល់ និងកែលម្អប្រព័ន្ធទឹកស្អាតឡើងវិញ ដើម្បីធានាសុវត្ថិភាពដល់អ្នកប្រើប្រាស់ ព្រោះនៅក្នុងក្រុងប៉ោយប៉ែត មិនមានប្រភពទឹកនៅតាមទន្លេ ស្ទឹង បឹងបួ សម្រាប់ឱ្យពលរដ្ឋប្រើប្រាស់ឡើយ។លោក ឌិន ពុទ្ធី៖«អ្នកដែលទទួលខុសត្រូវមុនគេហ្នឹង គឺរដ្ឋាភិបាល ពាក់ព័ន្ធនឹងបញ្ហានេះ។ ទីពីរ គឺក្រុមហ៊ុនហ្នឹង ព្រោះដោយសារក្រុមហ៊ុនហ្នឹង ជាអ្នករកប្រាក់ចំណេញបានច្រើនណាស់ ពីប្រជាពលរដ្ឋ ពាក់ព័ន្ធនឹងទឹកស្អាត ឬក៏អគ្គិសនីហ្នឹង។ នៅប៉ោយប៉ែត មានតែក្រុមហ៊ុនអានកូ ហ្នឹងឯង»។ ក្រុមហ៊ុនអានកូ (ANCO GROUP) ផ្គត់ផ្គង់ទឹកស្អាតក្នុងក្រុងប៉ោយប៉ែត គឺជាកម្មសិទ្ធិរបស់ឧកញ៉ា កុក អាន ដែលជាអនុប្រធានសមាគមឧកញ៉ាកម្ពុជា។ ក្រុមហ៊ុននេះ បានទទួលសិទ្ធិពីរដ្ឋាភិបាល ក្នុងការផ្គត់ផ្គង់ទឹកស្អាត អគ្គិសនី និងរីសត នៅតាមក្រុងក្នុងខេត្តជាប់ព្រំដែនមួយចំនួន ដូចជា ក្រុងបាវិត ខេត្តស្វាយរៀង និងក្រុងប៉ោយប៉ែត ខេត្តបន្ទាយមានជ័យ។ តែយ៉ាងណាក្ដី ជាញឹកញាប់ ក្រុមហ៊ុនមួយនេះ តែងតែទទួលរងការរិះគន់ពីប្រជាពលរដ្ឋថា ផ្គត់ផ្គង់ទឹក និងអគ្គីសនីមិនបានល្អ ជាដើម។ ប្រជាពលរដ្ឋនៅក្រុងប៉ោយប៉ែត ស្នើឱ្យអាជ្ញាធរ និងក្រុមហ៊ុន ផ្គត់ផ្គង់ទឹកដល់ពួកគាត់ឱ្យមានស្ថិរភាព និងជូនដំណឹងដល់ប្រជាពលរដ្ឋ នៅពេលការផ្គត់ផ្គង់ ឬគុណភាពទឹកមានបញ្ហា ឱ្យសមនឹងតម្លៃ ដែលពួកគាត់បានចំណាយបង់ទៅឱ្យក្រុមហ៊ុន៕
|
2024-07-17T08:19:00+07:00
|
rfa.org
|
https://www.rfa.org/khmer/news/health/some-poipet-residents-get-itchy-and-diarrhea-after-using-contaminated-tap-water-of-anco-company-07162024211220.html
|
0e148b0f-bf33-498a-9987-9eb50eb992d4
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ១នាក់ (Video inside)
|
ក្រសួងសុខាភិបាល នៅថ្ងៃទី១៦ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៥នាក់, អ្នកជាសះស្បើយសរុបចំនួន ១៣៦,២៤៣នាក់, ស្លាប់សរុបចំនួន ៣,០៥៦នាក់៕
|
2024-07-16T18:53:00+07:00
|
freshnewsasia.com
|
https://m.freshnewsasia.com/index.php/en/localnews/348744-2024-07-16-04-53-15.html
|
6fad0cd3-21eb-47e9-aed6-1202591c32b5
|
រដ្ឋមន្ត្រីសុខាភិបាល ជួបសំណេះសំណាលើកទីពីរ ជាមួយគណៈវិជ្ជាជីវៈសុខាភិបាលទាំង៥ ដើម្បីពិនិត្យបច្ចុប្បន្នភាពការងារ ក្នុងការបម្រើសេវាត្រឹមត្រូវប្រកបដោយគុណភាព និងសុវត្ថិភាព ជូនអ្នកជំងឺ និងអតិថិជន
|
លោកសាស្ត្រាចារ្យ ឈាង រ៉ា រដ្ឋមន្ត្រីក្រសួងសុខាភិបាល នៅរសៀលថ្ងៃទី១៥ ខែកក្កដា ឆ្នាំ២០២៤នេះ បានជួបសំណេះសំណាលជាលើកទីពីរ ជាមួយគណៈវិជ្ជាជីវៈសុខាភិបាលទាំងប្រាំ រួមមានគណៈគ្រូពេទ្យ គណៈទន្តពេទ្យ គណៈឆ្មប គណៈគិលានុបដ្ឋាក និងគណៈឱសថការី។ ពិធីសំណេះសំណាលនេះត្រូវបានរៀបចំនៅទីស្តីការក្រសួងសុខាភិបាល និងតាមប្រព័ន្ធ ZOOM ដែលមានការចូលរួមពីថ្នាក់ដឹកនាំនិងទីប្រឹក្សាសុខាភិបាល ថ្នាក់ដឹកនាំនិងមន្រ្តី នៃគណៈវិជ្ជាជីវៈសុខាភិបាលទាំង ៥ សរុបចំនួន ៩០៧រូប។ ពិធីសំណេះសំណាលនេះ ត្រូវបានរៀបចំក្នុងគោលបំណង ១) ពិនិត្យឡើងវិញនូវចំណុចគន្លឹះទាំងឡាយដែលបានពិភាក្សានាជំនួបលើកទីមួយកន្លងមក និង ២) ពិនិត្យបច្ចុប្បន្នភាពការងារក្នុងការលើកកម្ពស់ការគ្រប់គ្រងអ្នកប្រកបវិជ្ជាជីវៈសុខាភិបាល ពិសេសការប្រតិបត្តិក្រមសីលធម៌វិជ្ជាជីវៈសុខាភិបាល។ លោកសាស្ត្រាចារ្យរដ្ឋមន្ត្រី បានស្វាគមន៍ និងលើកទឹកចិត្តឱ្យគណៈវិជ្ជាជីវៈសុខាភិបាលទាំងអស់ បន្តពង្រឹងកិច្ចសហការជាមួយគ្នា ផ្តោតលើការប្រតិបត្តិការងារ ឱ្យមានអនុលោមភាព និងសង្គតិភាពជាមួយច្បាប់ និងលិខិតបទដ្ឋានជាធរមាន ការចុះបង្ហាត់បង្ហាញបណ្តុះបណ្តាល និងនាំការប្រតិបត្តិក្រមសីលធម៌ ឈរលើភាពត្រឹមត្រូវ ទាំងផ្នែកបច្ចេកទេស និងជំនាញទន់ (soft skills)។ ជាពិសេសការបង្កើនកិច្ចការបណ្តុះបណ្តាល អប់រំផ្សព្វផ្សាយ ទប់ស្កាត់ជាអតិបរមានូវបាតុភាពវិជ្ជាជីវៈ ការគោរពសិទ្ធអតិថិជន និងការងាររដ្ឋបាលទូទៅជាគំរូ ដើម្បីធានាថាការបម្រើសេវាត្រឹមត្រូវប្រកបដោយគុណភាព និងសុវត្ថិភាពស្របតាមគរុកោសល្យនិងក្រមសីលធម៌ ដោយតម្កល់ផលប្រយោជន៍អ្នកជំងឺនិងអតិថិជន ជាអាទិភាព គឺជាអ្វីដែលគ្រប់ៗគ្នាក្នុងនាមគណៈវិជ្ជាជីវៈសុខាភិបាលទាំងប្រាំត្រូវបន្តខិតខំគ្រប់ពេលវេលា និងគ្រប់ទីកន្លែង។ លោកសាស្ត្រាចារ្យរដ្ឋមន្ត្រី ក៏បានបញ្ជាក់ជូនពីតួនាទីរួមរបស់គណៈវិជ្ជាជីវៈសុខាភិបាល និងភារកិច្ចស្នូលរបស់គណៈវិជ្ជាជីវៈនីមួយៗផងដែរ។ បន្ថែមលើនេះ លោកសាស្ត្រាចារ្យរដ្ឋមន្ត្រី បានលើកទឹកចិត្តឱ្យគណៈវិជ្ជាជីវៈសុខាភិបាលទាំងអស់ រៀបចំផែនការអនុវត្តឱ្យមានលក្ខណៈគ្រប់ជ្រុងជ្រោយ និងត្រូវធ្វើការតាមដាន ត្រួតពិនិត្យ និងវាយតម្លៃជាប្រចាំ ដើម្បីសម្រេចអាទិភាពការងាររបស់ខ្លួន។ ជាការឆ្លើយតបគណៈវិជ្ជាជីវៈសុខាភិបាលទាំង៥ បានសម្តែងនូវការពេញចិត្ត និងបញ្ជាក់ពីសារៈសំខាន់នៃពិធីសំណេះសំណាលនេះ ពិសេសមតិណែនាំល្អរបស់ លោកសាស្ត្រាចារ្យរដ្ឋមន្ត្រី ដែលជាប្រយោជន៍សម្រាប់កែលម្អ និងអភិវឌ្ឍបន្ថែមទៀតនូវការងាររបស់ខ្លួន។ លោកសាស្ត្រាចារ្យរដ្ឋមន្ត្រី បានសម្តែងនូវការកោតសសើរចំពោះការបំពេញការងាររបស់គណៈវិជ្ជាជីវៈសុខាភិបាលកន្លងមក និងការប្តេជ្ញាចិត្តក្នុងការបន្តបេសកកម្មដ៏ឧត្តុងឧត្តម្ភរបស់ខ្លួន។ លោកសាស្ត្រាចារ្យរដ្ឋមន្ត្រី ក៏បានបញ្ជាក់ពីការគាំទ្ររបស់ក្រសួង ដល់ការអនុវត្តការងាររបស់គណៈវិជ្ជាជីវៈសុខាភិបាលទាំងអស់ និងសង្ឃឹមថានឹងទទួលបានសមិទ្ធផលជាវិជ្ជមានល្អក្នុងការបម្រើសេវាជូនដល់ប្រជាជនកាន់តែប្រសើរ៕
|
2024-07-16T06:11:00+07:00
|
freshnewsasia.com
|
https://m.freshnewsasia.com/index.php/en/localnews/348705-2024-07-15-16-11-23.html
|
ffda255a-765c-4d03-b111-7b3eea090014
|
កម្មករថា ក្រោយមានបណ្ណ ប.ស.ស. សម្រាប់ខ្លួនឯង និងសមាជិក គ្រួសារលែងភ័យ ជំពាក់បំណុល ដោយសារជំងឺ
|
លោកថា បណ្ណបេឡាជាតិ សន្តិសុខសង្គម ហៅកាត់ថា ប.ស.ស. មានសារៈសំខាន់ខ្លាំងណាស់ សម្រាប់កម្មករនិយោជិត នៅពេលមានជំងឺ ឬពេលមានគ្រោះថ្នាក់ផ្សេងៗកើតឡើង ព្រោះវាបានជួយកាត់បន្ថយការ ចំណាយក្នុងជីវភាពរស់នៅ និងជួយលើកស្ទួយសេដ្ឋកិច្ចរស់នៅ របស់ពួកគាត់កាន់តែប្រសើរឡើង តាមរយៈការអនុវត្តរបបថែទាំសុខភាព ការព្យាបាលជំងឺដោយមិនអស់ប្រាក់ ការទទួលខុសត្រូវលើគ្រោះថ្នាក់ការងារ និងគ្រោះថ្នាក់ដល់បាត់បង់ជីវិតជាដើម ។ លោកបន្ថែមថា ជាពិសេសនៅ ពេលមានបណ្ណ ប.ស.ស. សម្រាប់ខ្លួនឯង និងអ្នកនៅក្នុងបន្ទុក កម្មករនិយោជិតលែងព្រួយបារម្ភរឿង ជំពាក់បំណុលគេ ដោយសារជំងឺទៀត ហើយ ព្រោះបន្ទុកចំណាយ ដែលពួកគាត់ធ្លាប់ តែមានការបារម្ភនៅពេលខ្លួនឈឺ ឬអ្នកនៅក្នុងបន្ទុកឈឺ ហើយគ្មានលុយបម្រុងទុកនោះ លែងជាបញ្ហាចោទ ។ លោកថ្លែងថា៖ “កន្លងមកគាត់មានការបារម្ភខ្លាំងណាស់ ក្នុងការនាំសមាជិកគ្រួសារគាត់ទៅព្យាបាលជំងឺ ដោយហេតុថាព្យាបាលជំងឺម្តងៗ មិនអស់លុយតិចទេ ដូចច្នេះគាត់ត្រូវតែស្វះស្វែង ពុះពារដើម្បីប្រមែប្រមូលថវិកា ដែលគាត់បានសន្សំទុកផង ឬក៏បងប្អូនខ្លះគាត់ត្រូវលក់របស់ទ្រព្យ ឬខ្ចីអ្នកនេះអ្នកនោះ ដោះស្រាយថ្លៃព្យាបាល ប៉ុន្តែ ពេលក្លាយជាសមជិកបសស គាត់ទទួលបានការព្យាបាលជំងឹ ដោយមិនបាច់បង់ថ្លៃ រហូតជាសះស្បើយ” ។ បើតាមលោកសំ សឿន ដើម្បីឱ្យអ្នកនៅក្នុងបន្ទុកទទួលបានអត្ថប្រយោជន៍ បងប្អូនកម្មករនិយោជិត អាចនាំសមាជិកគ្រួសារនៅក្នុងបន្ទុក ជាប្រពន្ធ ឬប្តី និងកូនៗ ទៅចុះឈ្មោះធ្វើបណ្ណ បសស ឱ្យបានគ្រប់ៗគ្នា៕
|
2024-07-15T23:20:00+07:00
|
dap-news.com
|
https://dap-news.com/national/2024/07/15/431262/
|
867bb3e6-980a-4e89-b7a5-c42a00456f1c
|
ហេតុអ្វីមនុស្សធាត់ ច្រើនមានក្លិនជូរឬខ្មួរ ចេញពីក្នុងខ្លួន?
|
ក្លិនខ្លួនជាផ្នែកមួយនៃធម្មជាតិរបស់មនុស្ស បង្កឡើងដោយក្រពេញ Apocrine ដែលភាគច្រើនត្រូវបានរកឃើញនៅក្លៀក និងក្រលៀន។ នៅពេលដែលមានប្រតិកម្មជាមួយបាក់តេរី ស្នាមប្រឡាក់នៅលើស្បែកនឹងបណ្តាលឲ្យមានក្លិនខ្លួន។ មនុស្សខ្លះអាចមានក្លិនខ្លាំងជាងអ្នកដទៃ ជាពិសេសមនុស្សធាត់ខ្លាំង។ ថ្ងៃនេះ កម្ពុជាថ្មី មកបកស្រាយពីមូលហេតុ។ ហេតុអ្វីបានជាមនុស្សធាត់មានក្លិនខ្លួនខ្លាំង? បញ្ហារាងកាយ នោះប្រហែលជាមិនទាក់ទងនឹងអនាម័យ ១០០ ភាគរយទេ។ មូលហេតុចម្បងនៃក្លិនខ្លួនខ្លាំងចំពោះមនុស្សធាត់៖ មនុស្សធាត់មានទំនោរមានផ្នត់ស្បែកច្រើនជាងមនុស្សស្គម។ ជាពិសេស ជុំវិញក្លៀក ក្រលៀន ក្រោមដើមទ្រូង ក្បាលពោះ ពោះខាងក្រោម និងកែងដៃ បណ្តាលឲ្យមានកន្លែងសើម។ នៅពេលប្រឈមនឹងកំដៅ ញើសកកកុញ វាតឹងដោយគ្មានកន្លែងសម្រាប់បញ្ចេញខ្យល់។ ញើសដែលទុកក្នុងរយៈពេលយូរក្លាយជាប្រភពអាហារដ៏ល្អសម្រាប់បាក់តេរី ដែលនឹងបំបែកញើស បញ្ចេញសារធាតុគីមីដែលមានក្លិន បណ្តាលឲ្យមានក្លិនខ្លួនច្រើនជាងមនុស្សស្គមដែលញើសហួតច្រើនជាង។ ក្រពេញញើសរបស់មនុស្សធាត់មានទំនោរសកម្មជាងអ្នកដែលស្គម។ នេះក៏ព្រោះតែរាងកាយត្រូវប្រើថាមពលបន្ថែមទៀតដើម្បីធ្វើឲ្យរាងកាយត្រជាក់ រួមទាំងថាមពលសម្រាប់សកម្មភាពផ្សេងៗ គិតពីការលើកវត្ថុទម្ងន់១០គីឡូក្រាម ឬវត្ថុទម្ងន់២០គីឡូក្រាម មួយណាត្រូវការកម្លាំងច្រើនជាង? នៅពេលដែលរាងកាយបង្កើតកំដៅពីការកើនឡើងថាមពលនៅក្នុងខ្លួន នេះបណ្តាលឲ្យញើសត្រូវបានផលិតច្រើនជាងធម្មតា។ ដើម្បីត្រជាក់ ពេលញើសលាយជាមួយបាក់តេរីលើស្បែក វានឹងធ្វើឲ្យក្លិនខ្លួនកាន់តែរឹងមាំ។ ស្បែករបស់មនុស្សធាត់ច្រើនតែមានជាតិអាស៊ីតជាងមនុស្សស្គម។ លក្ខខណ្ឌទាំងនេះគឺសមរម្យសម្រាប់ការលូតលាស់នៃបាក់តេរីមួយចំនួនដែលផលិតសារធាតុគីមីដែលមានក្លិនខ្លាំង ដូចជាអាស៊ីតខ្លាញ់ខ្សែសង្វាក់ខ្លី នេះធ្វើឲ្យក្លិនខ្លួនមានលក្ខណៈខ្លាំងជាងធម្មតា។ បរិភោគអាហារដែលមានជាតិខ្លាញ់ខ្ពស់ អាហារកែច្នៃច្រើនពេក អាចប៉ះពាល់ដល់ក្លិនខ្លួន។ នេះក៏ព្រោះតែអាហារទាំងនេះមានផ្ទុកសារធាតុផ្សំដែលនៅពេលដែលបែកញើស ធ្វើឲ្យញើសមានក្លិនកាន់តែខ្លាំង ដូចជាខ្ទឹមស ខ្ទឹមបារាំង គ្រឿងទេស ឬអាហារដែលមានក្លិនខ្លាំងផ្សេងទៀត ដូចជាអាហារឥណ្ឌាដែលសម្បូរទៅដោយគ្រឿងទេសជាដើម។ នៅពេលបរិភោគ យើងមានអារម្មណ៍ថាមានក្លិនគ្រឿងចេញពីក្នុងខ្លួនយើង។ ចំពោះអ្នកលើសទម្ងន់ និងមានជំងឺទឹកនោមផ្អែម រាងកាយប្រមូលផ្តុំ ketones ខ្ពស់ជាងកម្រិតធម្មតា។ Ketones ពីការប្រមូលផ្តុំនេះនៅក្នុងរាងកាយត្រូវបានផ្លាស់ប្តូរទៅជាក្លិនខ្លួន។ មន្ទីរពេទ្យ BNH បញ្ជាក់ថា ក្លិនជូរចំពោះមនុស្សធាត់ គឺជាក្លិនមេតាន ដែលបណ្តាលមកពីក្រពះពោះវៀនមានបាក់តេរី ដែលផលិតឧស្ម័នមេតាននេះច្រើនជាងមនុស្សធម្មតា។ នៅពេលអ្នកដកដង្ហើមអ្នកនឹងបញ្ចេញក្លិនជាមួយនឹងដង្ហើមរបស់អ្នក។ នៅពេលដែលលាយជាមួយនឹងក្លិនញើស និងបាក់តេរីនៅលើស្បែករបស់មនុស្សធាត់ វានឹងបណ្តាលឲ្យមានក្លិនស្អុយចេញមក។ ជាសំណាងល្អ ក្លិនជូរនេះមានឱកាសបាត់ទៅវិញ។ នៅពេលទម្ងន់ថយចុះ ដោយសារតែការស្រាវជ្រាវបានរកឃើញថា នៅពេលដែលមនុស្សនោះស្គម បរិមាណបាក់តេរី និងឧស្ម័នមេតានដែលអាចវាស់វែងបានក៏ថយចុះផងដែរ។ ក្លិនស្អុយត្រូវបានកាត់បន្ថយដូចគ្នា។ ប្រសិនបើអ្នកមានក្លិនខ្លួនខ្លាំងខុសពីធម្មតា រួមជាមួយនឹងរោគសញ្ញាផ្សេងទៀតដូចជា បែកញើសច្រើន ក្តៅខ្លួន ឬស្រកទម្ងន់ដែលមិនអាចពន្យល់បាន។ អ្នកគួរតែពិគ្រោះជាមួយវេជ្ជបណ្ឌិតភ្លាមៗ ដើម្បីកំណត់ពីមូលហេតុ និងទទួលការព្យាបាលសមស្រប។ ថ្វីដ្បិតតែក្លិនខ្លួនខ្លាំងជាបញ្ហាដែលបង្កក្តីបារម្ភក៏ដោយ ប៉ុន្តែវាអាចត្រូវបានដោះស្រាយដោយការថែរក្សាសុខភាពរបស់អ្នក និងផ្លាស់ប្តូរអាកប្បកិរិយាមួយចំនួន។ ប្រសិនបើអ្នកកំពុងប្រឈមមុខនឹងបញ្ហានេះ កុំស្ទាក់ស្ទើរក្នុងការស្វែងរកដំបូន្មានពីវេជ្ជបណ្ឌិត ឬអ្នកឯកទេស។ ដើម្បីឲ្យអ្នកអាចទទួលបានទំនុកចិត្ត និងរស់នៅដោយសប្បាយរីករាយ៕
|
2024-07-15T23:07:00+07:00
|
kampucheathmey.com
|
https://www.kampucheathmey.com/health/737856
|
e052d399-0c3f-4af7-99a9-12aa20fc9f77
|
កម្មករមួយចំនួនលើកឡើងថា ក្រោយមានបណ្ណប.ស.ស.សម្រាប់ខ្លួនឯង និងសមាជិក គ្រួសារលែងភ័យជំពាក់បំណុលគេដោយសារជំងឺ
|
កម្មករនិយោជិតនៅក្នុងវិស័យកាត់ដេរសម្លៀកបំពាក់លើកឡើងថា ក្រោយមានបណ្ណបេឡាជាតិសន្តិសុខសង្គម ប.ស.ស. សម្រាប់ខ្លួនឯង និងសមាជិកនៅក្នុងបន្ទុក ពួកគាត់លែងព្រួយបារម្ភរឿងជំពាក់លុយគេដោយសារមានជំងឺទៀតហើយ។ នេះបើតាមសម្តីលោកសំ សឿន ប្រធានសហភាពពលកម្មជាតិកម្ពុជា។ លោកថា បណ្ណបេឡាជាតិសន្តិសុខសង្គម ហៅកាត់ថា ប.ស.ស. មានសារៈសំខាន់ខ្លាំងណាស់សម្រាប់កម្មករនិយោជិតនៅពេលមានជំងឺ ឬពេលមានគ្រោះថ្នាក់ផ្សេងៗកើតឡើង ព្រោះវាបានជួយកាត់បន្ថយការចំណាយក្នុងជីវភាពរស់នៅ និងជួយលើកស្ទួយសេដ្ឋកិច្ចរស់នៅរបស់ពួកគាត់កាន់តែប្រសើរឡើង តាមរយៈការអនុវត្តរបបថែទាំសុខភាព ការព្យាបាលជំងឺដោយមិនអស់ប្រាក់ ការទទួលខុសត្រូវលើគ្រោះថ្នាក់ការងារ និងគ្រោះថ្នាក់ដល់បាត់បង់ជីវិតជាដើម។ លោកបន្ថែមថា ជាពិសេសនៅពេលមានបណ្ណ ប.ស.ស. សម្រាប់ខ្លួនឯង និងអ្នកនៅក្នុងបន្ទុក កម្មករនិយោជិតលែងព្រួយបារម្ភរឿងជំពាក់បំណុលគេដោយសារជំងឺទៀតហើយ ព្រោះបន្ទុកចំណាយ ដែលពួកគាត់ធ្លាប់តែមានការបារម្ភនៅពេលខ្លួនឈឺ ឬអ្នកនៅក្នុងបន្ទុកឈឺហើយគ្មានលុយបម្រុងទុកនោះ លែងជាបញ្ហាចោទ។ លោកថ្លែងថា៖ បើតាមលោកសំ សឿន ដើម្បីឱ្យអ្នកនៅក្នុងបន្ទុកទទួលបានអត្ថប្រយោជន៍ បងប្អូនកម្មករនិយោជិត អាចនាំសមាជិកគ្រួសារនៅក្នុងបន្ទុក ជាប្រពន្ធ ឬប្តី និងកូនៗ ទៅចុះឈ្មោះធ្វើបណ្ណ បសស ឱ្យបានគ្រប់ៗគ្នា៕
|
2024-07-15T22:33:00+07:00
|
freshnewsasia.com
|
https://m.freshnewsasia.com/index.php/en/localnews/348656-2024-07-15-08-33-05.html
|
4b7cc575-6f00-4903-a6fd-576d9f4d4c13
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយគ្មាន (Videos inside)
|
ក្រសួងសុខាភិបាល នៅថ្ងៃទី១៥ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ មិនមាននោះទេ។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៥ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៥នាក់, អ្នកជាសះស្បើយសរុបចំនួន ១៣៦,២៤២នាក់, ស្លាប់សរុបចំនួន ៣,០៥៦នាក់៕
|
2024-07-15T18:53:00+07:00
|
freshnewsasia.com
|
https://m.freshnewsasia.com/index.php/en/localnews/348612-2024-07-15-04-53-43.html
|
bd5adc74-0eed-4fe2-9e9a-8bfe0336f25f
|
អ្នកជំងឺ តៃវ៉ាន់ ម្នាក់ សន្លប់ភ្លាមៗ បន្ទាប់ពីមានទម្លាប់ញ៉ាំចេករាល់ថ្ងៃពេក
|
នៅថ្ងៃទី១៣ ខែកក្កដា ឆ្នាំ ២០២៤ គេហទំព័របរទេស បានរាយការណ៍ពីរឿងរ៉ាវរបស់ស្ត្រីតៃវ៉ាន់អាយុ ៦០ឆ្នាំម្នាក់ដែលញ៉ាំចេកជារៀងរាល់ថ្ងៃ ដោយសង្ឃឹមថានឹងបំបាត់ការទល់លាមក។ ប៉ុន្តែគាត់បែរជាបាត់បង់ស្មារតីភា្លមៗ និងត្រូវបញ្ជូនទៅមន្ទីរពេទ្យ។ បន្ទាប់ពីគ្រូពេទ្យបានពិនិតត្យរួចរាល់ទើបរកឃើញថា ចង្វាក់បេះដូងរបស់គាត់យឺតខុសប្រក្រតី និងមានប៉ូតាស្យូមក្នុងឈាមខ្ពស់ជាងតម្លៃស្តង់ដារ គេគិតថានេះអាចជាលទ្ធផលនៃការបន្តទទួលទានចេកច្រើនលើសលប់ពេក។ លោក Lin Xuanren អ្នកឯកទេសខាងក្រលៀនជនជាតិតៃវ៉ាន់ដ៏ល្បីល្បាញបានចេញមកប្រកាសព្រមានតាមបណ្តាញសង្គម ក្នុងករណីស្ត្រីវ័យ៦០ឆ្នាំម្នាក់មានជំងឺលើសឈាម និងជំងឺតម្រងនោមរ៉ាំរ៉ៃ។ ជាធម្មតាពួកគេមានកម្រិតប៉ូតាស្យូមក្នុងឈាមខ្ពស់ជាងមនុស្សធម្មតា។ ប៉ុន្តែដោយសារតែនាងឧស្សាហ៍ទល់លាមក ដូច្នេះញ៉ាំចេកជារៀងរាល់ថ្ងៃ។ វេជ្ជបណ្ឌិតព្រមានថា ផ្លែចេកមិនគួរបរិភោគក្នុងបរិមាណច្រើនពេកទេ ព្រោះចេកមានប៉ូតាស្យូមខ្ពស់។ អ្នកឈឺមានជំងឺតម្រងនោម ត្រូវញ៉ាំតែ១ផ្លែក្នុងមួយសប្តាហ៍។ ប៉ុន្តែអ្នកជំងឺនេះមិនបានស្តាប់ ហើយនៅតែញ៉ាំចេកជារៀងរាល់ថ្ងៃ រហូតដល់មានរឿងសោកសៅមួយបានកើតឡើង។ លើសពីនេះ បេះដូងរបស់គាត់លោតយឺតៗ ត្រឹមតែ ៤២ ចង្វាក់ក្នុងមួយនាទី។ ពេលឃើញលទ្ធផលតេស្តឈាម គាត់រឹតតែតក់ស្លុត ដោយសារតែប៉ូតាស្យូមនៅក្នុងខ្លួនរបស់គាត់បានកើនឡើងដល់ ៧.២ ដែលត្រូវបានគេចាត់ទុកថាខ្ពស់ជាងធម្មតា។ ដូច្នេះហើយគាត់ក៏ប្រញាប់ទៅសង្គ្រោះបឋម ដោយប្រើចរន្តអគ្គិសនីឆក់ដល់បេះដូង ។ ជាសំណាងល្អអ្នកជំងឺនេះបានជាសះស្បើយ។ វេជ្ជបណ្ឌិតពន្យល់ដូច្នេះ ការញ៉ាំចេកជារៀងរាល់ថ្ងៃបង្កើនប៉ូតាស្យូមក្នុងខ្លួនគាត់ ប្រសិនបើកម្រិតប៉ូតាស្យូមក្នុងឈាមលើសពី ៥.៥ mEq/L នោះវាត្រូវបានគេហៅថា hyperkalemia ហើយនាំឲ្យបេះដូងលោតមិនទៀងទាត់ ឬវាអាចធ្ងន់ធ្ងររហូតដល់គាំងបេះដូងភ្លាមៗ។ ផ្អែកតាមព័ត៌មានរបស់ក្រសួងសុខាភិបាលសាធារណៈតៃវ៉ាន់ចែងថា មនុស្សជាមធ្យមគួរតែទទួលបាន ២,០០០ – ៣,៥០០ មីលីក្រាមនៃប៉ូតាស្យូមក្នុងមួយថ្ងៃ។ នេះស្មើនឹងការទទួលទានចេកប្រមាណ ៥ផ្លែ ប៉ុន្តែសម្រាប់អ្នកជំងឺតម្រងនោម ការទទួលទានចេក ១ផ្លែក្នុងមួយថ្ងៃ អាចបណ្តាលឲ្យមានជាតិប៉ូតាស្យូមក្នុងឈាមខ្ពស់ពេក។ ដូច្នេះហើយ គ្រូពេទ្យបានរំលឹកដូច្នេះ សូម្បីតែចេកក៏ជាផ្លែឈើដ៏ឆ្ងាញ់ដែរ។ ប៉ុន្តែជីវិតគឺសំខាន់ដូចគ្នា កុំបរិភោគចេកច្រើនពេក។ ជាពិសេសអ្នកដែលមានជំងឺរ៉ាំរ៉ៃ អ្នកគួរតែពិគ្រោះជាមួយគ្រូពេទ្យរបស់អ្នកថាតើអ្នកអាចញ៉ាំចេកបានឬអត់។ ព្រោះបើអ្នកទទូច អ្នកនឹងបន្តញ៉ាំ អាចបណ្តាលឲ្យ hyperkalemia កើនឡើងហើយឈានដល់បាត់បង់ស្មារតីនិងគាំងបេះដូងភ្លាមៗ៕
|
2024-07-15T15:42:00+07:00
|
kampucheathmey.com
|
https://www.kampucheathmey.com/health/737570
|
1e27dbf1-328d-4c4f-9960-1b5e8fde509b
|
មន្ទីរសុខាភិបាល ចុះផ្សព្វផ្សាយពីវិធីសាស្ត្របង្ការ និងទប់ស្កាត់ជំងឺគ្រុនឈាម ដល់សិស្សានុសិស្ស ក្នុងស្រុកថ្ពង
|
ក្រុមការងារនៃមន្ទីរសុខាភិបាលខេត្តកំពង់ស្ពឺ បានបើកយុទ្ធនាការផ្សព្វផ្សាយនូវវិធីសាស្ត្របង្ការ និងទប់ស្កាត់ជំងឺគ្រុនឈាមដល់សិស្សានុសិស្ស ជាង២០០នាក់ និងលោកគ្រូ អ្នកគ្រូដែលមកពីវិទ្យាល័យអន្លង់ជ្រៃ និងសាលាបឋមសិក្សាប្រាំបីម៉ុម ស្ថិតក្នុងស្រុកថ្ពង ខេត្តកំពងស្ពឺ ដែលយុទ្ធនាការនេះធ្វើឡើងដោយសហការជាមួយ សាលាស្រុកថ្ពង ការិយាល័យស្រុកប្រតិបត្តិឧដុង្គ និងមណ្ឌលសុខភាពអន្លង់ជ្រៃ នារសៀលថ្ងៃទី១៣ ខែកក្កដា ឆ្នាំ២០២៤ ។ លោក ចែមភឺន សារីមវុទ្ធី អភិបាលស្រុកថ្ពង បានឲ្យដឹងថា ខែនេះជាខែដែលមានភ្លៀងធ្លាក់ ទឹកបានដក់នៅគ្រប់ទីកន្លែង ពិសេសនៅតាមរបស់របរបែកបាក់ដែលអាចដក់ទឹកបាន ហើយរបស់ទាំងនោះគឺជាបហរភពជម្រកដ៏សុខសាន្តនៃមូសខ្លាពងកូន ។ លោកអភិបាលស្រុកថ្ពង បន្តថា មូសខ្លាគឺជាប្រភពភ្នាក់ងារដ៏សំខាន់នៃជំងឺគ្រុនឈាម វាបានចម្លងជំងឺនេះទៅកាន់មនុស្សទូទៅមិនថាក្មេងឬមនុស្សចាស់ឡើយ នៅពេលដែលវាបានខាំ។ ដូច្នេះដើម្បីបង្ការ និងទប់ស្កាត់ពីជំងឺ គឺចាំបាច់បំផុតត្រូវតែបំផ្លាញនូវជម្រកដែលមូសខ្លាបានជ្រកកោន និងពងកូន។ វិធីសាស្ត្រគឺត្រូវកប់ចោលនូវរបស់របរនិងសំបកកង់គ្រប់ប្រភេទ កង់ឡាន ដែលអាចដក់ទឹកបាន ទឹកក្នុងពាងត្រូវតែដាក់ថ្នាំអាបែត ដើម្បីសម្លាប់ចៃទឹក សំអាតទីធ្លាផ្ទះសម្បែងនិងកាប់បំផ្លាញព្រៃដែលស្ថិតនៅជុំវិញបរិវេណផ្ទះ សាលារៀន ដែលជាប្រភពនិងជម្រករបស់មូស។ ហើយវិធីសាស្ត្រដ៏សក្តិសិទ្ធិមួយទៀតនោះគឺត្រូវតែគេងក្នុងមុងដែលបានជ្រលក់ថ្នាំការពារត្រឹមត្រូវ និងស្លៀកពាក់ខោអាវវែងៗសម្រាប់កូនក្មេងព្រមទាំងមិនឱ្យនៅទីងងឹតទៀតផង។ លោកវេជ្ជបណ្ឌិត ហុក គ្រី ប្រធានមន្ទីរសុខាភិបាលខេត្តកំពង់ស្ពឺ បានឲ្យដឹងផងដែរថា មន្ត្រីជំនាញនៃជំងឺគ្រុនឈាម តែងតែបើកយុទ្ធនាការអប់រំ និងផ្សព្វផ្សាយពីវិធានការថ្មីៗ នៃការទប់ស្កាត់ និងបង្ការការឆ្លងជំងឺគ្រុនឈាមទៅតាមបណ្តាក្រុង-ស្រុកទាំង៩នៃខេត្តកំពង់ស្ពឺ ដោយក្នុងនោះ ក៏បានណែនាំឲ្យបងប្អូនប្រជាពលរដ្ឋទាំងអស់ ប្រញ៉ាប់ទៅកាន់មន្ទីរពេទ្យឬមណ្ឌលសុខភាពដែលនៅជិតបំផុត នៅពេលដែលសង្ស័យថាមានផ្ទុកជំងឺគ្រុនឈាម។ លោកវេជ្ជបណ្ឌិត ហុក គ្រី បន្តថា ជំងឺគ្រុនឈាមគឺជាជំងឺដ៏កាចសាហាវមួយដែលកើតឡើងលើមនុស្សគ្រប់វ័យ វាពិតជាអាចសម្លាប់អ្នកគ្រប់គ្នាបានគ្រប់ពេល ប្រសិនជាបណ្តែតបណ្តោយនិងមើលរំលង ដូច្នេះគឺទាមទារឲ្យយើងប្រញ៉ាប់ទៅព្យាបាល ឲ្យបានទាន់ពេលវេលាពីក្រុមគ្រូពេទ្យជំនាញនៅតាមមណ្ឌលសុខភាពឬមន្ទីរពេទ្យបង្អែកដែលនៅជិតបំផុត។ សូមបញ្ជាក់ផងដែរថា យុទ្ធនាការផ្សព្វផ្សាយនោះដែរ ក៏មានគោលបំណងអប់រំបន្ថែមស្តីពីការបង្ការទប់ស្កាត់ជំងឺផ្សេងៗជាច្រើនទៀតផងដែរក្រៅពីជំងឺគ្រុនឈាម ក្នុងនោះមានដូចជា៖ជំងឺគ្រុនឈីក ជំងឺរាគ សុខភាពភ្នែក សុខភាពមាត់ធ្មេញនិង ជំងឺរាតត្បាតផ្សេងៗ៕
|
2024-07-14T23:28:00+07:00
|
freshnewsasia.com
|
https://m.freshnewsasia.com/index.php/en/localnews/348559-2024-07-14-09-28-48.html
|
c2cc6633-dcc5-47ae-aa80-c039fb0582f7
|
គណៈឱសថការីកម្ពុជា យកចិត្តទុកដាក់លើការប្រកបវិជ្ជាជីវៈឱសថសាស្ដ្រ និងអមវេជ្ជសាស្ដ្ររបស់ឱសថការី ជៀសវាងកំហុសឆ្គងក្នុងការផ្ដល់ឱសថដល់អ្នកជំងឺ
|
នៅថ្ងៃទី១៣-១៤ ខែកក្កដា ឆ្នាំ២០២៤នេះ សមាគមគាំទ្រសុខាភិបាលកម្ពុជា សហការគាំទ្រដោយគណៈឱសថការីកម្ពុជា និងមន្ទីរសុខាភិបាលនៃរដ្ឋបាលរាជធានីភ្នំពេញ បានរៀបចំវគ្គបណ្ដុះបណ្ដាល ស្ដីពី «ការអភិវឌ្ឍវិជ្ជាជីវៈបន្តសម្រាប់អ្នកប្រកបវិជ្ជាជីវៈឱសថសាស្ត្រ និងអមវេជ្ជសាស្ត្រ»។ ពិធីនេះប្រព្រឹត្តទៅស្ថិតក្រោមអធិបតីភាព លោកឱសថការី បាន បុត្តា ប្រធានគណៈឱសថការីកម្ពុជា និងជាអនុរដ្ឋលេខាធិការក្រសួងសុខាភិបាល ដោយមានការចូលរួមពី លោក លោកស្រី ជាសមាជិក សមាជិកា គណៈឱសថការីកម្ពុជា ប្រមាណចំនួន២០០រូប។ វគ្គបណ្ដុះបណ្ដាល ស្ដីពី «ការអភិវឌ្ឍវិជ្ជាជីវៈបន្តសម្រាប់អ្នកប្រកបវិជ្ជាជីវៈឱសថសាស្ត្រ និងអមវេជ្ជសាស្ត្រ» មានគោលបំណងផ្ដល់ចំណេះដឹងថ្មីៗ ដល់ឱសថការី និងទទួលបានចំនួនម៉ោង នៃការរៀនសកម្ម សម្រាប់សកម្មភាពការអភិវឌ្ឍវិជ្ជាជីវៈបន្ត ដែលបានទទួលស្គាល់ និងផ្ដល់ជាពិន្ទុ នៃការអភិវឌ្ឍវិជ្ជាជីវៈបន្តសម្រាប់អ្នកប្រកបវិជ្ជាជីវៈ ដោយគណៈឱសថការីកម្ពុជា ដូច្នេះអ្នកប្រកបវិជ្ជាជីវៈឱសថសាស្ត្រ និងអមវេជ្ជសាស្ត្រ អាចទទួលបានការអភិវឌ្ឍវិជ្ជាជីវៈបន្ត សរុបចំនួន១២ពិន្ទុ សម្រាប់ម៉ោងសកម្មចំនួន១២ម៉ោង។ វគ្គបណ្ដុះបណ្ដាលនេះ នឹងផ្តល់នូវការចែករំលែកចំណេះដឹងថ្មីៗ ក៏ដូចជាបទពិសោធន៍សម្រាប់អ្នកចូលរួមទាំងអស់ ពី វាគ្មិនដែលមានបទពិសោធន៍ធ្វើការនៅក្រសួងសុខាភិបាល។ ប្រធានបទសំខាន់ៗ ដែលត្រូវលើកមកបង្ហាញ មានគោលបំណង និងគោលដៅដូចខាងក្រោម៖ *ទី១៖ គោលការណ៍អនុវត្តន៍ល្អក្នុងឱសថស្ថាន និងគោលការណ៍ណែនាំ ស្ដីពីការប្រមូលផលិតផលឱសថខូចគុណភាពពីទីផ្សារ៖ យល់ និងដឹងពីរបៀបទុកដាក់ឱសថ, អាចជៀសផុតពីកំហុសឆ្គងក្នុងការផ្ដល់ឱសថដល់អ្នកជំងឺ, មានការប្រុងប្រយ័ត្នរាល់ពេលបកស្រាយវេជ្ជបញ្ជ, យល់ និងដឹងពីតួនាទី និងភារកិច្ចដែលត្រូវធ្វើ, យល់ និងដឹងពីភារកិច្ចរបស់ខ្លួនក្នុងការផ្តល់ឱសថដល់អ្នកជំងឺ, យល់ និងដឹងនូវអ្វីដែលគួរ ឬមិនគួរធ្វើ, បកស្រាយវេជ្ជបញ្ជាឲ្យបានច្បាស់លាស់ជូនអ្នកជំងឺ, ផ្តល់ឱសថឲ្យចំគោលដៅដល់អ្នកជំងឺ, យល់ និងដឹងពីភារកិច្ចរបស់ខ្លួនក្នុងការផ្ដល់ឱសថដល់អ្នកជំងឺ, យល់ និងដឹងនូវអ្វីដែលគួរ ឬមិនគួរធ្វើ, បកស្រាយវេជ្ជបញ្ជាឲ្យបានច្បាស់លាស់ជូនអ្នកជំងឺ, ផ្តល់ឱសថឲ្យចំគោលដៅដល់អ្នកជំងឺ, យល់ និងស្គាល់នូវអ្វីដែលជាឱសថក្លែងក្លាយ, យល់ និងដឹងនូវកត្តាដែលនាំឲ្យមានឱសថក្លែងក្លាយ និងអន់គុណភាព, យល់ និងចេះនូវវិធីត្រួតពិនិត្យ តាមដានរកឱសថក្លែងក្លាយ និងអន់គុណភាព។ *ទី២៖ ការស្នើសុំលិខិតអនុញ្ញាតនាំចូល នាំចេញផលិតផលសុខាភិបាល តាមប្រព័ន្ធបញ្ជរតែមួយជាតិ៖ យល់ដឹងពីលិខិតបទដ្ឋានគតិយុត្តពាក់ព័ន្ធ, ចេះបង្កើតគណនី Company Registration, យល់ដឹងពីការបំពេញឯកសារស្នើសុំ Applying for Import & export Permit និងចេះការទូទាត់សេវា Payment Procedure។ វាគ្មិនកិត្តិយសចំនួន៣រូប ដែលធ្វើបទបង្ហាញក្នុងវគ្គបណ្ដុះបណ្ដាលនេះ រួមមាន៖ លោកឱសថបណ្ឌិត គង់ ជន្នី, លោកឱសថការី ទូច ផល្លា និងលោកឱសថការី អោក សាន់តាណា។ សូមជម្រាបថា វគ្គបណ្ដុះបណ្ដាល ស្ដីពី «ការអភិវឌ្ឍវិជ្ជាជីវៈបន្តសម្រាប់អ្នកប្រកបវិជ្ជាជីវៈឱសថសាស្ត្រ និងអមវេជ្ជសាស្ត្រ» គឺជាវគ្គបណ្ដុះបណ្ដាលមួយដែលអាចជួយបំភ្លឺផ្លូវ និងជាការផ្តល់នូវចំណេះដឹងថ្មីៗ និងបទពិសោធន៍បន្ថែមទៀតដល់អ្នកចូលរួម ក្នុងនោះ វិស័យឱសថសាស្ត្រ ដែលជាដំណោះស្រាយមួយយ៉ាងសំខាន់សម្រាប់ផ្ដល់សេវាឱសថសាស្ត្រ ដល់អ្នកជំងឺឲ្យកាន់តែមានប្រសិទ្ធភាពខ្ពស់ និងប្រសើរជាងមុន។ ជាមួយគ្នានេះ ឱសថការីកម្ពុជាគ្រប់រូបក៏ត្រូវសិក្សាស្វែងយល់ និងរៀនសូត្របន្ថែមជាប្រចាំ ដើម្បីដើរឲ្យទាន់នៃការវិវឌ្ឍរបស់ពិភពលោកផងដែរ៕
|
2024-07-14T23:20:00+07:00
|
freshnewsasia.com
|
https://m.freshnewsasia.com/index.php/en/localnews/348557-2024-07-14-09-20-29.html
|
425b8703-e77d-4a1d-a5b4-9e15a1cdb7b9
|
ក្រុមគ្រូពេទ្យវេជ្ជសាស្ត្របុរាណចិនជួយកម្ពុជាក្រុមទី៣ បានរៀបចំដោយជោគជ័យនូវ សកម្មភាពពិនិត្យជំងឺឥតគិតថ្លៃ ក្នុងសហគមន៍ជាលើកដំបូង
|
នៅថ្ងៃទី ១០ ខែកក្កដា បន្ទាប់ពីការត្រៀមរៀបចំពីគ្រប់ភាគី ក្រុមគ្រូពេទ្យវេជ្ជសាស្ត្របុរាណចិនជួយកម្ពុជាក្រុមទី៣ បានរៀបចំសកម្មភាពពិនិត្យជំងឺឥតគិតថ្លៃក្នុងសហគមន៍ជាលើកដំបូង នៅក្នុងតំបន់សហគមន៍ one park ក្នុងរាជធានីភ្នំពេញ នៃប្រទេសកម្ពុជា។ អ្នកគ្រប់គ្រងសហគមន៍ one park បានរៀបចំជាពិសេសនូវបន្ទប់ពិនិត្យជំងឺឥតគិតថ្លៃ ដើម្បីផ្តល់ភាពងាយស្រួលសម្រាប់ សកម្មភាពពិនិត្យជំងឺរបស់ក្រុមគ្រូពេទ្យ និង ផ្សព្វផ្សាយសកម្មភាពដល់ប្រជាពលរដ្ឋសហគមន៍ តាមរយៈប្រព័ន្ធផ្សព្វផ្សាយសហគមន៍។ អ្នករស់នៅសហគមន៍មកពីប្រទេសចិន ហុងកុង កម្ពុជា ជាដើមបានចូលរួមយ៉ាងសកម្ម នៅក្នុងសកម្មភាពពិនិត្យជំងឺឥតគិតថ្លៃនេះ។ ក្រៅពីផ្តល់ការអប់រំសុខភាពដល់ប្រជាពលរដ្ឋក្នុងសហគមន៍ និងការអានរបាយការណ៍ពិនិត្យ សមាជិកនៃក្រុមគ្រូពេទ្យ ក៏បានផ្តល់សេវាពិនិត្យ និងព្យាបាលតាមបែបវេជ្ជសាស្ត្របុរាណចិនផងដែរ ដូចជា វិធីសាស្ត្រវិនិច្ឆ័យរោគទាំងបួន នៃវេជ្ជសាស្ត្របុរាណចិន ការចាក់ម្ជុលវិទ្យាសាស្ត្រ ការចាក់គ្រាប់សណ្តែកក្នុងត្រចៀក និងការម៉ាស្សាឆ្អឹង និងផ្ដល់”វេជ្ជសាស្ត្រស៊ីឈួងឱសថស៊ីឈួន” និង សេវាកម្មវេជ្ជសាស្ត្របុរាណចិនដល់ផ្ទះដល់ប្រជាជនកម្ពុជា ស្ថាប័នដែលផ្តល់មូលនិធិដោយចិន និងប្រជាជនសមាគមជនជាតិចិន នៅក្រៅប្រទេសដែលមានការលំបាកក្នុងការស្វែងរកការព្យាបាល។ តាមសេចក្ដីរាយការណ៍បានឱ្យដឹងថា សកម្មភាពពិនិត្យ ជំងឺឥតគិតថ្លៃក្នុងសហគមន៍ របស់ក្រុមគ្រូពេទ្យវេជ្ជសាស្ត្របុរាណចិនជួយកម្ពុជា នឹងរៀបចំធ្វើនៅទីក្រុងភ្នំពេញ ប្រទេសកម្ពុជា ជាប្រចាំ ក្នុងរយៈពេលវែង ដើម្បីផ្តល់ផលប្រយោជន៍ដល់ប្រជាពលរដ្ឋ៕
|
2024-07-14T21:28:00+07:00
|
freshnewsasia.com
|
https://m.freshnewsasia.com/index.php/en/localnews/348543-2024-07-14-07-28-38.html
|
af93c135-f948-4d26-a989-bfaea7eda3e0
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Videos inside)
|
ក្រសួងសុខាភិបាល នៅថ្ងៃទី១៤ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៤ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៥នាក់, អ្នកជាសះស្បើយសរុបចំនួន ១៣៦,២៤២នាក់, ស្លាប់សរុបចំនួន ៣,០៥៦នាក់៕
|
2024-07-14T20:10:00+07:00
|
freshnewsasia.com
|
https://m.freshnewsasia.com/index.php/en/localnews/348539-2024-07-14-06-10-37.html
|
2af6fc99-55ef-4464-a5f7-d7070a6f85ef
|
សម្តេចតេជោហ៊ុន សែន ផ្លល់ប័ណ្ណមូលនិធិសមធម៌សុខាភិបាល ជូនដល់បងប្អូនអ្នកធាក់ស៊ីក្លូជិត ៣០០ នាក់ សម្រាប់ទៅពិនិត្យ និងព្យាបាលជំងឺដោយមិនអស់ប្រាក់ នៅតាមមន្ទីរពេទ្យ
|
ភ្នំពេញ ៖ ដោយមានការយកចិត្តទុកដាក់ពីសម្តេចអគ្គមហាសេនាបតីតេជោហ៊ុន សែន ប្រធានកិត្តិយសមូលនិធិត្រីចក្រយានកម្ពុជា(ស៊ីក្លូ) និងជាប្រធានព្រឹទ្ធសភានៃព្រះរាជាណាចក្រកម្ពុជា នាព្រឹកថ្ងៃទី១៤ កក្កដា២០២៤នេះ ឯកឧត្ដមឃួង ស្រេង អភិបាលនៃគណៈអភិបាលរាជធានីភ្នំពេញ និងជាប្រធានក្រុមប្រឹក្សាភិបាលមូលនិធិត្រីចក្រយានកម្ពុជា បានចាត់អោយលោកម៉េត មាសភក្តី អ្នកនាំពាក្យរដ្ឋបាលរាជធានីភ្នំពេញនិងជាប្រធានលេខាធិការដ្ឋានមូលនិធិត្រីចក្រយានកម្ពុជា ផ្លល់ប័ណ្ណមូលនិធិសមធម៌សុខាភិបាលនិងអាវជាសមាជិកមូលនិធិស៊ីក្លូចំនួន២កម្លេ ជូនដល់បងប្អូនអ្នកធាក់ស៊ីក្លូដែលជាសមាជិកមូលនិធិស៊ីក្លូ ក្នុងរាជធានីភ្នំពេញចំនួន២៩៥នាក់ នៅសាលារាជធានីភ្នំពេញ។ លោកម៉េត មាសភក្តី បានមានប្រសាសន៍ឲ្យដឹងថា៖ សម្តេចអគ្គមហាសេនាបតីតេជោហ៊ុន សែន តែងក្រើនរំលឹកឲ្យឯកឧត្ដមឃួង ស្រេង យកចិត្តទុកដាក់និងមើលថែ ពីសុខទុក្ខបងប្អូន សមាជិកអ្នកធាក់ស៊ីក្លូក្នុងរាជធានីភ្នំពេញ ជាក់ស្តែងនៅពេលនេះ ពួកគាត់ទាំង២៩៥នាក់ បន្តទទួលបានប័ណ្ណមូលនិធិសមធម៌សុខាភិបាលនិងអាវជាសមាជិកមូលនិធិស៊ីក្លូ ក្នុងម្នាក់ៗចំនួន២កម្លេ។ លោកម៉េត មាសភក្តី បានបន្ត ក្រៅពីនេះ បងប្អូនអ្នកធាក់ស៊ីក្លូទាំង២៩៥នាក់ តែងទទួលបានប្រាក់ខែជារៀងរាល់ខែចំនួន២១ម៉ឺនរៀលផងដែរ ដោយក្នុង១ខែពួកគាត់អាចបើកបាន៣ដងក្នុង១ដង៧ម៉ឺនរៀល ជាមួយនឹងផ្តល់ជូនប័ណ្ណមូលនិធិសមធម៌សុខាភិបាលនេះ ដើម្បីឲ្យបងប្អូន អាចទៅពិនិត្យក៏ដូចជាព្យាបាលជំងឺដោយមិនអស់ប្រាក់នៅតាមមន្ទីរពេទ្យនានា។ បន្ថែមពីនេះទៀត ក្នុងអំឡុងពេលដែលប្រទេសកម្ពុជា ក៏ដូចជារាជធានីភ្នំពេញ កំពុងប្រឈមមុខនឹងការរាតត្បាតជម្ងឺកូវីដ-១៩ សម្តេចមិនត្រឹមតែផ្តល់វ៉ាក់សាំងជូនពួកគាត់ដូចប្រជាពលរដ្ឋទូទៅប៉ុណ្ណោះទេ គឺសម្តេចនូវបានផ្តល់អំណោយជាគ្រឿងឧបភោគ បរិភោគ ម៉ាស អាកុល ជែល ជូនពួកគាត់ថែមទៀត។ លោកម៉េត មាសភក្តី ក្នុងឱកាសនោះដែរ ក៏បានជូនពរឲ្យបងប្អូនអ្នកធាក់ស៊ីក្លូទាំងអស់មានសុខភាពល្អ ជៀសវាងនឹងជម្ងឺផ្សេងៗ តែបើមានជម្ងឺបងប្អូនក៏អស់ក្តីកង្វល់ទៀតដែរ ព្រោះតែបងប្អូន មានប័ណ្ណមូលនិធិសមធម៌សុខាភិបាល ដែលអាចទៅពិនិត្យក៏ដូចជាព្យាបាលជំងឺដោយមិនអស់ប្រាក់នៅតាមមន្ទីរពេទ្យនានា។ លោកពូ ម៉ៅ ឆន អាយុ៥៧ឆ្នាំ មានស្រុកកំណើតនៅស្រុកកំពង់ត្របែក ខេត្តព្រៃវែងនិងលោកអ៊ុំ រស់ អ៊ាង ភេទ ប្រុស អាយុ៦៦ឆ្នាំ បានមានប្រសាសន៍ស្រដៀងគ្នាថា៖ លោកពូនិងលោកអ៊ុំ ពិតជាអរគុណយ៉ាងជ្រាលជ្រៅបំផុតចំពោះសម្តេចអគ្គមហាសេនាបតីតេជោហ៊ុន សែន ដែលកន្លងមកតែងតែជួយឧបត្ថមដល់ពួក ដោយមានទាំងប្រាក់ប្រចាំខែ ចែកជូនជាគ្រឿងឧបភោគ បរិភោគនិងថវិកានៅរាល់បុណ្យជាតិធំៗ ដូចជាចូលឆ្នាំនិងភ្ជុំបិណ្ឌជាដើម។ បន្ថែមពីនេះនៅបានផ្តល់ប័ណ្ណមូលនិធិសមធម៌សុខាភិបាល ដែលអាចឲ្យពួកគាត់ទៅពិនិត្យក៏ដូចជាព្យាបាលជំងឺដោយមិនអស់ប្រាក់នៅតាមមន្ទីរពេទ្យនានាថែមទៀត។ គួរបញ្ជាក់ផងដែរថា មូលនិធិនេះត្រូវបានបង្កើតឡើងតាំងពីថ្ងៃទី១៨មករាឆ្នាំ២០១៨ គឺមានរយៈពេល៦ឆ្នាំហើយ ក្រោមការផ្តួចផ្តើមដ៏ខ្ពង់ខ្ពស់របស់សម្តេចអគ្គមហាសេនាបតីតេជោហ៊ុនសែន សំដៅអភិរក្សស៊ីក្លូ ដែលមានដើមកំណើតតាំងពីសម័យអណានិគមនិយមបារាំងមកម្លេះ៕ រក្សាសិទ្ធដោយ ៖ សុទ្ធលី
|
2024-07-14T12:03:07+07:00
|
cen.com.kh
|
https://cen.com.kh/archives/766871.html
|
4cb322fe-39db-450c-899b-0bce3a1fc8a7
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ ១នាក់ (Videos inside)
|
ក្រសួងសុខាភិបាល នៅថ្ងៃទី១៣ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៣ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៤នាក់, អ្នកជាសះស្បើយសរុបចំនួន ១៣៦,២៤១នាក់, ស្លាប់សរុបចំនួន ៣,០៥៦នាក់៕
|
2024-07-13T18:42:00+07:00
|
freshnewsasia.com
|
https://m.freshnewsasia.com/index.php/en/localnews/348445-2024-07-13-04-42-01.html
|
5e98fcdc-13a6-4d99-8ae9-33d0877f2286
|
នាយឧត្តមសេនីយ៍ ស ថេត ចាត់តំណាងនាំយកថវិកា១២លាន៥សែនរៀល ជូនគ្រួសារមន្រ្តីនគរបាល ដែលកំពុងព្យាបាលជំងឺនៅមន្ទីរពេទ្យរុស្ស៉ី
|
ដោយមើលឃើញពីទុក្ខលំបាក និងជីវភាពខ្វះខាតរបស់មន្រ្តីនគរបាលជាតិ និងដោយមានការឯកភាពពីលោកឧត្តមសេនីយ៍ឯក ប៊ុនប៉ា ម៉ារីលុច និងលោកឧត្តមសេនីយ៍ឯក ព្រុំ សន្ធរ អគ្គស្នងការរងទទួលការងារដឹកនាំមន្ទីរប្រឆាំងគ្រឿងញៀន លោកឧត្តមសេនីយ៍ឯក ឃឹង សារ៉ាត់ នាយកមន្ទីរប្រឆាំងគ្រឿងញៀន បានចាត់លោកវរសេនីយ៍ឯក សាន់ ដេត នាយការិយាល័យបច្ចេកទេសនៃមន្ទីរប្រឆាំងគ្រឿងញៀន នាំយកថវិកាចំនួន១២,៥០០,០០០រៀល ដែលជាអំណោយរបស់នាយឧត្តមសេនីយ៍ ស ថេត អគ្គស្នងការនគរបាលជាតិ ជូនគ្រួសារលោកអនុសេនីយ៍ទោ ឡុង គំនិត អត្តលេខ៨៤៩៣៤ ឋានៈនាយរងផ្នែក នៃការិយាល័យបច្ចេកទេស ដែលកំពុងកំរាកព្យាបាលជុំងឺមហារីក (ចាក់គីមី) នៅមន្ទីរពេទ្យមិត្តភាពកម្ពុជា-សូវៀត។ លោកអនុសេនីយ៍ទោ ឡុង គំនិត នាយរងផ្នែកនៃការិយាល័យបច្ចេកទេស និងក្រុមគ្រួសារ បានថ្លែងអំណរគុណយ៉ាងជ្រាលជ្រៅបំផុតជូនចំពោះនាយឧត្តមសេនីយ៍ ស ថេត អគ្គស្នងការនគរបាលជាតិ ឧត្តមសេនីយ៍ឯក ប៊ុនប៉ា ម៉ារីលុច និងលោកឧត្តមសេនីយ៍ឯក ព្រុំ សន្ធរ អគ្គស្នងការរងទទួលការងារដឹកនាំមន្ទីរប្រឆាំងគ្រឿងញៀន និងលោកឧត្តមសេនីយ៍ឯក ឃឹង សារ៉ាត់ នាយកមន្ទីរប្រឆាំងគ្រឿងញៀន ដែលតែងតែយកចិត្តទុកដាក់ចំពោះមន្ត្រីក្រោមឱវាទ ដែលកំពុងមានជំងឺសំរាកព្យាបាលនៅមន្ទីរពេទ្យឬនៅគេហដ្ឋាន។ ដោយអនុវត្តតាមអនុសាសន៍របស់នាយឧត្តមសេនីយ៍ ស ថេត អគ្គស្នងការនគរបាលជាតិ ដែលបានណែនាំដល់គ្រប់អង្គភាពចំណុះនីមួយៗបង្កើនការយកចិត្តទុកដាក់ចំពោះមន្ត្រីនោះ ជាក់ស្ដែងលោកឧត្តមសេនីយ៍ឯក ឃឹង សារ៉ាត់ នាយកមន្ទីរប្រឆាំងគ្រឿងញៀន ក៏តែងតែយកចិត្តទុកដាក់ចំពោះសុខទុក្ខ សុខភាព និងតែងនាំយកថវិកាឧបត្ថម្ភដល់មន្ត្រីក្រោមឱវាទជារឿយៗ៕
|
2024-07-13T02:13:00+07:00
|
freshnewsasia.com
|
https://m.freshnewsasia.com/index.php/en/localnews/348406-2024-07-12-12-13-59.html
|
5d0bbd4e-ad55-41ff-9aed-941e5434b668
|
អង្គការ WHO រាយការណ៍ថា ជំងឺកូវីដកំពុងបន្តសម្លាប់មនុស្សប្រមាណ១,៧០០នាក់ ក្នុងមួយសប្តាហ៍
|
កាលពីថ្ងៃព្រហស្បតិ៍សប្តាហ៍នេះ អង្គការសុខភាពពិភពលោក WHO បានឱ្យដឹងថា ជំងឺ COVID-19 នៅតែកំពុងបន្តសម្លាប់មនុស្សប្រហែល ១,៧០០នាក់ ក្នុងមួយសប្តាហ៍នៅជុំវិញពិភពលោក ហើយបានទទូចឱ្យក្រុមអ្នករងហានិភ័យខ្ពស់ រក្សាការចាក់វ៉ាក់សាំងប្រឆាំងនឹងជំងឺនេះ។ នេះបើតាមការចេញផ្សាយដោយ ទីភ្នាក់ងារព័ត៌មាន AFP នាថ្ងៃសុក្រ ទី១២ ខែកក្កដា ឆ្នាំ២០២៤។ អគ្គនាយកអង្គការ WHO លោក Tedros Adhanom Ghebreyesus បានលើកឡើងក្នុងសន្និសីទសារព័ត៌មានថា ទោះបីនៅមានអ្នកបន្តបាត់បង់ជីវិតក៏ដោយ ទិន្នន័យបានបង្ហាញថា ការចាក់វ៉ាក់សាំងបានថយចុះគួរឱ្យកត់សម្គាល់ ក្នុងចំណោមបុគ្គលិកសុខាភិបាល និងអ្នកដែលមានវ័យលើស៦០ឆ្នាំ ខណៈក្រុមបុគ្គលទាំង២នេះ ស្ថិតក្នុងចំណោមក្រុមងាយរងហានិភ័យបំផុត។ WHO ណែនាំឱ្យអ្នកស្ថិតក្នុងក្រុមប្រឈមហានិភ័យខ្ពស់បំផុត បន្តទទួលការចាក់វ៉ាក់សាំងកូវីដ ក្នុងរយៈពេលមិនគួរលើសពី១២ខែ បន្ទាប់ពីចាក់ដូសចុងក្រោយ។ គួរបញ្ជាក់ថា ករណីស្លាប់ដោយសារជំងឺកូវីដសរុបជាង៧លាននាក់ ត្រូវបានរាយការណ៍មកកាន់ WHO ប៉ុន្តែតួលេខពិតប្រាកដជាក់ស្តែង ត្រូវគេជឿជាក់ថា ខ្ពស់ជាងនេះឆ្ងាយណាស់។ លោក Tedros បានប្រកាសបិទបញ្ចប់ COVID-19 ជាភាពអាសន្នសុខភាពសាធារណៈអន្តរជាតិ កាលពីខែឧសភា ឆ្នាំ២០២៣ ពោលគឺជាង៣ឆ្នាំ ចាប់ពីពេលដែលជំងឺនេះ ត្រូវបានប្រទះឃើញជាលើកដំបូង ក្នុងទីក្រុង Wuhan នៃប្រទេសចិន កាលពីចុងឆ្នាំ២០១៩៕
|
2024-07-12T20:42:00+07:00
|
freshnewsasia.com
|
https://m.freshnewsasia.com/index.php/en/internationalnews/348340-2024-07-12-06-42-46.html
|
12544acb-1ae8-4e2c-add6-58fec19c20ed
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Videos inside)
|
ក្រសួងសុខាភិបាល នៅថ្ងៃទី១២ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១២ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៤នាក់, អ្នកជាសះស្បើយសរុបចំនួន ១៣៦,២៤០នាក់, ស្លាប់សរុបចំនួន ៣,០៥៦នាក់៕
|
2024-07-12T18:44:00+07:00
|
freshnewsasia.com
|
https://m.freshnewsasia.com/index.php/en/localnews/348319-2024-07-12-04-44-55.html
|
969cc687-7c2c-4e2e-a921-e9ce33ab1d9f
|
អ្នកជំនាញអំពាវនាវឱ្យបន្តប្រុងប្រយ័ត្ន ទោះបីអត្រាអ្នកឆ្លងមេរោគអេដស៍ថយចុះ
|
ទិន្នន័យអ្នកឆ្លងថ្មីនៃមេរោគអេដស៍នៅកម្ពុជាមានការថយចុះចំនួន ១០០ ករណីជារៀងរាល់ឆ្នាំ ក្នុងរយៈពេលបីឆ្នាំចុងក្រោយ ប៉ុន្តែអ្នកជំនាញបន្តជំរុញឱ្យអ្នកពាក់ព័ន្ធបង្កើនការប្រុងប្រយ័ត្ន និងទប់ស្កាត់។ របស់អាជ្ញាធរជាតិប្រយុទ្ធនឹងជំងឺអេដស៍ និងយូអិនអេដស៍ (UNAIDS) នៅថ្ងៃទី ៨ ខែកក្កដា ឆ្នាំ ២០២៤ បានឱ្យដឹងថា និន្នាការនៃការឆ្លងថ្មីនៃមេរោគអេដស៍មានការថយចុះពីចំនួន ១.៤០០ នាក់(មួយពាន់បួនរយ) នៅឆ្នាំ ២០២១ មកត្រឹម ១.៣០០ នាក់ នៅឆ្នាំ ២០២២ និងមកត្រឹម ១.២០០ នាក់ នៅឆ្នាំ ២០២៣។ សេចក្ដីប្រកាសព័ត៌មានដដែលបន្តថា ទិន្ន័យឆ្លងជំងឺអេដស៍ថយចុះបង្ហាញពីវឌ្ឍនភាពល្អ ប៉ុន្តែមិនទាន់ឆ្លើយតបទៅនឹងគោលដៅដែលកំណត់នៅឆ្នាំ ២០២៥ត្រូវថយចុះក្នុងរង្វង់ ២០០ នាក់ ក្នុងមួយឆ្នាំ។ អ្នកកើតមេរោគអេដស៍ថ្មីក្នុងចំណោមប្រជាជនទូទៅមានការថយចុះ ប៉ុន្ដែការឆ្លងថ្មីនៃមេរោគអេដស៍ក្នុងចំណោមប្រជាជនគន្លឹះ រួមមានក្រុមបុរសរួមភេទជាមួយបុរស ក្រុមបំប្លែងភេទ ក្រុមស្ត្រីបម្រើក្នុងសេវាកម្សាន្ត ក្រុមអ្នកប្រើប្រាស់គ្រឿងញៀន និងក្រុមយុវវ័យដែលមានអាយុពី ១៥ ឆ្នាំ ដល់ ២៤ ឆ្នាំ នៅតែប្រឈមខ្ពស់។ នេះបើតាមសេចក្ដីប្រកាសព័ត៌មាន។ លោក ឈឹម ឃិនដារ៉េត អគ្គលេខាធិការនៃអាជ្ញាធរជាតិប្រយុទ្ធនឹងជំងឺអេដស៍ប្រាប់វីអូអេថា មូលហេតុដែលក្រុមអ្នកស្រឡាញ់ភេទដូចគ្នាបុរស និងបុរស និងក្រុមបំប្លែងភេទងាយប្រឈមនឹងកើតឆ្លងមេរោគអេដស៍ដោយសារការរួមភេទអសុវត្ថិភាព។ លោក ឈឹម ឃិនដារ៉េត ថ្លែងថា៖ «ក្រុមបុរសរួមភេទជាមួយបុរស និងក្រុមបំប្លែងភេទមានការឆ្លងមេរោគអេដស៍ខ្ពស់ ដោយសារពួកគាត់មានដៃគូច្រើន និងបានប្រព្រឹត្តការរួមភេទដោយមិនបានប្រើប្រាស់វិធីសាស្ត្រការពារត្រឹមត្រូវ ដូចជាការប្រើប្រាស់ស្រោមអនាម័យ (Condom) ឬការប្រើឱសថបង្ការជាមុន (PrEP) ជាដើម» ។ លោក ឈឹម ឃិនដារ៉េត បន្ថែមថា ការងារទប់ស្កាត់នឹងការរាលដាលមេរោគអេដស៍ និងជំងឺអេដស៍ត្រូវមានការចូលរួមពីអង្គការដៃគូ អង្គការសង្គមស៊ីវិល វិស័យឯកជន និងអ្នកផ្ទុកមេរោគអេដស៍ និងក្រុមអ្នកប្រឈមមុខនៃការឆ្លងមេរោគអេដស៍។ តាមការប៉ាន់ប្រមាណនៅឆ្នាំ ២០២៣ អ្នកផ្ទុកមេរោគអេដស៍មានចំនួន ៧៦.០០០ នាក់។ នៅត្រីមាសទី ១ ឆ្នាំ ២០២៤ អ្នកផ្ទុកមេរោគអេដស៍ដែលមកទទួលសេវាថែទាំ និងព្យាបាលដោយឱសថប្រឆាំងមេរោគអេដស៍ (ARV) មានចំនួន ៦៨.១៥១ នាក់។ នេះបើតាមលោក ឈឹម ឃិនដារ៉េត៕
|
2024-07-12T07:00:00+07:00
|
khmer.voanews.com
|
https://khmer.voanews.com/a/hiv-infection-rate-in-cambodia-decreased-while-experts-called-for-continued-caution/7695258.html
|
242c0e2a-1ccd-45b8-afed-5d7989c90c23
|
អង្គការសុខភាពពិភពលោកថាការវាយតម្លៃជំងឺផ្តាសាយបក្សីត្រូវរារាំងដោយកង្វះការតាមដាន
|
អង្គការសុខភាពពិភពលោកបាននិយាយថា សមត្ថភាពរបស់ខ្លួនក្នុងការវាយតម្លៃ និងគ្រប់គ្រងហានិភ័យដែលបង្កឡើងដោយជំងឺផ្តាសាយបក្សី H5N1 នៅជុំវិញពិភពលោកត្រូវបានរារាំងដោយការឃ្លាំមើលមានកម្រិតលើករណីជំងឺទាំងសត្វ និងមនុស្ស។ នៅក្នុងសន្និសីទសារព័ត៌មាននៅទីស្នាក់ការកណ្តាលរបស់ទីភ្នាក់ងារនេះនៅទីក្រុងហ្សឺណែវ អគ្គនាយកអង្គការសុខភាពពិភពលោក លោក Tedros Adhanom Ghebreyesus បាននិយាយថា សហរដ្ឋអាមេរិកកាលពីសប្តាហ៍មុនបានរាយការណ៍ថាមានករណីមនុស្សទីបួនបានឆ្លងបន្ទាប់ពីប៉ះពាល់នឹងសត្វគោយកទឹកដោះគោដែលមានមេរោគ។ លោក Tedros បាននិយាយថា ប្រទេសកម្ពុជាក៏បានរាយការណ៍ករណីឆ្លងចំនួនពីរលើកុមារដែលមានប៉ះពាល់សត្វមាន់ឈឺ ឬងាប់។ លោកបាននិយាយថា អង្គការWHO បន្តវាយតម្លៃហានិភ័យនៃជំងឺផ្តាសាយបក្សីចំពោះសាធារណជនថានៅមានកម្រិតទាប ប៉ុន្តែបាននិយាយថា វាពិបាកក្នុងការវាយតម្លៃត្រឹមត្រូវ នៅពេលដែលការឃ្លាំមើលមេរោគផ្តាសាយបក្សីនៅក្នុងសត្វមានកម្រិតដូច្នេះនៅទូទាំងពិភពលោក៕
|
2024-07-12T07:00:00+07:00
|
khmer.voanews.com
|
https://khmer.voanews.com/a/who-limited-surveillance-hampers-bird-flu-risk-assessment-/7694608.html
|
d867b98e-a404-470b-8525-fa2b1e5d76bc
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ២នាក់ (Video inside)
|
ក្រសួងសុខាភិបាល នៅថ្ងៃទី១១ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១១ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០៣នាក់, អ្នកជាសះស្បើយសរុបចំនួន ១៣៦,២៣៩នាក់, ស្លាប់សរុបចំនួន ៣,០៥៦នាក់៕
|
2024-07-11T18:57:00+07:00
|
freshnewsasia.com
|
https://m.freshnewsasia.com/index.php/en/localnews/348173-2024-07-11-04-57-09.html
|
d8f4359b-20b9-4cee-a2df-01ba456dbebf
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ២នាក់ ខណៈអ្នកជាសះស្បើយ ៣នាក់ (Video inside)
|
ក្រសួងសុខាភិបាល នៅថ្ងៃទី១០ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ២នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១០ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០២នាក់, អ្នកជាសះស្បើយសរុបចំនួន ១៣៦,២៣៧នាក់, ស្លាប់សរុបចំនួន ៣,០៥៦នាក់៕
|
2024-07-10T19:15:00+07:00
|
freshnewsasia.com
|
https://m.freshnewsasia.com/index.php/en/localnews/348052-2024-07-10-05-15-04.html
|
c77280ad-7a35-4fdf-8f64-2004efcd9246
|
កម្ពុជារកឃើញកុមារីអាយុ ៥ឆ្នាំម្នាក់ទៀតឆ្លងជំងឺផ្ដាសាយបក្សីនៅខេត្តតាកែវ
|
ក្រសួងសុខាភិបាលកាលពីថ្ងៃចន្ទបានប្រកាសរកឃើញករណីជំងឺផ្ដាសាយបក្សី (H5N1) លើកុមារីអាយុប្រាំឆ្នាំម្នាក់ទៀតរស់នៅភូមិពោធិ៍ ឃុំព្រះបាទជាន់ជុំ ស្រុកគិរីរង្ស ខេត្តតាកាវ។ ចាប់ពីខែមករាដល់ខែកក្កដាឆ្នាំនេះ ក្រសួងរកឃើញមនុស្សប្រាំពីរនាក់បានឆ្លងជំងឺផ្ដាសាយបក្សី H5N1នៅទូទាំងប្រទេស។ ក្រសួងសុខាភិបាលថា កុមារីម្នាក់នេះជាបងជីដូនមួយកុមារាអាយុបីឆ្នាំដែលកើតជំងឺផ្ដាសាយកាលពីសប្ដាហ៍មុន។ ពួកគេរស់នៅផ្ទះជាមួយគ្នា។ បច្ចុប្បន្នស្ថានភាពអ្នកជំងឺមានអាការៈស្រាលនិងកំពុងព្យាបាលយ៉ាងយកចិត្តទុកដាក់ពីក្រុមគ្រូពេទ្យ។ លោកបញ្ជាក់ថា នៅភូមិមានមាន់ទាងាប់ប្រហែល១០ថ្ងៃមុនពួកគេកើតជំងឺផ្ដាសាយបក្សី ខណៈក្មេងស្រីបានប៉ះពាល់មាន់ងាប់នោះ ហើយគ្រួសាររបស់គេបានយកមាន់ទាងាប់មកធ្វើម្ហូបបរិភោគ។ ពេលនេះក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិនិងថ្នាក់ក្រោមជាតិកំពុងបន្តការអង្កេតស្រាវជ្រាវលើករណីកើតឡើងជំងឺផ្ដាសាយបក្សីប្រភេទ H5N1 និងស្វែងរកប្រភពចម្លងទាំងលើសត្វនិងមនុស្ស ព្រមទាំងបន្តស្វែងរកករណីសង្ស័យឬអ្នកដែលមានទំនាក់ទំនងជាមួយជនរងគ្រោះដើម្បីទប់ស្កាត់ការឆ្លងរីករាលដាលនៅក្នុងសហគមន៍។ ក្រសួងសុខាភិបាលថែមទាំងបានផ្ដល់ឱសថតាមីហ្លូ (Tamiflu) ដល់អ្នកប៉ះពាល់ជំងឺជនរងគ្រោះ ព្រមទាំងបានធ្វើយុទ្ធនាការអប់រំដល់សុខភាពដល់អ្នកភូមិដែលកំពុងផ្ទុះជំងឺផ្ដាសាយបក្សីប្រភេទ H5N1។ លោក កុយ វ៉ាន់នី អ្នកនាំពាក្យក្រសួងសុខាភិបាល បានបញ្ជាក់ថា ចាប់ពីខែមករាដល់ខែកក្កដាឆ្នាំនេះ ក្រសួងរកឃើញមនុស្សប្រាំពីរនាក់បានកើតជំងឺផ្ដាសាយបក្សី H5N1នៅទូទាំងប្រទេស។ លោកបាននិយាយថា ជំងឺផ្តាសាយបក្សី H5N1 គឺជាជំងឺផ្ដាសាយមួយដែលជាធម្មតាចម្លងរវាងសត្វបក្សីឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្សតាមការប៉ះពាល់ជិតស្និទ្ធជាមួយបក្សីដែលឈឺឬងាប់។ លោកថា ជំងឺផ្ដាសាយបក្សីចម្លងមកមនុស្សជាជំងឺធ្ងន់ធ្ងរ ដែលត្រូវការព្យាបាលនៅមន្ទីរពេទ្យទាន់ពេលវេលា។ ទោះវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លងដូចនឹងជំងឺផ្ដាសាយតាមរដូវកាល។ លោកបន្ថែមថា៖ «ក្នុងខែនេះយើងរកឃើញ ២ករណី ហើយបច្ចុប្បន្ននេះក្រសួងមានសមត្ថភាពរកឃើញវាទាន់ពេលវេលានិងមានសមត្ថភាពគ្រប់គ្រងថែទាំព្យាបាលអ្នកជំងឺបាន»។ លោកបន្ថែមទៀតថា៖ «វីរុសចរាចរលើសត្វ ដូចនេះវាអាចរីកសាយភាយទៅកាន់ខេត្តដទៃទៀត ហើយយើងក៏មិនប្រាកដថា តើសត្វមួយណាមាននិងគ្មានផ្ទុកវីរុសនោះដែរ? ដូចនេះមានតែពលរដ្ឋរួមគ្នាអនុវុត្តវិធានការការពារ ដូចជាលាងដៃញឹកញាប់ជាមួយសាប៊ូនិងទឹកមុនបរិភោគ និងលាងដៃជាមួយសាប៊ូនិងទឹកបន្ទាប់ពីប៉ះពាល់ជាមួយបក្សី»។ ជាមួយនឹងគ្នានេះត្រូវដាក់កុមារនៅឆ្ងាយពីសត្វបក្សី និងត្រូវដាក់សត្វបក្សីនៅឱ្យឆ្ងាយពីកន្លែងរស់នៅ ជាពិសេសកុំបរិភោគសត្វបក្សីឈឺឬងាប់ ហើយរាល់សត្វបក្សីសម្រាប់បរិភោគត្រូវចម្អិនឱ្យឆ្អិនល្អ។ ក្រសួងសុខាភិបាលណែនាំថា ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាកដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺឬស្លាប់ក្នុងអំឡុង១៤ថ្ងៃមុនថ្ងៃចាប់ផ្ដើមមានរោគសញ្ញាកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការពិគ្រោះយោបល់និងការពិនិត្យព្យាបាល។ លោកវេជ្ជបណ្ឌិត គួច ម៉េងលី អ្នកជំនាញសុខភាពសាធារណៈដ៏ល្បី យល់ឃើញថា ប្រជាជនគួរតែបង្កើនការប្រុងប្រយ័ត្នចំពោះជំងឺនេះ ព្រោះប្រជាជនភាគច្រើនប្រកបរបរកសិកម្មនិងការចិញ្ចឹមសត្វ។ ជាក់ស្ដែងលោកកត់សម្គាល់ឃើញថា ការចិញ្ចឹមមាន់ទានាពេលបច្ចុប្បន្នប្រឈមនឹងមេរោគជាច្រើនប្រភេទ ដែលធ្វើឱ្យមាន់ទាស្លាប់ដោយសារមេរោគទាំងនោះ ហើយវានឹងផ្ដល់ផលវិបាកដល់អ្នកចិញ្ចឹម។ លោកនិយាយថា៖ «ទោះជំងឺមិនទាន់ធ្វើឱ្យមនុស្សស្លាប់ច្រើនក៏ពិតមែន ប៉ុន្តែវាបង្កការខូចខាតសេដ្ឋកិច្ច ហើយប្រសិនបើវាមានជំងឺឆ្លងទៅអ្នកចិញ្ចឹមអាចប៉ះពាល់ដល់សុខភាពនិងជីវិត។ ដូច្នេះការចិញ្ចឹមមាន់ត្រូវមានបទដ្ឋានស្ដង់ដាត្រឹមត្រូវតាមបច្ចេកទេសនៃការចិញ្ចឹមសត្វ ពោលគឺត្រូវមានអនាម័យទាំងកន្លែងចិញ្ចឹមនិងចំណីរបស់វា»៕
|
2024-07-10T07:00:00+07:00
|
khmertimeskh.com
|
https://www.khmertimeskh.com/501520173/%E1%9E%80%E1%9E%98%E1%9E%96%E1%9E%87%E1%9E%9A%E1%9E%80%E1%9E%83%E1%9E%89%E1%9E%80%E1%9E%98%E1%9E%9A/
|
bf5408ed-8def-4f79-aa1c-de572fd90556
|
កសិដ្ឋានសូត្រអង្គរសៀមរាបបានបើកដំណើរការឡើងវិញហើយ
|
កសិដ្ឋានសូត្រអង្គរ ខេត្តសៀមរាប បានបើកដំណើរការឡើងវិញហើយ ដោយអាចចូលទស្សនាដោយឥតគិតថ្លៃរយៈពេល ១ខែ បន្ទាប់ពីផ្អាករយៈពេល ៤ឆ្នាំ ដោយសារជំងឺ COVID-19។ ការចូលទស្សនាដោយឥតគិតថ្លៃនឹងមានរយៈពេលចាប់ពីថ្ងៃទី១ ដល់ថ្ងៃទី៣០ ខែកក្កដា នេះបើតាមលោកលោក ប៉ាវ អៀងឃ័ង នាយកសិប្បកម្មសូត្រអង្គ។ កសិដ្ឋានសូត្រអង្គរបានបើកដំណើរការដំបូងក្នុងឆ្នាំ ១៩៩៤ មិនត្រឹមតែមានគោលបំណងលើកកម្ពស់បេតិកភណ្ឌវប្បធម៌ខ្មែរប៉ុណ្ណោះទេ ថែមទាំងបង្កើតឱកាសការងារសម្រាប់អ្នកស្រុក និងទាក់ទាញភ្ញៀវទេសចរឱ្យមកទស្សនា និងស្វែងយល់ពីដំណាក់កាលផ្សេងៗនៃដំណើរការផលិតសូត្រ។ លោកបានបន្ថែមថា វាចូលរួមចំណែកយ៉ាងសំខាន់ក្នុងការអភិរក្សបេតិកភណ្ឌបុរាណ និងសិប្បកម្មរបស់កម្ពុជា ហើយចូលរួមផ្តល់ការងារដល់ប្រជាពលរដ្ឋក្នុងស្រុកជាង ៤០០នាក់។ លោកបានលើកទឹកចិត្តដល់ភ្ញៀវទេសចរជាតិ និងអន្តរជាតិឱ្យគាំទ្រសូត្រខ្មែរ និងទស្សនាកសិដ្ឋានសូត្រអង្គរ ដែលមានទីតាំងនៅភូមិចាស់ ឃុំពួក ស្រុកពួក។ AKP
|
2024-07-10T07:00:00+07:00
|
khmertimeskh.com
|
https://www.khmertimeskh.com/501520513/%E1%9E%80%E1%9E%9F%E1%9E%8A%E1%9E%8B%E1%9E%93%E1%9E%9F%E1%9E%8F%E1%9E%9A%E1%9E%A2%E1%9E%84%E1%9E%82%E1%9E%9A%E1%9E%9F/
|
57bb039a-bce6-422d-82f9-378d6db1e3a7
|
ស្លឹកតើយ ជាឱសថបញ្ចុះជាតិស្ករក្នុងឈាម ល្អសម្រាប់ស្រ្តី គួរទទួលទានកុំខាន
|
ស្លឹកតើយជាឱសថបញ្ចុះជាតិស្ករក្នុងឈាម ស្ត្រីផឹកវាដើម្បីការពារជំងឺមហារីក និងធ្វើឲ្យស្បែកស្អាត។ ស្លឹកឈើមួយប្រភេទនេះគេនិយមចូលចិត្តព្រោះវាមានក្លិនឈ្ងុយ និងផ្អែមពីធម្មជាតិ។ តាមឱសថបុរាណ ស្លឹកតើយមានក្លិនក្រអូប ក្តៅឧណ្ហៗ មានប្រសិទ្ធភាពជម្រះកម្ដៅ បញ្ចុះទឹកនោម កាត់បន្ថយឈឺសន្លាក់ឆ្អឹង បង្កើនលំហូរទឹកថ្នាំសណ្តំ និងសម្រួលប្រព័ន្ធ។ ថ្វីដ្បិតតែស្លឹកមានរសជាតិផ្អែមក៏ដោយ ក៏វាមិនមានជាតិស្ករ មានកាឡូរីទាប និងអាចប្រើប្រាស់ដើម្បីរក្សាកម្រិតជាតិស្ករក្នុងឈាម និងការពារជំងឺទឹកនោមផ្អែម។ ស្លឹកតើយមានផ្ទុកសារធាតុ phenol, tannin, flavonides, glycosides, bromelain ទាំងនេះគឺជាសារធាតុប្រឆាំងអុកស៊ីតកម្មដែលអាចធ្វើអោយជាតិស្ករក្នុងឈាមមានស្ថេរភាព។ តើស្ត្រីទទួលបានអត្ថប្រយោជន៍អ្វីខ្លះពីការទទួលទានទឹកស្លឹកត្នោត? ស្លឹកតើយមានសមាសធាតុគីមីដែលមានឥទ្ធិពលប្រឆាំងនឹងការរលាកដូចជា អាល់កាឡូអ៊ីត និងសារជាតិ flavonoids។ សារធាតុទាំងនេះអាចជួយបន្ថយការរលាកក្នុងរាងកាយ និងបំបាត់រោគសញ្ញាដែលទាក់ទងនឹងការរលាកដូចជាជំងឺរលាកសន្លាក់ និងជំងឺហឺត។ ស្លឹកតើយមានសារធាតុប្រឆាំងអុកស៊ីតកម្មជាច្រើន ដែលអាចការពាររាងកាយពីរ៉ាឌីកាល់សេរី ដែលជាសារធាតុគីមីមិនស្ថិតស្ថេរ ដែលអាចបណ្តាលឲ្យខូចកោសិកា។ សារធាតុប្រឆាំងអុកស៊ីតកម្មនៅក្នុងស្លឹក ដូចជាសារជាតិ flavonoids និង tannins ជួយក្នុងការបន្សាបរ៉ាឌីកាល់សេរីដែលបង្កគ្រោះថ្នាក់ទាំងនេះ ហើយអាចកាត់បន្ថយហានិភ័យនៃជំងឺរ៉ាំរ៉ៃដូចជាជំងឺបេះដូង ជំងឺទឹកនោមផ្អែម និងប្រភេទមហារីកមួយចំនួន។ អ មិនថាស្លឹក ឬភេសជ្ជៈដែលធ្វើពីតើយ អាចជួយសម្រួលដល់ការរំលាយអាហារ និងជួយព្យាបាលបញ្ហាប្រព័ន្ធរំលាយអាហារដូចជា ហើមពោះ ទល់លាមក និងឈឺពោះ។ ដោយសារតែមានជាតិសរសៃរបស់វា ហើយក៏អាចជួយសម្រួលចលនាពោះវៀន និងព្យាបាលការទល់លាមក។ មិនថាប្រើលើមុខ ឬក្នុងថ្នាំរុក្ខជាតិទេ អាចជួយបន្ថយការឈឺក្បាល ឈឺសាច់ដុំ និងឈឺសន្លាក់។ សារធាតុគីមីមួយចំនួនដែលមាននៅក្នុងផ្លែម្នាស់ដូចជា tannins និង lignans ត្រូវបានបង្ហាញថា អាចការពារការរីកលូតលាស់នៃកោសិកាមហារីក។ វាមានវីតាមីនសំខាន់ៗជាច្រើនដូចជា វីតាមីន C និង E។ វីតាមីនទាំងនេះដើរតួនាទីយ៉ាងសំខាន់ក្នុងការពង្រឹងប្រព័ន្ធភាពស៊ាំ ការពារការឆ្លងមេរោគ និងសុខភាពទូទៅ។ ក្នុងស្លឹកតើយមានសារធាតុប្រឆាំងអុកស៊ីតកម្ម និងលក្ខណៈសម្បត្តិប្រឆាំងនឹងបាក់តេរី ដែលអាចជួយថែរក្សាស្បែក និងសក់ឲ្យមានសុខភាពល្អ។ អ្វីដែលកាន់តែចាប់អារម្មណ៍បំផុតនោះគឺ ការយកស្លឹកតើយមកលាបលើស្បែកអាចជួយព្យាបាលមុន ធ្វើស្បែកភ្លឺថ្លា និងមានសុខភាពល្អ ថែមទាំងការពារសក់ជ្រុះបានទៀតផង៕
|
2024-07-10T02:46:00+07:00
|
kampucheathmey.com
|
https://www.kampucheathmey.com/health/734957
|
c7b76479-33cb-448e-8c17-c408354e95e7
|
លោក ស សុខា បញ្ជាឱ្យរដ្ឋបាលខេត្តទាំងអស់រុះរើការផ្សព្វផ្សាយស្លាកស្រាបៀច្រើនហួសហេតុ
|
រដ្ឋមន្ត្រីក្រសួងមហាផ្ទៃ លោក ស សុខា បញ្ជាឱ្យអភិបាលខេត្តទូទាំងប្រទេសសើរើកិច្ចព្រមព្រៀងជាមួយក្រុមហ៊ុនគ្រឿងស្រវឹង និងរុះរើការស្លាកផ្សព្វផ្សាយស្រាបៀតាមដងផ្លូវ និងតាមទីសាធារណៈ។ ក្រុមអ្នកឃ្លាំមើលបញ្ហាសង្គមសាទរវិធានការនេះ ប៉ុន្តែ ពួកគេទាមទារឱ្យមានច្បាប់គ្រប់គ្រងបញ្ហាគ្រឿងស្រវឹង និងអនុវត្តឱ្យបានម៉ឺងម៉ាត់ ដើម្បីធានាសុខុមាលភាពពលរដ្ឋ។ លោក ស សុខា បានបញ្ជាឱ្យរដ្ឋបាលខេត្តទាំងអស់ ពិនិត្យសើរើឡើងវិញ នូវរាល់ឯកសារព្រមព្រៀងជាមួយក្រុមហ៊ុនផលិតលក់ចែកចាយ និងផ្សព្វផ្សាយគ្រឿងស្រវឹង ដើម្បីឈានដល់ការបញ្ចប់រាល់ការតាំងស្លាកផ្សព្វផ្សាយស្រាបៀតាមដងផ្លូវ និងទីសាធារណៈ។ លោកថ្លែងបែបនេះ ក្នុងពិធីប្រកាសចូលកាន់មុខតំណែងលោក នួន ផារ័ត្ន ជាអភិបាលខេត្តកំពង់ធំ កាលពីថ្ងៃទី៨ ខែកក្កដា។ លោក ស សុខា ថ្លែងទៀតថា ការបោះជំហានបញ្ចប់ការផ្សព្វផ្សាយគ្រឿងស្រវឹងតាមទីសាធារណៈ គឺដើម្បីរួមចំណែកលើកទឹកចិត្តប្រជាពលរដ្ឋឱ្យកាត់បន្ថយទទួលទានគ្រឿងស្រវឹងជ្រុលហួសហេតុ ដែលពលរដ្ឋកំពុងប្រឈមទាំងបញ្ហាសុខភាព និងគ្រោះថ្នាក់ចរាចរណ៍ដ៏គួរឱ្យព្រួយបារម្ភ។ លោកឱ្យដឹងទៀតថា ថ្វីដ្បិតរដ្ឋាភិបាលទទួលបានចំណូលពីក្រុមហ៊ុនឯកជនផ្សព្វផ្សាយគ្រឿងស្រវឹងពិតមែនក្ដី ក៏ចំណូលទាំងនោះមិនអាចទូទាត់នឹងវិបត្តិសង្គម ដែលកើតចេញពីការផ្សាយស្លាកស្រាបៀច្រើនហួសហេតុនោះបានទេ។ ។ នេះជាលើកទីមួយហើយ ដែលប្រមុខដឹកនាំក្រសួងមហាផ្ទៃដាក់ចេញវិធានការណែនាំដល់រដ្ឋបាលខេត្តទាំងអស់ឱ្យបញ្ឈប់កិច្ចព្រមព្រៀងជាមួយក្រុមហ៊ុនគ្រឿងស្រវឹងផ្សព្វផ្សាយស្រាបៀតាមដងផ្លូវ បន្ទាប់ពីអភិបាលខេត្តតាកែវថ្មី លោក វ៉ី សំណាង ក្នុងពេលថ្មីៗ នេះ បានបញ្ជាអាជ្ញាធរឱ្យរុះរើការផ្សព្វផ្សាយស្លាកសញ្ញាស្រាបៀនៅទូទាំងខេត្តនេះ។ អ្នកសិក្សាសង្គម និងនយោបាយ លោក ប៉ោ មករា សាទរចំពោះចំណាត់ការនេះ។ លោកប្រាប់វិទ្យុអាស៊ីសេរីថា ដើម្បីរាំងខ្ទប់ការលើកស្លាក ឬផ្សព្វផ្សាយគ្រឿងស្រវឹងជ្រុលហួសហេតុប្រកបដោយប្រសិទ្ធភាព រដ្ឋាភិបាលក៏គួរតែមានច្បាប់សម្រាប់គ្រប់គ្រងបញ្ហាគ្រឿងស្រវឹង ហើយក្រុមមន្ត្រីអាជ្ញាធរ ត្រូវតែអនុវត្តឱ្យបានម៉ឺងម៉ាត់ ដើម្បីធានាថា ចំណាត់ការរបស់ប្រមុខក្រសួងមហាផ្ទៃ ធ្វើឡើងមិនមែនតែមួយខ្យល់។ លោក ប៉ោ មករា៖«កន្លងមក យើងឃើញហើយថា ការផ្សព្វផ្សាយគ្រឿងស្រវឹង វាហួសហេតុ វាជ្រុលនិយមខ្លាំងពេក ការផ្សព្វផ្សាយខ្លះទៀត មានការលើកទឹកចិត្តក្នុងការទទួលទានគ្រឿងស្រវឹងហ្នឹងរហូតមានរង្វាន់ជាឡាន រង្វាន់នេះ រង្វាន់នោះ លើកទឹកចិត្តពាណិជ្ជកម្ម នីមួយៗ ចាក់ចំបងប្អូនប្រជាពលរដ្ឋកម្ពុជាគាត់ឃើញទាំងក្មេងតូចៗ មិនទាន់គ្រប់អាយុ ក៏ឃើញការផ្សាយគ្រឿងស្រវឹងហ្នឹង នៅតាមទីសាធារណៈ និងនៅតាមប្រព័ន្ធផ្សព្វផ្សាយរដ្ឋធំៗ មួយចំនួនដែរ»។ បញ្ហាគ្រឿងស្រវឹងនេះ កាលពីពេលកន្លងទៅ ប្រធានព្រឹទ្ធសភា លោក ហ៊ុន សែន រួមទាំងរដ្ឋមន្ត្រីក្រសួងថ្នាក់ជាតិមួយចំនួនទៀត ធ្លាប់បានចូលរួមពិធីរបស់ក្រុមហ៊ុនស្រាបៀ និងលើកកែវពិសាជានិមិត្តរូប ដែលទង្វើនេះត្រូវបានគេមើលឃើញថា ជាការលើកទឹកចិត្តពលរដ្ឋឱ្យចូលរួមប្រើប្រាស់គ្រឿងស្រវឹង។ លើសពីនេះ ក្រុមហ៊ុនស្រាបៀមួយចំនួនថែមទាំងឱ្យយុវជនឡើងលើឆាកប្រជែងគ្នាផឹកស្រាបៀក្នុងកម្មវិធីប្រគំតន្ត្រី ដើម្បីបង្ហាញទៅកាន់អ្នកទស្សនាថា ស្រាបៀរបស់ពួកគេមានរសជាតិឆ្ងាញ់ជាប់ចិត្តជាដើម។ ប៉ុន្តែ សកម្មភាពទាំងអស់នេះ បានទទួលរងនូវការរិះគន់ជាខ្លាំងពីសំណាក់មហាជន។ អ្នកឃ្លាំមើលលើកឡើងថា ការដាក់តាំងបង្ហាញស្លាកសញ្ញាស្រាបៀទូទាំងប្រទេសព្រោងព្រាតនេះ គឺជាការជំរុញឱ្យមនុស្សទទួលទានគ្រឿងស្រវឹងកាន់តែច្រើន ដែលបង្កឱ្យកើតមានវិបត្តិសង្គមធ្ងន់ធ្ងរ ដូចគ្រោះថ្នាក់ចរាចរណ៍ អំពើហិង្សាក្នុងគ្រួសារ ការចំណាយថវិកាលើការព្យាបាល និងការដោះស្រាយបញ្ហាជាដើម៕
|
2024-07-10T00:33:11+07:00
|
rfa.org
|
https://www.rfa.org/khmer/news/health/interior-minister-orders-all-provincial-administrations-to-end-all-agreements-to-promote-alcohol-products-on-the-streets-and-in-public-places-07092024133253.html
|
5d5b50f1-4527-43da-804c-1b8554678a82
|
អភិបាលស្រុកស្ទោង ណែនាំប្រជាពលរដ្ឋឲ្យបំបាត់ជម្រកមូសដើម្បីការពារជំងឺគ្រុនឈាម និងជំងឺឆ្លងផ្សេងៗ
|
លោក សាយ គឹមឡម អភិបាលស្រុកស្ទោង ណែនាំប្រជាពលរដ្ឋឲ្យបំបាត់ជម្រកមូសដើម្បី ការពារជំងឺគ្រុនឈាម និងជំងឺឆ្លងផ្សេងៗ។ លោក សាយ គឹមឡម បានអញ្ជើញចុះដាក់ថ្នាំអាល់បេតនៅតាមពាងទឹក និងផ្ទះប្រជាពលរដ្ឋស្ថិតនៅក្នុងភូមិស្រង់ ឃុំចំណាលើ និងភូមិទទាឃុំទ្រា ស្រុកស្ទោង ខេត្តកំពង់ធំ ថ្ងៃទី៩ ខែកក្កដា ឆ្នាំ២០២៥។ លោកបានបន្ថែមថា ។ លើសពីនេះ លោក សាយ គឹមឡម បានណែនាំដល់អាជ្ញាធរមូលដ្ឋាន មណ្ឌលសុខភាព មន្ទីរពេទ្យបង្អែក និងក្រុមទ្រទ្រង់សុខភាពភូមិ ត្រូវបង្កើនការយកចិត្តទុកដាក់ខ្ពស់ដល់សុខទុក្ខ សុខុមាភាព និងសុខភាពប្រជាពលរដ្ឋ ក្នុងមូលដ្ឋាន ហើយត្រូវបន្តនិរន្តរភាពដាក់អាបេត និងចុះណែនាំប្រជាពលរដ្ឋនៅតាមខ្នងផ្ទះ ដើម្បីកំចាត់មូសនិងបង្កើនសុខភាពប្រជាពលរដ្ឋក្នុងមូលដ្ឋានឲ្យកាន់តែប្រសើរឡើងថែមទៀត។ ទន្ទឹមនឹងនេះលោកអភិបាលស្រុស្ទោង បានណែនាំប្រជាពលរដ្ឋត្រូវដេកក្នុងមុងឱ្យបានជាប្រចាំស្លៀកពាក់ឲ្យបានជិតល្អនិងចេះតាមដានសុខភាពភាពប្រចាំហើយ ប្រសិនបើមានអាការៈមិនប្រក្រតី សូមបងប្អូនប្រញាប់រួសរាន់ ទៅមន្ទីរពេទ្យ ឬមណ្ឌលសុខភាពដែលនៅជិតបំផុតដើម្បីប្រឹក្សាក៏ដូចជាព្យាបាលសង្គ្រោះបានទាន់ពេលវេលា។ សូមបញ្ជាក់ថា ការដាក់ថ្នាំអាល់បេត នៅក្នុងឱកាសនេះគឺមានចំនួនពីរភូមិគឺភូមិស្រង់និងភូមិទទា ដែលសរុបបានចំនួន ២២៤ខ្នងផ្ទះ៕
|
2024-07-10T00:10:00+07:00
|
freshnewsasia.com
|
https://m.freshnewsasia.com/index.php/en/localnews/347956-2024-07-09-10-10-30.html
|
e97c9a12-d039-44eb-bf25-2b0a321d0460
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ១នាក់ ខណៈអ្នកជាសះស្បើយ ១នាក់ (Video inside)
|
ក្រសួងសុខាភិបាល នៅថ្ងៃទី៩ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ១នាក់ ខណៈជាអ្នកជាសះស្បើយ ១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៩ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,៣០០នាក់, អ្នកជាសះស្បើយសរុបចំនួន ១៣៦,២៣៤នាក់, ស្លាប់សរុបចំនួន ៣,០៥៦នាក់៕
|
2024-07-09T19:21:00+07:00
|
freshnewsasia.com
|
https://m.freshnewsasia.com/index.php/en/localnews/347911-2024-07-09-05-21-14.html
|
f9718af9-82be-4c38-a061-e16b2550fdfa
|
អភិបាលខេត្តតាកែវថ្មីថា ការទម្លាក់ផ្លាកផ្សព្វផ្សាយគ្រឿងស្រវឹងតាមទីសាធារណៈនឹងជួយពង្រឹងផ្នែកធនធានមនុស្ស
|
អភិបាលខេត្តតាកែវថ្មី លោក វ៉ី សំណាង ថ្លែងថា យន្តការទម្លាក់ស្លាកផ្សព្វផ្សាយគ្រឿងស្រវឹងរបស់លោកតាមទីសាធារណៈនឹងជួយពង្រឹងផ្នែកធនធានមនុស្ស ជាពិសេស នឹងជួយឱ្យសិស្សានុសិស្សងាកចេញពីឥទ្ធិពលអាក្រក់ នៃការផ្សព្វផ្សាយគ្រឿងស្រវឹង។ អ្នកវិភាគ និងមន្ត្រីសង្គមស៊ីវិលចង់ឃើញអភិបាលខេត្តផ្សេងទៀត យកគំរូតាមអភិបាលខេត្តតាកែវនេះ។ អតីតអភិបាលខេត្តកំពង់ស្ពឺ លោក វ៉ី សំណាង ដែលទើបត្រូវបានផ្ទេរភារកិច្ចឱ្យទៅធ្វើជាអភិបាលខេត្តតាកែវ ប្រាប់វិទ្យុអាស៊ីសេរីនៅថ្ងៃទី៨ កក្កដាថា ចាប់តាំងពីលោកបានឡើងកាន់ដំណែងជាអភិបាលខេត្តកាលពីសប្ដាហ៍មុន លោកបានចេញបទបញ្ជាឱ្យអាជ្ញាធរទូទាំងខេត្តតាកែវ ប្រាប់ទៅកាន់ម្ចាស់អាជីវកម្ម និងអ្នកលក់ដូរផ្សេងៗ ឱ្យទម្លាក់ចុះស្លាកស្រាបៀ ឬផ្ទាំងប៉ាណូផ្សព្វផ្សាយគ្រឿងស្រវឹងគ្រប់ប្រភេទនៅតាមផ្លូវ និងទីសាធារណៈនានា។ លោក វ៉ី សំណាង ថា ការទម្លាក់ស្លាកផ្សព្វផ្សាយស្រាបៀ ឬគ្រឿងស្រវឹងទាំងនេះ គឺជាផ្នែកមួយក្នុងការជួយពង្រឹងធនធានមនុស្ស ជាពិសេស សិស្សានុសិស្ស ដែលស្ថិតនៅក្នុងវ័យសិក្សា ព្រោះថា ស្លាកគ្រឿងស្រវឹងទាំងអស់នេះ នឹងធ្វើឱ្យពួកគាត់ឃើញ និងចង់ភ្លក់រសជាតិសារធាតុញៀនទាំងនេះ។ លោក វ៉ី សំណាង៖«ពួកយើងមើលទៅតាមដងផ្លូវនៅតាមទឹកដីនៅខេត្តតាកែវនេះភាគច្រើន សុទ្ធតែផ្សាយស្លាកប៉ាណូស្រាបៀ វាអត់មានផ្សាយរឿងសាលារៀនសាលាអីច្រើនទេ គឺស្រាបៀច្រើន អ៊ីចឹង ខ្ញុំគិតថាក្មេងៗ គាត់អាចចាប់អារម្មណ៍លើស្លាកពាណិជ្ជកម្មស្រាបៀ អ៊ីចឹងនៅពេលដែលគាត់ចាប់អារម្មណ៍គាត់នឹងទៅសាកល្បង គាត់ឃើញស្រាបៀនេះថ្មី ស្រាបៀនេះល្អ ស្រាបៀមានរង្វាន់»។ អភិបាលខេត្តរូបនេះបន្តថា ការផ្សព្វផ្សាយគ្រឿងស្រវឹងនេះ គឺជាផ្នែកមួយនាំឱ្យពលរដ្ឋបរិភោគគ្រឿងស្រវឹងកាន់តែច្រើន ដែលនាំឱ្យមានការកើនឡើងមានកើនមាននូវអំពើហិង្សា និងបង្កឱ្យមានគ្រោះថ្នាក់ចរាចរណ៍ផ្សេងៗ។ លោក វ៉ី សំណាង ដែលជាអតីតអភិបាលខេត្តកំពង់ស្ពឺ ត្រូវបានព្រះមហាក្សត្រផ្ទេរតំណែងឱ្យទៅធ្វើជាអភិបាលខេត្តតាកែវ កាលពីថ្ងៃទី២៤ មិថុនា។ លោក វ៉ី សំណាង ក៏ធ្លាប់បញ្ជាឱ្យអាជ្ញាធរទម្លាក់ស្លាកផ្សព្វផ្សាយគ្រឿងស្រវឹងតាមផ្លូវ និងទីតាំងសាធារណៈនេះដែរ។ ពាក់ព័ន្ធនឹងរឿងនេះ នាយកប្រតិបត្តិអង្គការចលនាដើម្បីសុខភាពកម្ពុជា លោកវេជ្ជបណ្ឌិត មុំ គង់ មានប្រសាសន៍ថា យន្តការរបស់អភិបាលខេត្តតាកែវនេះ គឺជារឿងល្អ ដែលជួយឱ្យពលរដ្ឋកាត់បន្ថយការពិសាគ្រឿងស្រវឹង ហើយលោកយល់ថា អភិបាលខេត្តផ្សេងទៀត គួរយកគំរូនេះមកអនុវត្តដូចគ្នា។ លោកថា បញ្ហាគ្រឿងស្រវឹងនេះ គឺជាបញ្ហាចម្បងមួយ ដែលធ្វើឱ្យប្រជាជនខ្មែរធ្លាក់ខ្លួនឈឺ ងាយគ្រោះថ្នាក់ចរាចរណ៍ និងងាយបង្កឱ្យមានប្រើប្រាស់អំពើហិង្សាជាងប្រទេសមួយចំនួនផ្សេងទៀត។ លោកវេជ្ជបណ្ឌិត មុំ គង់៖«ការសេពគ្រឿងស្រវឹងនេះបណ្ដាលឱ្យប៉ះពាល់ដល់ ៤យ៉ាងសំខាន់ៗ។ ទីមួយ មានជំងឺជាង ២រយមុខ ដែលបង្កដោយការប្រើប្រាស់គ្រឿងស្រវឹងហ្នឹង។ ទីពីរ គ្រោះថ្នាក់ចរាចរណ៍។ អ្វី ដែលយើងមិនបដិសេធបានគឺ នៅពេលដែលយើងសេពគ្រឿងស្រវឹង វានាំឱ្យសុភវិនិច្ឆ័យនៃការបើកបរថយចុះ ជាហេតុបង្កឱ្យមានគ្រោះថ្នាក់ចរាចរណ៍ មិនត្រឹមតែប៉ះពាល់ដល់អ្នកបើកបរទេ ផ្លូវសាធារណៈជាមួយគ្នាផង»។ នាយករដ្ឋមន្ត្រីលោក ហ៊ុន ម៉ាណែត កាលពីថ្ងៃទី១២ ខែមេសា បានបង្កើតក្រុមការងារគ្រប់គ្រងការផ្សាយពាណិជ្ជកម្មផលិតផលគ្រឿងស្រវឹង ហៅកាត់ថា (ក.គ.ផ.ស) ដែលមានសមាសភាពដូចជារដ្ឋមន្ត្រីក្រសួងព័ត៌មាន រដ្ឋមន្ត្រីក្រសួងពាណិជ្ជកម្ម រដ្ឋមន្ត្រីក្រសួងសុខាភិបាល និងរដ្ឋមន្ត្រីក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ជាដើម។ ការបង្កើតក្រុមការងារនេះ គឺដើម្បីដឹកនាំជាយុទ្ធសាស្ត្រលើការគ្រប់គ្រងការផ្សព្វផ្សាយពាណិជ្ជកម្មផលិតផលគ្រឿងស្រវឹង និងតម្រង់ទិសក្នុងការរៀបចំយន្តការអនុវត្ត និងបទដ្ឋានបច្ចេកទេសលើការគ្រប់គ្រងការផ្សព្វផ្សាយ ពាណិជ្ជកម្មផលិតផលគ្រឿងស្រវឹងជាដើម។ មកទល់នឹងពេលនេះ គេនៅមិនទាន់ឃើញមានវិធានការ និងលទ្ធផលជាក់លាក់ណាមួយពីក្រុមការងារនេះទេ។ អ្នកវិភាគ និងជាអ្នកឃ្លាំមើលផ្នែកអភិវឌ្ឍន៍សង្គម បណ្ឌិត មាស នី មានប្រសាសន៍ថា រដ្ឋាភិបាលអាណត្តិថ្មី ដែលបានអះអាងថា ខ្លួនបានប្ដេជ្ញាក្នុងការគ្រប់គ្រងការផ្សព្វផ្សាយពាណិជ្ជកម្មផលិតផលគ្រឿងស្រវឹងគួរតែដាក់វិធានការបន្តបន្ទាប់ និងបង្ហាញលទ្ធផលការងាររបស់ខ្លួន ជាពិសេស គួរចាប់ផ្ដើមឱ្យអភិបាលខេត្តផ្សេងទៀតយកគំរូតាមអភិបាលខេត្តតាកែវ ដើម្បីលុបបំបាត់ការផ្សព្វផ្សាយផលិតផលគ្រឿងស្រវឹងនៅតាមទីសាធារណៈ។ បណ្ឌិត មាស នី៖ «តែខ្ញុំចាំមើលថា តើគណៈកម្មាធិការថ្មីដែលបង្កើតក្រោមរដ្ឋាភិបាលជំនាន់ថ្មីអាចនឹងឃើញមានអ្វីប្លែកពីមុនៗ ប៉ុណ្ណា ប៉ុន្តែវាអាចមានន័យថាចំណាត់ការរបស់អភិបាលខេត្តតាកែវ វាអាចការផ្ដើមឆ្លុះបញ្ចាំងពីភាពសកម្មគណៈកម្មាធិការហ្នឹងដែរ»។ របាយការណ៍សិក្សាថ្មីមួយរបស់ក្រុមហ៊ុនភេសជ្ជៈជប៉ុនឈ្មោះ គីរិន (Kirin) ចេញផ្សាយកាលពីពេលថ្មីៗ នេះ ក៏បានបង្ហាញថា ពលរដ្ឋខ្មែរបានចំណាយប្រាក់ប្រមាណពីរពាន់បីរយលានដុល្លារ ក្នុងមួយឆ្នាំ ទៅលើស្រាបៀ ដោយពលរដ្ឋម្នាក់ៗ ទទួលទានស្រាបៀប្រមាណ ៧២លីត្រក្នុងមួយឆ្នាំ៕
|
2024-07-09T18:47:00+07:00
|
rfa.org
|
https://www.rfa.org/khmer/news/health/new-takeo-provincial-governor-says-the-removal-of-alcohol-advertisements-bill-boards-in-public-will-help-strengthen-human-resource-07092024074652.html
|
da613835-bf7a-4f74-91f4-51b0915db414
|
កម្ពុជា៖ អត្រាឆ្លងថ្មីនៃមេរោគអេដស៍ក្នុងចំណោមបុរសស្រឡាញ់បុរសនៅតែបន្តមានកម្រិតខ្ពស់
|
បើទោះបីជាវឌ្ឍនភាពក្នុងការឆ្លើយតបនឹងមេរោគអេដស៍ និងជំងឺអេដស៍នៅកម្ពុជានាឆ្នាំ២០២៣ ទទួលបានលទ្ធផលល្អប្រសើរក៏ដោយ ប៉ុន្តែកម្ពុជានៅតែព្រួយបារម្ភចំពោះអត្រាឆ្លងថ្មីនៃមេរោគអេដស៍ក្នុងចំណោមប្រជាជនគន្លឹះ នៅតែបន្តមានកម្រិតខ្ពស់។ នេះបើយោងតាមសេចក្តីប្រកាសរួមរវាង អាជ្ញាធរជាតិប្រយុទ្ធនឹងជំងឺអេដស៍, ក្រសួងសុខាភិបាល (មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ) និងការិយាល័យពហុប្រទេសនៃអង្គការ (UNAIDS) ប្រចាំប្រទេសកម្ពុជា ឡាវ ម៉ាឡេស៊ី មានមូលដ្ឋាននៅរាជធានីភ្នំពេញ ដែលបានរួមគ្នាផ្សព្វផ្សាយការប៉ាន់ប្រមាណស្ថានភាពនៃការរីករាលដាលមេរោគអេដស៍ និងជំងឺអេដស៍នៅកម្ពុជានាឆ្នាំ២០២៣។ សេចក្តីប្រកាសរួមចេញផ្សាយកាលពីថ្ងៃទី ០៨ ខែ កក្កដា ឆ្នាំ ២០២៤ បានឱ្យដឹងថា ៖«ទន្ទឹមនឹងវឌ្ឍនភាពល្អប្រសើរដែលសម្រេចបានក្នុងឆ្នាំ២០២៣ កម្ពុជាយើងក៏បាននិងកំពុងប្រឈមនឹងបញ្ហាមួយចំនួនដែលក្នុងនោះ អត្រាឆ្លងថ្មីនៃមេរោគអេដស៍នៅតែបន្តមានកម្រិតខ្ពស់ក្នុងចំណោមក្រុមប្រជាជនគន្លឹះដែលជាក្រុមប្រឈមនឹងហានិភ័យខ្ពស់រួមមាន ក្រុមបុរសរួមភេទជាមួយបុរស ក្រុមបំប្លែងភេទ ក្រុមស្រ្តីបម្រើក្នុងសេវាកម្សាន្ត និងក្រុមប្រើប្រាស់គ្រឿងញៀន»។ ជាពិសេស ក្រុមយុវវ័យអាយុពី១៥-២៤ឆ្នាំ ដែលនិន្នាការនៃការឆ្លងថ្មីមេរោគអេដស៍មានការកើនឡើងនោះ មានការធ្លាក់ចុះគួរឱ្យកត់សម្គាល់នូវការយល់ដឹងពីមេរោគអេដស៍ និងជំងឺអេដស៍។ ក្នុងចំណោមប្រជាជនគន្លឹះនេះដែរ អាជ្ញាធរជាតិប្រយុទ្ធប្រឆាំងគ្រឿងញៀន ធ្លាប់ព្រមានថា អ្នកប្រើប្រាស់គ្រឿងញៀនប្រឈមហានិភ័យខ្ពស់ងាយឆ្លងមេរោគអេដស៍អំឡុងពេលរួមភេទ។ ទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ មានប្រសាសន៍ថា ការប្រយុទ្ធទប់ស្កាត់ការរីករាលដាលមេរោគអេដស៍និងជំងឺអេដស៍ ត្រូវផ្អែកលើសសរស្តម្ភ ៣ រួមមាន ១ ភាពជាអ្នកដឹកនាំ ឬភាពជាម្ចាស់ ២- ភាពជាដៃគូ និង៣-ការវិនិយោគ។ តាមការប៉ាន់ប្រមាណតាមបែបវិទ្យាសាស្ត្រក្នុងឆ្នាំ២០២៣ ចំនួនអ្នកឆ្លងថ្មីនៃមេរោគអេដស៍ មានការថយចុះពី១.៤០០នាក់ នៅឆ្នាំ២០២២ មកនៅត្រឹម១.២០០នាក់ នៅឆ្នាំ២០២៣ គឺមានការធ្លាក់ចុះចំនួន២០០នាក់។ ឯការចម្លងមេរោគអេដស៍ពីម្ដាយទៅកូនមានការថយចុះពីអត្រា៩,៩% នៅ ឆ្នាំ២០២២ មកត្រឹម៨% នៅឆ្នាំ២០២៣។ លទ្ធផលនេះ ជាសញ្ញាវិជ្ជមានបញ្ជាក់ជាថ្មីថាការប្រឹងប្រែងរួមរបស់កម្ពុជាក្នុងរយៈពេលមួយឆ្នាំនេះបាននិងកំពុងទទួលបានលទ្ធផលជាផ្លែផ្កា ថ្វីត្បិតតែស្ថិតនៅឆ្ងាយពីគោលដៅឆ្លងថ្មីដែលបានកំណត់ឱ្យមានការឆ្លងថ្មីក្នុងរង្វង់ ២០០នាក់ក្នុងមួយឆ្នាំ នៅឆ្នាំ២០២៥ក៏ដោយ។ ការណ៍នេះ ទាមទារកម្ពុជាឱ្យបន្តប្រឹងប្រែងទ្វេដងថែមទៀត ដើម្បីអនុវត្តឱ្យបានសម្រេចគោលដៅដែលបានកំណត់ក្នុងគោលនយោបាយជាតិបញ្ចប់អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាលកម្ពុជា៕
|
2024-07-09T17:19:00+07:00
|
kampucheathmey.com
|
https://www.kampucheathmey.com/health/734556
|
c1a8c6ad-7aef-4a88-a1e5-2d874765122c
|
សេតវិមាន ច្រានចោលសេចក្ដីរាយការណ៍ដែលថាលោក ចូ បៃដិន មានជំងឺ Parkinson
|
សេតវិមានបានចេញមុខបញ្ជាក់ថាលោកប្រធានាធិបតីអាមេរិក ចូ បៃដិន មិនមានជំងឺ Parkinson នោះទេ បន្ទាប់ពីកាសែត New York Times បានរាយការណ៍ថា វេជ្ជបណ្ឌិតម្នាក់មានឯកទេសខាងជំងឺនេះបានចេញចូលសេតវិមាន យ៉ាងហោច ៨ដង ចាប់ពីខែសីហា ឆ្នាំមុន រហូតដល់ខែមីនា ឆ្នាំ២០២៤។ នេះបើតាមការចេញផ្សាយដោយទីភ្នាក់ងារ សារព័ត៌មាន Reuters។ ការព្រួយបារម្ភថាលោក ចូ បៃដិន អាចមានជំងឺម្យ៉ាងដែលមិនត្រូវបានគេបង្ហើបឱ្យដឹង បានកើតមានឡើង ចាប់តាំងពីរូបលោកបានដើររកតែចង់ជំពប់ជើងដួល ហាក់ដូចអស់កម្លាំង និងភ្លឹកៗ ម្ដងៗ អំឡុងវេទិកាតស៊ូមិតជាមួយលោក ដូណាល់ ត្រាំ កាលពីថ្ងៃទី២៧ ខែមិថុនា។ ក៏ប៉ុន្តែ នៅក្នុងសន្និសីទសារព័ត៌មានខ្លីមួយកាលពីថ្ងៃចន្ទ ទី៨ ខែកក្កដា អ្នកនាំពាក្យសេតវិមាន លោកស្រី Karine Jean-Pierre បានបដិសេធព័ត៌មានចេញផ្សាយដោយ New York Times។ អ្នកនាំពាក្យរូបនេះ បានគូសបញ្ជាក់ដូច្នេះថា ។ គួរបញ្ជាក់ថា Parkinson ជាជំងឺម្យ៉ាងពាក់ព័ន្ធនឹងប្រព័ន្ធប្រសាទ ដែលអាចបង្កផលប៉ះពាល់ដល់សមត្ថភាពគ្រប់គ្រងចលនា។ ជំងឺនេះច្រើនកើតឡើងលើមនុស្សមានវ័យចំណាស់ ចាប់ពី ៦០ឆ្នាំឡើងទៅ និងកើតឡើងលើបុរស ច្រើនជាងស្រ្តី៕
|
2024-07-09T17:01:00+07:00
|
freshnewsasia.com
|
https://m.freshnewsasia.com/index.php/en/internationalnews/347887-2024-07-09-03-01-18.html
|
98f8dcc9-7c61-4212-aba0-e394a2013c38
|
ក្រសួងណែនាំឱ្យប្រុងប្រយ័ត្នក្រោយបុរសពីរនាក់ស្លាប់ដោយសារបរិភោគត្រីក្រពត
|
ក្រសួងសុខាភិបាលណែនាំឱ្យប្រជាពលរដ្ឋបង្កើនការប្រុងប្រយ័ត្ន បន្ទាប់ពីបុរសពីរនាក់ស្លាប់ដោយសារបរិភោគត្រីក្រពតនៅក្នុងសប្តាហ៍នេះ។ ចេញផ្សាយកាលពីថ្ងៃទី ៨ ខែកក្កដា ឆ្នាំ ២០២៤ បញ្ជាក់ថា បុរស ២ នាក់ បានស្លាប់ ក្រោយពីបរិភោគត្រីក្រពត ដោយម្នាក់រស់នៅខេត្តឧត្តរមានជ័យស្លាប់ កាលពីថ្ងៃទី ៧ ខែកក្កដា ម្នាក់ទៀតនៅខេត្តកំពង់ឆ្នាំង ស្លាប់កាលពីថ្ងៃទី ៨ ខែកក្កដា។ ក្រសួងសុខាភិបាលបានរំឮកដល់ពលរដ្ឋឱ្យប្រុងប្រយ័ត្នខ្ពស់ ចៀសវាងការពុលត្រីក្រពតដែលមានជាតិពុល អាចបណ្ដាលឱ្យមានជំងឺធ្ងន់ធ្ងរ ឬស្លាប់បាន បើទោះបីជាបានចម្អិនឆ្អិន ឬដាក់ឱ្យកកក៏ដោយ។ ក្រសួងសុខាភិបាលបានបង្ហាញអំពីរោគសញ្ញានៃការពុលត្រីក្រពតមានដូចជា ក្នុងរយៈពេលពី ២០ នាទី ទៅ ២ ម៉ោង មានរមាស់ចាក់ៗនៅបបូរមាត់ ឈឺក្បាល វិលមុខ រមាស់ចាក់ៗក្នុងអវៈយវៈ ពិបាកនិយាយ បាត់លំនឹងដងខ្លួន ខ្សោយសាច់ដុំ ខ្វិន ស្ពឹកចុងដៃចុងជើង ក្អួត រាក ល្ហិតល្ហៃ រឹងថ្គាម ឬអាចបណ្ដាលឱ្យស្លាប់។ សម្រាប់វិធីសង្គ្រោះបឋម ត្រូវឱ្យអ្នកពុលក្អួតចេញឱ្យបាន និងបញ្ជូនទៅសង្គ្រោះបន្ទាន់នៅមន្ទីរពេទ្យដែលនៅជិតបំផុត និងតម្រូវពិនិត្យជាចាំបាច់ដោយគ្រូពេទ្យ។ បើតាមក្រសួងសុខាភិបាល នៅកម្ពុជាមានត្រីក្រពតចំនួន ៩ ប្រភេទ ក្នុងនោះ ៥ ប្រភេទមានជាតិពុល រួមមាន ត្រីក្រពតភ្នែកក្រហម ត្រីក្រពតអុចធំ ត្រីក្រពតកូសាំងស៊ីន ត្រីក្រពតអុចបៃតង និងត្រីក្រពតហ្លូវៀធីលីស។ ជាតិពុលរបស់ត្រីក្រពតទាំង ៥ ប្រភេទនេះ មានកម្រិតជាតិពុលនៅក្នុងខ្លួនត្រីខ្ពស់បំផុតនៅក្នុងរដូវត្រីពងកូនបន្តពូជ ដែលធម្មតាកើតឡើងនៅខែកុម្ភៈ មីនា និងចន្លោះពីខែកក្កដា ទៅខែកញ្ញា។ កាលពីថ្ងៃទី ៥ ខែកក្កដា មនុស្សចំនួន ៧ នាក់ រស់នៅខេត្តកំពង់ឆ្នាំង បានពុលត្រីក្រពត ប៉ុន្តែពួកគេត្រូវបានបញ្ជូនទៅសង្គ្រោះទាន់ពេលវេលា៕
|
2024-07-09T07:00:00+07:00
|
khmer.voanews.com
|
https://khmer.voanews.com/a/ministry-of-health-issues-caution-after-two-men-die-because-of-eating-pufferfish/7690622.html
|
017d1530-4fa2-4a7a-a1cb-0621640d579d
|
មេបញ្ជាការកងរាជអាវុធហត្ថខេត្តត្បូងឃ្មុំ នាំយកអំណោយសម្តេចតេជោ សម្តេចកិត្តិព្រឹទ្ធបណ្ឌិត និងនាយឧត្តមសេនីយ៍ សៅ សុខា ជូនគ្រួសារអាវុធហត្ថពលី-មរណៈ និងនិវត្តន៍ជនមានជំងឺ
|
ដើម្បីអបអរសាទរខួបលើកទី៣១ ទិវាបង្កើតកងរាជអាវុធហត្ថ (១៤ កក្កដា ១៩៩៣ - ១៤ កក្កដា ២០២៤) នាពេលខាងមុខនេះ ក៏ដូចជាដើម្បីជាការលើកទឹកចិត្តកម្លាំងអាវុធហត្ថ លោកឧត្តមសេនីយ៍ត្រី រ័ត្ន ចាន់ណា មេបញ្ជាការកងរាជអាវុធហត្ថខេត្តត្បូងឃ្មុំ បានអញ្ជើញសំណេះសំណាលជាមួយគ្រួសារអាវុធហត្ថពលី-មរណៈ និវត្តន៍ជនមានជំងឺ និងនាំយកអំណោយសម្តេចតេជោ និងសម្តេចកិត្តិព្រឹទ្ធបណ្ឌិតទៅប្រគល់ជូនផងដែរ នាថ្ងៃទី០៧ ខែកក្កដា ឆ្នាំ២០២៤។ លោកឧត្តមសេនីយ៍ រ័ត្ន ចាន់ណា បានលើកឡើងថា ក្នុងនាមយើងជាអ្នកជំនាន់ក្រោយត្រូវតែយកចិត្តទុកដាក់ខ្ពស់បំផុតចំពោះ នាយទាហាន នាយទាហានរង នៃកងរាជអាវុធហត្ថខេត្ត ជាពិសេសនិវត្តន៍ជន អាវុធហត្ថមានជម្ងឺ ព្រមទាំងគ្រួសារអាវុធហត្ថពលី-មរណៈដោយមិនត្រូវទុកឳ្យពួកគាត់រស់នៅឯកោ ដោយមិនបានយកចិត្តទុកដាក់នោះទេ ។ លោកបន្តថា ក្រោមការដឹកនាំរបស់សម្តេចធិបតី ហ៊ុន ម៉ាណែត ជានាយករដ្ឋមន្ត្រី និងការដឹកនាំបញ្ជាផ្ទាល់ពីសំណាក់នាយឧត្តមសេនីយ៍ សៅ សុខា មេបញ្ជាការរងកងយោពលខេរៈភូមិន្ទ និង ជាមេបញ្ជាការកងរាជអាវុធហត្ថលើផ្ទៃប្រទេស គឺបានយកចិត្តទុកដាក់យ៉ាងខ្លាំងលើការរស់នៅរបស់នាយទាហាន នាយទាហានរង ជាពិសេស និវត្តន៍ជន អាវុធហត្ថមានជម្ងឺ ព្រមទាំងគ្រួសារអាវុធហត្ថពលី-មរណៈ ។ ជាមួយការសំណេះសំណាល និងសួរសុខទុកនេះ លោកឧត្តមសេនីយ៍ រ័ត្ន ចាន់ណា ក៏បាននាំយកអំណោយដ៏ថ្លៃថ្លា របស់នាយឧត្តមសេនីយ៍ សៅ សុខា និងលោកស្រី ទៅប្រគល់ជូន និវត្តន៍ជនអាវុធហត្ថមានជម្ងឺដោយក្នុងនោះមានគ្រឿង ឧបភោគបរិភោគ រួមទាំងថវិការកំដរដៃមួយចំនួនផងដែរ។ ចំពោះការយកចិត្តទុកដាក់ និងលើកទឹកចិត្តខាងលើនេះ មន្ត្រីកងរាជអាវុធហត្ថចូលនិវត្តន៍ និងមន្ត្រីដែលកំពុងមានជំងឺបានលើកឡើងថា ប្រហាក់ប្រហែលគ្នាថា ក្រោមដំបូលសន្តិភាព និងការអភិវឌ្ឍន៍ ឃើញថាប្រទេសជាតិមានភាពរីកចម្រើន យ៉ាងខ្លាំងក្នុងនោះការកសាងនូវហេដ្ឋារចនាសម្ព័ន្ធ ពិសេសក្នុងទីបញ្ជាការដ្ឋានកងរាជអាវុធហត្ថខេត្តត្បូងឃ្មុំនេះតែម្តង។ មន្ត្រីជំនាន់ក្រោយគឺពិតជាសសរទ្រូងប្រទេសជាតិ ដែលមានទាំងចំនេះដឹង និងចំនេះធ្វើដ៏មានគុណភាព និងគុណធម៌យ៉ាងល្អឥតខ្ចោះ ក្នុងការងារថែរក្សាសន្តិសុខជូនប្រជាជន និងប្រទេសេជាតិ ក្នុងនោះគឺមិនភ្លេចទេ មន្ត្រីចាស់ៗ ដែលចូលនិវត្ត គ្រួសារមន្ត្រីដែល ពលីមរណៈ។ នៅថ្ងៃដដែរនោះ លោកឧត្តមសេនីយ៍ រ័ត្ន ចាន់ណា ក៏បានជួបសំណេះសំណាល និងផ្តាំផ្ញើរដល់មន្ត្រី កងរាជអាវុធហត្ថដែលត្រូវបំពេញ ភារៈកិច្ចចូលរួមឈរផែន ក្នុងទិវាខួបកំណើតកងរាជអាវុធហត្ថលើកទី៣១ (១៤ កក្កដា ១៩៩៣ - ១៤ កក្កដា ២០២៤) នៅភ្នំជំរាយ ខេត្តកំពងឆ្នាំង និងកម្មវិធីបើកការដ្ឋានសាងសង់សាលមហោស្របគោកធ្លកនៅវិទ្យាស្ថានកងរាជអាវុធហត្ថកំបូល។ ក្នុងនោះលោកក៏បាននាំយកអំណោយរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត នៅប្រគល់ជូនផងដែរមានដូចជា អាវភ្លៀង មួក និងអាវយឺត។ លោកឧត្តមសេនីយ៍ រ័ត្ន ចាន់ណា បានផ្ដាំផ្ញើថា ក្នុងនាមជានាយទាហានកងរាជអាវុធហត្ថគឺត្រូវតែមានវិន័យល្អ មិនត្រូវពាក់ព័ន្ធជាមួយអំពើខុសច្បាប់ណាមួយដាច់ខាត បើសិនរកឃើញថាមានពាក់ព័ន្ធ នឹងទទួលពិន័យមិនលើកលែងដាច់ខាត ។ ចប់ប្រសាសន៍សំណេះសំណាល លោកឧត្តមសេនីយ៍ត្រី រ័ត្ន ចាន់ណា មេបញ្ជាការកងរាជអាវុធហត្ថខេត្ត បាននាំយកគ្រឿងឧបភោគបរិភោគ និងថវិកាប្រគល់ជូនដល់និវត្តន៍ជន អាវុធហត្ថមានជម្ងឺ ព្រមទាំងគ្រួសារអាវុធហត្ថពលី-មរណៈ សរុបចំនួន ១២នាក់ ក្នុងនោះទទួលបាន ៖ អង្ករ១២បេ ភេសជ្ជៈ ១២កេស ទឹកសុទ្ធ ១២កេស មី ១២កេស ត្រីខ១២យួ ទឹកត្រី ១២យួ ទឹកស៊ីអ៉ីវ ១២យួ និងថវិកាចំនួន ៩.៧២៤.០០០៛៕
|
2024-07-08T23:46:00+07:00
|
freshnewsasia.com
|
https://m.freshnewsasia.com/index.php/en/localnews/347822-2024-07-08-09-46-18.html
|
76ff0cec-8fd3-444d-8761-8d32515c1f0e
|
រកឃើញជំងឺផ្ដាសាយបក្សី លើក្មេងស្រីអាយុ ៥ឆ្នាំ នៅស្រុកគីរីវង្ស
|
តាមរយៈសេចក្ដីប្រកាសបានឲ្យដឹងថា ក្មេងស្រីនេះ មានគ្រុនក្តៅ និងត្រូវជាបងជីដូនមួយ ក្មេងប្រុសអាយុ៣ឆ្នាំវិជ្ជមានកាលពីថ្ងៃទី៥ កក្កដា ព្រមទាំងរស់នៅផ្ទះជាមួយគ្នា។ បច្ចុប្បន្ន ស្ថានភាពអ្នកជំងឺមានអាការៈស្រាល និងកំពុងទទួលបានការថែទាំ យ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា ប្រហែល១០ថ្ងៃមុនចាប់ផ្តើមឈឺ នៅភូមិមានមាន់ទាងាប់ ហើយនៅផ្ទះ អ្នកជំងឺបានយកមកធ្វើម្ហូបបរិភោគ ក្មេងស្រីបានប៉ះពាល់មាន់ងាប់។ ក្រុមឆ្លើយតបបន្ទាន់របស់ ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្ម លើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេសបន្តការស្វែងរកប្រភពចម្លង ទាំងលើសត្វ និងមនុស្ស ដោយបន្តស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្ត ទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុ។ ក្រសួងសុខាភិបាល ក្រើនរំលឹកដល់ពលរដ្ឋទាំងអស់គ្នា យកចិត្តទុកដាក់ប្រុងប្រយ័ត្នលើជំងឺផ្តាសាយបក្សី ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ក្នុងនោះប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមានរោគសញ្ញា កុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការពិគ្រោះយោបល់ និងការពិនិត្យព្យាបាលនៅតាម មូលដ្ឋានសុខាភិបាល ៕
|
2024-07-08T22:33:00+07:00
|
dap-news.com
|
https://dap-news.com/national/2024/07/08/429052/
|
6649d60b-01a7-4faf-97be-5970853ff82d
|
ក្រសួងសុខាភិបាល ប្រកាសពីការរកឃើញករណីជំងឺផ្តាសាយបក្សីលើក្មេងស្រី អាយុ៥ឆ្នាំម្នាក់ថែមទៀត នៅខេត្ដតាកែវ
|
ក្រសួងសុខាភិបាល បានចេញសេចក្តីប្រកាសព័ត៌មាន ស្តីពីករណីជំងឺផ្តាសាយបក្សីលើក្មេងស្រី អាយុ៥ឆ្នាំម្នាក់ថែមទៀត នៅភូមិពោធិ៍ ឃុំព្រះបាទជាន់ជុំ ស្រុកគីរីវង្ស ខេត្ដតាកែវ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាននៅថ្ងៃទី០៨ ខែកក្កដា ឆ្នាំ២០២៤។ ក្រសួងសុខាភិបាលបានឲ្យដឹងថា មានជំងឺផ្តាសាយបក្សីកើតលើ ក្មេងស្រី អាយុ៥ឆ្នាំ ចំនួន ០១ករណីទៀត និងត្រូវបានបញ្ជាក់ថា វិជ្ជមានវីរុសផ្តាសាយបក្សី ប្រភេទ H5N1 ពីវិទ្យាស្ថានជាតិសុខភាពសាធារណៈ នៅថ្ងៃទី៧ ខែកក្កដា ឆ្នាំ២០២៤ ដែលមានទីលំនៅ ក្នុងភូមិពោធិ៍ ឃុំព្រះបាទជាន់ជុំ ស្រុកគីរីវង្ស ខេត្តតាកែវ។ ក្មេងស្រីនេះ មានគ្រុនក្តៅ និងត្រូវជាបងជីដូនមួយ ក្មេងប្រុសអាយុ៣ឆ្នាំវិជ្ជមានកាលពីថ្ងៃទី៥ ខែកក្កដា ឆ្នាំ២០២៤ ព្រមទាំងរស់នៅផ្ទះជាមួយគ្នា។ បច្ចុប្បន្ន ស្ថានភាពអ្នកជំងឺមានអាការៈស្រាល និងកំពុងទទួលបានការថែទាំយ៉ាងយកចិត្តទុកដាក់ពីសំណាក់ក្រុមគ្រូ ពេទ្យ។ តាមការសាកសួរបង្ហាញថា ប្រហែល១០ថ្ងៃមុនចាប់ផ្តើមឈឺ នៅភូមិមានមាន់ទាងាប់ ហើយនៅផ្ទះ អ្នកជំងឺបានយកមកធ្វើម្ហូបបរិភោគ ក្មេងស្រីបានប៉ះពាល់មាន់ងាប់។ ក្រុមឆ្លើយតបបន្ទាន់របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្ត ស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល សូមក្រើនរំលឹកដល់បងប្អូនប្រជាពលរដ្ឋទាំងអស់គ្នា សូមយកចិត្តទុកដាក់ប្រុង ប្រយ័ត្នលើជំងឺផ្តាសាយបក្សីជានិច្ច ពីព្រោះជំងឺផ្តាសាយបក្សី H5N1 នៅតែបន្តគំរាមកំហែងដល់សុខភាព ប្រជាពលរដ្ឋយើង ហើយក៏សូមជម្រាបដល់បងប្អូន ប្រសិនបើមានអាការៈក្តៅខ្លួន ក្អក ហៀរសំបោរ ឬពិបាក ដកដង្ហើម និងមានប្រវត្តិធ្លាប់បានប៉ះពាល់ជាមួយមាន់ទាឈឺ ឬស្លាប់ក្នុងអំឡុង១៤ថ្ងៃ មុនថ្ងៃចាប់ផ្តើមមាន រោគសញ្ញា សូមកុំទៅជួបជុំ ឬទីប្រជុំជនដែលមានមនុស្សច្រើន និងត្រូវស្វែងរកការ ពិគ្រោះយោបល់ និងការពិនិត្យព្យាបាលនៅតាមមូលដ្ឋានសុខាភិបាល ដែលនៅជិតលោកអ្នកបំផុតឱ្យបាន ឆាប់ទាន់ពេលវេលា។ របៀបចម្លង៖ ជំងឺផ្តាសាយបក្សី H5N1 គឺជាជំងឺផ្តាសាយមួយ ដែលជាធម្មតាចម្លងរវាងសត្វបក្សី ឈឺ ទៅបក្សីផ្សេងទៀត ប៉ុន្តែជួនកាលវាអាចចម្លងពីបក្សីទៅមនុស្ស តាមការប៉ះពាល់ជិតស្និទ្ធជាមួយបក្សី ដែលឈឺឬងាប់។ ជំងឺផ្តាសាយបក្សីលើមនុស្សជាជំងឺធ្ងន់ធ្ងរ ដែលតម្រូវឱ្យមានការធ្វើការព្យាបាលនៅ មន្ទីរពេទ្យទាន់ពេលវេលា។ ទោះបីជាវាមិនងាយឆ្លងពីមនុស្សទៅមនុស្ស ប៉ុន្តែបើវាអាចបំប្លែងខ្លួនអាចឆ្លង ដូចនឹងជំងឺផ្តាសាយតាមរដូវកាលផងដែរ។ វិធានការបង្ការ៖ សូមលាងដៃឱ្យបានញឹកញាប់ ជាមួយសាប៊ូ និងទឹកមុនពេលបរិភោគ និង បន្ទាប់ពីប៉ះពាល់ជាមួយបក្សី ដាក់កុមារនៅឆ្ងាយពីសត្វបក្សី និងដាក់សត្វបក្សីនៅឱ្យឆ្ងាយពីកន្លែងរស់នៅ កុំ បរិភោគសត្វបក្សីឈឺឬងាប់ និងរាល់សត្វបក្សីដែលធ្វើសម្រាប់បរិភោគត្រូវចំអិនឱ្យឆ្អិនល្អ។ ក្រសួងសុខាភិបាលនឹងបន្តធ្វើការជូនដំណឹងដល់សាធារណជន អំពីព័ត៌មានទាក់ទងនឹងបញ្ហា សុខភាពសាធារណៈ តាមឆាណែលតេឡេក្រាម និងទំព័រហ្វេសប៊ុកផ្លូវការរបស់ក្រសួងសុខាភិបាល ក៏ដូចជា ទំព័រហ្វេសប៊ុកផ្លូវការរបស់នាយកដ្ឋានប្រយុទ្ធនឹងជំងឺឆ្លង និងគេហទំព័រ www.cdcmoh.gov.kh។ សម្រាប់ព័ត៌មានបន្ថែម សូមទាក់ទងលេខទូរស័ព្ទទាន់ហេតុការណ៍របស់ក្រសួងសុខាភិបាល លេខ ១១៥ ដោយឥតគិតថ្លៃ៕
|
2024-07-08T22:18:00+07:00
|
freshnewsasia.com
|
https://m.freshnewsasia.com/index.php/en/localnews/347806-2024-07-08-08-18-57.html
|
941dc36b-0b9b-4c39-afab-c42f2dc2ae19
|
សិប្បកម្មសូត្រអង្គរដ៏ធំជាងគេនៅខេត្តសៀមរាប បើកដំណើរការឡើងវិញ បន្ទាប់ពីផ្អាកដំណើរការមួយរយៈដោយសារវិបត្តិជំងឺកូវីដ១៩
|
សិប្បកម្មសូត្រដ៏ធំជាងគេនៅស្រុកពួក ខេត្តសៀមរាប នៅថ្ងៃទី៨ ខែកក្កដា ឆ្នាំ២០២៤នេះ បានរៀបចំពិធីសូត្រមន្ត បើកដំណើរការឡើងវិញ បន្ទាប់ពីផ្អាកដំណើរការមួយរយៈ ដោយសារវិបត្តិជំងឺកូវីដ១៩។ ក្នុងពិធីសំណេះសំណាល លោក កាយ ឡូត ប្រធានក្រុមប្រឹក្សាភិបាល បានលើកឡើងថា សិប្បកម្មសូត្រនេះបានទ្រទ្រង់ និងថែរក្សាកេរ្ត៍ដំណែលវប្បធម៌ និងសិប្បកម្ម បុរាណរបស់ប្រទេសកម្ពុជា និងមានឥទ្ធិពលជាវិជ្ជាមានដល់ជីវិតរស់នៅ របស់ប្រជាពលរដ្ឋ នៅតាមបណ្តាលមូលដ្ឋានផងដែរ។ លោកបន្តថា នេះជាការជួបជុំគ្នាមួយនៃមហាគ្រួសារសិប្បកម្មសូត្រអង្គរ ក្រោយពេលជំងឺកូវីដ១៩ បានសាបសូន្យទៅ ទើបបានធ្វើឲ្យយើងធ្វើការប្រមូលផ្តុំដល់បុគ្គលិកបម្រើការងារ និងក្រុមសិប្បករទាំងជំនាញចន្លាក់ឈើ, ចន្លាក់ថ្ម និងផ្នែកតម្បាញសូត្រចំនួន១៨០នាក់។ លោក កាយ ឡូត បានបន្តថា នៅមុនកើតវិបត្តិជំងឺកូវីដ១៩ សិប្បកម្មសូត្រអង្គរ នៅសូត្រពួក មានសិប្បករជាង៤០០នាក់ ហើយដំណាក់កាលទី១ ជ្រើសរើសបុគ្គលិកចំនួន១៨០នាក់ នៅពេលសិប្បកម្មសូត្រដំណើរការទៅល្អ និងបន្តប្រមូលផ្តុំសិប្បករចាស់ៗ យកមកបម្រើការងារឡើងវិញ។ លោក ប៉ាវ អៀងឃ័ង នាយកសិប្បកម្មសូត្រអង្គតនៅសូត្រពួក បានឲ្យដឹងថា សិប្បកម្មសូត្រនេះ ត្រូវបានអាក់ខានដំណើរការក្នុងពេលពិភពលោកជួបនូវវិបត្តិជំងឺកូវីដ១៩ ហើយក្រោយពេលវិបត្តិជំងឺកូវីដ១៩ វិនាសបាត់ទៅ សិប្បកម្មសូត្រ ក៏បានរៀបចំកែលម្អឡើងវិញ ដើម្បីដាក់ឲ្យដំណើរការជាផ្លូវការឡើងវិញ ដោយបានប្រមែប្រមូលសិប្បករចាស់ៗ ដែលមានជំនាញឲ្យត្រឡប់មកធ្វើការឡើងវិញ ចំនួន១៨០នាក់ ក្រោយពួកគេមួយចំនួនធំបានចាកចោលពីអាជីពនេះ។ លោក ប៉ាវ អៀងឃ័ង បានបន្តថា វិស័យសូត្រនេះ ត្រូវបានរាជរដ្ឋាភិបាល ពង្រឹង និងអភិរក្សនូវជំនាញរបស់ដូនតា ក្នុងការផលិតសូត្រ។ ម៉្យាងទៀត ជំនាញតម្បាញ់សូត្រនេះ គឺជាមរតករបស់ដូនតាខ្មែរយើង ដែលបានបន្សល់ទុក និងបានចារឹកនៅតាមប្រាង្គប្រាសាទ ដែលជាជំនាញរបស់ដូនតាខ្មែរយើងជាច្រើនសតវត្សមកហើយផងដែរ។ លោកបានបញ្ជាក់ថា នេះជាការបង្ហាញឲ្យឃើញពីការបោះជំហានដ៏ដំបូងនៃការអភិវឌ្ឍន៍របស់សិប្បកម្មសូត្រអង្គរនៅស្រុកពួក ដើម្បីថែរក្សាកេរ្តិ៍ដំណែលវប្បធម៌ និងសិល្បៈ ផ្នែកសិប្បកម្មចម្លាក់ និងតម្បាញសូត្រ ដែលជាមរតកដូនតាដ៏មានតម្លៃ ព្រមទាំងបានចូលរួមជួយផ្សព្វផ្សាយសម្បត្តិវប្បធម៌ និងសិល្បៈខ្មែរ ទៅក្នុងឆាកអន្តរជាតិ តាមរយៈការនាំភ្ញៀវអន្តរជាតិមកទស្សនាសិប្បកម្មសូត្រអង្គរនៅស្រុកពួកទៀតផង៕
|
2024-07-08T21:55:00+07:00
|
freshnewsasia.com
|
https://m.freshnewsasia.com/index.php/en/localnews/347799-2024-07-08-07-55-25.html
|
72a9fcda-9f17-4149-9c5f-21f3512dcf1f
|
អាហារ ៤ ប្រភេទ ជួយស្តារសរសៃឈាមឲ្យមានសុខភាពល្អ មិនបាច់ប្រើថ្នាំ
|
ការទទួលទានអាហារទាំង ៤ នេះឲ្យបានទៀងទាត់ មិនត្រឹមតែជួយធ្វើឲ្យសរសៃឈាមមានភាពរស់រវើកប៉ុណ្ណោះទេ ថែមទាំងអាចការពារហានិភ័យនៃជំងឺផ្សេងៗជាច្រើនទៀតផងដែរ។ ភាពចាស់នៃសរសៃឈាមសំដៅលើដំណើរការនៃការផ្លាស់ប្តូរ degenerative នៅក្នុងរចនាសម្ព័ន្ធសរសៃឈាម និងមុខងារនៅពេលដែលយើងចាស់ ឬត្រូវបានប៉ះពាល់ដោយទម្លាប់ប្រចាំថ្ងៃមិនល្អ។ ជាធម្មតា នៅពេលដែលរក្សាបាននូវទម្លាប់រស់នៅល្អ និងនៅក្មេង ជញ្ជាំងសរសៃឈាមមានភាពរលូន និងយឺត ចរាចរឈាមមិនមានការស្ទះ ហើយថែមទាំងមានសុខភាពល្អ។ ទោះជាយ៉ាងណាក៏ដោយ នៅពេលដែលអាយុកាន់តែកើនឡើង និងត្រូវបានរងផលប៉ះពាល់ដោយកត្តាដូចជាទម្លាប់អាក្រក់ដូចជាការជក់បារី ការញៀនស្រា របបអាហារដែលមានជាតិអំបិល និងខ្លាញ់ខ្ពស់ ការខ្វះលំហាត់ប្រាណ … សរសៃឈាមអាច ចាស់ ។ នៅពេលដែលសរសៃឈាមត្រូវបានចុះខ្សោយ រាងកាយអាចជួបប្រទះនូវស្ថានភាពជាច្រើនដូចជាសម្ពាធឈាមខ្ពស់ជាតិស្ករក្នុងឈាមខ្ពស់និងជំងឺលើសឈាមដូចជាជាតិខ្លាញ់ក្នុងឈាមខ្ពស់និងអាស៊ីតអ៊ុយរិក។ ជំងឺទាំងនេះបំផ្លាញ endothelium សរសៃឈាម និងបង្កើតបន្ទះ atherosclerotic ធ្វើឲ្យលំហូរឈាមចុះខ្សោយ និងធ្វើឲ្យសរីរាង្គផ្សេងៗធ្លាក់ចូលទៅក្នុងស្ថានភាពនៃ ischemia រ៉ាំរ៉ៃ។ ពួកគេអាចនាំឱ្យមានផលវិបាកធ្ងន់ធ្ងរដូចជាជំងឺដាច់សរសៃឈាមខួរក្បាល ជំងឺដាច់សរសៃឈាមខួរក្បាលស្រួចស្រាវ ជំងឺខ្សោយតម្រងនោម និងការស្ទះសរសៃឈាមអវយវៈក្រោម។ អាហារ ៤មុខដែលជួយធ្វើឲ្យសរសៃឈាមឡើងវិញ មានវីតាមីន សារធាតុរ៉ែ និងសារធាតុប្រឆាំងអុកស៊ីតកម្មជាច្រើន ដែលជួយប្រឆាំងនឹងជំងឺ។ ជាពិសេស បន្លែបៃតងសម្បូរទៅដោយវីតាមីន C និងសារជាតិ flavonoids ដែលអាចធ្វើឱ្យសរសៃឈាមទន់ និងបង្កើនភាពបត់បែននៃសរសៃឈាម។ យោងតាមការសិក្សាដែលបានចេញផ្សាយនៅក្នុង British Journal of Nutrition ស្ត្រីវ័យចំណាស់ដែលទទួលទានបន្លែបៃតងច្រើនដូចជា ប្រូខូលី ពន្លកស៊ែល និងស្ពៃក្តោប ទំនងជាមិនសូវមានការខូចខាតសរសៃឈាមធ្ងន់ធ្ងរនោះទេ។ គឺជាអាហារដែលផ្តល់រាងកាយនូវបរិមាណដ៏ច្រើននៃអាស៊ីតខ្លាញ់អូមេហ្គា៣ ។ នេះគឺជាប្រភេទអាស៊ីតខ្លាញ់មិនឆ្អែត ដែលមានសមត្ថភាពកាត់បន្ថយការរលាកដែលកើតឡើងពាសពេញរាងកាយ។ នៅពេលដែលរលាក សរសៃឈាមអាចខូច ហើយនាំឲ្យកើនឡើងហានិភ័យនៃជំងឺបេះដូង និងដាច់សរសៃឈាមខួរក្បាល។ ទាំងមូលសម្បូរទៅដោយសារធាតុប្រឆាំងអុកស៊ីតកម្ម និងសមាសធាតុរុក្ខជាតិមានប្រយោជន៍ហៅថា polyphenols។ អ្វីដែលគួរឲ្យកត់សម្គាល់បំផុតនោះគឺក្រុមប្រឆាំងអុកស៊ីតកម្មតែមួយគត់ដែលហៅថា avenanthramides ដែលត្រូវបានរកឃើញស្ទើរតែទាំងស្រុងនៅក្នុង oats ។ ការស្រាវជ្រាវបានរកឃើញថា avenanthramides អាចជួយកាត់បន្ថយភាពតានតឹងអុកស៊ីតកម្មដោយបង្កើនការផលិតឧស្ម័ននីទ្រីកអុកស៊ីដ។ ម៉ូលេគុលឧស្ម័ននេះជួយពង្រីកសរសៃឈាម (ពង្រីក) ដែលអាចនាំអោយមានលំហូរឈាមកាន់តែប្រសើរ។ លើសពីនេះទៀត avenanthramide មានឥទ្ធិពលប្រឆាំងនឹងការរលាក – កត្តាដែលអាចបំផ្លាញសរសៃឈាម។ មានមានផ្ទុកនូវសារធាតុប្រឆាំងអុកស៊ីតកម្ម ជាតិសរសៃ និងសារធាតុរ៉ែជាច្រើនទៀតដូចជា កាល់ស្យូម ជាតិដែក ផូស្វ័រ ដែលអាចការពារថ្លើម ល្អសម្រាប់ប្រព័ន្ធរំលាយអាហារ និងកាត់បន្ថយកម្រិតកូឡេស្តេរ៉ុលក្នុងឈាម។ លើសពីនេះ ផ្សិតត្រចៀកឈើក៏អាចកាត់បន្ថយភាពស្អិតនៃឈាម និងការពារជំងឺដូចជាជំងឺដាច់សរសៃឈាមក្នុងខួរក្បាល និងជំងឺភ្លេចភ្លាំង។ បន្ថែមពីលើការបន្ថែមអាហារទាំង ៤ខាងលើ អ្នកនៅតែគួរតែបន្ថែមផ្លែឈើ និងបន្លែផ្សេងទៀត ដើម្បីបង្វែរមុខម្ហូបរបស់អ្នក និងបន្ថែមសារធាតុចិញ្ចឹមឱ្យបានគ្រប់គ្រាន់។ លើសពីនេះ អ្នកគួរឈប់ជក់បារី និងកំណត់ការទទួលទានជាតិអាល់កុល កាត់បន្ថយបរិមាណអំបិលក្នុងអាហារ និងធ្វើលំហាត់ប្រាណឲ្យបានទៀងទាត់ ដើម្បីបង្កើនសុខភាពទូទៅ និងការពារការស្ទះសរសៃឈាម។ សម្រាប់អ្នកជំងឺដែលមានជំងឺទឹកនោមផ្អែម លើសឈាម និងខ្លាញ់ក្នុងឈាមខ្ពស់ គួរតែព្យាបាលដោយថ្នាំដើម្បីគ្រប់គ្រងសម្ពាធឈាម ជាតិស្ករក្នុងឈាម និងខ្លាញ់ក្នុងឈាមក្នុងកម្រិតធម្មតា ដើម្បីកាត់បន្ថយផលប៉ះពាល់នៃជំងឺសរសៃឈាមបេះដូងចេញ ការពារហានិភ័យនៃជំងឺបេះដូង ការគាំងបេះដូងនិងជំងឺដាច់សរសៃឈាមខួរក្បាល៕
|
2024-07-08T15:54:00+07:00
|
kampucheathmey.com
|
https://www.kampucheathmey.com/health/733772
|
2e504fee-4e4a-479f-b2f1-38fc397e828d
|
វឌ្ឍនភាពល្អប្រសើរក្នុងការឆ្លើយតបនឹងមេរោគអេដស៍ និងជំងឺអេដស៍ នៅកម្ពុជា នាឆ្នាំ២០២៣ បើទោះជាមានបញ្ហាប្រឈមមួយចំនួនដែលត្រូវបន្តរួមគ្នាឆ្លើយតប
|
រាជធានីភ្នំពេញ ៖ នៅថ្ងៃទី០៨ ខែកក្កដា ឆ្នាំ២០២៤ អាជ្ញាធរជាតិប្រយុទ្ធនឹងជំងឺអេដស៍ ក្រសួងសុខាភិបាល (មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ) និងការិយាល័យ ពហុប្រទេសនៃអង្គការUNAIDS ប្រចាំប្រទេសកម្ពុជា ឡាវ ម៉ាឡេស៊ី ដែលមានមូលដ្ឋាននៅរាជធានី ភ្នំពេញ បានរួមគ្នាផ្សព្វផ្សាយការប៉ាន់ប្រមាណស្ថានភាពនៃការរីករាលដាលមេរោគអេដស៍ និងជំងឺអេដស៍ នៅកម្ពុជា នាឆ្នាំ២០២៣។ ដោយមានការគាំទ្រដ៏រឹងមាំពី សម្តេចអគ្គមហាសេនាបតីតេជោ ហ៊ុន សែន អតីត នាយករដ្ឋមន្ត្រី ប្រធានព្រឹទ្ធសភា និងសម្តេចមហាបវរធិបតី ហ៊ុន ម៉ាណត នាយករដ្ឋមន្ដ្រីនៃព្រះរាជាណាចក្រកម្ពុជា និងដោយការប្រឹងប្រែងរួមគ្នារវាងអាជ្ញាធរជាតិ ប្រយុទ្ធនឹងជំងឺអេដស៍ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ មជ្ឈមណ្ឌលជាតិ គាំពារមាតានិងទារកនៃក្រសួងសុខាភិបាល ព្រមទាំងការចូលរួមអនុវត្តកម្មវិធីដោយអង្គការសង្គមស៊ីវិល ទាំងអស់ និងដោយមានកិច្ចសហការដ៏ជិតស្និទ្ធពីអង្គការUNAIDS នៅឆ្នាំ២០២៣ ការឆ្លើយតបនឹង មេរោគអេដស៍និងជំងឺអេដស៍ នៅកម្ពុជា បានទទួលលទ្ធផលល្អប្រសើរ និងមានវឌ្ឍនភាព។ តាមការប៉ាន់ប្រមាណតាមបែបវិទ្យាសាស្ត្រក្នុងឆ្នាំ២០២៣ ចំនួនអ្នកឆ្លងថ្មីនៃមេរោគអេដស៍ មានការថយចុះពី១.៤០០នាក់ នៅឆ្នាំ២០២២ មកនៅត្រឹម១,២០០នាក់ នៅឆ្នាំ២០២៣ គឺមានការ ធ្លាក់ចុះចំនួន២០០នាក់។ ឯការចម្លងមេរោគអេដស៍ពីម្ដាយទៅកូនមានការថយចុះពីអត្រា៩,៩% នៅ ឆ្នាំ២០២២ មកត្រឹម៨% នៅឆ្នាំ២០២៣។ ចំណែកឯគោលដៅ៩៥ទីមួយ អត្រាអ្នកដឹងពីស្ថានភាពនៃ ការឆ្លងមេរោគអេដស៍របស់ខ្លួន បានកើនឡើងពី៨៦% នៅឆ្នាំ២០២២. ទៅ៨៩% នៅឆ្នាំ២០២៣។ ដូច្នេះ លើគោលដៅ ៩៥-៩៥-៩៥ កម្ពុជាយើងសម្រេចបាន៨៩-៩៨-៩៨។ លទ្ធផលនេះ ជាសញ្ញា វិជ្ជមានបញ្ជាក់ជាថ្មីថា ការប្រឹងប្រែងរួមរបស់យើងក្នុងរយៈពេលមួយឆ្នាំនេះបាននិងកំពុងទទួលបាន លទ្ធផលជាផ្លែផ្កា ថ្វីត្បិតតែស្ថិតនៅឆ្ងាយពីគោលដៅឆ្លងថ្មីដែលបានកំណត់ឱ្យមានការឆ្លងថ្មីក្នុងរង្វង់ ២០០នាក់ក្នុងមួយឆ្នាំ នៅឆ្នាំ២០២៥ក៏ដោយ។ ការណ៍នេះ ទាមទារកម្ពុជាយើងឱ្យបន្តប្រឹងប្រែងទ្វេដង ថែមទៀត ដើម្បីអនុវត្តឱ្យបានសម្រេចគោលដៅដែលបានកំណត់ក្នុងគោលនយោបាយជាតិបញ្ចប់ អេដស៍ និងចីរភាពកម្មវិធីអេដស៍សម្រាប់ឆ្នាំ២០២៣-២០២៨ របស់រាជរដ្ឋាភិបាលកម្ពុជា។ ទន្ទឹមនឹងវឌ្ឍនភាពល្អប្រសើរដែលសម្រេចបានក្នុងឆ្នាំ២០២៣ កម្ពុជាយើងក៏បាននិងកំពុង ប្រឈមនឹងបញ្ហាមួយចំនួនដែលក្នុងនោះ អត្រាឆ្លងថ្មីនៃមេរោគអេដស៍ នៅតែបន្តមានកម្រិតខ្ពស់ក្នុង ចំណោមក្រុមប្រជាជនគន្លឹះដែលជាក្រុមប្រឈមនឹងហានិភ័យខ្ពស់រួមមាន ក្រុមបុរសរួមភេទជាមួយបុរស ក្រុមបំប្លែងភេទ ក្រុមស្រ្តីបម្រើក្នុងសេវាកម្សាន្ត និងក្រុមប្រើប្រាស់គ្រឿងញៀន។ ជាពិសេស ក្រុម យុវវ័យអាយុពី១៥-២៤ឆ្នាំ ដែលនិន្នាការនៃការឆ្លងថ្មីមេរោគអេដស៍មានការកើនឡើងនោះ មានការ ធ្លាក់ចុះគួរឱ្យកត់សម្គាល់នូវការយល់ដឹងពីមេរោគអេដស៍និងជំងឺអេដស៍។ ទន្ទឹមនឹងនេះ យើងក៏ត្រូវបិទ គម្លាតគោលដៅ៩៥ ទី១ផងដែរ។ ឯកឧត្តមទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានមាន ប្រសាសន៍ថា ការប្រយុទ្ធទប់ស្កាត់ការរីករាលដាលមេរោគអេដស៍និងជំងឺអេដស៍ ត្រូវផ្អែកលើសសរស្តម្ភ បីគឺ៖ ១- ភាពជាអ្នកដឹកនាំ ឬភាពជាម្ចាស់ ២- ភាពជាដៃគូ និង៣- ការវិនិយោគ រួមជាមួយនឹង គោលការណ៍រួមបីមួយគឺ៖ យុទ្ធសាស្ត្រ ឬក្របខ័ណ្ឌផែនការសកម្មភាពតែមួយ ស្ថាប័នសម្របសម្រួល តែមួយ និងប្រព័ន្ធតាមដាននិងវាយតម្លៃតែមួយ៕ រក្សាសិទ្ធដោយ ៖ សុទ្ធលី
|
2024-07-08T14:08:56+07:00
|
cen.com.kh
|
https://cen.com.kh/archives/765335.html
|
e0c2ce5a-b650-4f93-8fd5-86d543101238
|
រដ្ឋ ចំណាយ២០០លានដុល្លារ សាងសង់ស្ពានឆ្លងកាត់ទន្លេមេគង្គ តភ្ជាប់ផ្លូវល្បឿនលឿនភ្នំពេញ-បាវិត
|
គម្រោងសាងសង់ស្ពានឆ្លងកាត់ទន្លេមេគង្គពីដីឥដ្ឋ តភ្ជាប់ទៅផ្លូវល្បឿនលឿនភ្នំពេញបាវិត ស្ថិតក្នុងដំណាក់កាលសាងសង់ផែបណ្តោះអាសន្ន ដើម្បីរៀបចំឧបករណ៍ខួងគ្រឹះសសរស្ពាន។ ស្ពានឆ្លងកាត់ទន្លេមេគង្គដីឥដ្ឋ-ថ្មគរ ជាប្រភេទស្ពានបេតុងដោយតួស្ពាន និងផ្លូវតភ្ជាប់ក្បាលស្ពានមានប្រវែងសរុប ៣ ៧០០ម៉ែត្រ, តួស្ពានមានប្រវែងសរុប ១ ៦០០ម៉ែត្រ និងទទឹង២៦ម៉ែត្រ ព្រមទាំងសាងសង់ស្ពានអាកាសរំលងផ្លូវជាតិលេខ១ ប្រវែង ១២០ម៉ែត្រ ដោយប្រើប្រាស់ថវិការជាតិអស់២០០លានដុល្លារ និងចំណាយពេល៤៨ខែ។ បើតាមឯកឧត្ដម ស៊ុន ចាន់ថុល បានលើកឡើងថា៖”ក្នុងគម្រោងផ្លូវល្បឿនលឿនភ្នំពេញ-បាវិត នឹងត្រូវសាងសង់ស្ពានមួយកន្លែងនៅតំបន់ឃុំដីឥដ្ឋ ស្រុកកៀនស្វាយ ដើម្បីឆ្លងកាត់ទន្លេមេគង្គ ឆ្ពោះទៅតំបន់ល្វាឯម ខេត្ដកណ្ដាល ដែលក្បែរនឹងផ្លូវក្រវាត់ ក្រុងទី៣។” គួរបញ្ជាក់ថា ផ្លូវល្បឿនលឿន ជាថវិកាផ្នែកឯកជនគ្រោងចំណាយអស់ប្រហែល ១៤០០លានដុល្លារ ដោយឡែកស្ពានតភ្ជាប់ផ្លូវល្បឿនលឿនជាថវិការរដ្ឋគ្រោងចំណាយប្រហែល ២០០លានដុល្លារ ក្រោយការសាងសង់ ពលរដ្ឋធ្វើដំណើរដោយមិនចាំបាច់បង់ប្រាក់នោះទេ៕
|
2024-07-08T09:43:55+07:00
|
kbnnews.com
|
https://kbn.news/archives/322037
|
0d1172aa-e970-468e-b2b3-3ff897f698d3
|
មជ្ឈមណ្ឌលតម្បាញសូត្រពួកបើកដំណើរការឡើងវិញ
|
នៅថ្ងៃទី៨ ខែ កក្កដា ឆ្នាំ២០២៤ នៅមជ្ឈមណ្ឌលតម្បាញសូត្រពួក ខេត្តសៀមរាប បានធ្វើការនិមន្តព្រះសង្ឃ សូត្រមន្តចម្រើនព្រះបរិត្យ ប្រោះព្រហ្ម សុំនូវសេចក្តីសុខ ក្នុងឱកាសបើកហាងថ្មី របស់មជ្ឈមណ្ឌលតម្បាញសូត្រពួកឡើងវិញ ក្រោយបានអាក់ខានក្នុងរយៈពេលជួបនូវវិបត្តិជំងឺកូវិដ១៩។ ក្នុងពិធីសំណេះសំណាលជាមួយសិប្បករ មជ្ឈមណ្ឌលតម្បាញសូត្រពួក លោក កាយ ឡូត អគ្គនាយកក្រុមហ៊ុនសិប្បករអង្គរ បានគូសបញ្ជាក់ថា មជ្ឈមណ្ឌលតម្បាញសូត្រពួក បានបើកដំណើរការចាប់ពីឆ្នាំ១៩៩៤ ក្នុងរូបភាពតូច រហូតបានបង្កើតជាក្រុមហ៊ុនដែលមានលក្ខណៈសង្គម ដ៏ធំមួយនៅក្នុងប្រទេសកម្ពុជា ដែលបានវិវត្តចេញពីគម្រោងអប់រំមួយឈ្មោះថា ការដ្ឋានសាលាបណ្តុះបណ្តាលវិជ្ជាជីវៈ អនុវត្តដោយក្រសួងអប់រំ យុវជន និងកីឡា និងរដ្ឋាភិបាលនៃសាធារណរដ្ឋបារាំង និងកម្មវិធីរបស់សហគមន៍អឺរ៉ុប ដែលផ្តោតលើការបណ្តុះបណ្តាលវិជ្ជាជីវៈ បង្កើតការងារ និងផ្តល់ការងារដល់សិប្បករ ដែលបានទទួលការបណ្តុះបណ្តាលនឹងហ្វឹកហាត់រួច។ ម៉្យាងវិញទៀត មជ្ឈមណ្ឌលតម្បាញសូត្រពួក បានទ្រទ្រង់ និងថែរក្សាកេរ្ត៍ដំណែលវប្បធម៌ និងសិប្បកម្ម បុរាណរបស់ប្រទេសកម្ពុជា និងមានឥទ្ធិពលជាវិជ្ជាមានដល់ជីវិតរស់នៅរបស់ប្រជាពលរដ្ឋ នៅតាមបណ្តាលមូលដ្ឋានទៀតផង។ លោកក៏បានបន្តទៀតថា នេះជាការជួបជុំគ្នាមួយនៃមហាគ្រួសារ នៃមជ្ឈមណ្ឌលតម្បាញសូត្រពួក របស់ក្រុមហ៊ុនសប្បករអង្គរ ក្រោយពេលជំងឺកូវិដ១៩ បានសាបសូន្យទៅ បានធ្វើឲ្យក្រុមហ៊ុ ធ្វើការប្រមូលផ្តុំដល់បុគ្គលិកបម្រើការងារ និង ក្រុមសិប្បករ ទាំងជំនាញចន្លាក់ឈើ ,ចន្លាក់ថ្ម និង ផ្នែកតម្បាញសូត្រ ចំនួន១៨០នាក់។ លោកបានបញ្ជាក់ថា នៅមុនកើតវិបត្តិ ជំងឈកូវិដ ១៩ នៅមជ្ឈមណ្ឌលតម្បាញសូត្រពួក មានសិប្បករ ប្រមាណជាង៤០០នាក់ ហើយដំណាក់កាលទី១ ជ្រើសរើសយក១៨០នាក់ នៅពេលមជ្ឈមណ្ឌលដំណើរការទៅល្អ និងបន្តប្រមូលផ្តុំសិប្បករចាស់ៗ យកមកបម្រើការងារឡើងវិញ។ តាមការបញ្ជាក់របស់លោក ប៉ាវ អៀងឃ័ង នាយកសិប្បកម្មសូត្រ នៃមជ្ឈមណ្ឌលតម្បាញសូត្រពួក បានឲ្យដឹងថា មជ្ឈមណ្ឌលតម្បាញសូត្រពួក ត្រូវបានអាក់ខានដំណើរការក្នុងពេលពិភពលោកជួបនូវវិបត្តិជំងឺកូវីដ១៩ ហើយក្រោយពេល វិបត្តិជំងឈកូវិដ១៩ វិនាសបាត់ទៅ មជ្ឈមណ្ឌលតម្បាញសូត្រពួក ក៏បានរៀបចំកែលម្អឡើងវិញ ដែលត្រូវបានបើកសម្ពោធដាក់ឲ្យដំណើរការជាផ្លូវការនៅថ្ងៃទី៨ កក្កដា ដោយបានប្រមែប្រមូលសិប្បករចាស់ៗ ដែលមានជំនាញឲ្យត្រឡប់មកធ្វើការឡើងវិញ។ លោកបានបន្តទៀតថា វិស័យសូត្រនេះរាជរដ្ឋាភិបាល ក៏បានពង្រឹង និង អភិរក្សនូវជំនាញរបស់ដូនតា ក្នុងការធ្វើផលិតសូត្រ។ ម៉្យាងទៀត ជំនាញតម្បាញ់សូត្រនេះ គឺជាមរតករបស់ដូនតាខ្មែរយើង ដែលបានបន្សល់ទុក និងបានចារឹកនៅតាមប្រាង្គប្រាសាទ ដែលជាជំនាញរបស់ដូនតាខ្មែរយើងជាច្រើនសតវត្សមកហើយ។ លោកបន្តទៀតថា នេះជាការបង្ហាញឲ្យឃើញពី ការបោះជំហានដ៏ធំដំបូង នៃការអភិវឌ្ឍន៍របស់ មជ្ឈមណ្ឌលតម្បាញសូត្រពួក។ កត្តាសំខាន់នោះ លើការថែរក្សាកេរ្តិ៍ដំណែលវប្បធម៌និងសិល្បៈ ផ្នែកសិប្បកម្មចម្លាក់ និងតម្បាញសូត្រ ដែលជាមរតកដូនតាដ៏មានតម្លៃ ព្រមទាំងបានចូលរួមជួយផ្សព្វផ្សាយសម្បត្តិវប្បធម៌និងសិល្បៈខ្មែរទៅក្នុងឆាកអន្តរជាតិ តាមរយៈការនាំភ្ញៀវអន្តរជាតិមកទស្សនាមជ្ឈមណ្ឌលតម្បាញសូត្រពួក ទៀតផង៕
|
2024-07-08T07:00:00+07:00
|
khmertimeskh.com
|
https://www.khmertimeskh.com/501519368/%E1%9E%98%E1%9E%87%E1%9E%88%E1%9E%98%E1%9E%8E%E1%9E%8C%E1%9E%9B%E1%9E%8F%E1%9E%98%E1%9E%94%E1%9E%89%E1%9E%9F%E1%9E%8F/
|
46631d80-6886-4d17-8566-f50f71d41b25
|
TOP NEWS: ក្រសួងសុខាភិបាល៖ ថ្ងៃនេះមិនមានរកឃើញអ្នកឆ្លងជំងឺកូវីដ១៩នោះទេ ខណៈអ្នកជាសះស្បើយ២នាក់
|
ក្រសួងសុខាភិបាល នៅថ្ងៃទី៧ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការមិនមានរកឃើញអ្នកឆ្លងកូវីដ១៩នោះទេ ខណៈជាអ្នកជាសះស្បើយ ២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៧ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩៩នាក់, អ្នកជាសះស្បើយសរុបចំនួន ១៣៦,២៣៣នាក់, ស្លាប់សរុបចំនួន ៣,០៥៦នាក់៕
|
2024-07-07T18:52:00+07:00
|
freshnewsasia.com
|
https://m.freshnewsasia.com/index.php/en/localnews/347676-2024-07-07-04-52-03.html
|
a62e216c-930f-4607-8c80-d09cacdc93d8
|
កុមារាអាយុ៣ឆ្នាំនៅកម្ពុជាឆ្លងជំងឺផ្តាសាយបក្សី H5N1
|
បើតាមសេចក្តីប្រកាសព័ត៌មានរបស់ក្រសួងសុខាភិបាលកាលពីថ្ងៃសៅរ៍បានឱ្យដឹងថា កុមារាអាយុ៣ឆ្នាំម្នាក់មកពីខេត្តតាកែវ ត្រូវបានបញ្ជាក់ថា មានផ្ទុកជំងឺផ្តាសាយបក្សី H5N1 ដែលធ្វើឲ្យចំនួនអ្នកឆ្លងកើនឡើងដល់៦នាក់ហើយនៅឆ្នាំនេះ។ ក្រសួងបានឱ្យដឹងថា “លទ្ធផលមន្ទីរពិសោធន៍ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រនៅកម្ពុជា បានបង្ហាញកាលពីថ្ងៃសុក្រថា ក្មេងប្រុសនោះមានផ្ទុកមេរោគ H5N1″។ ក្រសួងបានបន្ថែមថា អ្នកជំងឺរស់នៅក្នុងភូមិពោធិ៍ ស្រុកគីរីវង់ មានរោគសញ្ញាគ្រុនក្តៅ ក្អក អស់កម្លាំង និងពិបាកដកដង្ហើម ហើយបច្ចុប្បន្នស្ថានភាពអ្នកជំងឺបានធូរស្រាល បន្ទាប់ពីទទួលបានការថែទាំយ៉ាងយកចិត្តទុកដាក់ពីក្រុមគ្រូពេទ្យ។ ក្រសួងបានបន្ថែមថា តាមការសាកសួរបង្ហាញថា ប្រហែលជា១០ថ្ងៃមុនក្មេងប្រុសធ្លាក់ខ្លួនឈឺ មានមាន់ និងទា បានងាប់នៅក្នុងភូមិ ហើយគាត់បានប៉ះ និងចាប់មាន់ងាប់ ហើយគ្រួសារអ្នកជំងឺក៏បានយកមកធ្វើម្ហូបបរិភោគ។ អាជ្ញាធរសុខាភិបាលកំពុងស្វែងរកប្រភពនៃការឆ្លង និងកំពុងពិនិត្យករណីសង្ស័យ ឬមនុស្សដែលមានទំនាក់ទំនងជាមួយជនរងគ្រោះ ដើម្បីការពារការផ្ទុះឡើងនៅក្នុងសហគមន៍ ព្រមទាំងចែកជូនឱសថតាមីស្តូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋនៅក្នុងភូមិដែលកើតហេតុខាងលើ។ ក្នុងចំណោមករណីមនុស្ស៦នាក់នៃជំងឺផ្ដាសាយបក្សី H5N1 ឆ្នាំនេះ មានកុមារ៥នាក់ ក្នុងនោះម្នាក់បានស្លាប់ និងមនុស្សពេញវ័យម្នាក់ ។ អ្នកជំងឺទាំងអស់ត្រូវបានគេរាយការណ៍ថាមានប្រវត្តិនៃការប៉ះពាល់ជាមួយសត្វបក្សីឈឺ ឬងាប់នាពេលថ្មីៗនេះ មុនពេលមានជំងឺរបស់ពួកគេ។ គ្រុនផ្តាសាយ H5N1 គឺជាជំងឺគ្រុនផ្តាសាយដែលជាធម្មតារីករាលដាលរវាងបក្សីឈឺ។ ទោះបីជាយ៉ាងណាក៏ដោយ ពេលខ្លះវាអាចឆ្លងពីសត្វបក្សីទៅមនុស្ស ហើយរោគសញ្ញារបស់វារួមមានគ្រុនក្តៅ ក្អក ហៀរសំបោរ និងជំងឺផ្លូវដង្ហើមធ្ងន់ធ្ងរ។ ក្រសួងបានឱ្យដឹងថា ជំងឺគ្រុនផ្តាសាយបក្សីនៅតែគំរាមកំហែងដល់សុខភាពប្រជាពលរដ្ឋ ជាពិសេសកុមារ ដោយជំរុញឱ្យប្រជាពលរដ្ឋកុំបរិភោគសត្វបក្សីឈឺ ឬងាប់។ យោងតាមក្រសួងបានឱ្យដឹងថា ចាប់ពីឆ្នាំ២០០៣ រហូតមកដល់បច្ចុប្បន្ន នៅកម្ពុជា មានអ្នកឆ្លងជំងឺគ្រុនផ្តាសាយ H5N1 ចំនួន ៦៨ ករណី ក្នុងនោះមានអ្នកស្លាប់ចំនួន ៤២ នាក់នៅក្នុងប្រទេសអាស៊ីអាគ្នេយ៍។ Xinhua
|
2024-07-07T07:00:00+07:00
|
khmertimeskh.com
|
https://www.khmertimeskh.com/501518770/%E1%9E%80%E1%9E%98%E1%9E%9A%E1%9E%A2%E1%9E%99%E1%9F%A3%E1%9E%86%E1%9E%93%E1%9E%93/
|
f501a419-ca4f-4649-816f-01898c84f9ff
|
សមាគមគ្រូពេទ្យភ្នែកកម្ពុជា សហការជាមួយកម្មវិធីជាតិសុខភាពភ្នែកនៃក្រសួងសុខាភិបាល រៀបចំសិក្ខាសាលា ស្ដីអំពី «ការវះកាត់ជំងឺភ្នែកឡើងបាយកម្រិតខ្ពស់»
|
សមាគមគ្រូពេទ្យភ្នែកកម្ពុជា ដឹកនាំដោយលោកស្រីវេជ្ជបណ្ឌិត ជុក ម៉ុលកុសុម៉ា បានសហការជាមួយកម្មវិធីជាតិសុខភាពភ្នែកនៃក្រសួងសុខាភិបាល រៀបចំសិក្ខាសាលា ស្ដីអំពី ដែលប្រព្រឹត្តនៅក្រោមអធិបតីភាពលោកសាស្ត្រាចារ្យ ងី ម៉េង ប្រធានកម្មវិធីជាតិសុខភាពភ្នែក នាយកមន្ទីរពេទ្យមិត្តភាព ខ្មែរ សូវៀត និងជាទីប្រឹក្សាក្រសួងសុខាភិបាល។ សិក្ខាសាលាខាងលើនេះបានធ្វើឡើងនៅថ្ងៃទី៦ ខែកក្កដា ឆ្នាំ២០២៤នេះ នាសណ្ឋាគារភ្នំពេញ។ តាមការបញ្ជាក់របស់លោកសាស្ដ្រាចារ្យ ងី ម៉េង បានឱ្យដឹងថា គោលបំណងនៃសិក្ខាសិលានេះ ដើម្បីចែករំលែកចំណេះដឹង និងបទពិសោធន៍ ដល់គ្រូពេទ្យភ្នែកគ្រប់ខេត្តក្រុងទូទាំងប្រទេស សរុប ១៥៨រូប អំពីការវះកាត់ភ្នែកឡើងបាយ ដែលមានលក្ខណៈទំនើប និងមានភាពស្មុគស្មាញ និងមានសារៈសំខាន់សម្រាប់ការគាំទ្រដល់ការធ្វើសេចក្តីសម្រេចចិត្តរបស់ចក្ខុបណ្ឌិត ក្នុងការវះកាត់ភ្នែកឡើងបាយ ប្រកបដោយគុណភាព និង សុវត្ថិភាពខ្ពស់ ព្រមទាំងលើកកម្ពស់ការថែទាំសុខភាពភ្នែកឱ្យកាន់តែប្រសើរឡើង និងស្របតាមគោលនយោបាយរបស់ក្រសួងសុខាភិបាលក្នុងការទប់ស្កាត់ និងកាត់បន្ថយភាពពិការភ្នែកនៅក្នុងប្រទេសកម្ពុជា។ សិក្ខាសាលាស្ដីពីការវះកាត់ជំងឺភ្នែកឡើងបាយកម្រិតខ្ពស់នេះ គឺទទួលបានការឧបត្ថម្ភថវិកាពី មូលនិធិ Fred Hallow ដែលកន្លងមកតែងតែគាំទ្រដល់ការបណ្តុះបណ្តាលធនធាមនុស្ស និងថវិកា ដើម្បីរួមចំណែកក្នុងការអភិវឌ្ឍន៍សមាគម ឱ្យមានភាពរីកចម្រើនរហូតមកដល់បច្ចុប្បន្ននេះផងដែរ៕
|
2024-07-07T00:33:00+07:00
|
freshnewsasia.com
|
https://m.freshnewsasia.com/index.php/en/localnews/347622-2024-07-06-10-33-37.html
|
9e64f58d-53d3-40b1-8c2e-785b9e9676c7
|
TOP NEWS: ក្រសួងសុខាភិបាល៖ ថ្ងៃនេះរកឃើញអ្នកឆ្លងជំងឺកូវីដ១៩ចំនួន ៣នាក់ ខណៈអ្នកជាសះស្បើយ ៣នាក់ (Video Inside)
|
ក្រសួងសុខាភិបាល នៅថ្ងៃទី៦ ខែកក្កដា ឆ្នាំ២០២៤នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកឆ្លងកូវីដ១៩ចំនួន ៣នាក់ ខណៈជាអ្នកជាសះស្បើយ ៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី៦ ខែកក្កដា ឆ្នាំ២០២៤ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៩,២៩៩នាក់, អ្នកជាសះស្បើយសរុបចំនួន ១៣៦,២៣១នាក់, ស្លាប់សរុបចំនួន ៣,០៥៦នាក់៕
|
2024-07-06T19:50:00+07:00
|
freshnewsasia.com
|
https://m.freshnewsasia.com/index.php/en/localnews/347570-2024-07-06-05-50-19.html
|
a0576194-ebda-426d-a6b5-5140501b6c46
|
ក្រសួងសុខាភិបាល រំលឹកពលរដ្ឋ ឱ្យប្រុងប្រយ័ត្ន ចំពោះជំងឺផ្ដាសាយបក្សី
|
យោងតាមសេចក្ដីប្រកាសព័ត៌មានរបស់ ក្រសួងសុខាភិបាល នៅថ្ងៃទី៦ ខែកក្កដា ឆ្នាំ២០២៤នេះ បានឱ្យដឹងថា មានអ្នកជំងឺផ្តាសាយបក្សី ចំនួន ១ករណី កើតលើក្មេងប្រុសអាយុ ៣ឆ្នាំ និងត្រូវបានបញ្ជាក់ថា វិជ្ជមានវីរុស ផ្តាសាយបក្សី ប្រភេទហាស់៥ អ៊ិន១ (H5N1) ពីវិទ្យាស្ថានជាតិសុខភាពសាធារណៈ និងវិទ្យាស្ថានប៉ាស្ទ័រ នៅថ្ងៃទី៥ ខែកក្កដា ឆ្នាំ២០២៤ ដែលមានទីលំនៅក្នុងភូមិពោធិ៍ ឃុំប្រាសាទជាន់ជុំ ស្រុកគីរីវង្ស ខេត្តតាកែវ។ ក្មេងប្រុសនេះ មានគ្រុនក្តៅ ក្អក ហត់ និងពិបាកដកដង្ហើម។ បច្ចុប្បន្ន ស្ថានភាពអ្នកជំងឺបានធូរស្រាល និងកំពុងទទួលបានការថែទាំ យ៉ាងយកចិត្តទុកដាក់ពីសំណាក់ក្រុមគ្រូពេទ្យ។ តាមការសាកសួរបង្ហាញថា «ប្រហែល ១០ថ្ងៃមុន ចាប់ផ្តើមឈឺ នៅភូមិមានមាន់ទាងាប់ ហើយនៅផ្ទះអ្នកជំងឺ បានយកមកធ្វើម្ហូបបរិភោគ ក្មេងប្រុសបានប៉ះពាល់និងកាន់ មាន់ងាប់»។ ក្រុមឆ្លើយតបបន្ទាន់ របស់ក្រសួងសុខាភិបាលថ្នាក់ជាតិ និងថ្នាក់ក្រោមជាតិ បាននិងកំពុងសហការ ជាមួយក្រុមការងារនៃក្រសួងកសិកម្ម រុក្ខាប្រមាញ់ និងនេសាទ និងក្រសួងបរិស្ថាន អាជ្ញាធរមូលដ្ឋានគ្រប់ លំដាប់ថ្នាក់ ធ្វើការអង្កេតស្រាវជ្រាវយ៉ាងសកម្មលើការកើតឡើងនូវជំងឺផ្តាសាយបក្សី និងធ្វើការឆ្លើយតប ទៅតាមវិធីសាស្ត្រ និងពិធីសារបច្ចេកទេស បន្តការស្វែងរកប្រភពចម្លង ទាំងលើសត្វ និងមនុស្ស និងបន្ត ស្វែងរកករណីសង្ស័យ និងអ្នកប៉ះពាល់ដើម្បីទប់ស្កាត់ការឆ្លងបន្តទៅអ្នកដទៃទៀតក្នុងសហគមន៍ ព្រមទាំង ចែកជូនឱសថតាមីហ្គូ (Tamiflu) ដល់អ្នកប៉ះពាល់ជិតស្និទ្ធ និងធ្វើយុទ្ធនាការអប់រំសុខភាពប្រជាពលរដ្ឋ នៅក្នុងភូមិដែលកើតហេតុខាងលើ។ ក្រសួងសុខាភិបាល បញ្ជាកថា ៕
|
2024-07-06T19:40:00+07:00
|
dap-news.com
|
https://dap-news.com/national/2024/07/06/428603/
|
Subsets and Splits
No community queries yet
The top public SQL queries from the community will appear here once available.